
POVESTEA CU SULTANUL OMAR 
AL-NEMAN ŞI CU CEI DOI FII AI SĂI, 
MINUNAŢII ŞARKAN ŞI DAULMAKAN 


Atunci Șeherezada îi spuse sultanului Șahriar: 


M] i s-a izvodit, o, norocitule sultan, că în cetatea 
Bagdadului, după domnia multor califi şi înainte 
de cea a multor altora, a fost un sultan pe care îl chema 
Omar Al-Neman!. Era de o putere năprasnică şi îi 
biruise pe toţi hosroii cu putință şi îi îngenunchease pe 
toţi chezarii? câți vor fi fost. Şi-aşa era de pojarnic, încât 
focul care dă căldură îi era de prisos! Cât nimenea nu 
putuse să-i fie pe potrivă în luprele de întrecere de pe 
meidanele de călărie şi aprig cât, dacă îl cuprindea 
mânia, nările lui vărsau pară de scântei. Cucerise toate 
olaturile şi îşi întinsese stăpânirea peste toate cetățile de 
scaun. Supusese, cu ajutorul lui Allah, toată omenirea 
şi îşi împinsese armiile-i biruitoare până pe pământurile 
cele mai îndepărtate. Ținea sub domnia lui și Răsăritul 
şi Apusul şi, printre alte multe țări, Indul, Sindul, 
Chitaiul, lemenul, Hedjazul, Habişul, Pământurile 
Negre, Siria, Rumul, meleagurile de la Diarbekar, precum 
şi toate ostroavele de pe mări şi toate râurile cele vestite 


TUR anacronism, ca multe altele în O mie și una de nopţi, oraşul 
Bagdad fiind fondat în anul 762, deci la 58 de ani după moartea califului 
Omar Al-Neman. 

? Hosroii și chezarii — adică stăpânitorii persani şi bizantini. 

câte se află pe pământ, precum Seihunul şi Djeihunul!, 
Nilul şi Eufratul. Trimisese olăcari până la marginile 
pământului spre a-i aduce ştiri apriate despre faptele 
şi despre şireteniile din kopapa sa; şi toți olăcarii 
s-au întors să-i aducă vestea că lumea întreagă îi este 
supusă și că toți craii primesc cu cinstire să i se închine. 
La rându-i, şi el îşi deşternu asupra lor a tuturora 
milele dărniciei şi îi scaldă în valurile mărinimiei sale; 
şi făcu să se înstăpânească între ei înţelegerea cea dulce 
şi încrederea; întrucât mărinimos era, şi cu suflet mare, 
într-adevăr. 

incât din toate părțile curgeau spre scaunul lui de 
domnie darurile și peşcheşurile, precum şi haraciurile 
pământului în larg şi în lung. Întrucât stăpân drept era, 
şi iubit foarte, într-adevăr. 

Or, sultanul Omar Al-Neman avea un fiu pe care îl 
chema Şarkan?. Şi pe Şarkan îl chema aşa întrucât se 
răzvădise ca o minune dintre minunile de pe acele 
vremi, şi îi întrecuse cu voinicie până şi pe vitejii cei 
mai cutezători, doborâţi de el în luptele de întreceri, şi 
mânuia de-a mirărilea şi lancea, şi paloşul, şi săgeata. 
Încât părintele lui îl iubea cu o dragoste până peste 
poate şi fără de pereche, şi îl socotea urmaşul său în 
scaunul de domnie al împărăției. Era lucru neîndoiel- 
nic, într-adevăr, că acel uluitor Şarkan, de-abia ajuns la 
vârsta de bărbat de douăzeci de ani, cu ajutorul lui 
Allah, văzuse cum se închină toate capetele dinaintea 
faimei lui, într-atâra de împodobit era cu vitejie şi 
cutezanță, şi într-atâta strălucea de slava isprăvilor lui. 
Că și spărsese multe baştii, şi supusese multe olaturi, şi 
îşi Teen faima pe tot întinsul lumii; şi sporea fără 

e contenire în mândră fală şi în puternicie. 


" Indul = India; Sindul — ţinuturile de pe cursul inferior al râului Ind; 
Habişul — Abisinia; Rumul — Grecia; Diar-Bekar — ţara şi oraşul de pe 
țărmul drept al Tigrului; Pămânzurile Negre — Sudanul; Seihunul și 
Diatur aurie Sar Darta i Amo- Daria: 

2 Numele de Șarkan s-ar tălmăci „Prăpădul a venit“. 

Ci sultanul Omar Al-Neman nu mai avea niciun alt 
copil decât pe Şarkan. Dreptu-i că, precum îngăduiesc 
Cartea şi Sunnaua!, avea patru neveste legiuite; dar 
numai una dintre ele fusese rodnică, pe când celelalte 
trei erau sterpe. Şi-apoi, în afară de cele patru soții 
legiuite, care sălășluiau chiar în sarai, sultanul Omar 
mai avea trei sute șaizeci de cadâne, tot atâtea câte zile 
are anul copft:; şi fiecare dintre acele femei era de alt 
neam. Și dăruise fiecăreia câte un iatac anume și aparte; 
iar acele iatacuri aparte erau rânduite în douăsprezece 
clădiri, precum lunile anului, şi toate erau zidite în 
chiar curtea saraiului; şi fiecare dintre cele douăsprezece 
clădiri adăpostea câte treizeci de cadâne, fiecare în iata- 
cul ei; astfel că erau trei sute șaizeci de iatacuri osebite. 
Or, sultanul Omar hărăzise, în toată dreptatea, câte o 
noapte din an fiecăreia dintre cadânele sale, pe rând; şi 
se desfăta astfel numai o noapte pe an cu fiecare cadână, 

care nu o mai vedea decât în anul următor. Și sultanul 

mar nu conteni să se poarte aşa de-a lungul unui lung 
răspăs de vreme; și, de altminteri, de-a lungul vieții lui 
toate. Drept aceea ajunsese vestit pentru înțelepciunea 
sa minunată şi pentru bărbăția sa. 

Or, într-o zi, cu îngăduința Atoatechivernisitorului, 
una dintre cadânele sultanului Omar rămase grea; iar 
plodirea ei fu numaidecât aflată de tot saraiul; şi ajunse 
vorba și la sultan, care se voioşi până peste marginile 
voioşiei şi strigă: 

— Vrear-ar Aiah ca toată seminția și toată plodirea mea 
să fie întocmite numai din copii de parte bărbătească! 

Pe urmă porunci să se scrie într-un catastif ziua 
plodirii, şi începu s-o potopească pe cadâna aceea cu 
toate felurile de cinstiri şi de daruri. 

Într-acestea, Şarkan, fiul sultanului... 


T Cartea este Coranul, iar Sunnaua este culegerea de legi, hotărâri şi 
povere date de Mahomed și transmise prin tradiție. 

+ Anul cpf — adică socotit după ehedat losie de col; veti 
bäştinaşi ai Egiptului. 


8 O mie şi una de nopți 


În clipita aceasta a istorisiri sale, Șeherezada văzu că se apropie 
dimineaţa și, sfioasă, își amână povestitul pe a doua zi. 


Dar când fu cea de a patruzeci şi cincea noapte 
Spuse: 


Într-acestea, Şarkan, fiul sultanului, află și el vestea 
despre plodirea cadânei şi căzu într-o mâhnire mare, mai 
cu seamă gândind că noul venit ar putea să-i primej- 
duiască moștenirea la scaunul de domnie; şi hotărî în 
sineşi să-l sugrume fără de şovăire pe copilul cadânei, 
dacă va fi un copil de parte bărbătească. lac-aşa cu 
Şarkan! 

Ci cât despre cadână, aceasta era o tânără roabă 
grecoaică pe care o chema Safia. Fusese trimisă peşcheş 
sultanului Omar de către domnul grecilor de la Chezareea!, 
cu o sumedenie de alte lucruri falnice. Dintre toate roa- 
bele tinere din sarai, ea era de departe cea mai frumoasă, 
de bună seamă, şi cea mai nurlie la chip, şi cea mai 
gingaşă la boiu, şi cea mai blagoslovită în şolduri şi în 
umeri. Pe lângă astea, era dăruită şi cu o deşteptăciune 
rară, şi cu haruri nu prea de obşte; și ştia, de-a lungul 
nopților pe care sultanul Omar le petrecea acum cu ea, 
să-i spună nişte vorbe tare dulci, ce-i zădărau simţurile 
şi îl desfătau până în mădularele toate, vorbe pârdal- 
nice şi afumate, tare pojarnice şi deşucheare. Şi nu mai 
conteni până ce veni sorocul de a plodi. Se sui atunci 
în scaunul de rodire, pradă durerilor de plodire, şi 
începu să se roage la Allah cu scrâşnire, şi Allah o 
ascultă, fără şovăire şi cu grăbire?. 

! Cu numele de Cezareea au existat două orașe, unul în Palestina (care 


în anul 1265 a fost cucerit de musulmani şi distrus) și altul în Asia Mică. 
? Aliteraţiile şi asonanţele acestea provin din respectarea textului arab. 

La rându-i, sultanul Omar poruncise unui hadâmb 
să vină să-i vestească numaidecât naşterea pruncului, pre- 
cum şi dacă era băiat ori fată; iar Șarkan, la rându-i, nu 
pregetă să-i poruncească unui alt hadâmb tot asemenea. 
Aşa că, de cum Safia născu, moaşele şi luară copilul și îl 
cercetară şi, văzând că era fată, se grăbiră să dea de ştire 
tuturor celor de faţă, precum şi hadâmbilor, spunând: 

— E fată! Și chipu-i e mai strălucit ca luna! 

Atunci hadâmbul sultanului zori să ducă vorbă stă- 
pânului său; iar hadâmbul lui Șarkan alergă şi el să ves- 
tească ştirea; şi Şarkan se bucură până peste poate. 

Dar de-abia plecară hadâmbii, că Safia le şi spuse 
moașelor: 

— UA aşteptaţi! simt că lăuntrurile mele mai cuprind 
încă ceva. 

Pe urmă fu iarăşi apucată de „ah“-uri şi de „uf -uri 
şi de durerile facerii; apoi, cu ajutorul lui Allah, născu 
într-un sfârşit un al doilea prunc. Și moaşele se aple- 
cară iute şi cercetară plodul, iar acesta era un plod de 
parte bărbătească, asemănător cu luna plină, cu o frunte 
strălucind de albă şi cu nişte obraji trandafiri înfloriţi. 

incât se bucurară foarte roabele, însoţitoarele şi toate 

cele poftite acolo; şi, îndată după uşurarea Safiei, toate 
muierile într-un glas umplură saraiul cu țipete lungi de 
bucurie pe glasul cel mai ascuţit, şi în asemenea chip, 
încât toate celelalte cadâne auziră, și pricepură, şi se 
ugiliră de zavistie şi de ciudă. 

Câr despre sultanul Omar Al-Neman, de cum află 
ştirea, îi mulțumi lui Allah, în bucuria lui, şi se sculă 
şi alergă la iatacul Safiei, şi se duse lângă ea și îi luă 
capu-ntre mâinile lui şi o sărută pe frunte. Pe urmă se 
plecă peste noul născut şi îl sărută; și pe dată roabele 
toate bătură voioase din dairale, iar lăutăresele ciupiră 
strunele cele dulci sunătoare, şi cântărețele cântară cân- 
tecele precumu-i datina. 

După care sultanul porunci ca nou-născutul să se 
numească Daul'makan, iar fata Nozhatu'zaman!. Şi toţi 
se temeniră şi răspunseră cu ascultare şi cu supunere. 

Pe urmă sultanul alese doicile şi slujnicele pentru cei 
doi sugari, precum şi roabele şi însoţitoarele; pe urmă 
porunci să se aducă la toată lumea din sarai vinuri, bău- 
turi, şi parfumuri, şi multe alte lucruri pe care limba ar 
fi neînstare să le pomenească. 

Când aflară știrea despre nașterea aceea îngemănată, 
locuitorii Bagdadului impodobiră şi luminară cetatea 
şi dădură dovezi mari de mulțumire. Pe urmă veniră 
emirii, vizirii şi mai-marii împărăției şi îşi deşternură 
închinăciunile și firitiselile dinaintea sultanului Omar 
Al-Neman, pentru naşterea fiului său Daul'makan şi a 
fiicei sale Nozhatu. Iar sultanul le mulțumi şi îi dărui cu 
haine de fală, şi îi potopi cu hatâruri şi cu mile, şi le 
făcu tuturor celor de față peşcheșuri mari, atât celor de 
vază cât şi celor de rând din gloară. Şi nu conteni astfel 
până ce se scurseră patru ani. Şi în toată vremea aceasta 
nu lăsa să treacă măcar o zi fără a trimite să i se aducă 
ştiri despre Safia şi despre copii; şi nu lipsi a-i trimite 
Safiei o grămadă de giuvaieruri, de odoare, de haine, 
de mătăsuri, şi de aur, şi de argint, şi de minunății; şi 
avu grijă mai ales să încredinţeze creşterea copiilor şi 
vegherea lor celor mai credincioşi şi celor mai pricepuți 
dintre slujitorii săi. 

Şi-aşa! iar Șarkan, care se afla departe să se războiască 
şi să se infrunte, să cuprindă cetăți şi să strălucească în bă- 
tălii, să lupte și să biruie pe voinicii cei mai viteji, nu aflase 
din gura fa dămbului său decât despre naşterea soră-sii 
Nozhatu! lar despre nașterea fratelui său Daul'makan, 
întâmplată după plecarea hadâmbului, nimeni nu se gân- 
dise să-l vestească. 

1Daulmakan s-ar traduce „Lumina locului“, iar Nozhatu'zaman 
„Desfătarea vremurilor“. 

Într-o bună zi, pe când sultanul Omar Al-Neman 
şedea pe scaunul său de domnie, cămărașii de la sarai 
intrară şi sărutară pământul dintre mâinile lui şi spuseră: 

— O, Măria Ta, iacătă că ne vin nişte trimişi de la 
riga Afridun, domnul rumilor şi al Constantiniei celei 
Mari!. Şi năzuiesc a fi primiţi de tine ca să-i asculți şi 
să-și aştearnă plecăciunile între mâinile tale. Aşa că, 
dacă vrei să le dai îngăduința, avem să-i poftim a intra; 
de nu, perete ta față de ei va fi fără de crâcnire! 

Iar sultanul dădu îngăduința. 

După ce trimişii intrară, sultanul îi întâmpină cu 
bunăvoință, îi pofti să se apropie, le ceru ştiri despre 
sănătatea lor şi îi întrebă despre temeiul venirii lor. Ei 
atunci sărutară pământul dintre mâinile sale şi spuseră: 

— O, preamărite şi preaslăvite doamne, cu suflet 
preaînălțat şi mărinimos fără de margini, află că acela 
care ne-a trimis către tine este domnul nostru Afridun?, 
stăpânul țării Greciei, şi al loniei, şi al tuturor armiilor 
din părțile creştineşti, şi a cărui cetate de scaun este 
cetatea de la Constantinia. El ne-a dat sarcina să te pre- 
vestim că are să purceadă un război amarnic asupra 
unui asupritor crunt, domnul Hardobiu, stăpânul 
Chezareei. Pricina războiului este următoarea: o căpe- 
tenie de triburi arăbeşti a găsit, într-o țară de curând 
cucerită, o comoară din leaturile duse, de pe vremea lui 
El-Iskandar Cel-Cu-Două-Coarne?; comoara aceea 
cuprindea odoare fără de socoată și a căror preţuire nici 
baremi nu ar fi cu putință; printre multe alte minunății, 
cuprindea şi trei geme rotunde, mari cât ouăle de struţ, 
frumoase şi albe, nestemate fără de meteahnă și fără de 


Y Constantinia cea Mare — Constantinopolul. 

2 Afridun (sau Faridun) a Fost în realitate un rege persan care nu a avut 
nimic de-a face cu Constantinopolul. 

3 El-lskandar Cel-Cu-Două-Coarne — aşa îl numeau arabii pe Alexandru 
Macedon. 

cusur, şi care întreceau ca frumusețe şi ca preț toate neste- 
matele de pe pământ şi din ape. Acele trei geme scumpe 
erau străpunse prin mijlocul FE spre a fi înşiruite pe un 
şiret şi a sluji de gherdan. Aveau cioplite pe ele, în slove 
ioneşti!, nişte însemne tainice; da se ştia că purtau în ele 
virtuţi multe, dintre care unul dintre cele mai mărunte 
rosturi era de a feri pe oricine le-ar fi purtat de toate 
bolile şi mai cu seamă de friguri şi de fierbințeli. Mai ales 
nou-născuţii erau ocrotiți de acele puteri. Încât căpetenia 
arăbească, dacă oblici atari minunate rosturi, şi dacă se 
ispiti de toate celelalte însuşiri tainice, gindi că acela era 
pentru el prilejul cel mai bun de a dobândi hatârurile 
domnului nostru, și se socoti numaidecât să-i trimită în 
dar cele trei geme scumpe, precum şi o mare parte din 
comoara vrăjită. Aşa că porunci să se pregătească două 
corăbii, una încărcată cu odoare și cu cele trei geme 
scumpe, menite ca peşcheş domnului nostru Afridun, 
iar alta încărcată cu inși meniţi să însoțească acea 
comoară de preţ şi s-o apere de lovirile hoţilor sau ale 
vrăjmaşilor. Dar căpetenia de arabi era încredințată că 
nimeni nu va cuteza să lovească, fie în el de-a dreprul, fie 
în lucrurile trimise de el și menite preaputernicului 
domn al nostru Afridun, mai cu seamă că drumul ce 
aveau să-l urmeze corăbiile era pe mare, la capătul căreia 
se afla Constantinia. Încât, de cum fură gata de plecare, 
cele două corăbii puseră pânzele spre țărmul nostru. Dar 
într-o zi în care poposiseră la un chei, nu departe de țara 
noastră, deodată nişte oșteni greci de-ai supusului nos- 
tru Hardobiu, domnul din Chezareea, îi potopiră şi îi 
jăpciuiră de toate bogăţiile câte le aveau, comorile 
adunate şi lucrurile minunate şi, printre altele, şi cele 
trei geme scumpe; pe urmă îi omorâră pe toți şi puseră 
stăpânire pe corăbii. Când faptul ajunse la ştirea dom- 
nului nostru, acesta trimise pe dată asupra lui Hardobiu 
un trup de oaste care fu nimicit; trimise atunci al doilea 


! Adică greceşti. 

trup, care fu aşijderea nimicit. Atunci domnul nostru 
Afridun fu cuprins de o mânie mare şi jură că are să se 
aşeze el însuşi în fruntea tuturor armiilor sale strânse la 
un loc şi că nu are să se întoarcă până ce nu va spulbera 
cetatea Chezareea, nu va vântui toată împărăția lui 
Hardobiu şi nu va nărui din temelii până în creşter 
toate târgurile de sub oblăduirea lui. Or, acuma, o, 
sultane plin de slavă, venim să căutăm ajutorinţă de la 
tine şi să cerşim prielnica şi puternica ta sprijuinţă. Şi, 
ajutându-ne cu silele şi cu oştenii tăi, nu ai decât a-ţi 
spori slava şi a te fălnici în vitejii. Şi iată că domnul 
nostru ne-a încărcat cu grele daruri de toate felurile, 
spre cinstirea mărinimiei tale, şi te roagă neabătut să-i 

ci hatârul de a le privi cu ochi buni şi de a le primi cu 
inimă largă! 

Cu vorbele acestea, solii tăcură, şi se temeniră, şi 
sărutară pământul dintre mâinile sultanului Omar Al- 
Neman. 

Şi iacără din ce erau alcătuite acele daruri ale dom- 
nului Afridun, stăpânul Constantiniei... 


În clipita aceasta a istorisiri sale, Șeherezada văzu că se 
luminează de ziuă și, sfioasă, tăcu. 


Dar când fu cea de a patruzeci şi șasea noapte 
Spuse: 


Şi iacătă din ce erau alcătuite acele daruri ale 
domnului Afridun, stăpânul Constantiniei: 

Erau cincizeci de fete fecioare, mândrețele cele mai 
mândre dintre fetele din Grecia. Erau apoi cincizeci de 
băieţi, aleşi dintre cei mai chipeşi din ţara rumilor; şi 
Fiecare dintre acei băieți minunați era îmbrăcat cu un 
caftan bogat, cu mâneci largi, numai din mătase în 
băreli de zarafir cu închipuiri zugrăvite, şi cu brâu de 

aur cu înflorituri de argint, sub care se îmbina o fustanea 
din două foi nepotrivă, tot numai din zarafir şi din 
catifea; şi fiecare dintre ei avea la urechi câte un cercel de 
aur în care spânzura câte un mărgăritar alb şi rotund, 
preţuind mai bine de o mie de miscali! de aur. Iar fetele, 
de altminteri, purtau și ele asupra lor odoare fără de 
socoată. 

Aşa cu cele două peşcheşuri de frunte. Da erau şi alte 
daruri, de o bogăţie mare, care întru nimic nu făceau de 
ocară darurile înșiruite. 

Încât sultanul Omar Al-Neman le primi nu fără 
desfăt, și porunci să li se dea solilor toate cinstirile 
cuvenite. Pe urmă hotărî să se adune toți vizirii săi spre 
a avea părerea lor despre cererea de ajutorare a domnului 
Afridun al Constantiniei. Atunci se ridică dintre ei un 
bătrân falnic, preacinstit de toți şi iubit aşijderea; era 
vizirul cel mare, şi îl chema Dandan?. Aşadar vizirul cel 
mare Dandan spuse: 

— Dreptu-i, o, sultane al slavei, că acel rigă Afridun, 
stăpânul Constantiniei celei Mari, este un creştin, ghiaur 
şi necredincios legii lui Allah şi a Prorocului său (asupra-i 
fie rugăciunea şi pacea!) şi neamul lui este neam de 
ghiaur. lar acela asupra căruia ne cere ajutorință este 
aşijderea un necredincios şi un ghiaur. Încât daravelile 
lor nu îi privesc decât numai pe ei și nu ar avea de ce să-i 
tulbure şi să-i atingă pe drept-credincioşi. Dar eu, 
oricum, te îndemn să dăruiești ajutorința ta domnului 
Afridun şi să-i trimiţi o oaste mare, în fruntea căreia să-l 
pui pe fiul tău Șarkan, care tocmai s-a întors din 
războielile lui falnice. Şi chibzuinţa aceasta pe care ţi-o 
înfăţişez este bună pe două temeiuri: cel dintâi este că 
domnul rumilor iacătă că ţi-a trimis solii săi încărcați cu 


1 Miscalul cântărea aprox. 4,5 grame. 
2 Dandan — cuvânt persan, înseamnă „dinte“. 

darurile pe care le-ai primit, iar el îţi cere sprijin şi 
ocrotință; cel de al doilea este că, întrucât nu avem a 
ne teme cu nimic de riga acela mărunt de la Chezareea, 
ajutorându-l pe Afridun să-şi biruiască vrăjmaşul, vei 
trage din fapta aceasta nişte dobânzi strălucite şi vei fi 
socotit ca adevăratul biruitor. lar asemenea ispravă se 
va afla în toate țările şi va răzbate până la Magreb’. Şi 
atunci craii Apusului au să caute prietenia ta și au să-ţi 
trimită sodom de peşcheşuri de toate soiurile, şi daruri 
fără de asemuire. 

După ce ascultă vorbele vizirului său cel mare 
Dandan, sultanul Omar Al-Neman arătă o mulţumire 
mare, le găsi mult vrednice de încuviințare şi îl cinsti 
cu un caftan de fală, spunându-i: 

— Eşti cu adevărat bine rostuit spre a fi chibzul şi 
sfatul sultanilor! Încât este de toată nevoia ca tu să te afli 
în fruntea oastei, în rândul dintâi; iar cât despre fiul 
meu Şarkan, el are să căpitănească numai oastea de 
acoperire. 

Roa sultanul Omar porunci să vină fiul său Şarkan, 
îi spuse toată povestea, îi istorisi ce spuseseră trimişii şi 
ce sfat dase vizirul cel mare Dandan, şi îl îndemnă să-şi 
facă rostuirile de plecare şi să nu uite a le împărți 
oștenilor milele obişnuite și darurile, după ce îşi va fi 
ales acei oșteni unul și unul dintre cei mai buni din toată 
oastea, şi îşi va fi întocmit astfel un pâlc de zece mii de 
călăreți, cu tot tacâmul, și tari la necazuri şi la osteneli. 
Tar Şarkan se supuse cuviincios vorbelor părintelui său 
Omar Al-Neman, și se sculă pe dată şi alese dintre 
oştenii săi zece mii de călăreți plini de fălnicie, cărora le 
împărți din belşug aur şi bogății, şi le spuse: 

— Vă dau acum trei zile întregi de odihnă şi de 
slobozenie! 

lar cei zece mii de viteji sărutară pământul dintre 


1 Magreb — în limba arabă însemnează Apusul, și în special Nordul 
Africii: Tunis, Alger, Maroc şi Tripoli. 

mâinile lui, şi ieşiră, potopiţi de daruri, să se întremeze 
şi totodată să se întocmească de plecare. 

Şarkan intră atunci în chelarul în care se aflau 
haznalele vistieriei, mormanele de arme şi de zephanele!, 
şi alese armele cele mai frumoase, cu încrustături de aur 
şi cu scrisuri pe fildeș şi pe abanos, şi luă tot ce cheful şi 
pofta îl ispitiră. Pe urmă se duse la grajdurile saraiului, în 
care se aflau laolaltă caii cei mai frumoși din Nedjed şi 
din Arabia, care fiecare îşi purta agățată la gåt înscrisa 
spiţei neamului, într-o pungă de piele înhorboțită cu 
mătase şi cu zarafir şi împodobită cu nestemate de 
peruzea. Acolo alese caii din neamurile cele mai vestite, 
iar pentru sine luă un cal cu părul luciu, cu ochii 
bulbucați, cu copitele tari, cu coada groasă şi falnică, şi 
cu urechile gingaşe ca ale gazelelor. Şi calul acela era un 
peşcheș făcut lui Omar Al-Neman de către un șeic al unei 
preaputernice seminții de arabi; şi era un cal din soiul 
seglaui-jedran?. 

Jar când cele trei zile se scurseră, oștenii se strânseră, 
în bună rânduială, afară din cetate; şi ieşi de asemenea şi 
sultanul Omar Al-Neman spre a-şi lua rămas-bun de la 
fiul său Şarkan și de la vizirul cel mare Dandan. Şi se 
duse la Şarkan, care sărută pământul dinainte-i, şi îi dărui 
şapte haznale? pline ochi cu galbeni, şi îl povăţui să ceară 
totdeauna sfatul înțeleptului vizir Dandan. lar Şarkan 
ascultă cuviincios şi făgădui părintelui său întocmai. 
Atunci sultanul se întoarse către vizirul Dandan și i-l 
dădu în seamă pe fiul său Şarkan şi pe oștenii lui Șarkan. 


1 Muniţii. 

2 Una dintre cele mai frumoase rase de cai din Arabia de Nord şi 
Centrală. 

3 Hazna însemnează „vistierie“, „localul vistieriei“. Aici însă termenul 
este folosit ca unitate de măsură pentru bani, şi anume de o mie de ris 
(pungi) cu galbeni. 

lar vizirul sărută pământul dintre mâinile sultanului şi 
răspunse: 

— Ascult şi mă supun. 

Pe urmă Şarkan, sub ochii sultanului și ai vizirului, 
sări pe calul său seglaui-jedran, şi porunci să treacă pe 
dinainte-i capii cei mai de seamă ai oştii sale, precum şi 
cei zece mii de călăreți. Pe urmă sărută mâna sultanului 
Omar Al-Neman şi, însoțit de vizirul Dandan, dădu 
pinteni calului. Şi purceseră înainte, și plecară în 
duruitul tamburelor de război şi în viforul de tilinci şi de 
trâmbiţe. lar deasupra lor se învâlvorau steagurile şi 
bairacurile și se zbăteau în vânt prapurii și flamurile. 

lar solii slujeau de călăuze. Și plecară la drum şi 
merseră astfel cât pinu ziua aceea, apoi toată ziua 
următoare, şi celelalte zile, şi aşa vreme de douăzeci de 
zile. Şi nu se opreau decât noaptea, pentru odihnă. Şi, 
într-un sfârşit, ajunseră într-o vale En acoperită de 
păduri şi plină de ape susurânde. Şi, întrucât era pe 
înnoptate, Şarkan porunci popas, şi vesti că masul are să 
fie de trei zile. Şi călăreți descălecară şi ridicară corturile 
şi se revărsară în toate părțile, şi în dreapta şi în stânga. 
lar vizirul Dandan puse să i se aşeze cortul chiar la 
mijlocul văii, și lângă el alături corturile trimişilor 
domnului Afridun de la Constantinia. 

Estimp, Şarkan aşteptă ca toți oștenii să se împrăștie 
şi le porunci străjerilor lui să-l ba singur şi să se ducă 
la vizirul Dandan. Pe urmă dădu frâu slobod bidiviului 
şi purcese să cerceteze valea toată, şi astfel să pună în 
fapt sfaturile tătâne-său, care îl povăţuise vajnic să-şi ia 
toate scutelile când se vor apropia de țara rumilor, 
neprieteni ori prieteni. Şi nu conteni, mereu călare în 
şaua calului, să bată valea de jur împrejur, până ce se 
scurse sfertul dintâi al nopții. Atunci somnul i se pogori 
greu peste pleoape, şi Şarkan nu mai fu în stare să 
meargă în goană. Și, cum avea deprinderea să doarmă 
de-a călare, îşi lăsă calul la pas și adormi. 

Calul urmă să meargă așa până pe la nămiez de 
noapte şi, deodată, în aia unei sihăstrii împădurite, 
se opri şi bătu cu copita în pământ. lar Şarkan se trezi şi 
se pomeni între copacii pădurii, care la ceasul acela erau 
învăluiţi de lumina lunii. Și Șarkan se tulbură până peste 
poate, văzându-se în inima acelui loc pustiu; şi rosti cu 
glas tare vorba care îmbărbătează: „Nu este putere şi tărie 
decât întru Allah Preaînaltul!“ Și pe dată îşi simți sufletul 
uşurat şi nemaiînfricoşat de fiarele codrului, pe când 
dinainte-i luna vrăjită lumina poiana; şi aşa de frumoasă 
se făcea poiana, încât părea una dintre poienile raiului. 
Şi adera auzi, parcă pe undeva pe aproape, nişte vorbe 
dulci până peste fire, şi un glas desăvârşit de frumos, şi 
nişte râsete. Şi ce râsete! Muritorii, de le-ar fi auzit, şi-ar 
fi pierdut minţile de dorul de a le sorbi de pe chiar gura 
aceea, şi apoi să moară. 

Atunci Şarkan sări jos de pe cal şi se strecură printre 
copaci, în căutarea glasurilor; şi merse până ce ajunse pe 
malul unui râu argintiu, cu apa jucăuşă, şi curgătoare, 
şi susurândă; şi la cântecul acela al apei răspundeau 
glasul limpede al păsărilor, şi bocetele ameţite ale 

azelelor, şi îngânatul rostit de toate jivinele; şi toate 
aolaltă alcătuiau un cântec lin și plin de vrajă. Şi locul 
însuşi era înhorboțit şi presărat cu flori şi cu ierburi, 
precum spune poetul: 


Nu e frumos pământul, o, bucuria mea, 
Decât sub mândrul florilor covor! 
Și nici izvorul nu-i frumos decât 


Când este logodit cu flori. 


Mărire celui care-a izvodit 

Pământ și flori, şi apă de izvoare, 

A care, dragostea mea, te-a sădit 
ntre izvoare şi-n potop de floare. 

di Şarkan se uită și văzu pe malul dimpotrivă 
înălțându-se luminată de lună fața unei mănăstiri albe, 
străjuită de un turn măreț ce spinteca văzduhurile. Și 
mânăstirea aceea îşi scălda piciorul în apele vii ale 
izvorului; şi, dinaintea ei, se întindea o pajiște pe care 
şedeau zece fecioare ce o înconjurau pe cea de a unspre- 
zecea. Cât despre cele zece ese, erau ca nişte lune, 
înveşmântate în nişte haine uşoare, și largi, şi dulci, și 
toate erau fecioare şi răpitoare, precum de altminteri 
spun şi stihurile poetului: 


Neprihănite trupuri de fecioare 
Revarsă-n toată pajiştea lumini, 
Iar pajiştea de-un feamăt lung tresare. 


Cu mijloc şui, cu paşi mărunți şi lini, 
O, fate sfinte, treceţi vrăjitoare 

Pe sub copacii de visare plini; 

Iar pajiştea-i o lungă-nfiorare. 


Cad peste umeri despletite plete 
Cum cad ciorchinii de pe vița bună. 
Bălaie, negre — valuri deșuchete 

Pe umeri de zăpadă se adună. 


Ab, fermecate, vrăjitoare fete, 

Cu ochi adânci, ca de-o ispită grea, 
Zvârlind asupra-mi cu amară sete 
Săgeţile de foc — pieirea mea! 


Cât despre cea pe care o înconjurau cele zece tinere 
roabe albe, aceea era ca luna plină, aidoma. Sprâncenele-i 
erau meşteşugit arcuite, fruntea-i precum lucirea dintâi a 
dimineţii, pleoapele-i înhorboțite cu nişte gene catifelate 
şi întoarse, iar zulufii-i de la tâmple erau răsuciţi în 

cârlionţi vrăjitori; şi în totului tot era atâta de desăvârşită 
în haruri precum o zugrăvește poetul în stihurile acestea: 


Semeaţă mă priveşte, dar cu ce ochi sumeți! 
Ce dreaptă-i e privirea şi grea de frumuseți! 
Ah, drepte lâncii crunte, ah, grele, voi, săgeți! 


$i iată! Se ivește uimitelor priviri! 
Obrajii ei sunt floare de nea H trandafiri! 
Le ştiu şi făgezimea şi dulcile sclipiri! 


Şi iată-i cârlionțul cel negru, răsucit 
Pe albul frunţii: noapte ce-nvăluie tihnit 
Seninul dimineţii pe cerul năzărit. 


și ea era aceea al cărei glas îl auzise Şarkan. Și ea 
vorbea acuma şi le spunea pe arăbeşte, râzând întruna, 
roabelor celor tinere ce se aflau dinainte-i: 

— Pe Mesia! ceea ce faceți voi, pezevenchelor, e o 
treabă nu tocmai desfătătoare, ba chiar siloasă. Dacă vre- 
una dintre voi se mai înhăitează la ea, am s-o leg cu chiar 
cingăroarea sa şi am s-o bat la poponeţ! 

e urmă râse și grăi: 

— Ia să vedem, copilelor, care dintre voi ar putea să 
mă biruiască în luptă! Cele care se îmbie nu au decât să 
se scoale şi să vină, până a nu asfinți luna și a nu se ivi 
dimineaţa! 

Atunci una dintre fete se ridică şi vru să încerce a 
lupta cu stăpână-sa; dar fu doborâtă repede; pe urmă o 

loua, şi o a treia, şi toate așijderea. Şi, cum puiandra 
birui şi, drept preț al biruinţei, urma să facă cu fetiş- 
canele ceea ce avea să facă, deodată, din pădure, se ivi 
o femeie bătrână care veni la ceata muchelefă a tinerelor 
luptătoare şi, vorbindu-i tinerei biruitoare, îi spuse: 

— Ce vrei să faci, o, păcătoaso şi deşucheato, cu fetele 
astea? Şi cugeți oare că ai dobândit vreo biruință 

grozavă doborând nişte copile nevolnice? Dacă chiar 
ştii să lupți, iacătă-mă dinainte-ți! Sunt bătrână, da tot 
mai pot să-ți vin de hac! Haide, dară! La luptă! 

Atunci tânăra cea biruitoare, măcar că se umpluse 
de mânie, se stăpâni şi zâmbi şi îi spuse babei: 

— O, stăpână a mea, Mumă-a-Prăpădurilor!! pe 
Mesia! chiar vrei să lupţi cu mine, ori numai ai vrut să 
şuguieşti? 

Bătrâna răspunse: 

— Ba deloc! e de adevărat. 


În clipita aceasta a istorisiri sale, Şeherezada văzu că se 
luminează de ziuă, şi tăcu sfioasă. 


Dar când fu cea de a patruzeci şi şaptea noapte 
Spuse: 


Mi s-a izvodit, o, norocitule sultan, că bătrâna 
Mumă-a-Prăpădurilor zise: 

— Ba deloc! e de adevărat! 

Atunci frumoasa biruitoare zise: 

— O, stăpână a mea, Mumă-a-Prăpădurilor, dacă chiar 
eşti în putere să lupţi, brațul meu are să ţi-o dovedească! 

Zise, şi sări la baba pe care mânia o sugrumase la 
atari vorbe şi căreia toate firele de păr de pe trup i se 
zbârliseră ca ghimpii de arici. Şi bătrâna zise: 

— Pe Mesia! Nu avem să luptăm amândouă decât 
goale goluțe! 

Şi bătrâna zbrehuie se dezbrăcă grabnic de toate 
hainele şi îşi scoase nădragii pe care îi zvârli hăt încolo, 
şi numai se încinse peste mijloc cu o năframă, deasupra 


1 În traducerea lui M. A. Salie, ca şi în cea a lui Henning, se păstrează 


numele arab al personajului: Zat-at-Davahi. 

de buric; şi se arătă astfel în toată scârbavnica ei urâţie, 
şi semăna cu un şarpe tărcat cu negru și cu alb. Pe urmă 
se înturnă către copilandră și îi spuse: 

— Ce mai aştepţi de nu faci ca mine? 

Atunci fetişcana își întinse mâinile şi, una câte una, 
îşi scoase cu gingășie hainele, iar la urmă de tot şalvarii 
de mătase neprihănită. Și-atunci, de dedesubt, cioplite 
din marmură, coapsele i se iviră în slava lor, deasupră-le 
cu muncelul cel dulce, şi strălucitor, şi rotunjit, şi falnic, 
şi cu pintenul cel înmiresmat de gropiţe trandafirii, 
revărsând o miroznă de musc, ca un strat de dediței; şi 
cu pieptul împodobit cu două rodii gemene, rotunjite 
împărăteşte și încununate cu hurbil Le 

Şi deodată cele două luptătoare se înlănțuiră îndoin- 
du-se. 

Iac-aşa! şi Şarkan privea de-o parte urâțenia bătrânei, 
şi râdea; şi, de cealaltă, desăvârşirile copilei luptătoare cea 
cu mădulare ispitite. Și îşi ridică fruntea spre cer şi ceru 
fierbinte de la Allah biruința tinerei asupra bătrânei. 

Şi iacătă că, de la cea dintâi înlănțuire, tânăra luprașă 
se desfăcu lesne şi, cu mâna stângă, o apucă pe bătrână 
pe după gât şi îşi înfipse mâna dreaptă în despicătura 
dintre coapsele ei, şi o săltă în sus şi o zvârli la picioarele 
sale pe pământ, unde baba căzu amarnic pe spate, zvâr- 
colindu-se. Și, din căzătură, picioarele i se răscrăciră în sus 
şi dezvăluiră în toată hâzenia amănuntele împăroșate ale 
pielii ei bătucite. Atunci baba trase două răsuflături 
năprasnice, una ridicând un nor de pulbere, iar cealaltă 
suind ca un stâlp de fumegai către cer. lar luna din slavă 
lumina priveliştea toată! 

Atunci Şarkan fu cuprins de un râs năvalnic şi 
înfundat, de se prăvăli pe spate. Dar se sculă la loc şi îşi 
zise: „Chiar că babei i se cuvine numele de Muma- 
Prăpădurilor! Este, precum văd, o creștină, de altminteri, 
ca şi tânăra biruitoare şi ca și celelalte zece fetişcane.“ Pe 
urmă veni ceva mai aproape de locul luptei şi văzu pe 

luptăroarea cea tânără cum aruncă un zaimf de mătase 
subțire peste golătatea bătrânei şi cum o ajută să-şi pună 
iarăși hainele pe ea şi cum îi zice: 

— O, stăpână a mea, iartă-mă, căci dacă m-am luptat cu 
tine am făcut-o spre a-ți cinsti voia; dar tot ce a mai urmat 
nu a fost din vina mea; și, dacă ai căzut, asta-i întrucât 
mi-ai alunecat din mâini. Și, mulțumită lui Allah, nu ai 
nicio vătămătură. 

Da bătrâna nu răspunse nimic şi, plină de buimăcie, 
se depărtă iute şi pieri în mânăstire. Și pe pajişte nu se 
mai afla decât pâlcul celor zece copile care o înconjurau 
pe stăpâna lor cea tânără. 

lar Șarkan îşi zise în cugetul său: „Oricum ar fi ursita, 
ea slujeşte pururea la ceva! A fost scris ca eu să adorm pe 
cal şi să mă trezesc tocmai aici, şi anume spre norocul 
meu. Întrucât nădăjduiesc că luptaşa cea nurlie şi cu vine 
desăvârşite, precum şi aceste zece soaţe ale ei, nu mai 
puţin îmbătătoare, au să slujească de păşune pojarului 
din jindul meu!“ Şi încălecă pe calul său seglaui-jedran 
şi îl îndemnă către pajişte; şi îşi ținea ridicată sabia trasă 
din teacă; şi calul ţâşni sprinten ca săgeata slobozită 
dintr-un arc strunit de o mână voinică. Şi iacără-l pe 
Şarkan strigând pe pajişte: 

— Allahu akbar! 

La vederea lui, fetișcana se ridică iute, o luă la fugă 
către malul apei, care era lată de şase coți şi, dintr-o 
săritură sprintenă, fu pe malul celălalt, dreaptă pe cele 
două picioare ale ei. Şi, cu glas dulce, ţipă: 

Ba cine eşti tu de cutezi să vii aşa să ne tulburi joaca 
tainică, şi care nu te sfieşti să-ți repezi asupră-ne spada 
ridicată, ca un ostășoi din ostăşime? pia numaidecâr 
de unde vii şi unde te duci; și să fii cinstit în vorbele tale, 
întrucât minciuna ți-ar fi păgubelnică; şi să ştii limpede că 
eşti într-un loc de unde a mai ieşi teafăr este un lucru tare 


!Strigătul de luptă al musulmanilor: „Allah este mare!“ 

îndoielnic, întrucât este destul să dau numai un strigăt 
pentru ca numaidecât să sară în ajutorul nostru patru 
mii de oșteni creștini, însoţiţi de căpeteniile lor! Aşa că 
spune-ne ce vrei. lar dacă doar te-ai rătăcit pa pădure, 
avem să te ajutăm să-ţi găsești iarăși drumul. Grăieşte! 

Când auzi vorbele mândrei luptaşe, Șarkan îi spuse: 

— Sunt un străin, un musulman dintre musulmani. 
Nu m-am rătăcit nicidecum, ba dimpotrivă! Sunt chiar 
pe urmele unei prăzi de carne tânără, vrednică a răcori 

ojarul dorului meu, în noaptea aceasta, la lumina 
funii! Şi tocmai iacătă zece roabe tinere care, pe Allah! 
tare îmi sunt pe chef, şi pe care am să le îndestulez 
strașnic întru totul. Şi, dacă vor fi mulțumite, le voi lua 
cu mine la ortacii mei. 

Atunci fetişcana spuse: 

— Ostăşoi neruşinat! află că păşunea de care vorbeşti 
nu este încă gata să cadă în mâinile tale! Și, de altmin- 
teri, nu asta-i ţinta ta şi, în pofida sfatului meu, iacătă 
că minţi! 

El răspunse: 

— O, hanâmă, atunci fericit cel care poate să se 
mulțumească, drept orice bucurie, numai cu Allah, şi 
care nu mai are în el nicio altă râvnă! 

Ea spuse: 

— Pe Mesia! ar trebui să chem încoace oștenii și să-i 
pun să te prindă! Da mă ţine inima să fiu miloasă cu 
soarta celor străini, mai cu seamă când sunt, ca tine, 
tineri și ispititori. Vorbeşti de o păşune pentru dorurile 
tale — bine! mă învoiesc! da numai dacă te dai jos de pe 
cal şi dacă te juri, pe credința ta, că nu ai să te slujeşti 
de armele tale împotriva noastră, și că te învoieşti să te 

rinzi într-o luptă dreaptă cu mine. Dacă ai să mă pui 
Î pământ, eu şi toate aceste copile vom fi ale tale, şi vei 

utea chiar să mă şi duci pe calul tău. Dar dacă tu vei 
k cel biruit, vei fi tu rob la poruncile mele. Jură-te 
aşadar pe credința ta! 

Şi Şarkan gândi în sineşi: „Copila asta habar n-are de 
tăria voiniciei mele și că lupta ei cu mine este anapoda!“ 
Pe urmă îi spuse: 

— Îi făgăduiesc, copilo, că nu am să mă ating de 
armele mele, şi că nu am să lupt cu tine decât în chipul 
în care vei vroi tu să lupţi. Dacă voi fi biruit, am galbeni 
destui spre a-mi plăti răscumpărarea; dar dacă eu voi fi 
biruitorul, atunci a te avea pe tine va fi o pradă vrednică 
de un împărat! Aşa că mă jur ție pe volniciile Prorocului! 
— asupra-i fie rugăciunea şi pacea lui Allah! 

Iar copila spuse: 

— Jură-te şi pe Acela care a pus sufletele în trupuri şi 
a dat oamenilor pravilele sale. 

Şi Şarkan făcu jurământul. 

Atunci copila îşi luă iarăși avânt şi, cu o săritură 
rintenă, sări peste apă şi se întoarse pe mal, în pajişte. 
râzând, îi spuse lui Șarkan: 

— Chiar că mi-ar părea rău să te văd că pleci, o, 
stăpâne; da este spre binele tău: pleacă, dar! întrucât 
iată că zorii şi oştenii vor veni, și ai să cazi în mâinile lor. 
Căci cum ai să poți să ţii piept oştenilor mei, tu, cel pe 
care numai una el: roabele mele te-ar încovoia şi 
te-ar pune jos? Şi, cu vorbele acestea, tânăra luptaşă vru 
să plece spre mânăstire, fără a înnădi lupta de care 
vorbise. 

Atunci Şarkan rămase nedumerit până peste fire şi, 
ca s-o oprească pe copilă, îi zise: 

— O, stăpână a mea, dacă vrei, dă păcatelor lupta cu 
mine; da fie-ţi milă, nu pleca şi nu mă lăsa aici singur- 
singurel, pe mine, străinul cel plin de inimă! 

Atunci ea zâmbi şi îi spuse: 

— Şi ce vrei, o, tinere străin? Grăieşte, şi dorința ți se 
va împlini! 

El răspunse: 

— Oare, după ce am călcat pe pământul tău, o, 
stăpână a mea, şi m-am îndulcit de dulceața gingășiei 

tale, cum să plec fără a-ţi fi gustat bucatele ospeţiei? Și 
iacătă-mă ajuns un rob dintre robii tăi! 

Ea răspunse, stăruind în zâmbire: 

— Drept spui, tinere străin, numai o inimă crudă şi 
lipsită de mărinimie se leapădă de oaspeți. Aşa că fă-mi 
cinstea, doamne, de a primi uirea mea, iar locul 
tău va fi pe capul şi în ochii mei! Încalecă deci pe calul 
tău şi mergi alături de mine urmând malul apei: din 
ceasul de-acum eşti oaspetele meu! 

Atunci Șarkan se umplu de bucurie şi încălecă pe 
calul său și păşi la drum alături de fetişcană, urmat de 
toate aledlalte până ce ajunseră împreună la un pod 
durat din lemn de plop şi care se ridica şi se cobora cu 
ajutorul unor lanţuri și al unor scripeţi, şi se aşternea 
peste apă dinaintea porţii celei mari a mânăstirii. 
Atunci FSE descălecă de pe cal, iar copila o chemă pe 
una dintre însoțitoarele sale și îi spuse în graiul grecesc: 

— a calul și du-l la grajduri, şi dă poruncă să nu-l 
lase să ducă lipsă de nimic. 

Atunci San îi spuse copilei: 

— O, sultană a frumuseții, iată că ai ajuns să-mi fii un 
lucru sfânt, şi de două ori sfânt, datorită frumuseţii tale 
şi datorită găzduirii tale. Nu vrei, fără a mai face un pas 
înainte, să te întorci din cale şi să mergi cu mine în țara 
musulmanilor, în cetatea mea, Bagdadul, unde ai să vezi 
destule lucruri minunate şi atâția viteji fermecaţi? Și 
atunci vei şti cine sunt eu. Hai, copilă creştină, vino la 
Bagdad! 

La vorbele acestea ale lui Şarkan, frumoasa îi spuse: 

— Pe Mesia! Te credeam cu mintea întreagă, o, 
flăcăule. Așadar, răpirea mea o râvneşti? Şi anume la 
Bagdad vrei să mă duci, în cetatea aceea unde să cad în 
mâinile sultanului cumplit Omar Al-Neman, care are la 
aşternutul său trei sute şaizeci de cadâne ce sălăşluiesc 
în douăsprezece saraiuri, întocmai după numărul de zile 
şi de luni ale anului? Și să-i slujesc o noapte poftele, ca 

apoi să fiu dată uitării? Şi astfel să se bucure el 
sălbăticeşte de tinerețea mea? Că sunt îngăduite la voi 
asemenea năravuri, o, musulmanule! Aşa că să nu mai 
vorbeşti în felul acesta și să nu nădăjduieşti cumva că ai 
să mă îndupleci. De-ai fi tu însuşi Şarkan, fiul 
sultanului Omar Al-Neman, ale cărui oști ştiu că se află 
pe pământul nostru, şi tot nu çi-aş da ascultare! Ştiu, 
într-adevăr, că zece mii de viteji de la Bagdad, în frunte 
cu Şarkan şi cu vizirul Dandan, încalcă [a ceasul acesta 
Fruntariile țării noastre mergând să se împreune cu 
oastea lui Afridun de la Constantinia. Şi, dacă aş vrea, 
m-aș duce numai eu singură în inima taberei lor şi cu 
chiar mâna mea i-a ucide şi pe Şarkan și pe vizirul 
Dandan: întrucât sunt vrăjmaşi nouă. Iar acum hai cu 
mine, o, străinule! 


În clipita aceasta a istorisiri sale, Şeherezada văzu că se 
luminează de ziuă şi tăcu sfioasă. 


Dar când fu cea de a patruzeci şi opta noapte 
Spuse: 


Mi s-a izvodit, o, norocitule sultan, că fetişcana îi 
spuse lui Șarkan, pe care ea nici gând să-l ştie ca atare: 
— Şi acum hai cu mine, o, străinule! 
Tar Şarkan, dacă auzi cele spuse, se mohori până peste 
oate aflând de vrăjmăşia mărturisită de copilă împotriva 
ui, a vizirului Dandan și a tuturor alor săi. Şi hotărât că, 
dacă nu ar fi ascultat decât de pornirea lui cea cruntă, 
s-ar fi dat în vileag şi ar fi înşfăcat-o pe puicană; dar fu 
oprit de datorințele ospeiei şi mai cu seamă de ferme- 
cătoria frumuseţii fetei şi prociti stihurile: 


Chiar dacă frumusetea te-mpinge în păcat, 
O mie de temeiuri te scot nevinovat. 


28 O mie şi una de nopţi 


Atunci fata străbătu agale puntea şi se indreptă către 
mânăstire. lar Șarkan păşea pe urma ei, şi se uita la 
spatele ei, şi îi vedea şoldurile falnice cum suie și 
coboară ca valurile mării. Și îi părea rău că nu era acolo 
şi vizirul Dandan, ca să se minuneze împreună cu el de 
fălnicia aceea. Şi cugetă la stihurile acestea pe care şi le 
prociti: 


Priveşte-i coapsa de argint, senină, 
Şi-n ochii tăi uimiţi va să se-arate 
Ca răsărind pe zare luna plină. 
Priveşte-i şoldurile legănate, 

Și ochii tăi vedea-vor cum se-mbină 
Rotundurile falnice-mpreună, 

Ca-n slavă două jumătăți de lună.! 


Şi ajunseră la o intrare mare, cu arcuituri subţiri din 
marmură străvezie. Şi intrară şi ajunseră într-o sală 
lungă ce se întindea pe sub zece bolți sprijinire pe 
pilaştri de alabastră. Şi în mijlocul fiecărei bolți atârna 
o lampă făcută din piatră de cleştar, strălucitoare ca 
soarele. Acolo ieşiră diine stăpânei lor zece slujnice 
tinere aducând făclii aprinse, din care se revărsau mires- 
me îmbălsămate. Și slujnicele aveau frunţile încinse cu 
panglici înghirlăndate cu năstrăpate de toate culorile. Şi 
deschiseră calea şi îi însoţiră pe cei doi tineri până în 


" În varianta lui M. A. Salie: 
S-o apere, stă însuşi chipu-i frumos, ce-i şterge orice vină, 
Şi inimile tuturora i se supun și i se-nchină. 
Privind-o doar, cuprins de vrajă, uimitul suflet ars suspină: 


care este vorba aici a răpit-o cu tron cu tot şi a 
dus-o dinaintea regelui Solomon. Cf. Coran, sura 27, v. 38-39.) 

sala cea mare a mânăstirii. lar Șarkan văzu nişte perne 
strălucite orânduite frumos pe lângă pereți, de jur 
împrejurul sălii; iar la uşi și pe pereţi nişte perdele mari, 
având deasupră-le fiecare câte o cunună de aur; şi pe 
jos peste tot era pardosit cu marmuri de preţ, în culori 
gingaş potrivite; iar în mijlocul sălii se afla un havuz în 
care apa curgea prin douăzeci și patru de guri de aur; şi 
apa cădea susurând cu scânteieri de mademuri şi de 
argint. În fundul sălii era un pat aşternut cu mătase 
cum nu se află decât în saraiurile domneşti. 

Atunci copila îi spuse lui Șarkan: 

— Suie-te, doamne, în patul acesta, şi dedă-te tihnei. 

Tar Șarkan se sui în pat, hotărât să se dedea întru totul. 
lar ea ieși din sală şi îl lăsă pe Şarkan singur cu tinerele 
roabe cele cu frunţile înghirlăndare cu năstrăpate. 

Şi, întrucât ea zăbovea a se întoarce, Şarkan le 
întrebă pe fete unde plecase. Ele răspunseră: 

— Păi s-a dus să se culce. Și iacătă-ne dinaintea ta 
spre a te sluji, după poruncile ei. 

Iar Şarkan nu ştiu ce să mai creadă. Atunci fetele îi 
aduseră, pe nişte tăvi mari chindisite, toate soiurile de 
bunătăţi de toate felurile; iar el mâncă bine, până ce se 
sătură. Pe urmă i se aduse un ibric de aur şi un lighean 
de aur înrâurat cu argint; şi lăsă să-i curgă pe mâini apa 
înmiresmată cu trandafiri şi cu flori de portocal. Și 
totodată începu a se îngrijora pentru oștenii săi, pe care 
îi lăsase singuri în vale, şi a se dojeni amarnic că uitase 
de sfaturile părintelui său; iar grija lui sporea încă şi din 
pricină că nu mai ştia nimic despre a cea tânără din 
sarai şi despre locul unde se afla. Și îşi prociti atunci 
stihurile poetului: 


De toată mintea am rămas sărac. 
Năuc, mă-ntreb: „Ce vreau? Şi ce să fac?“ 
Zac în iubire ca într-un blestem. 

Rob şi nevolnic am ajuns, şi gem. 
Durerea toată cum s-o spun, şi cui? 
Allah mă aibă întru mila lui! 


După ce isprăvi de procitit stihurile, Şarkan adormi 
şi nu se mai trezi decât dimineaţa. Şi văzu că intră în 
sală o liotă de frumuseți, alcătuită din douăzeci de copile 
ca nişte lune, care o înconjurau pe stăpâna lor; iar ea se 
afla în mijlocul lor precum luna între stele. Era 
îmbrăcată în haine de mătase împodobite cu înflorituri 
şi cu chipuri, împărăteşte; mijlocul ei părea încă şi mai 
suleget, iar şoldurile-i şi mai falnice sub cingătoarea ce 
le ţinea ferecate; şi era o cingătoare de aur bătut, 
giuvaiergit numai în nestemate; și astfel, cu acele şolduri 
şi cu acel mijlocel, copila era ca un potop de cleştar 
străveziu în care se revărsa, prin inima lui, o ramură 
subțire de argint. Sânii-i erau încă şi mai vrăjitori şi 
îmbolditori. Cât despre părul ei, şedea strâns într-o 
înfirătură de mărgăritare gingaşe împletite cu toate 
neamurile de pietre scumpe. Şi ea însăşi, înconjurată de 
cele douăzeci de copile de-a dreapta şi de-a stânga, care 
duceau poalele rochiei sale, pășea, minunată toată, 
legănându-se. 

La priveliștea aceea, Șarkan îşi simți minţile cum își 
iau zborul de tulburare; și uită şi de oștenii săi, şi de 
vizir, şi de poveţele tătâne-său, şi se ridică drept pe cele 
două picioare ale lui, străfulgerar de atâtea vrăji, şi 
prociti stihurile: 


Mlădie ca un ram, cu şolduri pline 

Și sâni făloşi, stă gata să se-ncline; 

Toți nurii-ar vrea să şi-i închidă-n sine, 

Dar inima-mi ca-ntr-un pojar o ține. 
n juru-i ceata ei de-nsoțitoare 

E un gherdan de dulci mărgăritare. 


A patruzeci şi opta noapte 31 


Atunci fetişcana veni lângă el aproape și îl privi lung, 
lung. Pe urmă deodată îi spuse: 

— Eşti Şarkan! Nu mai am nicio îndoială. O, Şarkane, 
fiu al lui Omar Al-Neman, o, viteazule, o, falnicule, 
iacătă că străluminezi acest lăcaș şi îl preacinsteşti! 
Spune, o, Şarkane, ţi-a fost noaptea tihnită şi bună? 
Vorbeşte-mi! Şi mai cu seamă nu te mai preface, că 
minciunile nu sunt harurile crăimilor şi mai cu seamă 
ale celui mai mare dintre crăimi! 

Când auzi vorbele acestea, Şarkan pricepu că nu i-ar 
sluji întru nimic să tăgăduiască, şi răspunse: 

— O, tu, cea mai dulce, sunt Şarkan ibn-Omar Al- 
Neman. Sunt cel ce îndură ursita care l-a aruncat fără de 
apărare şi l-a ucis cu totul în mâinile tale! Fă din mine 
cum i-e placul şi cheful, o, necunoscuto cu ochi negri! 

Atunci necunoscuta îşi plecă o clipă ochii în pământ 
şi cugeră; pe urmă, uitându-se la Şarkan, îi spuse: 

— Alină-ţi sufletul şi îndulceşte-ţi privirile! Oare uiţi 
că eşti oaspetele meu şi că între noi s-a gustat pâinea şi 
sarea? Şi uiţi, pe deasupra, că între noi s-a și petrecut o 
temeinică înţelegere prietenească? Așa că de-acum 
înainte eşti sub ocrotirea mea şi te bucuri de credincioşia 
mea. Aşa că fii fără de teamă, întrucât, pe Mesia! dacă tot 
pământul s-ar repezi asupra ta, nu vei fi atins până ce 
sufletul meu nu va fi ieșit din trup, în apărarea ta! 

Zise, şi veni să şadă cu duioşie lângă el şi începu să 
tăifăsuiască, cu un zâmbet tare dulce. Pe urmă o chemă 
pe una dintre roabele ei şi îi vorbi în limba grecească; şi 
roaba ieşi, spre a se întoarce însoțită de nişte slujnice 
care aduceau pe capul lor nişte tablale mari pline cu bu- 
cate de toate felurile, şi de alte slujnice care aduceau tot 
soiul de şipuri şi de oluri cu băuturi. Ci Şarkan şovăi a 
se atinge de bucate; iar copila luă seama şi îi spuse: 

= Şo ăieşti, o, Şarkane, şi cugeți « că e vreo hainie. Au 
tu nu ştii că aș fi putut, încă de ieri, să-ți răpesc viața? 

Pe urmă, ea cea dintâi îşi întinse mâna şi luă câte o 
înghiţitură de pe fiecare tavă. Iar Şarkan se ruşină de 
prepunerile sale, şi începu să mănânce, şi ea laolaltă cu 
el, şi aşa până se săturară. Pe urmă, după ce se spălară 
pe mâini, cerură să fie aduse florile şi băuturile, în vase 
mari de aur, de argint şi de cleştar; şi erau de toate cu- 
lorile şi de cele mai bune soiuri. Atunci copila umplu 
un pocal de aur și îl bău, ea mai întâi; pe urmă îl umplu 
iarăşi şi i-l întinse; şi el îl bău. Ea îi spuse: 

— O, musulmanule, iacătă cum astfel viața este 
uşoară şi plină de desfătare! 


În clipita aceea a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a patruzeci şi noua noapte 
Spuse: 


Mi s-a izvodit, o, norocitule sultan, că frumoasa ne- 
cunoscută i-a spus lui Şarkan: 

— O, musulmanule, iacătă cum astfel viața este 
uşoară şi plină de desfătare! 

Pe urmă amândoi băură mai departe, până ce abu- 
rul băuturii începu să zburde în mintea lor, şi până ce 
dragostea se înțepeni bine în inima lui Șarkan. Atunci 
fata îi spuse uneia dintre însoțitoarele ei dragi, pe nume 
Boabă-de-Mărgean: 

— O, Boabă-de-Mărgean, fugi şi adu-ne lăutele bucuriei! 

Şi Boabă-de-Mărgean răspunse: 

— Ascult şi mă supun! 

Lipsi o dipiră, şi se întoarse însoțită de nişte copile 
care aduceau o lăută dșilicănească!, o harfă persienească, 
un nai tătăresc, şi un canun? egipțian. Şi fetişcana luă 


r. Dutt, adică de la D; 
? Canun — instrument muzical cu mai multe strune, un 
de ţiteră. 


= vechea denumire a oraşului Damasc. 
Fel de cobeă sau 

lăuta, îi înstrună cu pricepere călușul şi, îngânată de cele 
trei copile care şezură jos pe chilimuri, ciupi o clipită 
strunele tremurătoare și, cu un glas plin de desfätări, şi 
mai dulce ca adierea, şi mai ispitit, şi mai curat ca apa 
de izvor, cântă: 


Ştii tu câți sunt 

Cei care poartă în inimile-nsângerate 
Săgețile privirii tale-nfipte-adânc, 
Șrii tu câți sunt? 

O, fericite sunt 

Acele inimi fermecate, 

Robite ție prin iubirea-n care plâng — 
Ştii câte sunt?! 


Şi, când sfârși cântecul, copila tăcu. Atunci, cu un 
glas şi mai lin, una dintre fetele care cântau din lăută 
urmă în limba grecească un cântec pe care Șarkan nu îl 

ricepu. Iar tânăra ei stăpână răspundea, când și când, 
a fel de lin. Şi ce duios era cântecul acela pe două 
asuri, şi tânguios, de părea că iese din chiar inimile 
ăutelor! Iar copila îi spuse lui Şarkan: 

— O, musulmanule, ai priceput cântecul nostru? 

El răspunse: 

— Chiar că nu am priceput nimic; da şi numai sune- 
tul şi duioşia lui m-au tulburat până peste poate, şi 
sclipirea dinţilor voştri zâmbitori, şi mângâierea 
degetelor voastre pe alăute m-au vrăjit peste măsură! 


"La M. A. Salie: 
lerte-ți Allah privirea! Cât sânge-a curs țuvoaie 
De dragul ei, şi câte săgeți aruncă, ploaie! 
Sunt fericiți cei care se frâng de dorul tău, 
Să nu le porți nici milă şi nici păreri de răul 
Slăviţi să fie ochii ce nu mai dorm de dor, 
Şi inimile roabe în lanțul tău uor! 
Ja-mi zilele — stăpâne şi doamne-al meu — de vrei: 
Dezleagă-mă de viață sau dăruie-mă ei! 

Ea zâmbi şi spuse: 

— Dar, o, Şarkane, dacă ți-aș zice un cântec arăbesc, 
ce-ai mai face atunci, ce-ai mai face? 

El răspunse: 

— Aş pierde, de bună seamă, și ce mi-a mai rămas 
din judecată! 

Ea atunci schimbă glasul şi bătaia lăutei, o ciupi uşor 
şi cântă stihurile poetului: 


Amar e-al despărțirii negru ceas! 
Oare mai pot eu să-l îndur cumva? .. 
Trei căi se-arată înaintea mea: 

Să pier, să plec, sau pradă să mă las — 
$i toate trei sunt chin şi spaimă grea. 


Cum să aleg, ce drum să mai aleg, 
Eu, cea topită toată de iubire 
Pentru-o făptură mai presus de fire 
Care-mi supune sufletul intreg 

Şi mă târăşte-n neagră înrobire? 


După ce ascultă cântecul, și cum mai şi băuse 
straşnic, Şarkan se ameți de-a binelea și se pierdu cu 
totul. Când îşi veni în fire, copila nu mai era acolo. 
Atunci le iscodi pe roabe, care îi răspunseră: 

— S-a suit în iatacul ei să se culce, întrucât iacătă că 
s-a făcut noapte. 

Iar Şarkan, măcar că tare nedumerit, spuse: 

— Allah s-o aibă în paza lui! 

A doua zi dimineața, tânăra roabă de taină, Boabă- 
de-Mărgean, veni să-l ia, de cum se trezi, spre a-l duce 
chiar la iatacul stăpânei sale. Şi, de cum trecu pragul, 
Şarkan fu primit în sunete de lăute și în cântecele cân- 
tăreţelor care îi urau bun venit. lar el intră pe ușa grea 

de fildeş învrâstat cu mărgăritare şi cu nestemate; și 
văzu o sală mare, aşternută toată numai cu mătăsuri şi 
cu chilimuri de Khorassan, și luminată de ferestre înalte 
ce cădeau spre niște grădini umbroase şi spre nişte ape 
curgătoare; iar pe lângă pereți se afla un şir de făpturi 
dăltuite în piatră, îmbrăcate ca oamenii vii, şi care miş- 
cau din mâini şi din picioare într-un chip de-a mirărilea, 
şi ale căror lăuntruri erau meşteşugite cu atâta iscusință, 
încât cântau și vorbeau ca niște adevărați fii de-ai lui 
Adam. 

Când îl văzu pe Şarkan, stăpâna casei se sculă, şi veni 
la el, şi îl luă de mână, şi îl pofti să şadă jos lângă ea, și îl 
întrebă grijulie cum îşi petrecuse noaptea, și îi mai puse 
şi alte întrebări tot aşa, la care el răspunse precum se cu- 
venea. Pe urmă se apucară să tăifăsuiască, iar ea îl întrebă: 

— Ştii spuse de-ale poeţilor despre îndrăgostiți şi de- 
spre robii iubirii? 

El zise: 

— Da, o, stăpâna mea, ştiu câteva. 

Ea spuse: 

— Aş vrea să le aud. 

El îi spuse: 

— Iată ceea ce înzestratul și agerul Kusair! spunea în 
privința desăvârşit de frumoasei Izzat, de care se îndră- 
gostise: 


O, niciodată nu voi spune ce farmece are Izzat, 

Nici dragostea cu care-o-nconjur eu niciodată n-am s-o spun, 
De-atătea ori ea mi-a cerut-o, de-atâtea ori eu i-am jurat, 
Că niciodată nu voi spune ceea ce-n sufletu-mi adun, 
De-aţi şti, ah, ce comori ascunde fermecătoarea mea Izzat!... 


1 Kusair, poet preislamic de pe la sfârşitul sec. VII. 

Sihastrul care plânge-n țărnă, fugind de-al dragostei simun, 
De-ar auzi cum gungureşte frumoasa ce m-a fermecat, 
S-ar lepăda de sihăstrie şi-ar alerga ca un nebun, 

Ah, dacă-ar ști el ce comoară ascunde dulcea mea Izzat, 
Și-ar frânge-n fața ei genunchii uitând de post și rugăciuni! 


Şi copila spuse: 
— Chiar că harul grăirii era un har al acelui nepri- 
hănit Kusair, care adăuga că: 


Dacă Izzat ar sta vreodată cu soarele la judecată — 

În fata unui drept şi vrednic judecător — de bună seamă 
Că ea ar fi, ca frumusețe şi strălucire, lăudată! 

Ci nişte răutăți cu fustă iată că fără pic de teamă 

Au cutezat să-i ponegrească neîntinata frumusețe. 
Allah, usucă-le tu limba, de răutăţi să se dezveţe, 

Şi fă un preș sărman din ele sub tălpile iubitei mele! 


Și tânăra stăpână a casei spuse iarăşi: 

— Cât de iubită a fost acea Izzat! Iar tu, beizadea 
Şarkan, dacă ţii minte vorbele pe care frumosul Djamil’ 
le spunea tot acelei Izzat, ce bun ai fi de ni le-ai prociti! 

Iar Şarkan zise: 

— Chiar că din vorbele lui Djamil către Izzat nu mai 
ţin minte decât stihurile acestea: 


Bpită mândră, tu doar moartea-mi vrei, 
Ci dintre toate fetele din trib 


1 Poetul Djamil ibn Abdalahh al-Udhri (mort la 701), contemporan al 
lui Kusair. Perechile de îndrăgostiți Djamil-Buscina (sau Basna) şi 
Kusair-lzzat au devenit celebre în literatura arabă, prilejuind multe 
legende sentimentale. 

Eu nu visez decât frumosu-ți chip 
Şi numai dorul tău mi-l fac temei !. 


Şi Şarkan adăug; 

— Şi dacă nu le-ai înțeles, o, stăpâna mea, să ştii că eu 
sunt chiar aidoma lui Djamil, iar tu ca Izzat față de 
Djamil, vrei să mă vezi cum mor sub ochii tăi! 

La vorbele acestea, copila zâmbi a râde, dar nu spuse 
nimic. Şi băură mai departe până la răsărit de zori. Ea 
atunci se ridică şi pieri. lar Șarkan urmă a-şi petrece şi 
somnul acela singur-singurel în culcușul său. Şi când se 
făcu ziuă, slujnicile veniră să-l ia în zvon de lăute şi în 
sunete de dufufuri şi, după ce sărutară pământul di- 
naintea lui, îi spuseră: 

— Fă-ne hatârul de a veni cu noi la stăpâna noastră, 
care te aşteaptă! 

Atunci Şarkan se ridică şi ieşi cu slujnicele care cân- 
tau din lăute şi dărăbăneau din dufufuri, şi ajunse într-o 
altă încăpere, încă şi mai minunată decât cea dintâi, şi în 


"În traducerea lui M. A. Salie, aici textul apare mult diferit: „O, beizade, 
dacă ştii câteva din vorbele lui Djamil către Buseina, spune-ni-le.“ Și Şarr- 
Kann răspunse: „Da, le ştiu pe cele mai bune pe toate.“ — şi prociti din 
stihurile acestea: 

Ei spun: „Sfânta luptă, Djamile, s-o-nveți" — 
Şi-nfrunt frumusețea luptând îndrăznu 

Cu-o vorbă-a ei caldă spre cer mă 

De-i cruntă, mă schimbă în biet mucenic, 

Mă tângui: „Buseina, mi-e inima grea, 

Ce-o doare?" Ea spune: „Iubirea, ea!" 

„Mă tångui: „Mai lasă-mi oleacà de minte!" 

Ea spune: „Pierdută-i de-aci inainte!” 

Vad bine, Buseina, tu moartea mi-o vrei, 

Şi nu mă pot smulge din cleştele ei. 

Auzind acestea, copila se minună: „Ai fost strălucit, beizade, şi a fost 
strălucit și Djamil! Ce avea să facă Buseina cu Djamil, când el a spus sti- 
hul: «Văd bine, Buseina, tu moartea mi-o vrei?» „O, stăpână, răspunse 
Şarr-Kan, avea să facă cu el precum vrei să faci tu cu mine...“ 

care se aflau chipuri cioplite și zugrăveli închipuind jivine 
şi păsări, şi multe alte lucruri ce întreceau orice poveste. 
Şi Şarkan fu fermecat până peste poate de toate câte 
vedea, şi stihurile acestea cântară pe buzele lui: 


Deci voi culege steaua ce se ivește — între 
Străluminoase fructe de aur mari şi coapte — 
Acolo-n slavă unde destinde braţe mândre 
Săgetătorul peste vrăjite Stele şapte. 


Ea e mărgăritarul străluminând pe zare 
Cărarea argintie a zorilor de zi; 

Ea-i lacrima de aur în slava rotitoare 
Când pajiştea ei largă de sori aprinşi spuzi. 


Ea-i ochiul sfânt de apă în care se topește 
Argintul firii — floarea-i de foc de pe obraz. 
Ca trandafiru-n care minunea poposeşte — 
E al desăvârșirii nemaivăzut topaz. 


Iar ochii ei, ah, ochii ei vineți, sunt asemeni 
Sfioasei albăstrele de pe-un tărâm sihastru, 

Şi însăşi fericirii par a-i fi frații gemeni, 

Cu pleoape adumbrite sub văl de kohl albastru. 


Atunci copila se ridică și veni să-l ia pe Şarkan de 
mână şi îl pofti să şadă jos lângă ea și îi spuse: 

— Beizade Şarkan, fără de îndoială că ştii să joci şah. 

El spuse: 

— De bună seamă, o, stăpână a mea! Ci fie-ţi milă, 
nu te dovedi ca aceea de care se plânge poetul: 


Vorbesc în van! Iubirea mă răpuse! 
De ce nu pot, de pe vrăjita-i gură, 


| 

Să-mi stâmpăr setea, şi-ntr-o-nghițitură 
Să sorb iar viață de pe-aceste buze? 


O, da, pricep: ca să-mi facă plăcere, 
Mă-mpresură cu multa-i gingășie. 

Ci de-astfel de plăceri îmi arde mie? 
Un joc de șah biet sufletul meu cere? 


$i cum să-i stau potrivnic eu cel care, 
Robit de jocul ochilor ei mari, 

Şi ars de nevăzutul meu pojar, 

Îi simt privirea până-n mădulare? 


Ci fetişcana, zâmbind, orândui şatrangele şi incepu 
jocul. Iar Şarkan, de fiecare dată când îi venea rândul, 
în loc să ia aminte la mutarea ei, o privea în ochi şi juca 
anapoda, mutând calul în locul elefantului şi elefantul 
în locul calului. Ea atunci începu să râdă şi îi spuse: 

— Pe Mesia! tare iscusit mai joci! 

El răspunse: 

— A, păi acesta-i jocul dintâi. De obicei, acesta nu se 
ia în seamă! 

Şi orânduiră iarăși şatrangele. Dar ea îl bătu şi a 
doua oară, şi a treia, şi a patra, şi a cincea oară. Pe urmă 
îi zise: 

— Lacătă că eşti biruit întru toate! 

El răspunse: 

— O, sultană a mea, se cuvine să fiu biruit de o 
potrivnică precum eşti tu! 

Atunci ea porunci să se întindă masa, şi mâncară, şi 
se spălară pe mâini; pe urmă nu pregetară să bea din 
toate băuturile, Atunci fata luă harfa; şi, cum era tare 
dibace la harfă, începu cu un pestref de sunete domoale 
şi frânte, și cântă stihurile: 

Nu poți să scapi de soartă-n niciun chip, 
$i LR ascunde-ntunecatul chip, 

$i de şi-l scoate în vileag — senin, 

Ori ars de suferințe şi suspi 
Aşa că dă-l, iubitule, uitări 
Și-atunci când poți, bea cupa desfătării 
Şi-a vieţii. Eu sunt via frumuseţe 
Menită să aline şi răsfeţe. 

Și nu e om pe lume când mă vede 

Să mă mai uite, ars de dor şi sete. 


Tăcu apoi; şi numai harfa mai răsuna sub gingașele 
degete de cleştar. lar Şarkan, răpit, se simțea pierdut în 
doruri nemărginite. Atunci, după un alt pestref, fata 
spuse iarăşi: 


Doar o iubire prea măruntă poate 
Să-ndure-al despărțirii greu cuvânt. 
Până şi soarele din cer păleşte 
Atunci când se desparte de pământ. 


Dar nici nu apucase să sfârșească bine cântecul, că 
amândoi auziră o larmă cumplită şi strigăte; şi văzură 
cum venea o oaste mare de oșteni creştini înarmaţi cu 
spade trase din teacă și care strigau: 

— Iacătă-te picat în mâinile noastre, o, Şarkane! Şi 
iacătă ziua ta de pierzanie! 

Când auzi vorbele acestea, Șarkan prepuse dintru- 
întâi o vânzare, şi bănuielile lui se îndreptară asupra co- 
pilandrei; şi pe când tocmai se întorcea către ea ca s-o 
învinuiască, o văzu, galbenă toată, cum se repede afară 
şi, ajungând dinaintea oștenilor, cum le spune: 

— Ce vroiţi? 

Atunci căpetenia lor ieşi înainte şi îi spuse, după ce 
sărută pământul dintre mâinile ei: 

— O, domniţă plină de faimă, o, stăpână a noastră 
Abriza, mărgăritarul cel mai ales dintre mărgăritarele 
apelor, păi tu nu ştii nimic despre acela care se află în 
mânăstire? 

Atunci Abriza le spuse: 

— Despre cine vorbiţi? 

Ei râseră: 

— Vorbim despre acela căruia i se spune viteazul vite- 
jilor, dărâmărorul serhaturilor, năprasnicul Şarkan ibn- 
Omar Al-Neman, cel care nu a lăsat niciun turn 
nedoborât şi nicio baștie nespartă. Or, o, domniţă 
Abriza, Măria Sa Hardobiu, părintele tău şi stăpânul 
nostru, a aflat la Chezareea, cetatea sa, din chiar gura 
bătrânei Muma-Prăpădurilor, că beizadea Șarkan se află 
aici. Că Muma-Prăpădurilor i-a spus Măriei Sale că l-a 
văzut pe Şarkan în pădure, îndreptându-se către mânăs- 
tire. Încât, o, domniţă a noastră, ce fală pe tine că ai 
prins în mrejele tale leul și că astfel ești temeiul biruinţei 
ce avem s-o dobândim asupra oştii musulmanilor! 

La vorbele acestea, tânăra domniţă Abriza, fiica lui 
Hardobiu, stăpânul Chezareei, se uită cu mânie la căpe- 
tenia oștenilor şi îi zise: 

— Da pe tine cum te cheamă? 

El răspunse: 

— Robul tău, patriciul Massura ibn-Mausuri ibn- 
Kaşarda! 

Ea îi spuse: 

— Cum se face că ai îndrăznit, neobrăzatule Massura, 
să intri în mânăstirea aceasta fără a mă prevesti și a 
căpăta învoire? 

El spuse: 

— O, domniță a mea, niciun paznic nu mi-a tăiat 
drumul; dimpotrivă, toți s-au ridicat şi ne-au călăuzit 
până la uşa iatacului tău. Iar acuma, urmând poruncile 

părintelui tău, aşteptăm să ni-l dai pe Şarkan, oşteanul 
cel mai aprig dintre musulmani! 

Atunci domnița Abriza spuse: 

— Ce tot îndrugi tu? Tu nu știi că bătrâna Muma- 
Prăpădurilor este o mincinoasă plină de vicleșug? Pe 
Mesia! am într-adevăr aici un Pei aty da-i departe de a 
fi Şarkanul de care vorbeşti; este un străin care a venit 
să ne ceară adăpost, iar noi numaidecât i l-am dat cu 
mărinimie. Şi-apoi, chiar şi dacă străinul ar fi Șarkan, 
datorințele față de oaspeţi nu îmi poruncesc să-l 
ocrotesc împotriva întregului pământ? Nu se va spune 
vreodată că Abriza şi-a vândut oaspetele, după ce între 
ca și el s-au împărtășit pâinea și sarea! Aşa că nu îţi mai 
rămâne, o, patriciule Massura, decât să te întorci la 
Măria Sa, părintele meu; vei săruta pământul dintre 
mâinile lui şi îi vei spune că bătrâna Mumă-a- 
Prăpădurilor a mințit şi l-a amăgit! 

atriciul Massura spuse: 

— Domniţă Abriza, nu pot să mă întorc la domnul 
nostru Hardobiu, părintele tău, decât cu acela pe care 
ne-a poruncit să-l prindem. 

Ea spuse, plină de mânie: 

-În ce te bagi tu, ostăşoiule? Tu nu ai decât să lupţi, 
când poți şi întrucât eşti năimit să lupţi; dar ia seama să 
nu te bagi în treburi care nu te privesc! De altminteri, 
dacă ai cuteza să-l înfrunţi pe Şarkan, dacă străinul 
acesta ar fi Şarkan, ai plăti cu viaţa ta şi cu viața tutu- 
ror oștenilor care se află cu tine! $ iată că am să-l pof- 
tesc să vină aici, cu paloșul și cu pavăza lui! 

Patriciul Massura spuse: 

— Vai de păcatele mele! dacă voi scăpa de mânia ta, 
nu voi avea cum să scap de ciuda Măriei Sale. Încât, 
dacă acest Şarkan se va înfățişa aici, voi pune numai- 
decât să fie zeberit de către oștenii mei, care îl vor duce, 
ca pe un prins amărât, între mâinile domnului de la 
Chezareea, părintele tău! 

Atunci Abriza spuse: 

— Vorbeşti mai mult decât se cade unui ostaş, o, 
patriciule Massura! lar vorbele tale sunt pline de 
închipuire şi de neobrăzare! Tu uiţi că vă aflați aici o 
sută de oşteni împotriva unuia singur? Aşa că, dacă pa- 
tricia nu ţi-a vântuit orice urmă de vitejie, nu ai decât 
să lupţi numai tu cu el, piept la piept. Iar dacă vei fi 
biruit, un altul îţi va lua locul și îl va înfrunta, şi tot aşa 
până ce Şarkan va cădea în mâinile voastre! Și astfel se 
va dovedi care dintre voi este cel mai viteaz! 


Ci în clipita aceasta a istorisiri sale, Șeherezada văzu că 
se luminează de ziuă, și tăcu sfioasă. 


Dar când fu cea de a cincizecea noapte 
Spuse: 


Mi s-a izvodit, o, norocitule sultan, că tânăra crăiță 
Abriza spuse: 

— Şi vom vedea care din voi este cel mai viteaz! 

Iar patriciul Massura zise: 

— Pe Mesia! drept spui! încât am să mă înfăţişez eu 
mai întâi pe câmpul de luptă! 

Ea zise: 

— Atunci așteaptă să-i dau de ştire şi să iau răspuns 
de la el. Dacă se învoiește, treaba s-a făcut; dacă nu vrea, 
va fi oricum un oaspete cinstit şi ocrotit! 

Şi Abriza zori a se duce la Șarkan și a-i da de ştire, ci 
fără a-i spune cine este ea. Atunci Şarkan pricepu cât de 
rău gândise despre cinstea copilandrei, și tare se mai căi, 
şi pentru două pricini: că gândise urât despre copilă şi 
că se aruncase nechibzuit în inima țării rumilor. Pe 
urmă spuse: 

— O, stăpână a mea, nu prea sunt deprins să mă bat 
aşa, numai împotriva unui războinic, ci împotriva a câte 

zece războinici deodată; încât eu în felul acesta înțeleg 
să încing lupra! 

Zise, şi sări drept pe cele două picioare ale lui şi se 
repezi dinaintea oștenilor creștini. Şi ținea în mână 
paloşul şi pavăza. 

Când îl văzu pe Şarkan că vine, parriciul Massura 
sări asupra lui dintr-o săritură și îl încolți cu străşnicie, 
Ci Şarkan abătu lovitura icnită şi se năpusti ca un leu 
asupra potrivnicului său și îi repezi în umăr o izbitură 
atâta de amarnică, încât paloşul ieşi scânteind prin şold, 
după ce spintecase pântecele şi măruntaiele. 

La priveliştea aceea, prețuirea lui Şarkan crescu şi 
mai mult în ochii tinerei domniţe, care îşi zise: „lată 
într-adevăr viteazul cu care aş fi putut să mă lupt în pă- 
dure!“ Pe urmă se întoarse către oșteni şi strigă la ei: 

— Ce aşteptaţi de nu luptaţi mai departe? Nu aveţi de 
gând să răzbunați moartea patriciului? 

Atunci păşi înainte cu pași mari un uriaş înfricoşă- 
tor la înfăţişare şi cu chipul clocotind de năprăsnicie; şi 
era chiar fratele patriciului Massura; dar Şarkan nu-i 
lăsă răgaz să-și arate tăria şi îi arse la umăr o lovitură 
de-i ieşi paloşul scânteind prin şold, după ce îi spinte- 
case pântecele şi măruntaiele. Atunci, unul câte unul, 
alți oșteni păşiră înainte; dar Șarkan îi făcea să îndure 
aceeaşi soartă, iar paloșul lui se juca de-a zburătăceala cu 
capetele lor. Şi-aşa tăie el cincizeci. Când cei cincizeci 
care mai rămăseseră văzură dobânda căpătată de to- 
varăşii lor, se strânseră grămadă și se năpustiră toți lao- 
laltă asupra lui Şarkan; da îşi găsiră beleaua! Că îi 
întâmpină Şarkan cu o inimă mai tare ca piatra, şi îi 
bătu cum se bate grâul pe arie, şi îi nimici, şi pe ei şi su- 
fletele lor, pe vecie! 

Atunci domnița Abriza strigă la slujnice: 

— Se mai află alți bărbaţi în mânăstire? 

Ele răspunseră: 


IBe 

— Nu se mai află alți bărbați decât numai străjerii de 
la porți! 

Atunci domnița Abriza veni dinaintea lui Şarkan şi îl 
luă în braţe şi îl sărută cu patimă; pe urmă socoti numă- 
rul morților şi găsi că sunt optzeci; iar ceilalți douăzeci de 
oşteni izbutiseră, în pofida stării lor, să scape şi să se facă 
nevăzuţi. Şi Şarkan socoti atunci să-şi şteargă paloşul cel 
însângerat şi, călăuzit de Abriza, se întoarse în mânăstire 
procitind stihurile acestea de vitejie: 


Într-o zi, turbaţi, tâlharii m-au împresurat cu zvoană. 
Murgii lor cu coamă lungă i-am zvârlit atunci drept hrană 
Leilor pustiei, frații mei, cumpliy 
„Ușuraţi-mă de greul hainelor, flăcăi mişei!“ 

Ci în ziua-aceea numai m-am rotit aşa, oleacă, 

Tar flăcăii-aceia straşnici au rămas pe jos să zacă 

Toţi, de-a lungul şi de-a latul, doborăți prin praf polog, 
În pustiul fără margini şi sub soarele de foc. 


Şi, cum ajunseseră în sala cea mare a mânăstirii, 
tânăra Abriza, zâmbind de bucurie, luă mâna lui Şarkan 
şi şi-o duse la buze; pe urmă îşi scoase haina şi, de 
dedesubr, se iviră o cămașă de sârmă cu zalele bătute 
strâns şi un paloş de oţel subțire de la țara Iridului; şi 
Şarkan, uluit, o întrebă: 

— Ce este, o, stăpână a mea, cu cămaşa aceasta de 
sârmă şi cu paloşul acesta? 

Ea spuse: 

— O, Şarkane, în dârdora luptei tale m-am îmbrăcat 
degrabă cu ele ca să alerg în ajutorul tău; dar brațul meu 
nu ţi-a fost de nicio să fr 

Pe urmă domniţa Abriza porunci să vină străjerii de 
la porţile mânăstirii şi le zise: 

— Cum de aţi lăsat să răzbată aici oamenii domneşti, 
fără îngăduința mea? 

Ei spuseră: 

— Încă nu este datina de a se cere o învoire de intrare 
pentru oamenii domniei, şi mai cu seamă pentru patri- 
ciul lor cel mare! 

Abriza spuse: 

— Eu tare vă cam prepun că aţi vrut să mă dați 
pierzării şi să fie ucis oaspetele meu! 

Şi îl rugă pe Şarkan să le taie capul; şi Șarkan le tăie 
capul. Ea atunci le spuse celorlalți robi ai săi: 

— Li s-ar fi cuvenit şi mai rău decât aşa! 

Pe urmă se întoarse spre Șarkan şi îi spuse: 

— lacătă, o, Şarkane, că am să-ţi dezvăluiesc ceea ce 
ţi-a fost ascuns până la ceasul de acum! 

Apoi spuse: 

— Află, o, Şarkane, că eu sunt singurul copil al dom- 
nului Hardobiu, stăpânul Chezareei, şi mă cheamă 
Abriza. Şi o am de duşmană neînduplecată pe bătrâna 
Mumă-a-Prăpădurilor, care a fost doica tatălui meu şi 
este tare ascultată şi temută la domnie. Iar pricina ne- 
prieteniei dintre mine şi ea este o pricină pe care îmi 
vei îngădui să nu ţi-o povestesc, întrucât sunt băgate 
nişte fete în povestea aceasta, ale cărei amănunte hotărât 
că ai să le afli cu vremea. Încât nu mă îndoiesc că 
Muma-Prăpădurilor are să facă totul spre a mă pierde, 
acuma mai cu seamă, când am fost pricina morții căpe- 
teniei de patrici şi de oșteni. Și are să-i spună părintelui 
meu că m-am dat de partea musulmanilor. fie pen- 
tru mine singura hotărâre de luat, atâta vreme cât 
Muma-Prăpădurilor mă năpăstuieşte, este de a pleca 
departe de țara mea și de părinţii mei. Şi mă rog ţie a 
mă ajuta să plec; și să te porţi cu mine cum m-am pur- 
tat şi eu cu tine; că tu eşti întrucâtva pricina celor ce 
s-au întâmplat. 

La vorbele acestea, Şarkan simți că-i zboară mințile 

de bucurie, iar pieptul i se umplu şi toată fiinţa lui îm- 
boboci, şi spuse: 

— Pe Allah! şi cine este cel ce va cuteza să se atingă de 
tine, atâta vreme cât sufletul mi se mai află în trup? Dar 
chiar vei putea tu să înduri a trăi departe de tatăl tău şi 
de ai tăi? 

Ea răspunse: 

— De bună seamă! 

Atunci Șarkan o puse să se jure că va putea, iar ea 
făcu legământul, apoi adăugă: 

— Acum inima mea s-a liniştit. Da mai am să-ţi cer ceva. 

El spuse: 

— Şi ce îmi ceri? 

Ea spuse: 

— Să te întorci la Bagdad, în țara ta, cu toți oștenii tăi! 

El spuse: 

— O, stăpână a mea, tatăl meu Omar Al-Neman nu 
m-a trimis în țara rumilor decât ca să-l înfrunt şi să-l bi- 
ruiesc pe tatăl tău, împotriva căruia domnul Afridun al 
Constantiniei ne-a cerut ajutor. Întrucât tatăl tău a pus 
să fie răpită o corabie de bogății, de robi tineri și de trei 
geme scumpe de care sunt legate nişte puteri vrăjite! 

Atunci Abriza răspunse: 

— Linişteşte-ţi sufletul şi luminează-ţi ochii! Întrucât 
iacătă că am să-ți spun eu povestea adevărată a vrăjmăşiei 
dintre noi şi Afridun. Află că noi, grecii, ţinem în fiecare 
an un praznic, care-i hramul mânăstirii de aici. Şi în 
fiecare an, de ziua hramului, toți craii creştini se strâng 
aici de pe toate meleagurile, precum şi toți cei de viță 
aleasă şi toți neguțătorii cei mari; şi de asemeni nu 
pregetă să vină şi nevestele şi fetele domnilor şi ale celor- 
alți; iar praznicul ține şapte zile în şir. Or, într-un an, 
am venit şi eu în liota de oaspeţi, şi de asemeni era şi 

fata domnului Afridun al Constantiniei, pe care o 
cheamă Safia, şi care acuma este cadâna părintelui tău 
Omar Al-Neman, şi mama copiilor lui. Da la vremea 
aceea ea încă era copilă. Când, la isprăvitul praznicului, 
în ziua a şaptea, care era ziua de plecare, Safia zise: „Nu 
vreau să mă întorc la Constantinia pe drumul de uscat, 
ci pe apă“. Atunci i s-a rânduit o corabie, şi Safia a 
coborât pe corabie, împreună cu soaţele sale, şi a pus 
să se încarce pe corabie toate lucrurile pe care le avea; 
şi au desfășurat pânzele şi au plecat. Dar de-abia se de- 
părtase corabia, că vântul potrivnic s-a şi ridicat şi a 
făcut corabia să se abată de la drumul ei. Și a vrut ur- 
sita ca taman pe acele locuri să se afle o corabie mare, 
plină cu oşteni creştini de pe insula Kafur, în număr de 
cinci sute de afrangi!; şi erau toți înarmați şi îmbrăcaţi 
în fier; şi nu aşteptau decât un prilej ca acela spre a-şi 
dobândi prada, încă de pe vremea de pe când porniseră 
a bate marea. Încâr, de cum văzură corabia pe care se 
afla Safia, o încolțiră și își azvârliră căngile asupra ei şi 
puseră gabja pe ea; pe urmă o târâră legată în urma lor 
şi ridicară iarăşi pânzele. Ci se stârni o furtună mânioasă 
care îi aruncă pe toți la țărmurile noastre, hârşiți. 
Atunci oamenii noștri se aruncară pe ei, îi uciseră pe 
tâlharii de mare şi puseră gabja la rândul lor pe şaizeci 
de fetişcane, printre care se afla şi Safia, şi pe toate 
bogăţiile grămădite pe corabie. Pe urmă veniră să le 
aducă pe cele șaizeci de copilandre în dar domnului de 
la Chezareea, părintele meu, şi păstrară bogăţiile pentru 
ei. Atunci tatăl meu alese pentru el pe cele mai fru- 
moase zece fete, iar pe cele rămase le împărţi celor din 
alaiul său. Pe urmă, dintre cele zece, alese cinci, cele 


"Nume generic, dat tuturor europenilor, prin extensie şi arabizare a 
vocabulei frâne, adică francez. 

mai frumoase, şi le trimise ca peşcheș sultanului Omar 
Al-Neman, părintele tău, şi printre acelea cinci se afla 
şi Safia, fiica domnului Afridun; da noi nici habar nu 


aveam, întrucât nici ea, nici nimeni nu ne dezvăluise 
nici cinul, nici numele ei. Şi astfel, o, Şarkane, Safia 
ajunse cadâna sultanului Omar Al-Neman, părintele 
tău; şi de altminteri ea i-a fost trimisă împreună cu 
multe alte lucruri, precum mătăsării, lânării şi horbote 
grecești. Ci iacătă că la începutul acestui an tatăl meu 
primi o scrisoare de la tatăl Safiei, domnul Afridun. Și 
în scrisoare erau lucruri pe care chiar că nu pot să ţi le 
rostesc, dar erau spuse şi acestea, pe deasupra: „Acum doi 
ani, ai luat de la nişte tâlhari de mare şaizeci de copile, 
între care şi fata mea Safia; şi numai acum aflu, căci tu nu 
mi-ai dat nimic de ştire, o, rigă Hardobiu! Și aceasta-i cea 
mai mare ocară şi cea mai mare ruşine pentru mine, asupra 
mea şi imprejurul meu. Dacă dar nu vrei să te socot vrăj- 
maş al meu, eşti dator, de îndată ce vei primi scrisoarea 
mea, să mi-o trimiți îndărăt pe fiica mea Safia, neatinsă 
şi nevătămată. De nu, şi dacă vei zăbovi trimiterea ei, vei 
i socotit precum ți se cuvine, şi pedepse amarnice împotriva 
ta vor fi luate de mânia şi FA mânia mea.“ Încât, după 
ce tatăl meu citi scrisoarea, fu cuprins de o mare ne- 
dumerire și de o mare tulburare, dat fiind că tânăra 
Safia fusese trimisă peşcheş părintelui tău Omar 
Al-Neman şi nu mai era nicio nădejde ca ea să mai fie 
cumva neatinsă şi nevătămată, dat fiind că şi fusese 
făcută mamă de către sultanul Omar Al-Neman, într-o 
clipită de altminteri, şi fără nazuri dintr-una ori din 
cealaltă parte. Iar noi pricepurăm atunci că aceasta era 
o mare năpastă. lar tatăl meu nu avu altă cale de scăpare 
decât o scrisoare către domnul Afridun, în care îi în- 
făţişa împrejurarea, cerându-şi multă iertăciune pentru 
neştiința în care fusese în ce o privea pe Safia, şi 
făcându-i totodată un potop de jurăminte. La primirea 
scrisorii de la părintele meu, domnul Afridun fu năpădit 

de o turbare amarnică; se sculă, și iar şezu jos, şi se 
frământă, şi spumegă, şi spuse: „Este oare cu putință ca 
fiica mea, cea căreia toți domnii creştini îi râvnesc cume- 
tria şi mâna, să fi ajuns roabă printre roabele unui musul- 
man, şi ea să se f plecat poftelor lui, şi să-i fi slujit la 
aşternut, färă de senet legiuit? Ci, pe Mesia! am să revărs 
asupra acelui musulman, hăndrălăul cel nesățios la femei, 
o plată de care au să vorbească multă vreme și Răsăritul 
şi Apusul!“ Și atunci riga Afridun, o, Șarkane, chibzui să 
trimită soli la părintele tău, cu peşcheșuri bogate, şi să-l 
facă a crede că ar fi în război cu noi, şi să-i ceară ajutor. 
Dar în fapt era numai spre a te face să cazi tu, o, Şarkane, 
şi cei zece mii de călăreți ai tăi, într-o capcană cu care 
să-şi mulțumească răzbunarea precugetată. Acuma, în 
ceea ce priveşte cele trei geme fermecate care sunt înzes- 
trate cu atâtea puteri, ele nu s-au pierdut. Se aflau în 
stăpânirea Safiei, şi au căzut în mâinile tâlharilor de mare 
şi apoi în mâinile tatălui meu, care mi le-a dat în dar. lar 
eu le am; și am să ţi le arăt. Dar deocamdată tu trebuie, 
înainte de orice, să te întorci la călăreți tăi şi să iei cu ei 
calea Bagdadului îndărăr, mai degrabă decât să cazi în 
laţurile domnului de la Constantinia şi înainte ca toate 
drumurile să vă fie tăiate! 

După ce auzi vorbele acestea, Şarkan luă mâna 
Abrizei şi-o duse la buze și zise: 

— Mărire lui Allah întru făpturile sale! El te-a scos în 
calea mea, ca să fii temeiul mântuirii mele şi al mân- 
tuirii tovarășilor mei. Ci, o, preadulce şi îndatoritoare 
domniță, eu nu mai pot să mă despart de tine şi, mai cu 
seamă după toate câte s-au petrecut, nu aş mai putea să 
îndur ca tu să rămâi singură-singurică aici, întrucât 
habar nu am ce ar putea să ţi se întâmple. Hai, Abriza, 
să mergem la Bagdad! 

Ci Abriza, care avusese răgazul să chibzuiască, îi 
„spuse: 

— O, Şarkane, dă zor să pleci tu mai întâi şi să pui 
mâna pe solii lui Afridun, care se află în inima cor- 
turilor tale, şi să-i sileşti a mărturisi adevărul; şi, în felul 
acesta, ți se vor adeveri şi spusele mele. Iar eu, până a nu 
se scurge trei zile, am să vin după tine şi laolaltă avem 
să intrăm în Bagdad. 

Pe urmă se ridică și se duse lângă el şi îi luă între 

alme capul și îl sărută; și Şarkan aşijderea. Şi ea plânse 
fini puhoi, plânsete de să topească pietrele. Iar 
Şarkan, văzând acei ochi care plângeau, fu încă și mai 
înduioşat şi mai îndurerat, şi plânse asemeni îmbelşu- 
gat, și prociti stihurile: 


Îmi tot ştergeam cu dreapta moborât, 
La despărțire, ochii; iar cu stânga 

O cuprinsesem strâns pe după gât. 

Și ea-mi şopti sfios, curmându-și tânga: 
„Au nu te temi că mă dai de ocară 
Femeilor din trib? — Ca despărțirea 

Nu poate fi ocară mai amară, 

Când taie-n două despărțind iubirea!“ 


Şi Şarkan se despărți de Abriza şi ieşi din mânăstire 
şi încălecă iarăşi pe bidiviul său pe care două fetişcane 
îl ţineau de frâu, şi plecă. Trecu podul cu lanțuri de 
oi şi se afundă printre copacii pădurii şi, într-un 
sfârşit, ajunse la luminișul din inima codrului. Şi nici 
nu apucase el să ajungă bine acolo că şi văzu trei 
călăreţi dinaintea lui, opriți dintr-odată din goana 
cailor. Şi îşi trase paloşul cel fulgerător şi înşfăcă 
pavăza, gata de izbire. Dar deodată îi cunoscu, şi îl 
cunoscură și ei, întrucât cei trei călăreți erau vizirul 
Dandan şi cei doi emiri de seamă din alaiul său. Atunci 
cei trei călăreți puseră sprinteni piciorul la pământ și 
veniră cuviincioşi să-i ureze bună pace lui Şarkan, feciorul 

sultanului, şi îi mărturisiră toată grija în care lipsa lui 
aruncase oastea. Iar Șarkan le istorisi întâmplarea, cu 
toate amănuntele ei, de la început până la sfârşit, precum 
şi apropiata venire a domniței Abriza, şi vânzarea măs- 
luită de trimişii lui Afridun; și le spuse: 

— S-ar prea putea ca ei să se fi prilejuit de lipsa voas- 
tră a tustreiora ca să fugă și să se ducă să-l vestească pe 
domnul lor de venirea noastră pe pământurile sale. Şi 
acum cine ştie dacă oastea lor nu o va fi nimicit pe a 
noastră! Cât mai iute, să dăm fuga în mijlocul luptăto- 
rilor noştri! 

Şi pe dată, în goana cailor, ajunseră în valea unde 
erau aşezate corturile; iar acolo stăpânea rânduiala, dar 
trimiși pieriseră, într-adevăr. Atunci, degrabă, ridicară 
tabăra şi purceseră către Bagdad. Şi peste câteva zile 
ajunseră la cele dintâi fruntarii cunoscute; şi-aşa că se 
văzură la scuteală. Şi toți mărginenii din partea locului 
zoriră a veni să aducă merinde pentru ei şi nutreţ pen- 
tru cai. Şi se odihniră în locul acela o toană de vreme, 
şi plecară iarăşi. Şarkan încredință vizirului Dandan 
căpitănia peste toată oastea de dinainte, şi nu opri cu el, 
ca oaste de încheiere, decât o sută de călăreți pe care îi 
alesese tot unul și unul din lamura tuturor călăreților. 
Şi lăsă oastea să i-o ia înainte cu o zi întreagă; după care 
purcese şi el la drum, cu cei o sută de viteji ai săi. 

Şi, după ce străbătură ca la vreo doi parasanji!, ajun- 
seră la o posadă îngustă, aşezată între nişte munți înalți. 
Şi de-abia ajunseră acolo că și văzură la celălalt capăt al 
posadei o pulbere deasă, ce se apropia iute şi apoi se 
risipi spre a lăsa să se ivească o sută de călăreți, năpras- 
nici precum leii şi ascunși vederii sub platoşele de zale și 
sub obrăzarele de oțel. lar când călăreții ajunseră atâta de 
aproape cât să li se audă glasul, strigară: 


3 Parasanjul (sau farsabul) — veche unitate de măsură pentru lungime, 
lä cu circa cinci kilometri. 

— Descălecaţi de pe cai, musulmanilor, şi dați-vă în 
mâinile noastre, lepădându-vă de arme și de cai, că alt- 
minteri, pe Mariam și pe Yuhanna’, sufletele voastre nu 
au a zăbovi să-şi ia zborul din trupurile voastre! 

La vorbele acestea, Şarkan văzu lumea cum se înne- 
gurează dinainte-i, şi ochii lui zvârliră fulgere de mânie, 
şi obrajii i se aprinseră, şi strigă: 

— O, câini de creștini, cum de vă ademeniţi a ne 
ameninţa, după ce ați avut cutezanța să păşiţi peste 
fruntariile noastre şi să ne încălcați pământurile! $i nu 
numai atâta, dar mai veniți să ne aruncaţi şi asemenea 
vorbe! Şi cugetaţi voi acuma că puteți să scăpați teferi 
din mâinile noastre și să vă mai vedeți țara? 

Zise! şi le strigă vitejilor săi: 

— O, drept-credincioşilor, repeziţi-vă pe câinii aceştia! 

Şi el cel dintâi, Şarkan, năvăli asupra dușmanului. 
Atunci cei o sută de călăreți ai lui Şarkan, în goana mare 
a cailor, năvăliră asupra celor o sută de călăreți afranji, 
şi cele două trâmbe de oameni se încleştară, cu inimile 
mai tari decât stânca; și oțelele se izbiră cu oțelele, și 
paloşele cu paloşele, şi loviturile începură să curgă 
dărăbănind ca ploaia, și trupurile se înlănțuiră cu t 
purile, şi caii se ridicară în două picioare și se prăvăliră 
greunatic peste cai, şi nu se mai auzi niciun alt vuiet 
decât zăngănitul armelor şi izbitura năprasnică a fieru- 
lui cu fierul. Și lupta ţinu așa până la apropierea serii şi 
a negurilor nopții. Numai atunci cele două tabere se 
despărţiră şi se putu face socoata. Și Şarkan nu găsi 
printre oamenii săi pe niciunul care să fi dobândit vreo 
rană grea. Atunci zise: 

-0, rairaon știți că eu toată viața mea am năierit 
pe marea bărăli 


iilor vuitoare în care se întreizbesc valu- 
rile de paloşe şi de darde; și am înfruntat destui viteji; 


1 Mariam şi Yuhanna sunt numele creștine Maria (Fecioara) şi loan 
(Botezătorul) arabizate. 

da eu încă nu am dat vreodată peste nişte voinici atâta 
de destoinici, peste niște oşteni atâta de vajnici şi peste 
nişte viteji atât de bărbaţi ca potrivnicii de-acum! 

Ei atunci îi răspunseră: 

— Şah Şarkane, vorba ta adevăr grăieşte. Dar, pe dea- 
supra, să ştii că, printre aceşti oşteni creştini, se află 
căpetenia lor, care este cel mai minunat dintre toți, şi cel 
mai viteaz. Şi apoi, ori de câte ori vreunul dintre noi 
nimerea dinaintea lui, el se abătea ca să nu-l ucidă şi îl 
lăsa să scape de la moarte! 

La vorbele acestea, Șarkan fu cuprins de mare mi- 
rare; pe urmă zise: 

— Mâine avem să ne rânduim şi să-i încolțim, în- 
trucât suntem o sută împotriva a o sută. Şi avem să 
cerem de la Stăpânul cerului biruința! 

Și, cu hotărârea aceasta, se culcară toți în noaptea 
aceea. 

La rându-le, creştinii se strânseră împrejurul căpe- 
teniei lor și ziseră: 

— Chiar că nu am putut, astăzi, să le venim de hac! 

lar căpetenia le spuse: 

— Da mâine avem să ne rânduim și să-i doborâm 
unul câte unul! 

îi cu hotărârea aceasta, se culcară aşijderea. 

incât, de cum sclipiră zorii şi luminară lumea cu lu- 
mina lor şi se ridică soarele deopotrivă peste chipul 
celor pașnici şi al celor războinici, și îi dete binețe lui 
Mahomed, giuvaierul tuturor nestematelor — craiul 
Şarkan încălecă pe calul său, păşi între cele două şiruri 
ale călăreților săi rânduiți și le grăi: 

— Lacătă că dușmanii noștri stau în rânduri de bătaie. 
Să pornim asupra lor, da câte unul împotriva câte unuia 
singur. Şi, dintru-ntâi, unul dintre voi să iasă din rânduri 
şi, cu glas mare, să-l cheme pe unul dintre oștenii cr 
tini la luptă pis la piept. Pe urmă fiecare la rându-i să 
purceadă la luptă asemenea. 

Atunci unul dintre călăreţii lui Şarkan ieşi din rån- 
duri şi îşi îndemnă calul către vrăjmaş şi strigă: 

— O, voi toţi! se află printre voi vreun luptător, se 
află vreun voinic îndeajuns de voinic cât să se învoiască 
astăzi să se lupte cu mine? 

Abia ce rosti el vorbele acestea că şi ieşi dintre creştini 
un călăreț îmbrăcat numai în arme şi în fier, în mătase şi 
în aur; şi era călare pe un cal sur, şi avea o faţă bujorie, cu 
obrajii neadumbriți de barbă. Și îşi îndemnă calul până 
în mijlocul tanin de luptă și, cu spada ridicată, se nă- 

usti asupra voinicului musulman și, dintr-o lovitură de 
ancie, îl şi răbări din şa, şi îl sili să se dea prins, şi îl luă 
rob supus, în vuietul țiperelor de izbândă și de bucurie 
ale oştenilor creştini. Şi pe dată un alt creștin ieşi din 
rânduri şi păşi până la mijlocul meidanului în întâmpi- 
narea altui musulman care se afla acolo și care era frate 
cu cel înrobit. Şi cei doi viteji purceseră la luptă; iar lupta 
nu zăbovi a se încheia cu biruința deina întrucât, 
prilejuindu-se de o greşeală a musulmanului, care nu 
ştiuse să se ferească, îi alduise o lovitură cu mânerul 
lăncii, care îl doborâse din șa; şi îl luă prins. Şi urmară 
tot astfel să se măsoare, şi de fiecare dată lupta se isprăvea 
cu înrobirea câte unui musulman biruit de către creștin, 
şi-aşa până la căderea nopții şi la înrobirea a douăzeci de 
oșteni dintre musulmani. 

Când văzu atare urmare, Şarkan rămase tare mo- 
horât; şi îşi strânse tovarășii şi le zise: 

— Cele ce ni s-au întâmplat nu vi se par până peste 
poate de ie dam în, E A chiar mâine, vroi să 

urced eu însumi dinaintea vrăjmașului şi s-o chem la 
uptă pe căpetenia creştinilor. Și am să văd apoi pricina 
care l-a împins să ne calce moșia şi să ne înfrunte. Şi, dacă 
nu va vroi să ne lămurească, avem să-l omorâm; iar dacă 
va primi învoielile noastre, avem să facem pace cu el. 

Şi, cu această hotărâre, se culcară toți, până dimineața. 

Atunci Şarkan, de mult călare, purcese singur către 
rândurile vrăjmașilor; şi văzu cum vine din mijlocul 
celor cincizeci de oşteni coborâţi de pe caii lor un voinic 
care nu era altul decât chiar căpetenia creştinilor. Purta, 
îmbolduită la umeri, o mantie de atlaz albastru care flu- 
tura pe deasupra unei cămăși de sârmă cu zalele dese; şi 
rotea în mână o spadă ca din oţel indienesc; şi călărea 
pe un cal n ce avea fruntea înstelară de o pată albă, 
mare cât o abea de argint. Şi voinicul acela avea un 
chip fraged de copil, cu obrajii rumeni şi neprihăniţi 
de vreun fir de păr; şi era frumos cum e luna când se 
ridică mândră sub geana răsărirului. 

Când ajunse în mijlocul meidanului, călărețul cel 
tânăr îi strigă lui Șarkan în limba arăbească, cu grăirea 
cea mai curată, și îi spuse: 

— O, Şarkane, o, fiu al lui Omar Al-Neman cel care 
domnește peste târguri și cetăți, peste baștii și turnuri, 
găreşte-te de luptă, întrucât are să fie aprigă! Şi, devreme 
ce tu eşti căpetenia alor tăi, iar eu sunt căpetenia alor 
mei, de acum rămâne înțeles că acela care va fi biruitor 
în această luptă îi va lua ca plean pe ostașii biruitului, 
şi le va fi stăpân netăgăduit! 

Dar Şarkan, cu inima doldora de mânie, îşi şi 
repezise bidiviul asupra creștinului, asemenea leului 
întărâtat. Şi se izbiră unul de altul cu o izbitură vajnică, 
şi loviturile trosniră; şi ai fi gândit că vezi cum se în- 
trelovesc doi munți, ori că se întrepătrund cu vuiet 
două mări care s-au întâlnit deodată. Și nu conteniră 
să se înfrunte de cu dimineață până în negura nopții. 
Şi-atunci se descleştară și fiecare se întoarse în mijlocul 
alor săi. 

Atunci Şarkan le spuse soților lui: 

— În viaţa mea nu am întâlnit asemenea luptător! Da 
ceea ce am găsit la el mai uluitor este obiceiul pe care îl 
are, ori de câte ori potrivnicul său rămâne descoperit, de 

a nu-l răni, ci numai de a-l atinge uşor, în locul des- 
coperit, cu sâmceaua lăncii; şi nu mai pricep nimic din 
toată năzdrăvănia aceasta. Dar ar fi de râvnit să fie mulți 
războinici de-ai noştri dăruiți cu atare vitejie! 

Și a doua zi se purcese iarăși o luptă la fel, ci fără mai 
multă dobândă. Ci, într-a treia zi, iacătă ce se întâmplă: 
în dricul luptei, creştinul cel tânăr şi frumos îşi slobozi 
pe neașteptate calul în goana mare şi îl opri deodată și 
îl smuci nedibaci din hăţuri; atunci calul se ridică în 
două picioare, iar tânărul se descumpăni din şa şi se 
prăbuşi la pământ. Atunci Șarkan sări jos de pe calul 
său şi, cu paloşul ridicat, se năpusti Asupra potrivnicu- 
lui, şi vru să-l spintece. Dar creştinul cel frumos strigă: 

— Oare aşa se poartă vitejii? Sau în acest fel porun- 
ceşte galanteria să te porţi cu femeile? 

La vorbele acestea, Șarkan, uluit, se uită cu luare- 
aminte la oşteanul cel tânăr şi, cercetându-l bine, 
cunoscu că e domnița Abriza. Întrucât era chiar dom- 
nița Abriza, cea cu care i se întâmplase, la mânăstire, 
ceea ce i se întâmplase! 

Atunci Şarkan îşi aruncă paloşul cât colo, şi se 
temeni dinaintea fetei şi sărută pământul dintre mâinile 
ei şi îi spuse: 

— Da pentru ce oare, o, domniță, toate astea? 

Ea îi spuse: 

— Am vrut să te încerc eu însămi pe un câmp de bă- 
tălie, şi să văd măsura dârziei și a vredniciei tale! Și află 
că toți oştenii mei, cei o sută care i-au înfruntat pe ai 
tăi, sunt fete, şi fecioare, şi ale mele. Iar cât despre mine, 
de n-ar fi fost calul, care s-a ridicat în două picioare, ai 
cam fi văzut tu şi alte lucruri, o, Şarkane! 

lar Șarkan zâmbi a râde şi răspunse: 

— Slavă lui Allah, cel carele ne-a adunat iarăși la un 
loc, o, domniță Abriza, o, domniță a vremurilor! 

lar domnița numaidecât le dădu soaelor ei porunca 

de plecare şi îi înturnă lui Şarkan cei douăzeci de prinşi, 
unul câte unul. Și roți veniră să îngenuncheze ar 
tea ei şi sărutară pământul dintre mâinile sale. lar 
Şarkan se întoarse spre copilele cele mândre și le spuse: 

— Sultanii s-ar socoti norociți de-ar putea să se spri- 
jine pe o ceată de voinici precum sunteți voi! 

Pe urmă se ridicară taberele, şi cei două sute de 
călăreţi luară laolaltă drumul Bagdadului şi merseră ast- 
fel şase zile întregi, la capătul cărora văzură strălucind în 
depărtare slăvitele minarete din cetatea Păcii. 


În clipita aceasta a istorisiri sale, Șeherezada văzu că se 
luminează de ziuă și, sfioasă, tăcu. 


Dar când fu cea de a cincizeci şi una noapte 
Spuse: 


Văzură strălucind în depărtare slăvitele minarete din 

Cetatea Păcii. Atunci Șarkan o rugă pe domnița Abriza 

i pe tovarăşele sale să-și scoată armurile de luptă şi să 
i. schimbe cu haine adevărate de femei aice, lar 
ele așa făcură. Pe urmă Şarkan trimise la Bagdad câțiva 
dintre tovarășii lui să i-o ia înainte şi să-l vestească pe 
părintele său Omar Al-Neman despre el şi despre dom- 
niţa Abriza, ca să se trimită în întâmpinarea lor un alai 
fahhic. Pe urmă, în seara aceea, descălecară și întinseră 
corurile şi dormiră până dimineața. 

Şi-apoi, de cum se lumină de ziuă, emirul Şarkan şi 
călăraşii lui, domniţa Abriza şi oştencele ei încălecară 
iarăşi pe bidiviii lor şi luară calea spre cetate. Şi iacătă 
că ieşi din cetate, venindu-le în întâmpinare, vizirul cel 
mare Dandan cu o ceată de o mie de călăreți; şi se duse 
la fetişcană şi la Şarkan şi sărută pământul dintre 
mâinile lor; pe urmă toți laolaltă pășiră în cetate. 

Şi Şarkan mai întâi sui la sarai ca să-l vadă pe părin- 
tele său sultanul Omar Al-Neman. Şi sultanul se ridică în 

cinstea lui şi îl sărută și îi ceru veşti. Şi Şarkan îi istorisi 
toată povestea cu tânăra Abriza, fiica domnului Hardobiu 
de la Pee şi viclenia domnului de la Constantinia, 
şi ciuda lui din pricina Safiei cadâna, care nu era alta decât 
chiar fiica lui Afridun; și îi istorisi despre găzduirea și 
despre sfaturile cele bune ale Abrizei, şi despre toate 
harurile ei de vitejie şi de frumusețe. 

Când auzi vorbele acestea de la urmă, sultanul 
Omar Al-Neman fu cuprins de un gând mare de-a o 
vedea pe copila cea minunată, şi toată făptura i se 
aprinse de amănuntele auzite. Şi cugetă în sineşi la des- 
fătările de-a simţi în culcușul său vânjoşia şi mlădioşia 
fără de cusur ale unui trup de fată călit astfel, şi nepri- 
hănită de vreun bărbat, şi atâta de iubită de tovarăşele 
ei oştence, Şi nu-i părură de rând nici chiar soaţele ei, 
a căror înfăţişare, sub hainele de luptă, era ca de băieți 
cu obraji fragezi şi neprihăniți de păr şi de barbă. Că 
sultanul Omar Al-Neman era un ghiuj straşnic, cu 
vinele mai oelite decât ale flăcăilor. Şi n-avea pic de 
spami de luptele bărbățeniei, şi ieşea pururea biruitor 

in brațele femeilor celor mai pojarnice. 

Tar cum Şarkan nici cu gândul nu gândea că tătâne-său 
ar avea vreun dor asupra tinerei domniţe, zori să se ducă 
după ea şi veni să i-o înfățişeze. lar sultanul şedea în jețul 
său și se descotorosise de toți musaipii și de toate roabele 
lui, afară numai de hadâmbi. Iar tânăra Abriza ajunse 
până la el şi sărută pământul dintre mâinile lui, şi îi ţinu 
o rostire de o curăție şi de o eleganță desfătătoare. Încât 
sultanul Omar Al-Neman fu până peste măsură de minu- 
nat şi îi mulțumi şi o proslăvi pentru tot ceea ce 
făcuse cu fiul său, beizade Șarkan, și o pofti să şadă. Iar 
Abriza, atunci, şezu jos şi îşi scoase vălul cel mic care îi 
acoperea chipul, şi fu ca o luare a vederilor! Şi sultanul 
Omar Al-Neman era mai să-şi piardă minţile! Și pe dată 
porunci să se dea, chiar în sarai, pentru ea şi pentru soaţele 

ei, cele mai bogate dintre iatacurile de fală, şi îi hotărî o 
simbrie vrednică de cinul ei. Şi numai atunci o întrebă în 
privința celor trei geme scumpe pline de puteri. 

Atunci Abriza îi spuse: 

— Acele trei geme albe, o, doamne al vremurilor, le 
am la mine şi nu mă despart de ele niciodată. Și am să 
ţi le arăt! 

Şi porunci să i se aducă o lădiță, şi o deschise, și 
scoase din ea o cutie căreia îi săltă capacul, şi scoase din 
cutie un sipețel de aur bătut, pe care îl deschise. Şi atunci 
se iviră, i n Ai cele trei geme năstrăpate, luminoase, 
şi dalbe, şi rotunde. Și Abriza le luă și le duse la buze 
una câte una, și le întinse sultanului Omar Al-Neman ca 
peşcheş pentru găzduirea ce i-o dăruia. Și ieși. 

Iar sultanul Omar Al-Neman își simţi inima că se 
duce cu ea; şi, întrucât gemele se aflau acolo strălucind, 
porunci să vină fiul său Șarkan şi îi dădu una dintre ele 
în dar; iar Şarkan îl întrebă ce avea să facă cu celelalte 
două geme. Și sultanul îi spuse: 

— Păi vreau să le dăruiesc, pe una surioarei tale, micuța 
Nozhatu, iar pe cealaltă frăţiorului tău, Daul'makan. 

La vorbele acestea despre fratele său Daul'makan, de 
a cărui venire pe lume habar n-avea, Șarkan fu cuprins 

„de o mohorală grea, întrucât el nu știa decât de naşterea 
micuţei Nozhatu. Încât se întoarse către sultanul Omar 
Al-Neman, spunându-i: 

— O, tată, așadar mai ai un fecior în afară de mine? 

El spuse: 

— Păi de bună seamă, în vârstă de şase ani, frate 
geamăn cu Nozhatu, şi amândoi născuți de roaba mea 
Safia, fiica domnului de la Constantinia! 

Atunci Şarkan, buimăcit de atare ştire, nu se putu 

“opri să nu-și scuture hainele de ciudă şi de mânie, dar 
„se înfrână numaidecât şi zise: 

— Fie ei amândoi sub binecuvântarea lui Allah 
Preaînaltul! 

Da tătâne-său băgase de seamă frământul lui şi 
ciuda, şi zise: 

— O, fiul meu, pentru ce te-a cuprins o stare ca 
aceasta? Au nu ştii că numai ție ți se cade moştenirea 
scaunului de domnie, la moartea mea? Și nu ţi-am 
dăruit, ţie mai întâi, cea mai frumoasă dintre cele trei 
geme pline de minuni? 

Ci Şarkan nu se simţi în stare să răspundă şi, nevroind 
să-i întoarcă vorba ori să-l supere pe părintele său, ieşi, cu 
capul plecat, din sala domnească. Şi se îndreptă spre iata- 
ai menit Abrizei; şi Abriza pe dată se ridică spre a-l 
primi, îi mulțumi dulce de ceea ce făcuse pentru ea și îl 
rugă să şadă lângă ea. Pe urmă, cum îl vedea cu chipul 
mohorât şi mâhnit, îl iscodi cu duioşie; iar Şarkan îi 
istorisi pricina sup: lui şi adăugă: 

— Da ceea ce mă apasă mai tare, o, Abriza, este că, 
până la urmă, am băgat de seamă la părintele meu nişte 
gânduri neîndoielnice în privinţa ta, şi i-am văzut ochii 
străfulgerați de jindul de a te avea. Tu ce zici de asta? 

Ea răspunse: 

— Poţi să-ţi linişteşti sufletul, o, Şarkane, întrucât 
tatăl tău nu are să mă aibă decât moartă! Oare cele trei 
sute şaizeci de neveste şi celelalte încă nu mai pot să-i 
ajungă, de râvneşte la fecioria mea, care hotărât că nu 
este făcută pentru colții lui? Așa că fii pe pace, o, 
Şarkane, şi alungă-ți grijile! 

Pe urmă porunci să se aducă de mâncat și de băut; 
şi amândoi mâncară și băură, iar Șarkan, tot cu sufletul 
pierit, se întoarse în iatacul lui să se culce, în noaptea 
aceea. Așa cu Şarkan! 

Dar cât despre sultanul Omar Al-Neman, odată 
Şarkan ieșit, se duse s-o caute pe cadâna Safia, în iatacul 
ei; şi ţinea în mână cele două geme nestemate, atârnate 

fiecare de câte un lanț de aur Și, când îl văzu că intră, 
Safia se ridică pe cele două picioare ale ei şi nu şezu jos 
decât după ce sultanul șezu el mai întâi. Şi atunci veniră 
la el cei doi copii, fetița Nozhatu şi micuțul Daul'makan 
Şi sultanul îi sărută și le atârnă de gât, la fiecare, câte 
una dintre gemele nestemate. Și cei doi copii fură 
bucuroși foarte; iar mama lor îi ură sultanului belşug și 
fericire. 

Atunci sultanul îi spuse: 

— O, Safia, tu eşti fiica domnului Afridun de la 
Constantinia şi nu mi-ai spus niciodată nimic! Pentru 
ce mi-ai tăinuit faptul şi m-ai împiedicat, astfel, să am 
faţă de tine cinstirile datorate stepenei tale și să te ridic 
în preţuire şi în bunăstare? 

lar Safia îi spuse: 

— O, mărinimoase sultane, dar ce aş putea să-mi 
doresc mai mult? Tu m-ai şi copleşit cu darurile şi cu 
harârurile tale, şi m-ai făcut mamă a doi copii frumoşi 
ca nişte lune! 

Atunci sultanul Omar Al-Neman fu fermecat foarte 
de răspunsul acesta pe care îl găsi desfătător și plin de 
pricepere şi de isteciune, de curtoazie și de gingășie. Şi 
porunci să i se dea Safiei un sarai şi mai frumos decât 
cel dintâi, şi îi spori straşnic simbria casei şi cheltuielile 
de trai. Pe urmă se întoarse în saraiul său spre a judeca, 
şi a căftăni, și a mazili, cumu-i datina. 

Dar rămânea tot cu mintea şi cu inima zbuciumate 
rău din pricina tinerei domnie Abriza. Încât îşi petrecea 
la ea toate nopțile, tăifăsuind cu fata şi strecurându-i 
tâlcuri. Dar Abriza, de fiecare dată, drept orice răspuns 
îi spunea: 

— O, doamne al emilor, chiar că nu mă încearcă 
„niciun pic de dorinţă faţă de bărbați! 

Dar asta nu făcea decât să-l zădărască şi să-l zbuciume 
„mai tare, și, până la urmă, ajunse zaif. Şi iacătă că atunci 

porunci să vină vizirul său Dandan și îi dezvălui toată 
patima pe care o avea în inimă pentru minunata Abriza, 

recum şi nimicul de dobândă căpătată şi deznădejdea 
ui de a ajunge vreodată să se bucure de ea. 

După ce ascultă vorbele acestea, vizirul îi spuse sulta- 
nului: 

— lacătă. La căderea nopții, să ai grijă să iei cu tine o 
bucată de banj şi să te duci la Abriza și să te apuci să bei 
cu ea oleacă, şi, în cupa de la urmă, să strecori bucata 
de banj; şi ea nici nu are să apuce să mai ajungă la pat 
când tu ai să fii stăpânul ei; şi vei putea atunci să faci cu 
ea tot ce ți s-o părea potrivit spre a-ţi mulțumi dorul și 
a-ți potoli pojarul. Şi-aceasta-i socoata mea. 

Tar sultanul răspunse: 

— Chiar că sfatul tău este minunat și numai el este de 
înfăptuit. 

Atunci se sculă şi se duse la unul din sipetele sale, pe 
care Îl descuie, şi luă o bucată de banj safi, și atâta de tare 
cât numai odoarea lui ar fi prăvălit în somn, de la un cap 
de an până la anul următor, chiar şi un elefant. Şi îşi puse 
la brâu bucata de banj şi aşteptă să vină noaptea. Atunci 
se duse la domnița Abriza, care se ridică spre a-l primi, şi 
nu şezu jos decât odată ce se așeză sultanul şi-i dădu îngă- 
duința. Și începu să tăifăsuiască și îşi mărturisi pofta de 
a bea ceva; şi numaidecâr domnița porunci să se aducă 
băuturile şi toate cele de cuviință, precum: poame, 
migdale, alune, fistic şi celelalte; și totul în cupe mari de 
aur şi de cleştar. Şi amândoi se apucară să bea și să se 
îmbie, până ce beţia începu să se învârtoşească în capul 
domniţei. Ceea ce văzând, sultanul scoase din buzunar 
bucata de banj şi o ascunse între degete; pe urmă umplu 
un pocal şi îl bău până la jumătate și, pe sis, strecură în 
el bucata de banj, şi i-l întinse copilei și îi zise: 

— O, mlădiţă de domn, ia pocalul şi bea licoarea 
aceasta a darului meu! 

lar domniţa Abriza, neştiutoare, luă pocalul şi, râzând, 
îl bău. ÎI bău, şi pe dată lumea se învârti dinaintea ochilor 
ei; şi nu mai avu decât răgazul de a se târî până la culcușul 
ei, unde căzu pe spate, greu, cu mâinile întinse şi cu 
piiga desfăcute. Şi două fäclii mari erau aşezate una 

a căpătâiul iar cealaltă la picioarele patului. 

Atunci sultanul Omar Al-Neman veni la Abriza şi 
începu să-i deznoade băierile de mătase de la şalvarii cei 
largi, şi nu-i lăsă pe trup decât cămășuța cea subțire şi 
uşoară. Şi ridică poala cămăși şi, dedesubt, se ivi, din- 
tre coapse, luminată cu de-amănuntul de strălucirea fă- 
cliilor, o ispravă care îi răpi minţile şi judecata. Dar avu 
tărie să se stăpânească spre a-şi face vreme să-şi scoată şi 
el haina şi şalvarii. Şi atunci putu, slobod, să se lase dus 
până la capătul pojarului care îl ardea; şi se aruncă pes- 
te trupul de copilă, şi îl acoperi. Şi cine ar şti măsura a 
tot ceea ce se petrecu? Şi iacă-aşa pieri și se şterse fecio- 
ria tinerei domniţe Abriza. 

Odată treaba isprăvită, sultanul Omar Al-Neman se 
ridică şi se duse în odaia de alături, s-o caute pe roaba 
cea mai dragă a Abrizei, credincioasa Boabă-de-Mărgean, 
şi să-i spună: 

— Dă fuga la stăpâna ta, care are trebuință de tine! 

Şi Boabă-de-Mărgean zori să intre la stăpână-sa şi o 
găsi întinsă pe spate şi răvăşită, şi cu cămașa săltată, şi 
cu coapsele mânjite de sânge, și cu chipul pălit de tor. 
și Bobi de Migein pricepu că avea trebuință grab- 
nică de îngrijiri; şi numaidecât luă un peşchir cu care 
şterse cu gingășie preacinstita poveste a stăpâne-sii; pe 
urmă luă alt peşchir cu care îi şterse încetişor pântecele 
şi coapsele; apoi o spălă pe ochi, pe mâini şi pe picioare; 
şi o stropi cu apă de trandafiri, şi o spălă pe buze şi pe 
gură cu apă de flori de portocal. 

Atunci domnița Abriza strănută; pe urmă deschise 
ochii şi se săltă în capu oaselor. Şi o zări pe mult iubita 
„ei Boabă-de-Mărgean şi îi zise: 

— O, Boabă-de-Mărgean, ce-am pățit? Spune-mi! la 
uite că mă simt ca leșinată. 

Şi Boabă-de-Mărgean nu putu decât să-i povestească 
starea în care o găsise, întinsă pe spate şi cu sângele 
curgându-i pe coapse. Și Abriza înţelese atunci că sultanul 
Omar Al-Neman îşi potolise asupra-i poftele şi că 
mistuise în ea lucrul cel fără putință de îndreptat. Şi 
durerea şi mâhnirea ei fură atâta de amarnice, încât îi 
porunci Boabei-de-Mărgean să nu îngăduie nimănuia să 
intre în iatacul ei, şi o învăţă să-i spună sultanului Omar 
Al-Neman, când are să vină să ceară veşti despre ea: 
„Stăpâna mea este bolnavă și nu poate să primească pe 
nimeni“. 

Încât, după ce află cum stă treaba, sultanul Omar 
Al-Neman începu să trimită în fiecare zi la Abriza robi 
încărcaţi cu tablale mari ticsite cu bucate de toate 
felurile, şi cu băuturi, şi cu oluri pline de poame şi de 
prăjituri, precum şi cu găvane de ii ticsite cu sor- 
beturi şi cu dulciuri. Dar ea rămase mai departe închisă 
în iatacul ei, până ce într-o zi băgă de seamă că pânte- 
cele-i creştea, că mijlocul i se îngroșa, şi că era neîndoiel- 
nic însărcinată. Atunci mâhnirea ei spori nemăsurat și 
lumea se scoroji dinainte-i; şi nu mai vroi să audă nici 
vorbele de alinare ale Boabei-de-Mărgean; pe urmă îi 
spuse: 

— O, Boabă-de-Mărgean, eu singură m-am adus în 
starea aceasta, purtându-mă urât față de mine însămi, 
părăsindu-mi tatăl, şi mama, şi împărăția mea! Şi iacătă 
că acuma mi-e scârbă şi de mine şi de viaţă, iar 
cutezanța mi s-a topit şi puterea mi s-a dus! Odată cu 
fecioria, mi-am pierdut tăria toată, iar sarcina mă face 
neînstare să înfrunt până şi brânciul unui copil. Și n-aş 
putea nici măcar să țin frâiele calului, eu, Abriza, tânăra 
Abriza, plină cândva de pară şi de vânjoşie! Ce să fac 
de-acum înainte? Dacă am să nasc în saraiul acesta, am 

să ajung un lucru de râs pentru toate musulmanele care 
locuiesc aici şi care au să afle chipul cum mi-am pierdut 
fecioria. Iar dacă am să mă întorc la tatăl meu, cu ce 
ochi am să cutez să mă uit la el? Oh, cât de adevărate 
sunt vorbele poetului: 


Prietene, ia pururi bine-aminte: 

În vremurile de necaz, amare, 

N-ai să-ți mai poți afla niciun părinte, 
Nici țară nu, nici casă primitoare! 


Atunci Boabă-de-Mărgean îi zise: 

— O, stăpâna mea, eu una sunt roaba ta şi stau întru 
totul la poruncile tale! Porunceşte! 

Ea răspunse: 
= — Atunci, o, Boabă-de-Mărgean, ia bine aminte! Tre- 
„ buie neabătut să fug din saraiul acesta, fără ca nimeni 
să bage de seamă, şi să mă întorc la tatăl meu şi la mama 
mea, orice-o fi: că, vezi tu, o, Boabă-de-Mărgean, când 
hoitul începe să duhnească, el cade în seama alor săi! 
Iar eu nu mai sunt decât un trup fără de viață. Apoi, 
împlinească-şi voia Allah! 

Şi Boabă-de-Mărgean răspunse: 

— O, domniţă, ceea ce vrei să faci este cel mai bine! 

Pe urmă se apucă pe dată în taină de pregătirile de 

lecare. Ci trebuiră să adaste vreo împrejurare prielnică, 

care se ivi în curând, și aceasta fu plecarea sultanului 
la vânătoare şi plecarea lui Șarkan la | vasale împărăției 
unde avea de cercetat locurile întărite. Dar pe când ele 
îndurau zăboveala aceea, sorocul naşterii ajunse mai 
apropiat şi Abriza îi spuse Boabei-de-Mărgean: 
= — Trebuie să plecăm chiar la noapte! Da ce să fac 
împotriva ursitei care m-a însemnat în frunte şi a scris 
că, în două sau trei zile, naşterea urmează să se petreacă! 
Ci plecăm oricum, întrucât orice este mai bine decât să 

nasc în saraiul acesta. Ți se cere așadar să găseşti un ins 
care să vrea să ne însoțească pe drumul nostru, că eu 
nu mai am putere să ridic nici arma cea mai ușoară. 

Şi Boabă-de-Mărgean răspunse: 

— Pe Allah, o, stăpâna mea, nu ştiu decât numai un ins 
în stare să ne însoțească şi să ne apere, este arapul cel mare 
Moroz, unul dintre arapii sultanului Omar Al-Neman; 
căci deseori l-am îndatorat şi deseori i-am dăruit răsplăţi; 
şi, pe deasupra, mi-a spus că odinioară a fost tâlhar şi hoţ 
de drumul mare. Și, întrucât chiar el este străjer la poarta 
de la saraiul nostru, am să mă duc să-l caut şi am să-i dau 
aur şi am să-i spun că, atunci când vom ajunge în țara 
noastră, avem să-i rostuim o nuntă frumoasă cu cea mai 
mândră grecoaică din Chezareea! 

Atunci Abriza spuse: 

— O, Boabă-de-Mărgean, tu să nu-i spui nimic, da 
să-l aduci aici la mine să vorbesc chiar eu cu el. 

Atunci Boabă-de-Mărgean ieşi şi se duse să-l caute 
pe arap şi îi spuse: 

— O, Moroz, iacătă că ziua norocului tău s-a ivit. 
Dar pentru aceasta nu vei avea să faci decât ceea ce are 
să-ți spună stăpâna mea. Haide, dar! 

Şi îl luă de mână şi îl duse la domnița Abriza. 

Când o văzu pe copilă, arapul Moroz veni dinaintea 
ei şi îi sărută mâinile. Dar domnița simţi că inima ei îl 
izgonea, iar înfăţişarea lui îi făcea silă mare; și gândi în 
sineşi: „Nevoia te duce unde nu ţi-e voia!“ şi, în ciuda 
scârbei care o muncea, îi zise: 

— O, Moroz, te simţi tu în stare să ne vii în ajutor şi 
să ne ocroteşti de loviturile vremilor şi ale nenorociri- 
lor noastre? Şi, dacă ţi-aş dezvălui taina mea, vei fi tu 
atâta de vrednic ca să n-o dai în vileag? 

Atunci arapul Moroz, care numai ce-o văzuse pe 
Abriza că și simţise patima cum îi umple inima cu jar, 
spuse: 


i 
i 


A cincizeci și una noapte 69 


— O, stăpână a mea, fac tot ce îmi vei porunci! 

lar Abriza spuse: 

— Îşi cer, dacă-i aşa, să ne pregăteşti pe dată doi catâri 
pentru calabalâcuri, şi doi cai pentru noi, şi să ne ajuţi 
să ieşim de aici, pe mine şi pe această roabă a mea, 
Boabă-de-Mărgean. Şi îţi făgăduiesc că, de cum vom fi 
ajuns tustrei în țara noastră, am să te însor cu cea mai 
frumoasă dintre grecoaice, cu aceea pe care ai s-o alegi 
tu. Şi avem să te incărcăm cu aur și cu bogății. Şi, dacă 
vei vrea apoi să pleci din țara noastră, te vom trimite în 
țara ta încărcat de daruri și de mile. 

La vorbele acestea, arapul Moroz se umflă până peste 
poate şi strigă: 

— O, stăpână a mea, am să vă slujesc pe amândouă 
cu amândoi ochii mei. Şi am să plec cu voi, hotărât! Şi 
mă duc îndată să vă pregătesc vitele şi tot ce trebuie! 

Pe urmă ieşi, gândind în sineşi: „Ce plean şi ce 
chilipir! Hotărât, am să mă bucur şi am să mă desfăt de 
nurii acestor două lune! Şi, dacă vreuna dintre ele nu are 
să mă vrea, am s-o omor! Şi am să le fur toate bunurile!“ 
Şi, bine hotărât pentru făptuire, făcu toate pregătirile de 
trebuință; şi tustrei putură să iasă fără a fi băgaţi de 
seamă, şi în pofida stării domniței Abriza. 

Şi domnița Abriza, care era muncită de durerile facerii, 
fu nevoită, din cea de a patra zi, să se oprească din drum. 
Neputând să îndure mai mult, îi spuse arapului: 

— O, Moroz, ajută-mă să cobor de pe cal, căci 
durerile au ajuns de neindurat, şi acesta-i sfârşitul! 

Şi îi spuse Boabei-de-Mărgean: 

— O, Boabă-de-Mărgean, coboară şi tu de pe cal, şi 
vino să te aşezi deasupra mea spre a mă ajuta să nasc! 

Da, odată tustrei coborâţi de pe cal, arapul Moroz, 
la vederea nurilor domniţei, fu cuprins de o stare de 
jinduri până peste măsură, şi mohorala-i se cumpli 

amarnic săltându-i rantia. Atunci nu se mai putu 

stăpâni şi, fâlfâindu-și obrăznicia, se duse lângă dom- 

nița care era să leşine de mânie și de scârbă, și îi spuse: 
— O, stăpână a mea, lasă-mă, rogu-te, să te iau! 


În clipita aceasta a istorisirii sale, Șeherezada văzu că se 
luminează de ziuă şi, sfioasă cum era, amână urmarea po- 
vestirii pe a doua zi. 


Dar când fu cea de a cincizeci şi doua noapte 
Spuse: 


Mi s-a izvodit, o, norocitule sultan, că hâdul de arap 
Moroz i-a spus domniței: 

— O, stăpână a mea, rogu-te, lasă-mă să te iau! 

Atunci domoa Abriza spuse: 

— O, arapule, plod de arăpoaică, o, fecior de robi! 
cutezi tu să te despoi așa dinaintea ochilor mei? Ce ocară 
mi-e dată, să mă aflu acuma fără de apărare în mâinile 
celui mai de pe urmă dintre robii arapi! Mişelule! numai 
să-mi ajute Allah să mă izbăvesc de starea în care sunt şi 
să mă vindec de ceea ce mă face nevolnică, şi am să-ţi 
pedepsesc eu obrăznicia, cu chiar mâna mea! Decât să mă 
văd atinsă de tine, mai bine mă omor singură şi isprăvesc 
cu chinurile și cu necazurile vieţii mele! 

Și rosti stihurile acestea: 


O, lasă-mă, mișelule, mă lasă! 
M-am săturat de soarta-mi ticăloasă. 


Mai bine mor și mă despart de toate, 
Decât să mă atingă mâini spurcate. 


De ce tot stărui? Nu ţi-am spus, tâlbare, 
Că-mi face silă neagra dezmățare? 

Degeaba stai ca fiara, crunt la pândă, 
Holbându-ți lăcomia prea flămândă. 


Să nu socoți c-ai să te-nfrupți vreodată 
Din ce râvneşte mintea-ți tulburată, 


Poate doar după ce m-ai căsăpi 


Cu paloș iemenit, felii- felii. 


Ia seama cine sunt, şi de ce preț! 
Că nici măcar cei de vreun neam măreț 


N-ar cuteza vreodată să mă-nf-unte! 
Dar tu, un rob plodit pe fieunde, 


Cum de cutezi, răsad de spurcăciuni, 
Să-nalți spre mine ochii tăi nebuni? 


Când auzi stihurile, arapul Moroz fu cuprins de o 
furie mare, şi ochii i se înroşiră de mânie, şi chipu-i se 
_schimonosi de ciudă, şi nările i se umflară, şi buzele-i 
groase i se pungiră, şi toată făptura-i se încrâncenă; şi 
prociti stihurile acestea: 


O, nu mă alunga, tu, ismenită 

Privire ce ucizi întru ispită. 

De cruntu-ți suflet — căsăpit sunt, bietul! 
Mi-e trupul frânt, şi ard încet cu-ncetul. 
De ochii tăi mi-e inima ca-n vrajă, 
Stâlpar mi-e chinul, iar tristețea strajă! 


Ci de-ai acoperi întreg pământul 
Cu străji ca să te apere de-a rândul, 

Tot aş răzbi să-mi tai printr-înşii cale 
Până la apa strălucirii tale, 


Până la apa ta ca un izvor, 
Să-mi stâmpăr setea crâncenului dor. 


Auzind stihurile acestea, Abriza începu să plângă de 
mânie şi strigă: 

— Rob fără ruşine, o, târâtură de arap, tu socoți că 
toate femeile sunt la fel? Și cutezi încă să-mi vorbești aşa? 

Atunci arapul Moroz, văzând că Abriza îl alungă cu 
hotărâre, nu mai putu să-şi înfrâne furia; şi se repezi la 
ea cu paloşul în mână; şi o înşfăcă de păr şi îşi petrecu 
paloşul prin trupul fetei. Şi de mâna acelui arap muri 
astfel domnița Abriza. 

Atunci arapul Moroz zori să pună gabja pe măgarii 
încărcați cu bogăţiile şi cu bunurile Aba şi, îndem- 
nându-i din urmă, se topi cu toată graba în munți. 

Şi domnia Abriza, dându-și sufletul, născu un fiu în 
mâinile credincioasei Boabă-de-Mărgean care, în durerea 
ei, îşi punea țărână pe cap şi îşi sfăşia hainele şi se zgâria 
pe obraji de țâşnea sângele; și țipa: 

— O, stăpâna mea cea fără de noroc! tu, cea luptaşă, 
cea volnică, cum te sfârșești tu aşa, sub loviturile unui 
mişel de rob arap! 

Dar de-abia contenise Boabă-de-Mărgean să se je- 
luie, că şi văzu un nour de praf umplâni văzduhul şi 
apropiindu-se iute; şi deodată se risipi, iar dedesubt se 
iviră nişte oșteni călăreți, şi toți îmbrăcaţi în felul ostaşi- 
lor de la Chezareea. Or, într-adevăr, era oastea domnu- 
lui Hardobiu de la Chezareea, părintele Abrizei. Întrucât 
nişte zvonuri ajunseseră la domnul Hardobiu dându-i 
de ştire cum că Abriza fugise de la mânăstire, iar el îşi 
strânsese pe dată oștile, trecuse însuși în fruntea lor şi 
pornise la drum asupra Bagdadului; şi într-astfel sosise 

la locul unde tocmai se săvârșise fiică-sa Abriza. 

La vederea trupului însângerat al copilei sale, Măria 
Sa sări jos de pe cal şi căzu fără de simţire, sărutând leşul 
întins; şi Boabă-de-Mărgean începu să plângă iarăşi, 
mai fierbinte, şi să se vaicăre. Pe urmă, când Măria Sa 
îşi veni în fire, îi istorisi toată povestea şi îi spuse: 

— Cel care a ucis-o pe copila ta este un arap dintre 
arapii sultanului Omar Al-Neman, sultanul acela plin 
de desfrânare, care a făcut ce-a făcut cu copila ta! 

lar Hardobiu, la vorbele acestea, văzu lumea întreagă 
cum se înnegurează, şi hotări o răzbunare amarnică. Da 

ăbi a porunci să fie adusă o năsălie pe care puse trupul 
iică-sii, şi fu nevoit să facă mai întâi cale întoarsă la 
Chezareea pentru datorințele îngropăciunii şi ale morții. 

Când ajunse la Chezareea, domnul Hardobiu intră în 
palatul lui şi porunci să vină doică-sa, Muma-Prăpădurilor, 
şi îi spuse: 

— Doică, iacătă ce-au făcut musulmanii din copila 
mea! Sultanul i-a răpit fecioria, iar robul a vrut s-o pângă- 
rească şi a omorât-o! Şi din ea s-a născut pruncul pe care 
il îngrijește Boabă-de-Mărgean. Or, mă jur pe Mesia să-mi 
răzbun copila și să spăl ocara cu care m-a coperit. Alt- 
minteri, mai bine mă omor cu chiar mâna mea! 

Și începu să plângă cu lacrimi fierbinţi. Atunci 
Muma-Prăpădurilor îi spuse: 

— În ce priveşte răzbunarea, nu te îngriji, o, Măria Ta, 
de ea! că eu însămi am să-l fac pe musulman să-şi 
ispăşească fărădelegile. Întrucât am să-l ucid, și pe el şi pe 
„copiii lui, într-un chip încât să fac să dăinuiască 
pomenirea lui multă vreme, ca prilej de povestiri ce au să 
se istorisească în leaturile ce vor veni, în toate colțurile 
- pământului. Dar trebuie să asculți cu luare-aminte ceea ce 
am a-ți spune și ceea ce tu să îndeplinești neabătut. lacătă. 
Trebuie să porunceşti a se aduce în palatul tău cinci fete, 
cele mai frumoase din Chezareea, cu sânii cei mai 

frumoși şi cu fecioria neatinsă. Şi trebuie să porunceşti a 
fi aduşi, totodată, învățații cei mai mari și cărturarii cei 
mai iscusiți din părțile musulmane megieşe cu împărăția 
ta. Şi să le dai poruncă acelor învățați musulmani să le 
crească pe fete după tipicul lor musulman. Și să le înveţe 
credința musulmană, istoria arăbească, hronicele cali- 
filor şi toate faptele sultanilor; pe deasupra, să le înveţe 
iscusința de a se purta în lume, bunele maniere, felul 
cum se vorbește cu sultanii, felul cum li se ţine tovărăşie 
şi cum li se dă să bea, stihurile cele mai frumoase şi 
chipul cel mai iscusit de a le povesti, chipul cum se 
ticluiesc poeziile şi taifasurile, precum şi meșteria cânte- 
celor. Şi trebuie învățătura să fie deplină, chiar şi cu 
primejdia de a zăbovi zece ani; întrucât ni se cade să 
avem răbdare şi să luăm seama că arabii din pustie spun: 
„Răzbunarea încă se mai poate înfăptui chiar şi după 
patruzeci de ani“. Că răzbunarea pe care o precuget nu se 
poate făptui decât cu această învățătură desăvârşită a fetiş- 
canelor; şi, ca să te dumiresc, am să-ţi spun că sultanul 
acela are o slăbiciune mare fată de împreunarea cu toate 
roabele și are trei sute şaizeci de asemenea roabe, afară de 
cele o sută de însoțitoare lăsate de răposata noastră 
domniță şi afară de peşcheşurile de femei care îi vin ca 
haraci din toate părţile. Aşa că am să-l fac să piară de 
chiar meteahna lui. 

La vorbele acestea, Hardobiu se învoioşi de o voioşie 
mare, şi o sărută pe frunte pe Muma-Prăpădurilor, şi 
trimise îndată să fie căutați învățații musulmani și fetiş- 
canele cu sâni rotunzi şi cu fecioria nevătămată. 


În clipita aceasta a istorisirii sale, Șeherezada văzu că se 
luminează de ziuă şi tăcu sfioasă. 


Dar când fu cea de a cincizeci şi treia noapte 


Spuse: 

Mi s-a izvodit, o, norocitule sultan, că Hardobiu 
trimise îndată după învățații musulmani şi după fetiş- 
canele cu sâni rotunzi şi cu fecioria nevătămată. Şi îi 
copleşi pe învățați cu filotimiile și cu darurile, și îi primi 
cu milosârdie mare; pe urmă le încredință fetișcanele 
cele frumoase, alese tot una şi una, şi îi îndemnă să le 
dea acelor fetișcane dăscălirea musulmană cea mai în- 
grijită. Şi învățații cărturari se supuseră și făcură întoc- 
mai precum le poruncise Măria Sa. Și-aşa cu Măria Sa 
domnul Hardobiu. 

Da cât despre sultanul Omar Al-Neman, după ce se 
întoarse de la vânătoare şi intră în saraiul său și află de 
fuga Abrizei şi de pierderea ei, se mohori cu totul şi răcni: 

— Cum se face că o femeie poate să iasă din saraiul 
meu fără ca nimenea să ştie? Dacă împărăţia mea o fi 
păzită tot atâta de bine ca şi saraiul meu, asta chiar că 
ar fi pieirea noastră neabătută a tuturor! Da altă dată 
când m-oi mai duce la vânătoare am să ştiu eu prea bine 
cum pun să mi se păzească uşile! 

Pe când el glăsuia astfel, iacătă și Șarkan se întorcea 
din războielile lui și se înfățişă dinaintea tătâne-său care 
îi dădu știre de fuga Abrizei. 

Încât Şarkan, din ziua aceea, nu mai putu să îndure 
vederea saraiului părintelui său, mai cu seamă că micuța 
Nozhatu şi micuțul Daul'makan erau prilejul grijilor 
celor mai alese ale sultanului. Şi se mohori tot mai mult 
din zi în zi şi până într-atâta încât sultanul îi spuse: 

— Ce ai tu, o, fiul meu, de te-ai gălbejit la chip şi te-ai 
sfârşit la trup? 

Şi Şarkan îi spuse: 

— O, părinte al meu, iacătă că, din mai multe pricini, 
zăbovirea mea în saraiul acesta mi-a ajuns de neîndurat. 
Aşa că ţi-aş cere, ca pe un hatâr, să mă căftăneşti câr- 
muitor peste vreun serhat dintre cele serhaturi, unde să 
mă duc să mă îngrop pentru câte zile mi-au mai rămas! 

Pe urmă prociti aceste stihuri ale meșterului 
zicalelor: 


Acum, când port în suflet noian de vise moarte, 
Mi-ar fi cu mult mai bine să pot pleca departe, — 
Ca ochiu-mi să nu vadă, urechea-mi să n-audă 
Nimic din ce-aminteşte iubirea mea pierdută. 


Atunci sultanul Omar Al-Neman pricepu temeiurile 
mâhnirii fiului său Șarkan şi începu să-l aline și îi zise: 

— O, copilul meu, împlinească-ţi-se voia! Și, întrucât 
locul cel mai de seamă în toată împărăţia mea este 
cetatea Damascului, iată că te căftănesc cârmuitor al 
Damascului, incepând din ceasul de acum! 

Şi numaidecât porunci să vină calemgiii de la sarai şi 
toţi mai-marii împărăției şi îl căftăni pe Şarkan, de faţă 
cu ei, cârmuitor al olaturilor Damascului. Iar hârtia cu 
căftănirea lui fu scrisă şi prăvilnicită atunci pe loc; şi pe 
dată se pregăti tot ce se cuvenea pentru plecare; iar 
Şarkan îşi luă rămas-bun de la tatăl său, şi de la mama 
sa, şi de la vizirul Dandan căruia îi lăsă cele mai de pe 
urmă îndemnuri ale sale. Apoi, după ce primi închină- 
ciunile emirilor, şi ale vizirilor, şi ale navabilor, trecu în 
fruntea străjerilor săi şi nu conteni din drumețit decât 
când ajunse la Damasc. Şi locuitorii îl primiră în zvon 
de tilinci şi de ţimbale, de trâmbițe şi de goarne; şi îm- 
podobiră pentru el cetatea și o luminară; şi ieşiră cu toți 
în mare al i înaintea lui, rânduiți în două şiruri bine 
vădite, unii ținând scurt dreapta, iar ceilalți ținând scurt 
stânga. Și iac-aşa cu Şarkan! 

Da cât despre sultanul Omar Al-Neman, la un răstimp 
după plecarea lui Şarkan ca ocârmuitor al Damascului, 
fu căutat de învățații pe care îi însărcinase cu grija şi cu 
dăscălirea celor doi copii ai săi, Nozhatu şi Daul'makan. 
Şi învățații îi spuseră sultanului: 

— O, stăpâne al nostru, venim să te vestim că mlădiţele 
tale au isprăvit întru totul de învățat şi de cercetat, şi ştiu 
pe deplin pravilele înțelepciunii, şi bunele maniere, şi 
poezia, şi Chipul de a se purta în lume. 

La vestea aceasta, sultanul Omar Al-Neman se umflă 
de mulțumire şi de drag, şi le făcu nişte daruri îm- 
părăteşti cărturarilor. Şi văzu bine, într-adevăr, că mai 
cu seamă fiul său Daul'makan, ajuns acum la vârsta de 
paisprezece ani, se făcea din ce în ce mai cilibiu şi mai 
zarit şi se preschimba într-un flăcău voinic şi minunat, 
fiind totodată tare legat de datinele dreptei-credinţe şi de 
cucernicie, avea milă de cei săraci şi îi era mai dragă 
decât toate lucrurile de pe lume tovărăşia învățaţilor şi 
a poeților, şi de asemenea, tovărășia oamenilor meşteri la 
datine şi la Coran. Şi toţi locuitorii Bagdadului, bărbaţi 
şi femei, îl iubeau şi chemau asupra-i milele lui Allah. 

Or, veni o zi care era ziua de trecere prin Bagdad a 
hagiilor ce drumețeau dinspre Irak spre a se duce la 
„Mecca, să-şi împlinească datorințele hagialâcului, ca în 
fiece an, şi apoi a merge la Medina să vadă mormântul 
Prorocului (asupra-i fie ruga şi pacea lui Allah!). 

ncâr atunci când Daul'makan văzu sfântul alai, 
cucernicia lui se zădări, şi flăcăul alergă să-l caute pe 
„tătâne-său sultanul şi spuse: 

— Am venit la tine, o, părinte al meu, spre a-ţi cere 
îngăduința să mă duc şi eu în sfântul hagialâc. 

Dar sultanul Omar Al-Neman se strădui să-l dezmânte 

şi nu-i dădu îngăduință și îi zise: 
= — Eşti încă prea tânăr, fiul meu. Da la anul, de-o vrea 
“Allah, am să mă duc eu însumi în hagialâc şi am să te 
iau cu mine, negreșit! 

Ci Daul'makan, care socotea acea făgăduinţă viitoare 
„prea depărtată, alergă la soră-sa geamănă Nozhatu şi o 
„găsi rânduindu-se să-și facă rugăciunea. O lăsă aşadar 
să-şi isprăvească rugăciunea, pe urmă îi spuse: 

— O, Nozhatu, sunt mort de dorul de a mă duce în 
hagialâc şi de a vedea mormântul Profetului (asupra-i 
fie rugăciunea și pacea!) şi am cerut învoirea de la tatăl 


nostru, care nu mi-a dat-o. Or, gândul meu acuma este 
să iau ceva bani şi să plec pe ascuns în hagialăc, şi mai 
cu seamă fără a-l înştiinţa pe părintele nostru! 

Atunci Nozhatu, stârnită şi ea, strigă: 

— Pe Allah! te juruiesc să mă iei şi pe mine şi să nu mă 
lași aici şi să nu mă lipseşti de a vedea mormântul Pro- 
rocului (asupra-i fie rugăciunea şi pacea!) o, fratele meu! 

El îi spuse: 

— Bine! la căderea nopții, să vii la mine. Şi mai ales ia 
seama să nu care cumva să vorbeşti ceva cu fie cine-o fi! 

Încât, la miezul nopții, Nozhatu se sculă, se îmbrăcă 
în haine bărbătești, spre a se străvesti, haine pe care i le 
dăduse fratele ei, care era de statura și de seama ei, luă 
cu ea bani şi ieşi, apucând-o drept spre poarta saraiului. 
Acolo îl găsi pe frate-său Daul'makan, care o aştepta cu 
două cămile. Atunci Daul'makan o ajută pe soră-sa să 
se suie pe una din cămilele îngenuncheate, şi încălecă şi 
el pe cea de a doua cămilă; și vitele sculându-se şi 
pornind la drum, ajunseră, sub oblăduirea nopții, în 
mijlocul hagiilor, şi se vârâră printre ei, fără ca să bage 
cineva de seamă venirea lor. Şi toată caravana de la Irak 
luă calea spre Mecca și ieşi din Bagdad. 

Şi Allah le meni călătorie tihnită, încât în scurtă 
vreme ajunseră toți în bună pace la sfânta Mecca. 

Acolo, Daul'makan şi Nozhatu fură până peste poate 
de bucuroşi când ajunseră pe muntele Arafat! și când 


1 Muntele Arafat este alcătuit dintr-un şir de culmi și de văi, la răsărit de 
Mecca, Pe acest munte, spune datina islamică, atunci când Mahomed 
s-a retras într-o zi ca să se roage, faţa lui a devenit strălucitoare, Acolo 

lerinii săvârşesc ritualurile așa-zise ale „popasului“, în cadrul cărora îşi 
a glas tare rugăciunile și citesc din Coran. O legendă veche povesteşte 
că pe muntele Arafat, numit Muntele Miluirii, a suit Eva după ce a fost 

îşi îndepliniră, după datină, sfintele datorințe; şi mare 
le fu bucuria când făcură ocolul Kaabei!! 

Şi nu vroiră să se mulțumească numai cu Mecca, și 
împinseră evlavia până a se duce şi la Medina să se în- 
chine şi la mormântul Prorocului (asupra-i fie rugăciu- 
nea şi pacea!). 

Atunci, întrucât întoarcerea hagiilor în țara lor urma 
să se săvârşească, Daul'makan îi spuse soră-sii Nozhatu: 

— O, sora mea, tare aş vrea să văd şi cetatea cea sfântă 
a lui Abraham?, prietenul lui Allah, cea căreia evreii şi 
creştinii îi spun Ierusalim. 

Şi Nozhatu zise: 

— Şi eu tot aşa! 

Atunci, după ce se înțeleseră bine între ei în această 
privință, se prilejuiră de plecarea unei caravane mici spre 
a lua drumul către cetatea cea sfântă a lui Abraham. 

i După o călătorie anevoioasă, ajunseră într-un sfârșit 

la Ierusalim; dar, pe drum, Daul'makan şi Nozhatu 
_ avură nişte scuturături de friguri; tânăra Nozharu, după 
câteva zile, răzbi de se vindecă; ci Daul'makan rămase 
bolnav mai departe şi starea lui nu făcu decât să se în- 
răutățească. Așa că la Ierusalim luară cu chirie o odăiță 
la un han, şi Daul'makan se întinse într-un colț, ea 
„bolii; şi boala aceea se încâini într-un chip atâta de 
amarnic, încât Daul'makan ajunse de-şi pierdu cu totul 
“simţirea şi intră în dârdorile aiurării. lar Nozhatu cea 


din Grădina Raiului, pentru vina de a fi muşcat din fructul oprit 
al cunoaşterii; Adam la rându-i, aruncat pe insula Ceylon (Sri Lanka), 
porneşte mânat de dor în căutarea ei, până ce o găseşte în sfârşit. Atunci 
ist anehelul Gavril îi poruncește să ridice un loc de rugăciune pe Muntele 
Îndurării, după care cei doi vor sălășlui acolo până la moartea lor. 

= V Kaaba este un mic edificiu, de formă cubică, şi constituie principalul 
sanctuar din moscheea de la Mecca. 

2 Abraham, personajul din Biblie, patriarh al evreilor și strămoș al 
izraeliţilor (prin Isaac, fiul său din căsătoria cu Sara) și al arabilor (prin 
Ismael, făcut cu slujnica sa Agar). În Coran (cap IV, v. 124) se spune: 
„Allah l-a luat pe Abraham ca prieten”. 

bună nu-l lăsa singur o clipită, şi era tare îngrijorată şi 
tare necăjită, singură aşa într-o ţară străină, fără nime- 
nea care s-o aline și s-o ajute. 

Şi cum boala nu se risipea, şi dăinuia de o vreme 
destul de lungă, Nozhatu ajunse de isprăvi şi cei mai de 
pe urmă bănui şi nu mai avu nici barem o drahmă în 
mâinile ei. Atunci îl trimise la sukul de samsarlâcuri pe 
băiatul care îi slujea pe călătorii de la han, după ce îi în- 
mânase chiar una dintre hainele ei ca s-o vândă şi să-i 
aducă ceva bănuţi. Şi băiatul de la han așa făcu. 

lar Nozhatu urmă mai departe în felul acesta și vându 
în fiecare zi câte unul dintre lucrurile ei, spre a-şi îngriji 
fratele, până ce isprăvi pe deplin tot ce avea. Și nu-i mai 
rămaseră, drept toată averea, decât hainele cele vechi cu 
care era îmbrăcată şi preşul cel vechi și ferfeniţit ce le slu- 
jea de culcuş ei şi fratelui ei. Atunci, dacă se văzu în goli- 
ciunea aceea, biata Nozhatu se puse pe plânsete în tăcere. 

Dar chiar în seara aceea, Daul'm: , din voia lui 
Allah, îşi veni în cuget şi se simţi oleacă mai bine şi, întur- 
nându-se spre soră-sa, îi zise: 

— O, Nozharu, iacătă că simt puterile că mi se întorc, 
şi am o poftă strașnică să mănânc nişte frigărui de carne 
de berbec. 

Și Nozharu îi spuse: 

— Pe Allah, o, fratele meu, cum să fac să cumpăr 
carnea? Nu pot a mă hotări să mă duc să cer de pomană 
pe la oamenii miloşi! Da fii liniștit, de mâine am să mă 
duc la vreun bogătan de vază şi am să mă năimesc la el 
ca slujnică. Şi, în felul acesta, am să por să câștig cele de 
trebuință. Şi în toate astea nu este decât numai un lucru 
care mă apasă, anume de a fi nevoită să te las singur peste 
zi. Da ce să fac? Nu este tărie şi putere decât întru Allah 
Preaînaltul, o, fratele meu! şi numai el poate să ne facă a 
ne întoarce în țara noastră! 

Şi Nozharu, cu vorbele acestea, nu se putu opri să nu 
izbucnească în suspine. 

Aşa că a doua zi, de cu zori, Nozhatu se sculă şi îşi 
coperi capul cu o bucată veche din mantia de păr de 
cămilă pe care le-o dăruise un cămilar de treabă, vecinul 
lor de la han, şi îl sărută pe frate-său pe creştet, şi îşi aruncă 
mâinile în jurul gâtului lui, plângând, şi ieşi scăldată în 
lacrimi din han, fără a şti anume încotro să se îndrepte. 

Şi ziua toată Daul'makan aşteptă întoarcerea soră-sii; 
şi noaptea veni, şi Nozhatu nu se întoarse. Şi o aşteptă 
noaptea toată, fără a închide un ochi, şi Nozhatu nu mai 
veni; pe urmă, a doua zi, şi noaptea următoare, tot aşa. 
Atunci Daul'makan fu cuprins de o spaimă mare pentru 
soră-sa, şi inima-i începu să tremure; şi pe deasupra mai 
şezuse şi două zile fără să fi luat nimic în gură. Se târî 
atunci anevoie până la uşa odăiței și de acolo începu să-l 
cheme pe băiatul de la han, care într-un sfârşit îl auzi, şi 
Daul'makan îl rugă să-l ajute să ajungă până în suk. 
Atunci băiatul îl luă pe umerii săi și îl cără la suk şi îl 
rezemă de ușa închisă a unei prăvălii părăginite, şi plecă. 

Atunci toți trecătorii şi negustorii din suk se gră- 
mădiră împrejurul lui şi, văzându-l în starea aceea de 
slăbiciune și de sfârșeală, începură să se jeluiască asupra 
lui şi să-l căineze. Şi Daul'makan, neavând putere să vor- 
bească, le făcu semn că-i este foame. Atunci grăbiră să 
strângă ceva bani pentru el, într-un blid de aramă, de 
pe la negustorii din suk, şi îi cumpărară pe dată de mån- 
care. Și, întrucât se strânseseră ca la vreo treizeci de 
drahme, chibzuiră ce ar fi mai bine de făcut, în folosul 
- bolnavului. Atunci un bătrân cumsecade din suk spuse: 

— Cel mai bine este să luăm cu chirie o cămilă pentru 
acest tânăr amărât şi să-l mânăm la Damasc, spre a fi dus 
la bolniţa hărăzită bolnavilor, din mila califului. Că aici 
de bună seamă că are să moară lăsat aşa, singur, în drum. 

Atunci toată lumea fu într-un glas; da, întrucât se şi 
făcuse noapte, amânară treaba pe a doua zi, şi puseră 
lângă Daul'makan, la îndemâna lui, un ulcior cu apă şi 

nişte bucate; şi, când porţile sukului fură închise, plecară 
fiecare pe la casele lor, căinând întruna soarta tânărului 
bolnav. Daul'makan îşi petrecu noaptea toată fără a putea 
închide un ochi, atâta era de îngrijorat de soarta suroră-sii 
Nozhatu; şi de-abia putu să mănânce şi să bea, atâta era de 
istovit şi de topit. 

Aşa că a doua zi oamenii cei cumsecade din suk luară 
cu chirie o cămilă și îi spuseră cămilarului: 

— O, cămilarule, ia-l pe bolnavul acesta pe cămila ta 
şi cară-l la Damasc spre a-l duce la bolniţă, unde s-ar 
putea vindeca. 

Şi cămilarul răspunse: 

— Pe capul meu, o, domniile voastre! 

Ci, în sineşi, mişelul îşi zise: „Cum să car de la 
Ierusalim la Damasc un om care stă să moară?“ Pe urmă 
îşi îndemnă cămila să îngenuncheze, aşeză bolnavul pe ea 
şi, coperit de binecuvântările oamenilor din suk, îi grăi 
cămilei trăgând-o de căpăstru, iar cămila se ridică şi porni 
la drum. Dar de-abia străbătuse câteva ulițe că se şi opri; 
şi cum ajunse dinaintea porţii unui hammam, îl luă pe 
Daul'makan, care nu mai ştia de sine, îl aşternu pe gră- 
mada de lemne ce slujea la încălzirea hammamului, și 
plecă în grabă mare. 

Încât atunci când slujitorul care făcea focul la 
hammam veni în zori spre a se apuca de munca sa, găsi 
dinaintea porţii acel trup întins pe spate, ca şi neînsuflețit, 
şi îşi zise în sineşi: „Cine o fi putut să arunce aşa mortul 
acesta dinaintea hammamului, în loc să-l îngroape?“ Şi, 
cum se pregătea să târască hoitul departe de poartă, 
Daul'makan făcu o mişcare. Atunci hammamgiul strigă: 

— Acolea nu e un mort, ci-i neîndoielnic vreun mâncă- 
tor de haşiş, care a venit să se prăbușească azi-noapte pe gră- 
mada mea de lemne. Huo, beţivule, mâncătorule de haşiş! 

Pe urmă, întrucât se aplecase să-i strige ocăreala în 
ochi, văzu că era un tinerel care nu avea încă nici păr pe 

obraji şi care din toată înfăţişarea lui vădea o mare 
evghenie și o frumusețe mare, în ciuda pricăjelii sale și 
a prăpădelilor boalei. Atunci, o milă mare i se făcu 
hammamgiului, care strigă: 

— Nu este tărie şi putere decât întru Allah! lacără că 
îl osândeam fără de temei pe un biet tinerel, străin şi 
bolnav, pe când Profetul nostru (asupra-i fie rugăciunea 
şi pacea lui Allah!) atâta ne-a povățuit a ne păzi de osân- 
direa pripită şi a fi miloşi şi bine-primitori faţă de străini, 
mai cu seamă față de străinii bolnavi! 

Şi hammamgiul, fără a şovăi o clipită, îl luă pe tânăr în 
spinare şi se întoarse acasă şi intră la soția sa şi i-l puse în 
brațe, dându-i-l în seamă să-l îngrijească. Atunci nevasta 
hammamgiului aşternu pe jos o pătură, puse peste pătură 
o pernă nouă-nouţă și curată, şi îl culcă ușurel pe oaspetele 
bolnav. Pe urmă fugi să aprindă focul la bucătărie, încălzi 
apă, şi se întoarse să spele mâinile, picioarele şi fața tânăru- 
lui. La rându-i, hammamgiul se duse la suk să cumpere 
apă de trandafiri şi zahăr; şi se întoarse iute să-i stropească, 
cu apa de trandafiri, obrajii tânărului, şi îi aduse să bea 
nişte sorbet de zahăr cu apă de trandafiri. Pe urmă scoase 
din lada cea mare o cămaşă curată, înmiresmată cu flori 
de iasomie, şi i-o trase chiar el pe trup. 

ngrijirile acestea abia se isprăviră, că Daul'makan și 
simţi numaidecât o prospeţeală cum intră în el şi cum îl 
înviorează ca o adiere desfătată... 


În clipita aceasta a istorisiri sale, Șeherezada văzu că se lu- 
minează de ziua şi tăcu sfioasă. 


Dar când fu cea de a cincizeci şi patra noapte 
Spuse: 


Mi s-a izvodit, o, norocitule sultan, că Daul'makan 
simți numaidecâ o prospeţeală cum intră în el şi cum îl 

înviorează ca o adiere desfătătoare, şi putu să ridice un 
pe capul şi să se sprijine pe perne. La priveliștea aceea, 
ammamgiul fu cuprins de bucurie şi strigă: 

— Slavă lui Allah pentru întoarcerea sănătăţii! O, 
Doamne, cer de la mila ta cea fără de sfârșit să dai vin- 
decare băiatului acesta prin mijlocirea mea! 

Şi vreme de încă trei zile, hammamgiul nu conteni să 
se roage pentru tămăduirea lui şi să-i dea să bea licori 
răcoritoare şi apă de trandafiri, şi să-l înconjure cu îngri- 
jirile cele mai alese. Atunci puterile incepură să curgă 
încetul cu încetul prin aip său; şi putu într-un sfârşit 
să deschidă ochii la lumină şi să înceapă a răsufla în voie. 
Şi taman la ceasul când se simțea mai bine, hammamgiul 
intră şi îl găsi șezând în tihnă, cu un chip înviorat; şi îi 
zise: 

— Cum îţi mai este acuma, fiul meu? 

Şi Daul'makan răspunse: 

— Mă simt bine sănătos şi înzdrăvenit. 

Atunci hammamgiul mulțumi lui Allah şi alergă în 
suk să cumpere zece pui, cei mai frumoși din suk, şi se în- 
toarse şi-i dădu neveste-sii și-i spuse: 

— O, fiică a moşului meu, iacătă zece pui pe care și-i 
aduc. Să tai câte doi în fiecare zi, unul dimineața și unul 
seara, şi să îi dai. 

Şi numaidecât nevasta hammamgiului se duse să taie 
un pui şi îl puse la fiert; pe urmă i-l aduse și i-l dădu să-l 
mănânce şi îl îndemnă să bea zeama. Pe urmă, după ce 
el sfârşi, femeia îi aduse apă caldă ca să se spele pe mâini. 
Atunci el se tolăni în tihnă, sprijinindu-se pe perne, şi 
îndată nevasta hammamgiului îl acoperi bine ca să nu 
răcească. Și dormi aşa până pe la chindie. Atunci nevasta 

amgiului se duse şi puse la fiert cel de al doilea pui, 
şi i-l aduse, după ce îl îmbucătățise frumos, şi îi zise: 

— Mănâncă, o, copilul meu! Şi să-ți fie de bine şi să-ţi 
dea sănătate! 

Şi, pe când el mânca, hammamgiul intră și văzu că 
nevastă-sa îi urma întocmai vorbele; şi şezu jos la căpă- 
tâiul băiatului și îl întrebă: 

— Cum îţi mai este, o, copilul meu? 

El răspunse: 

— Mulțumită lui Allah, sunt în putere şi bine sănă- 
tos. Şi Allah să te răsplătească din milele sale! 

lar hammamgiul, la vorbele acestea, fu cuprins de o 
mare bucurie; şi se duse la suk și aduse de acolo sorbet 
de micşunele şi apă de trandafiri; şi îi dădu să bea. 

Or, hammamgiul nu câştiga în totului tot decât 
cinci drahme pe zi la hammam; iar din acele cinci 
drahme cheltuia două cu Daul'makan pentru cumpărat 
de pui, de zahăr, de apă de trandafiri şi de sorbet de 
micşunele. Şi urmă a Tat aşa mai departe vreme de 
încă o lună, după care puterile se întoarseră pe deplin 
în Daul'makan şi orice urmă de boală pieri. Atunci 
hammamgiul şi nevastă-sa tare se mai Î aurasăi iar 
hammamgiul îi spuse lui Daul'makan: 

— Fiul meu, vrei acuma să vii cu mine la hammam ca 
să faci o scaldă care îţi va fi izbăvitoare, după atâta vreme? 

Şi Daul'makan spuse: 

— Păi de bună seamă! 

Atunci hammamgiul se duse la suk şi se întoarse cu 
un asinar şi cu un asin, şi îl sui pe Daul'makan pe măgar 
şi, tot lungul drumului până! la hammam, merse pe lân; 
el sprijinindu-l cu multă grijă şi luare-aminte. Bi îl ei: 
să intre la hammam şi, în vreme ce Daul'makan se 
dezbrăca, hammamgiul se duse la suk să cumpere toate 
lucrurile trebuitoare scăldarului și se întoarse la hammam 
şi spuse: 

— În numele lui Allah! am să încep. 

Şi se apucă să frământe trupul lui Daul'makan, în- 
cepând de la picioare. Şi, pe când îl spăla astfel, băieşul 
de la hammam intră şi rămase năuc cu totul când văzu 

e hammamgiul de la cazane că îndeplineşte slujba de 
ăieş; şi îşi cerea întruna iertăciune față de cazangiu 
entru zăbava cu care venise în odaia de îmbăiere; dar 
ammamgiul cel de treabă spuse: 

— Chiar că sunt bucuros, prietene, să te îndatorez şi 
totodată să-l slujesc pe acest tânăr care este oaspetele 
casei mele. 

Atunci băieşul trimise după bărbier şi după despără- 
tor, care se apucară să-l bărbierească şi să-l despăreze pe 
Daul'makan; şi apoi îl spălară cu apă multă. Atunci 
hammamgiul îl pofti să se suie pe podină şi îl imbrăcă 
cu o cămaşă subțire şi cu o mantie de-a lui și-i puse un 
turban tare drăgălaș; şi îl strânse peste mijloc cu un brâu 
frumos de lână colorată, şi îl aduse îndărăt acasă călare 
pe măgarul de mai înainte. Și nevasta cazangiului taman 
pregătise totul spre a-i primi: casa fusese spălată de la un 
ap la altul, şi preşurile bine scuturate, şi păturile, şi per- 
nele. Atunci hammamgiul îl pofti pe Daul’makan să se 
culce în voie şi îi aduse să bea un sorbet proaspăt de 
„zahăr şi de apă de trandafiri, şi apoi îi dete să mănânce 

unul din puii pomeniţi, mărunţind chiar el bucăţile cele 
bune și teen arid | soarbă zeama, şi aşa până pe să- 
„turate. Atunci Daul'makan mulțumi lui Allah pentru 
milele lui şi pentru întoarcerea sănătății, și îi spuse ham- 
mamgiului: 
= — Oh, câte mulțumiri îţi datorez pentru tot ce ai 
făcut pentru mine! 
Şi hammamgiul spuse: 
— Lasă astea, fiul meu! Şi, dacă am un lucru acuma 
„să-ţi cer, este să-mi spui într-un sfârşit de unde vii şi care 
lene numele. Întrucât nu mă mai îndoiesc, văzându-ți 
ipul şi purtările, că eşti de viță şi de stepenă înaltă. 

Atunci Daul'makan îi zise: 

— Spune-mi mai întâi cum și unde m-ai găsit, şi apoi 
am să-ţi povestesc şi eu pățania mea. 

Atunci hammamgiul îi spuse lui Daul'makan: 

— Câr despre mine, te-am găsit părăsit pe grămada 
de lemne de dinaintea porţii de la hammam, într-o 
dimineaţă când mă duceam la munca mea. Și habar 
n-am cine te-a aruncat acolo; şi te-am strâns iac-așa în 
casa mea, şi-asta € tot, 

La vorbele acestea, Daul'makan strigă: 

— Slavă Aceluia carele dă viaţa îndărăt până și ose- 
mintelor celor fără de viaţă! lar tu, taică, să ştii acuma 
că nu l-ai îndatorat pe un nerecunoscător; și în curând, 
nădăjduiesc eu, ai să capeți dovedirile. Dar ia spune-mi, 
în ce ţară mă aflu? 

Hammamgiul îi spuse: 

— Te afli în cetatea cea sfântă a Ierusalimului! 

Atunci Daul'makan simți cu amar depărtarea în care se 
găsea şi cât era de despărţit de soră-sa Nozhatu; și nu putu 
a se opri să nu plângă şi îi istorisi pățania sa hammamagiului, 
dar fără a-i dezvălui mărirea obârşiei sale; pe urmă prociti 
aceste stihuri: 


Pe umeri duc o mult prea grea povară, 
Și nu mai pot s-o duc, şi mă sfârșesc. 
Mă rog de cea pe care — chin şi pară — 
O port în pir şi căreia-i slujesc, 

Mă rog cu glasul stins: „Stăpână, tu, 
Ajteaptă-o clipă doar, nu da plecarea!“ 
Ci ea-mi răspunde: „Să aştept? Vai, nu! 
Eu nu cunosc ce-nseamnă așteptarea. “ 


Atunci hammamgiul îi spuse: 

— Nu mai plânge, copilul meu, ci dimpotrivă, mulţu- 
meşte-i lui Allah pentru mântuirea și vindecarea ta. 

Şi Daul'makan îl întrebă: 


— Câtă depărtare ne desparte de Damasc? 

Hammamgiul spuse: 

— Trebuie, de-aici, şase zile de drum. 

Daul'makan spuse: 

— Tare aş vrea să merg acolo! 

Ci hammamgiul răspunse: 

— O, tinere stăpâne al meu, cum aş putea să te las să 
pleci singur la Damasc, pe tine, un băiat atâta de tânăr? 
Mult mă tem pentru tine! Dacă, dar, stăruiești a dori 
călătoria aceasta, am să te însoțesc chiar eu, şi am s-o 
înduplec şi pe soția mea să meargă cu noi. Și astfel avem 
să trăim toți la Damasc, în ţara $amului, cea cu ape şi 
cu poame atâta de slăvite de călători. 

Şi, întorcându-se către soția sa, hammamgiul îi spuse: 

— O, fiică a moşului meu, vrei să ne însoţeşti în 
cetatea cea desfătată a Damascului, în țara Şamului, ori 
mai degrabă vrei să rămâi aici şi să aștepți întoarcerea 
mea? Că trebuie numaidecât să-l însoțesc pe oaspetele 
nostru până acolo, întrucât, pe Allah! mi-e tare anevoie 
să mă despart de el aici şi să-l las, atâta de copil, să se 
ducă singur pe drumuri străine într-o cetate cu nişte 
„oameni, cică, tare plecați spre desfrâu şi zamparalâcuri. 

Atunci soția hammamgiului strigă: 

— Păi de bună seamă că am să vă însoțesc. 

Şi hammamgiul fu ca vrăjit şi spuse: 

— Slavă lui Allah carele ne potriveşte aşa, o, fiică a 
moşului meu! 

Şi, pe clipă pe dată, hammamgiul se ridică și strânse 
lucrurile şi bunurile din casă, şi preşuri, şi perne, şi cratiţe, 
şi căldări, şi piuliţe, şi tăvi, şi saltele, şi le duse la sukul de 
crainici de la mezat şi le vându la mezat. Şi dobândi pe 
toate cincizeci de drahme, pe care începu a le folosi, 
rostuind dintru-ntâi un măgar pentru călătorie... 


În clipita aceasta a istorisiri sale, Șeherezada văzu că se 
luminează de ziuă și tăcu sfioasă. 


90 O mie şi una de nopți 


Dar când fu cea de a cincizeci şi cincea noapte 
Spuse: 


Mi s-a izvodit, o, norocitule sultan, că hammamgiul, 
rostuind un măgar, îl sui pe Daul'makan pe măgar, iar 
el şi soția sa purceseră în urma măgarului, şi plecară din 
cetatea cea sfântă spre Damasc, şi nu se opriră din 
drumețit până ce nu ajunseră în cetatea aceea. Şi sosiră 
acolo la căderea nopții şi traseră să poposească la un 
han; iar se ha i să se ducă la suk să cumpere 
pentru tustrei de mâncat şi de băut. 

Şi starea aceasta necontenind, rămaseră așa la han 
vreme de încă cinci zile, după care nevasta hammam- 
giului, vlăguită de ostenelile drumului, fu cuprinsă de 
nişte friguri de care în puţine zile muri. Şi nevasta 
hammamgiului se săvârşi întru îndurarea şi mila lui 


Încât Daul'makan se mâhni tare de moartea ei, că se 
deprinsese cu femeia aceea miloasă care îl slujea cu atâta 
dăruire; şi îşi puse straie de moarte în sufletul său; și se 
înturnă spre Dieci hammamgiu care era cufundat în 
durerea lui și îi spuse: 

— Taică, nu te mai zbuciuma, că toţi urmăm acelaşi 
drum şi vom bate la aceeași poartă. 

lar hammamgiul se înturnă spre Daul'makan și îi 
spuse: 

— Allah să te răsplăteasă pentru mila ta, o, copilul 
meu! Şi deie el ca într-o zi să ni se schimbe necazurile în 
bucurii şi să alunge de la noi mâhnirea! Încâr la ce slu- 
jeşte să ne mohorâm mai mult, când totul este scris! Să 
ne ridicăm dară şi să străbatem oleacă această cetate a 
Damascului, pe care nu am avut încă răgazul s-o vedem, 
că vreau să te ştiu cu pieptul ușurat şi cu sufletul voios. 

Şi Daul'makan spuse: 

— Gândul tău îmi este poruncă! 

Atunci hammamgiul se ridică şi, mână în mână, ieşi cu 
Daul'makan; şi porniră să străbată agale sukurile și ulițele 
Damascului. Și ajunseră dinaintea unei clădiri mari, unde 
erau pesemne grajdurile valiului Damascului, că la poartă 
văzură sumedenie de cai și de catâri şi o mulțime de 
cămile îngenuncheare, pe care cămilarii încărcau saltele, 
perne, legături, lăzi şi tot soiul de poveri; se mai afla acolo 
şi o liotă de robi, şi de slujitori tineri, și bătrâni, şi toată 
lumea aceea striga și vorbea şi era numai o zarvă şi un 
huiet. Și Daul'makan își zise în sine: „Cine ştie ai cui or 
fi toţi aceşti robi, şi aceste cămile, şi aceste lăzi?“ Apoi 
întrebă pe unul dintre slujitori, care îi răspunse: 

— Este un peşcheş al valiului Damascului şi este trimis 
sultanului Omar Al-Neman. Iar toate celelalte sunt 
haraciul de un an al cetății Damascului pentru sultanul 
Omar Al-Neman. 

Când Daul'makan auzi vorbele acestea, ochii i se 
umplură de lacrimi, şi prociti încetişor stihurile: 


Dacă prietenii, departe, 
Învinuiesc tăcerea mea 

Şi rătăcirile-mi deșarte, — 

Să le răspund, cum voi putea? 


Dacă plecarea mea ucise 

Și gândul că m-avură drag 

$i dorurile-n lacrimi scrise — 
Ce pot eu, un sărman pribeag? 
Iar dacă-ndur şi chin, şi jale, 
Eu, care totul am pierdut, 


Cum să mai aflu oare cale 
Spre anii stinsului trecut? 


Apoi tăcu o clipită, şi alte stihuri îi cântară în minte: 

El îşi strânse cortul şi plecă departe, 
Şi-mi lăsă în suflet dorul care arde, 


A plecat! şi viața-mi curge fără țel, 
Inima-mi străbate zarea după el. 


Ah, dacă vreodată îl voi mai găsi, 
Cât noian de vorbe dulci îi voi şopri! 


După ce isprăvi aceste stihuri, Daul'makan începu să 
plângă. Atunci hammamgiul cel milos îi spuse: 

— O, copilul meu, fii cu judecată! Cu mare caznă am 
ajuns să te facem a-ţi dobândi sănătatea, şi ai să cazi acum 
iar bolnav de atâtea lacrimi câte le verşi! Îndură-te de te 
potoleşte, că tare mi-e teamă şi mult mi-e frică să nu ți 
se întoarcă boala! 

Ci Daul'makan nu se mai putu stăpâni şi, plângând 
întruna de dorul suroră-sii Nozhatu şi al tătâne-său, 
prociti aceste stihuri minunate: 


Copile, petrece şi râzi pe pământ, 

Că, iată, pământul durează mereu. 
Ci viața se duce ca fulgul în vânt. 
Iubeşte deci viața, cu bine, cu greu, 
Şi adu-ți aminte, copile al meu, 

Că moartea ne-adună pe rând. 

Te bucură, dară, de fiece clipă! 

O vezi? fericirea se duce ușor, 
Grăbită e foarte bătaia de-aripă, 
Nimic nu ne lasă din spornicu-i zbor. 


Nimic nu ne lasă! Din viaţa întreagă 
Nu-i dat nimănuia, aici, să culeagă 
Alt bun — doar tristete şi zădărnicie. 
Deci lumea şi viața, copile, să-ți fie 

Ca hanul în care un biet călător 
Opreşte o clipă la dulce popas; 

Deci fă ca pământul cu soare şi flori 
Să-ţi fie un vateș la care ai mas. 


După ce sfârşi de procitit stihurile, pe care hammam- 
giul le ascultase pierit şi încerca să le înveţe pe dinafară 
spunându-şi-le în mai multe rânduri, Daul'makan căzu 
pe gânduri o bucată de vreme. Atunci hammamgiul, 
care nu vroia să-l tulbure, îi spuse într-un sfârşit: 

— O, tinere stăpâne al meu, te gândeşti mereu la țara 
ta şi la părinţii tăi, socot! 

Daul'makan spuse: 

— Da, taică! Încâ simt că nu mai pot să zăbovesc o 
„ clipită în țara aceasta şi am să-mi iau bun-rămas de la 
tine şi să plec cu această caravană, haida-hai, haida-hai, 
fără a mă osteni prea tare, şi am să ajung astfel cu ea la 
„Bagdad, cetatea mea. 

Atunci hammamgiul îi spuse: 

— Şi eu cu tine! Că nu pot să te las singur, şi nici să 
mă despărţesc de tine și, întrucât am şi început să-ți fiu 
oblăduitor, nu vreau să mă opresc din drum acuma. 

Şi Daul'makan spuse: 

— Allah să-ți întoarcă credincioşia, cu milele şi cu 
„toate soiurile de dărnicii! 

„ Şi fu bucuros până peste poate de atare noroc. 
Atunci hammamgiul îl rugă pe Daul'makan să încalece 
„pe măgar şi îi spuse: 

— Ai să stai pe măgar, de-a lungul călătoriei, atâta cât 
„ai să vrei; iar când ai să fii ostenit de călărie, vei putea, 
dacă vei vrea, să descaleci şi să mergi şi pe jos oleacă. 

Şi Daul'makan îi mulțumi cu căldură şi îi spuse: 

— Chiar că ceea ce faci tu pentru mine niciun frate 
nu ar face pentru fratele său! 

i 

Pe urmă amândoi aşteptară asfinţitul soarelui şi ră- 
coarea nopții spre a porni la drum cu caravana şi a ieşi 
din Damasc către Bagdad. Și iac-aşa cu Daul'makan şi 
cu hammamgiul. 


Cât despre tânăra Nozhatu, sora geamănă a lui 
Daul'makan, ea plecase de la hanul de la Ierusalim spre 
a încerca să găsească loc de slujnică pe la vreun om de 
vază, şi să poată astfel să câştige ceva bani şi să-și îngri- 
jească fratele şi să-i cumpere frigăruile de berbec după 
care jinduia. Şi îşi acoperise capul cu bucata cea veche 
din mantia de păr de cămilă şi pornise să bată ulițele la 
întâmplare, fără a şti încotro să se îndrepte; şi era cu 
mintea şi cu inima tare îngrijorate în privința fratelui ei 
şi din pricina depărtării la care se aflau amândoi de 
părinţii şi de ţara lor; şi îşi ridică gândul spre Allah Cel 
Preaîndurător, şi îi veniră pe buze stihurile acestea: 


În jurul bietului meu suflet 

De pretutindeni se adună 

Vâlvoi de negură nebună. 

Un crâncen foc se-aprinde-n mine, 
Mă mistuie şi mă topește, 

Iar doru-mi negru zugrăvește 

Pe chip icoana suferinţii 

$i a nefericirii mele 

Cu toate chinurile-i grele. 


A depărtării prisosinţă 

Prin sufletu-mi îşi taie vad. 
De-a amintirilor căință 
Ca-ntr-un adânc de bezne cad. 


Nesomnu-i singurul tovarăș 

Mâhnirii mele, noapte, zi, 
$i lacrima doar, iar şi iarăși, 
Mi-e dată spre a mă hrăni. 


Cum să pot eu, pe mai departe, 
Să-mi tăinui deznădejdea grea, 
Când nu ştiu meşteșug-aparte 
De-a te preface a uita, 

Când toată inima mea arde 
Ca-ntr-un necontenit pojar 

În focul tristei mele soarte 

Care mă-neacă-n valuri mari? 


O, noapte, tu ştii lunga-mi jale, 
Ştii chinul meu trudind spre țel! 
În tihna ceasurilor tale, 

Fii solul meu, trimis la el, 

O, noapte, şi să-i spui în şoapte 
Cât sufăr şi cât mă frământ, 

$i că nu m-ai văzut, o, noapte, 
Dormind la pieptul tău nicicând, 


Şi pe când tânăra Nozhatu umbla așa trala pe uliţi, 
văzu că vine spre ea, însoţit de cinci haidamaci de-ai săi, 
„o căpetenie de beduini! care se uita la ea lung și care fu 
cuprins deodată de un imbold aprig de-a o avea pe fata 
aceea tânără cu capu-acoperit cu bucata cea veche de 
mantie, şi ai cărei nuri ieșeau și mai bine în vileag de 
“sub cârpa ponosită şi zdrențuită. Şi păşi îndrăzneţ pe 
urmele ei şi o aşteptă să ajungă într-o uliţă singuratică şi 
tare strâmtă, şi se opri dinaintea ei şi îi spuse: 

— O, copilă, eşti slobodă sau eşti roabă? 


„1 Beduinii erau nomazi care locuiau în deşerturile Arabiei. 

La vorbele beduinului, tânăra Nozhatu rămase 
înlemnită, apoi spuse: 

— Fie-ţi milă, o, trecătorule, nu-mi mai pune ase- 
menea întrebări care îmi răscolesc chinurile şi năpasta! 

El îi spuse: 

— O, copilo, dacă ţi-am pus atare întrebare, am făcut-o 
pentru că am avut şi eu şase fete, şi am și pierdut cinci 
dintre ele, şi nu mi-a mai rămas decât cea de a şasea, care 
trăieşte singură şi tristă în casa mea. Și tare aș vrea să 
găsesc pentru fetiţa mea o tovarășă care să-i țină de urât 
şi s-o facă să-şi petreacă vremea în chip mai voios. Şi mult 
aş dori ca tu să fi fost slobodă, spre a-ţi cere să primeşti 
să vii în casa mea şi să fii ca o fată a mea de suflet şi ca 
unul dintre ai mei, ca s-o faci pe fetița mea să uite de 
jalea care o ţine de la moartea surorilor ei. 

Când auzi asemenea vorbe, Nozhatu rămase încurcată 
de tot şi spuse: 

— O, şeicule, sunt o fată străină şi am un frate bolnav 
cu care am venit din țara Hedjazului. Şi tare aș primi să 
intru în casa ta spre a ține tovărăşie fetei tale, dar numai 
cu învoiala de a fi slobodă să mă întorc, în fiecare seară, 
la fratele meu. 

Atunci beduinul îi spuse: 

— Păi de bună seamă, o, copilo, nu ai să-i ţii tovărăşie 
fetei mele decât ziua. Şi, dacă vrei, chiar avem să-l 
mutăm pe fratele tău la mine, ca să nu fie singur deloc. 

Şi beduinul vorbi atâta de iscusit, încât o hotărî pe 
copilă să se ducă cu el. Da vicleanul nu ticluise toate 
astea decât ca s-o ademenească, întrucât nu avea nici 

ipenie de copil de niciun fel, şi nici pat, şi nici casă. 
ude nu peste mult, el şi Nozhatu și ceilalți patru 
beduini ajunseră afară din cetate, într-un loc unde totul 
era pregătit de plecare: cămilele erau încărcate cu 


A cincizeci și cincea noapte 97 


poveri, iar burdufurile erau pline cu apă. lar căpetenia 
de beduini încălecă pe cămila lui şi dădu semnul de 
plecare. Şi se depărtară grabnic. 

Atunci biata Nozhatu pricepu că beduinul o răpise şi 
o amăgise; şi începu să se jeluiască şi să plângă, şi pentru 
„ea şi pentru fratele ei cel părăsit fără de niciun sprijin. Ci 
beduinul, fără a se tulbura de jeletele ei, merse toată 
noaptea până în zori, fără a se opri, şi ajunse într-un 
sfârşit în locuri ferite, departe de orice aşezare, în pustie, 
„Atunci, întrucât Nozhatu plângea întruna, beduinul i îşi 
opri ceata şi descălecă de pe cămilă şi o ajut 
Nozhatu să descalece şi şezu dinaintea ei mânios şi 

— O, păcătoasă de târgoveaţă puturoasă cu inimă de 
" iepuroaică, vrei să-ți curmi plânsul ori ţi-e mai drag, să 
" dobândeşti nişte plesne de bici de să-ți dai sufletul? 
„La vorbele burzuluite ale necioplitului de beduin, 
biata Nozhatu îşi simți inima cum i se răzvrăteşte şi îşi 
dori moartea, ca să sfârșească, şi strigă: 

— O, căpetenie de tâlhari din pustie, plod al mișeliei, 
pară a iadului, cum de cutezi să-mi înşeli aşa buna- 
credinţă și să-ţi calci făgăduielile? O, viclean spurcat, ce 
vrei să faci cu mine? 

La vorbele sale, beduinul, mânios, veni la ea cu biciul 
ridicat şi răcni: 

— Păcătoasă de târgoveaţă, văd că ţi-e drag să simţi 
biciul pe fund! Or, află că, dacă nu-ţi curmi numaidecât 
plânsetele care mă sâcâie şi vorbele cu care limba ta cea 
ascuţită are cutezanța să răspundă în fața mea, am să-ţi 
înşfac limba cu degetele mele şi am să ţi-o retez şi am 
să ţi-o înfund chiar în veşca ceea a ta. Şi-așa am să fac, 
mă jur pe fesul meu! 

La o atare amarnică amenințare, biata copilă, care nu 
era dedată cu asemenea vorbe buruienoase, începu să 

tremure şi îşi înghiți lacrimile, de spaimă, şi îşi ascunse 
capul sub văl, şi nu se putu opri să nu suspine stihurile 
acestea de jale: 


Ah, cine ar putea s-alerge oare 
Până la casa-n care m-am născut 
Să ducă vești de lacrimile-amare? 


Vai, cum să mai îndur, cu glasul mut, 
Durerea grea şi blestemata stare 
În care soarta neagră m-a pierdut? 


Vai, n-am trăit atâta desfătare 
Şi-atât alint, în scurtul meu trecut, 
Decât ca să mă-ngrop în jalea mare? 


Vai, cine ar putea s-alerge oare 
Până la casa-n care m-am născut 
Să ducă veşti de lacrimile-amare? 


La stihurile acestea minunat dăltuite, beduinul, care 

îndrăgise din născare poezia, fu pălit de milă faţă de 
reafrumoasa copilă necăjită şi veni lângă ea şi îi şterse 

bcriniile şi îi dădu să mănânce o turtă A orz şi spuse: 

— Altă dată să nu mai încerci să-mi răspunzi când 
sunt mânios, întrucât firea mea nu îndură una ca asta. 
Și, că mă întrebi ce vreau să fac cu tine, iacătă! Află că 
nu mi te mai vroi de cadână, nici măcar de roabă, ci 
vroi să te vând vreunui negustor bogat care să se poarte 
cu dulceaţă față de tine şi să-ţi facă viaţa dulce, cum de 
altminteri ți-aş fi făcut-o şi eu, Şi, drept aceea, am să te 
duc la Damasc. 

lar Nozhatu răspunse: 

— Facă-se pe voia ta! 

Şi pe dată încălecară iarăşi pe cămilă şi purceseră 

iarăşi spre Damasc; iar Nozhatu tot îndărătul beduinu- 
lui. Şi întrucât o sâcâia foamea, mâncă o bucată din 
turta de orz dată de răpitorul ei. 


În clipita aceasta a istorisiri sale, Șeherezada văzu că se 
luminează de ziuă şi tăcu sfioasă. 


Dar când fu cea de a cincizeci şi șasea noapte 
Spuse: 


= Mi s-a izvodit, o, norocitule sultan, că Nozhatu a 
mâncat o bucată din turta de orz dată de răpitorul ei. 
A ajunseră în curând la Damasc şi traseră să poposească 
a hanul Sultani, aşezat aproape de Bab El-Malek. Și 
cum Nozhatu era tare ihoni şi şofrănită de amără- 
ciune, şi cum tot plângea întruna, beduinul îi zise cu 
glas mânios: 

— Dacă nu-ți curmi lacrimile, ai să-ţi pierzi fru- 
musețea şi prețul, și n-am să mai pot să te vând decât 
vreunui balcăz de ovrei. Cugetă la asta, o, târgoveaţo! 

Pe urmă beduinul o încuie cu grijă pe Nozhatu într-o 
odaie de la han și zori a se duce în târgul de robi să dea 
ochii cu vânzătorii de robi; şi le-o zugrăvi pe frumoasa 
copilă răpită, spunându-le: 

„ — Am cu mine o roabă tânără pe care am adus-o de 
la Ierusalim; și are un frate bolnav pe care am fost nevoit 
„să-l las acolo la nişte neamuri de-ale mele, ca să-l îngri- 
 jească bine. Încât se cere ca acela dintre voi care va voi 
s-o cumpere să nu uite a-i spune, spre a o linişti, că 
fratele ei bolnav va fi îngrijit la Ierusalim chiar în casa 
mea, adică a lui, a cumpărătorului. Şi m-aş îndura ast- 
fel s-o las mai ieftin. 

Atunci unul dintre negustori se sculă și îl întrebă: 
— Ce vârstă are roaba aceea? 

Beduinul răspunse: 

— Este o copilă tânără de tot, încă fecioară, dar bună 
de măritat. E plină de pricepere, de gingăşie, de ascuțime 
de minte, de frumuseţe și de desăvârşiri. Dar de când cu 
boala lui frate-său, supărarea a cam slăbit-o, a ugilit-o și 
a făcut-o să-şi piardă oleacă din plinătarea trupului. Da 
toate astea sunt lesne a le face să se întoarcă, numai cu 
oleacă de îngrijire şi de uitare. 

Atunci negustorul îi spuse: 

— Merg cu tine să-ţi văd roaba, devreme ce mi-ai 
înşiruit toate harurile ei; da cu învoiala că, dacă n-am s-o 
găsesc pe placul meu, nu suntem îndatorați niciunul cu 
nimic; dar dacă o fi într-adevăr precum zici, am să ţi-o 
cumpăr la preţul cu care avem să cădem la înțelegere; și nu 
îşi voi plăti acest preţ decât odată ce voi vinde şi eu roaba. 

ntrucât se cuvine să-ți spun socoata mea: află că o iau 
anume pentru sultanul Omar Al-Neman, stăpânul peste 
Bagdad şi peste Khorasan, şi al cărui fiu, emirul Şarkan, 
este cârmuitorul Damascului, cetatea noastră. Așa că am 
să mă duc la emirul Șarkan, care mă ştie, şi am să-i arăt 
cumu-i treaba, şi el are să-mi dea o scrisoare pentru 
sultanul Omar Al-Neman care, în temeiul poftei lui ştiue 
după roabele fecioare, nu are să pregete să mi-o cumpere 
la un preț priincios. Şi atunci am să-ţi plătesc prețul 
hotărât între noi doi. 

Şi beduinul răspunse: 

— Primesc învoiala. 

Atunci amândoi porniră către hanul Sultani, unde 
era încuiată Nozhatu, iar beduinul o strigă cu glas tare 
pe copila ascunsă după perete, spunându-i: „Hei, Nahia! 
hei, Nahia!“ întrucât beduinul socotise că un asemenea 
nume era bun de dat roabei lui. Ci la numele cel nou 
pentru ea, biata copilă începu să plângă şi nu răspunse. 
Atunci beduinul îi spuse negustorului de robi: 

— Vino, că iacăt-o colea înăuntru. Îţi ingăduiesc să te 
duci la ea şi s-o cercetezi bine, da fără s-o înfricoşezi, şi 
vorbeşte-i cu blândețe precum am obiceiul să fac şi eu. 

Şi negustorul trecu pragul şi se duse la copilă şi-i 
spuse: 

— Pacea fie cu tine, o, copilă! 

Şi Nozhat răspunse cu un glas dulce ca zahărul și în 
rostirea cea mai aleasă pe limba arăbească: 

— Şi asupra-ţi fie pacea și milele lui Allah! 

La atare mlădiere, negustorul fu până peste măsură 
de mulțumit; şi se uită cu luare-aminte la roaba cea 
tânără, care avea chipu-acoperit de zdreanța pănuroasă 
şi îşi zise în sineşi: „Ya Allah! ce gingașă e și ce vorbire 
curată are!“ Iar ea de asemeni se uită la negustor și gândi: 
„Bătrânul are un chip tare dulce şi o înfăţişare preacin- 
stită şi îndatoritoare. Deie Allah să ajung roabă la el, ca 
să scap de bădăranul de beduin cel cu năravuri crunte şi 
cu înfăţişare siloasă! Încât se cuvine să răspund cu iste- 
ciune şi să-mi dau în vileag purtările mele alese şi felul 
de a vorbi cu gingăşie, că bătrânul nu a venit aici decât 
ca să mă audă cum vorbesc.“ Şi cum negustorul tocmai 
o întreba, zicându-i: „Cum o duci, o, copilo?“, ea se uită 
cu sfiiciune în pământ şi, cu dulceaţă, răspunse: 

— O, preacinstite taică, mă întrebi de starea mea, iar 
starea mea nu i-ai dori-o nici celui mai rău dușman al 
tău. Ci fiecare om îşi poartă ursita legată la gât, spune 
“ Prorocul Mahomed — asupra-i fie rugăciunea şi pacea 
lui Allah! 

Când auzi asemenea vorbe, negustorul rămase uluit 
până peste marginile uluirii, şi minţile lui îşi luară 
zborul de bucurie, și îşi zise: „Hotărât! acuma sunt în- 
credinţat, măcar că încă nu i-am văzut chipul, care tre- 
buie să fie răpitor, că am să scot tot ce vreau de la 
sultanul Omar Al-Neman!“ Pe urmă se întoarse înspre 
beduin şi nu se putu opri a-i spune: 

— Roaba este minunată! Cât ceri pe ea? 

La vorbele acestea, beduinul, mânios, strigă: 

— Cum de cutezi să spui că e minunată, când este făp- 
tura cea mai ticăloasă? Or nu știi că acuma are să-și 
închipuie că e chiar minunată și că n-am să mai pot să 
am nicio putere asupra ei? Pleacă! Nu mai vreau s-o vând! 

Atunci negustorul pricepu că beduinul este o vită 
desăvârșită şi că nicio judecată nu ar putea să aibă vreo 
urmare asupra lui. Aşa că îl luă altminteri și încercă să-i 
întoarcă potrivnicia şi spuse: 

— O, şeicule de beduini, eu tot o iau, măcar de o fi 
făptura cea mai ticăloasă, şi o cumpăr, în pofida cusu- 
rurilor ei. 

Atunci beduinul, oleacă mai domolit, zise: 

— Fie! da tu cât socoți să-mi dai, ia să vedem! 

Negustorul spuse: 

— Zicala spune: „Tatăl dă numele fiului său!“ Încâr 
cere tu ceea ce socoți de cuviință. 

Ci beduinul nu vru să audă de nimic şi zise: 

— Ba tu să spui cât dai. 

Şi negustorul chibzui: „Beduinul e o vită încăpățâ- 
nată şi deplină. Cât aş putea să-i dau, mai cu seamă 
acuma când fata mi-a câştigat inima cu dulceaţa graiu- 
lui și cu limbuţia ei? Şi socot că, pe deasupra, mai trebuie 
să ştie și a scrie, şi a citi. Neîndoielnic! Acesta-i chiar un 
har dintre cele mai rare ale lui Allah asupra-i! Şi zău că 
beduinul habar nu are s-o cântărească la prețul ei! Pe 
urmă se întoarse către beduin și îi spuse: 

— Îşi dau două sute de dinari de aur, afară de misitia 
şi agarlâcurile de vânzare ce se cuvin vistieriei şi pe care 
le iau asupra-mi să le plătesc. 

Dar beduinul, mânios, strigă: 

— A, neguțătorule, uşchea! Nu vând! Că nu ți-aş lăsa 
pentru două sute de dinari nici baremi bucata cea veche 

de sac cu care îşi acoperă capul! S-a isprăvit! n-o vând, 
şi vreau s-o ţin eu şi s-o duc în pustie ca s-o pun să-mi 
pască acolo cămilele şi să-mi macine semințele! 

Pe urmă ţipă la fară: 

— Vino-ncoace, puturoaso! Plecăm! 

Şi cum negustorul nu se clintea, beduinul se întoarse 
către el şi-i ţipă: 

— Pe fesul meu! nu mai vând nimic! Întoarce-ţi 
spatele şi du-te, că de unde nu, ai să auzi de la mine 
nişte lucruri ce nu au să-ți fie pe plac! 

Atunci negustorul gândi în sinea lui: „Nu mai încape 
îndoială, beta acesta care se jură pe fesul lui este 
nebun peste fire! Da oi şti eu cumva să-i dau de hac, că 


„fata preţuieşte cât o hasna întreagă de nestemate; şi 
„de-aş avea bani la mine, i-aş da pe dată vitei de beduin, 


ca să isprăvesc.“ Pe urmă îi spuse liniştit beduinului, 


- ţinându-l împăciuitor de mantie: 


— O, şeicule de beduini, nu te zădări, mă rog ţie! Văd 


„că nu ai deprinderea vânzărilor şi a cumpărărilor. Se 


cere multă răbdare și iscusință în asemenea treburi. Fii 
liniştit, că eu am să-ţi dau, să mă crezi, tot ce vei vrea. 
„Da mai trebuie, înainte de toate, precum se face în ase- 
-_menea soiuri de negustorii, să văd chipul şi înfăţişarea 
roabei! 

Şi beduinul zise: 

— Bine, fie! Uită-te la ea cât vrei şi, dacă vrei, dezbrac-o 
d goală, şi pipăi-o şi încearc-o peste tot şi cât i-o 


Şi negustorul îşi ridică mâinile către cer şi strigă: 
— Ferească-mă Allah s-o las goală ca pe roabe! nu 
vreau să-i văd decât chipul. 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 

Dar când fu cea de a cincizeci şi șaptea noapte 
Spuse: 


Mi s-a izvodit, o, norocitule sultan, că negustorul a 
spus: 

— Nu vreau să-ţi văd decât chipul. 

Și se duse la Nozhatu, cerându-şi întruna iertăciune 
pentru sfruntare, şi şezu jos lângă ea plin de tulburare, 
şi o întrebă cu dulceaţă: 

— O, stăpână a mea, care îţi este numele? 

Ea îi spuse suspinând: 

— Mă întrebi de numele pe care îl port acum, sau de 
numele meu din vremea trecută? 

El îi spuse, ului: 

— Aşadar ai un nume nou şi un nume vechi? 

Ea răspunse: 

— Da, o, şeicule! Numele meu cel vechi a fost Bucuria- 
Vremilor, iar numele cel nou este Jalea-Vremilori! 

La vorbele acestea, spuse cu glasul cel mai trist, 
bătrânul negustor îşi simţi ochii cum se umezesc de 
lacrimi. Iar tânăra Nozhatu așijderea nu-şi putu ţine 
lacrimile şi prociti jalnic scihusile acestea: 


Te port mereu în suflet, o, călător grăbit! 
Spre care țări străine cărarea-ți se-abătu? 
Pe la ce fel de neamuri departe-ai poposit? 
În tibhnă cărei case trăieşti acuma tu? 


Din ce izvor bei oare, hoinarule, acum? 

Eu, cea care te plânge şi te aşteaptă, eu 

Cu ein mul i hrănesc al vieții scrum 

Şi beau făntâni de lacrimi din ochii-mi trişti mereu. 


'Bucuria- Vremilor: Nuzhat-az-Zaman; Jalea- Vremilor. Gussat-az-Zaman. 


A cincizeci şi șaptea noapte 105 


În gândurile mele nimic nu e mai crud 
Decât al despărțirii mult-îndelung amar. 

Pe lângă el, oricare alt chin e-un vis cernut, 
$i l-aş purta cu zâmbet, voioasă ca de-un har. 


Ci beduinul găsi că taifasul ţinea prea îndelung și 
veni la Nozhatu, cu biciul ridicat, şi îi zise: 

— Ce ai atâta de pălăvrăgit? Saltă-ţi vălul de pe ochi 
şi gata! 

Atunci Nozhatu se uită la negustor şi îi spuse cu glas 
deznădăjduir: 

— O, preacinstite şeic, fie-ţi milă! scapă-mă din 
mâinile tâlharului acesta fără de lege, care nu ştie de 
Allah! Altminteri, chiar în noaptea aceasta, am să mă 
omor, neabătut! 

Atunci negustorul se întoarse către beduin şi îi spuse: 

— O, şeicule de beduini, chiar că fata asta-i pentru 
tine o belea. Vinde-mi-o așadar la prețul care îl vrei! 

Ci beduinul ţipă: 

— Îţi mai spun o dată că tu trebuie să spui cât dai, sau 
am s-o iau pe dată şi am s-o duc în pustie s-o pun la 
“păscut cămilele şi la strâns balegă de vite! 
` Atunci negustorul îi spuse: 

— Bine, hai! ca să isprăvim, îţi dau, auzi-mă bine, 
prețul de cincizeci de mii de dinari de aur. 

„Dar vita cea căpățânoasă răspunse: 

— A, păi nu! Allah să ne fie martor! nu facem târgul! 
Atunci negustorul spuse: 

— Şaizeci an mii de dinari! 

Şi beduinul spuse: 

— Allah să ne fie martor! atâta nu acoperă nici măcar 
ii pe care i-am cheltuit ca s-o hrănesc și să-i cumpăr 
e de orz! că, să ştii bine, negustorule, am cheltuit 
ea, numai pe turtele de orz, nouăzeci de mii de di- 
nari de aur! 

Atunci negustorul, năucit de nebunia bădăranului, 
îi spuse: 

— Păi, o, beduinule, și tu şi părinții tăi şi toți cei din 
seminţia ta, în viața voastră toată, hotărât că n-aţi mân- 
cat orz nici baremi de o sută de dinari! Da, într-un sfârşit, 
am să-ţi fac cea din urmă îmbiere şi am să-ți spun vorba 
de încheiere; iar de nu primeşti, mă duc de aici drept la 
emirul Șarkan, valiul Damascului, şi-i dau de ştire despre 
chinurile pe care le îndură această copilă roabă, pe care 
de bună seamă că ai furat-o, tâlharule şi jafnicule! 

La vorbele negustorului, beduinul spuse: 

— Îţi las roaba la prețul acesta, că trebuie să mă duc 
la suk să cumpăr nişte sare. 

Atunci negustorul nu putu a se opri să nu râdă; şi îi 
luă, pe beduin şi pe copila roabă, şi îi duse la el acasă, şi 
îi plăti peşin beduinului preţul tocmit, după ce puse să 
fie cântărit cu grijă dinar cu dinar, către zaraful obştesc. 
Atunci beduinul ieşi şi încălecă iarăşi cămila lui şi luă 
calea Ierusalimului, zicându-și: „Dacă fata mi-a adus o 
sută de mii de dinari, fratele ei are să-mi aducă pe puţin 
tot atâta. Aşa că am să mă duc să-l caut.“ Şi, când ajunse 
la Ierusalim, chiar că se apucă să-l caute pe Daul'makan 
pe la toate hanurile; da întrucât acela și plecase cu ham- 
mamgiul, beduinul cel hulpav nu-l mai găsi. Şi iac-așa 
cu beduinul. Da cât despre tânăra Nozhatu... 


În clipita aceasta a istorisiri sale, Șeherezada văzu că se 
luminează de ziuă și, sfioasă, tăcu. 


Dar când fu cea de a cincizeci şi opta noapte 
Spuse: 


Da cât despre tânăra Nozhatu, iacătă! Negustorul 
cel de treabă, după ce o aduse la casa lui, îi dădu nişte 

haine tare bogate şi mult gingașe, tot ce avea el mai fru- 
mos; pe urmă se duse cu ea la sukul de argintari şi de 
giuvaiergii şi o pofti să-şi aleagă, pe pofta ei, giuvaierurile 
şi podoabele care îi plăceau, şi le puse pe toate într-o 
fami de mătase şi le cără acasă și i le dărui. Pe urmă 
îi spuse: 

— Acuma, tot ce doresc de la tine, în schimb, este să 
nu uiţi a-i spune emirului Șarkan, când am să te duc la 
saraiul lui, preţul întocmai la care te-am cumpărat, ca 
nici el să nu uite a-l pomeni, la rându-i, în scrisoarea ce 
are s-o trimită şi pe care am să i-o cer pentru sultanul 
Omar Al-Neman la Bagdad. Și, pe deasupra, aş vrea ca 
„emirul Şarkan să-mi dea un senet de slobodă trecere și 
o dezlegare cu care, pentru mărfurile pe care de aici 
înainte le voi lua cu mine, să nu plătesc niciun agarlâc 
şi nicio vamă la intrarea lor în Bagdad. 

La vorbele acestea, Nozhatu scoase un suspin şi ochii 
i se umeziră de lacrimi. Atunci negustorul îi spuse: 
— O, copila mea, pentru ce, ori de câte ori rostesc n 
mele de Bagdad, te văd că suspini aşa, cu lacrimi în ochi 
Vei fi având acolo pe vreunul care ţi-e drag, ori vreo rudă, 
ori vreun negustor? Spune, nu-ţi fie teamă de nimic! Că 
eu îi ştiu pe toți negustorii din Bagdad şi pe ceilalți. 
Atunci Nozhatu spuse: 

— Pe Allah! Nu ştiu pe nimeni acolo, decât chiar pe 
sultanul Omar Al-Neman, stăpânul Bagdadului! 
Când negustorul de la Damasc auzi lucrul acesta ne- 
maipomenit, nu putu a se opri să nu ofteze un oftat mare 
de bucurie şi de mulțumire, şi îşi zise în sinea lui: „lacătă 
că mi-am ajuns pe Pe urmă o întrebă pe copilă: 

— l-ai mai fi fost dusă vreodată de vreun negustor de 
roabe, mai înainte? 

-Ea răspunse: 
— Nu; da numai că am fost crescută în chiar saraiul 
lui, dimpreună cu fiică-sa. Şi tare mă îndrăgea; şi orice 

i-aş fi cerut, era pentru el lucru sfânt. Așa că, dacă vrei 
să capeţi de la el vreun hatâr cumva, nu vei avea decât să 
mi-l spui şi să-mi aduci o pană, călimărurile şi o foaie de 
hârtie, şi îţi voi scrie o scrisoare pe care s-o pui în chiar 
mâinile sultanului Omar Al-Neman şi căruia să-i spui: 
„O, sultane, roaba ta preasupusă Nozhatu a îndurat 
năpastele soartei şi ale vremurilor, şi chinurile nopților şi 
ale zilelor; și a fost vândută și iarăşi vândută, și a schim- 
bat stăpâni şi case; și la ceasul de acum se află în casa celui 
ce şade în scaunul tău de domnie de la Damasc. Și, apoi, 
îşi trimite plecăciunea şi urarea ei de pace!“ 

La vorbele acestea uluitoare şi pline de har, negus- 
torul fu până peste măsură de bucuros şi de minunat, 
şi prețuirea lui pentru Nozhatu crescu până peste poate 
în inima sa; și, plin de cinstire, o întrebă: 

— Fără de îndoială, o, copilă minunată, tu trebuie să 
fi fost răpită din saraiul tău, şi înşelată, şi vândută. Și 
fără de îndoială că trebuie să fii pricepută la scriituri şi 
la cititul Coranului. 

Şi Nozhatu spuse: 

— Într-adevăr, o, preacinstitule şeic! Cunosc Coranul 
şi poveţele înțelepciunii; şi, apoi, ştiinţele doctoriceşti; 
cartea de călăuzire întru taine; tâlcuirile la scrierile lui 
Hipocrate şi ale lui Galen cel Înțelept!, pe care şi eu 
le-am adăugit; am citit cărţile de filozofie și de logică; 
cunosc puterile buruienilor de leac şi lămuririle lui 
Ibn-Bitar3; am dezbătut cu cărturarii Kanunul lui 


! Galen — (131 - 200), medic grec care a trăi 
(460-375 î.H.), medic grec, „părintele medi 
altele şi o suită de Aforisme rămase celebre. 

2 Ibn al: Bizar, botanist arab-spaniol, care a trăit prin sec, XII-XIII, autor 
al unui Tratat despre leacuri. 


a; Hipocrat din Kos 
care a scris printre 

Ibn-Sina'; am găsit dezlegarea la multe ghicitori şi 
taine; am cercetat toate desfășurările geometrice; am 
cercetat arhitectura; am învăţat îndelung anatomia şi 
cărțile şafiite?, precum şi sintaxa, gramatica și datinile 
graiului; şi am petrecut multă vreme printre cărturari şi 
printre ulemale” de toate soiurile; eu însămi am scris 
multe cărți de rostire frumoasă, de retorică, de aritmeti- 
că, de judecăți logice; şi cunosc ştiinţele despre duh și 
despre cele dumnezeieşti; şi mi-am întipărit în minte tot 
ceea ce am învățat. Şi-acuma dă-mi calamul și foaia de 
hârtie ca să scriu scrisoarea, dacă vrei! și toată scrisoarea 
am să ţi-o scriu în stihuri bine întocmite, pentru ca, pe 
tot drumul de la Damasc până la Bagdad, să poţi gusta 
desfătul de a o citi şi de a o răsciti, şi ca să nu mai ai tre- 
buinţă a căra cu tine cărți de drumeție; întrucât ea are 
să-ți fie o dulceaţă la singurătate şi un prieten de taină 
la popasuri! 

Atunci bietul negustor, uluit de-a binelea, strigă: 

— Ya Allah! ya Allah! fericită casa care își va sluji de 
adăpost! Şi cu atât mai fericit acela care va sălășlui cu tine! 

Şi îi aduse cu supuşenie călimărurile şi sculele. Și 
Nozhatu luă calamul, îl înmuie în călimărul cu cerneală, 
îl încercă mai întâi pe unghie, apoi scrise stihurile acestea: 


Aceste stihuri au fost scrise de mâna celei ce, prin 
gânduri, 
E soră cu fiământul mării plângând sub baterea de 
vânturi; 


"Abu Ali ibn-Sina — Avicenna — (930-1037), filozof și medic tadjic per- 
san, autor a peste 300 de lucrări, printre care și Canonul medicinii. 

2 Şafiiţi — adepţi ai uneia dintre cele patru şcoli de interpretare 
„ortodoxe“ musulmane, al cărei fondator a fost Muhammed ibn Idris-aş- 
Şafii (m. 820). 
3 Ulema — teolog savant in interpretarea legilor islamice. 

Căreia pleoapele-i sunt arse de lung nesomnu-i în 
durere, 
Iar frumusețea-i e uscată de aşteptări şi de veghere; 
Şi care-n multa-i suferinţă îşi face zi din neagra 
noapte, 
Şi-n aspru pat se chinuieşte gemându-și dorurile-n 
soapte. 
Mâhnirea ei aci-i — strunită în stihuri jalnice şi grele, 
Pe care le-au țesut, cu gândul la tine, Anale mele. 
De toată bucuria vieții în sufletul meu nicio strună 
N-a mai sunat de când mă smulse departe soarta 
mea-n furtună. 
Iar tinerețea mea-i pustie de zâmbete şi de cântare, 
Şi nu mai ştiu, în viața-mi tristă, ce e o zi de sărbătoare, 
Căci, fără tine, despărțirea deprinse ochii mei cu 
veghea, 
Și somnul mi-l răpi, şi numai cu bocete-mi era 
urechea. 
Mi-am spus durerile la vânturi, dar vânturile niciodată 
Nu le-au dus celui pentru care le-am tot șoptit, 
nemângăiată, 
Şi nici nu mai cutez să stărui, nădejdea-mi toată fum 
şi scrum e. 
Să iscălesc vreau doar această jelanie cu tristu-mi 
nume: 
Cea ruptă de părinţi şi tară, cea pururea fără alean, 
Ajunsă roabă-n lumi străine, sărmana Nozhatu zaman. 


După ce Nozhatu isprăvi de scris, presără cu nisip 
foaia, o impături cu grijă şi i-o înmână negustorului, 
care o luă cu cinstire, şi-o duse la buze, pe urmă la 
frunte, o înveli într-o pânză de mătase și strigă: 

— Slavă Aceluia carele te-a plămădit, o, Eprură de 
minunare! 

În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a cincizeci şi noua noapte 
Spuse: 


— Slavă Aceluia carele te-a plămădit, o, făptură de 
minunare! 

Şi nu mai ştia ce să facă spre a da cinstirile cuvenite 
oaspetei sale; şi o podidi cu toate dovezile de supuşenie 
şi de preaslăvire; şi gândi că pesemne s-ar cădea a în- 
cepe cu a o îmbia să facă o scaldă, de care pesemne că 
va fi având mare nevoie. Şi, într-adevăr, copila se învoi 
cu grăbire; şi el o însoţi până la hammam, mergând 
înaintea ei şi ducându-i, într-o legătură de catifea, 
hainele curate cu care urma să se îmbrace după scaldă. 
Şi chemă să vină băieşiţa cea mai bună de la hammam 
şi i-o dădu în seamă pe copilă, şi îi spuse: 

— Îndată ce scalda se va sfârşi, să vii să mă chemi! 

Şi pe când Nozhatu, ajutată de băieşiță, îşi făcea 
scalda, bătrânul negustor se duse la suk să cumpere tot 
soiul de poame și Terbea şi veni să le aştearnă pe 
podina unde Nozhatu urma să se îmbrace. 

Atunci băieşiţa, odată scalda isprăvită, o însoți pe 
Nozhatu, sprijinind-o, până la podină, şi o invali cu 
cearceafuri şi cu ştergare înmiresmate; şi Începură amân- 
două să mănânce poame şi să bea sorbeturi; şi, când 
sfârşiră, dădură ce mai rămăsese paznicei hammamului. 

Şi, în clipita aceea, sosi şi negustorul cel cumsecade. 
Şi le aduse un sipet din lemn de sandal. Puse sipetul pe 
podină şi îl deschise, rostind numele lui Allah, şi 
_purcese, ajutat de băieşiță, a osteni la îmbrăcatul dom- 

niței Nozhatu, spre a o călăuzi apoi până la emirul 
Şarkan. Şi imbrăcatul începu. 

Negustorul îi dădu domniţei Nozhatu mai întâi o 
cămașă subțire de mătase albă și, spre a şi-o pune peste 
păr, o basma de zarafir care numai ea prețuia o mie de 
dinari. Îi puse apoi o rochie croită după tipicul turcesc, 
toată bătută cu zarafir, şi, în picioare, nişte iminei de 
piele roşie înmiresmată cu musc; şi imineii aceia câr- 
măzii erau împodobiţi cu buburuze de aur şi cu flori 
învârstate cu mărgăritare şi cu nestemate. Îi petrecu 
apoi prin urechi nişte cercei de mărgăritare alese, care 
prețuiau fiecare câte o mie de dinari de aur; și îi petrecu 
pe după gåt un gherdan de aur meşterit, și îi încercui 
sânii cu o țesătură de nestemate; pe urmă, deasupra mij- 
locului, îi încinse boiul cu o cingătoare bătută cu zece 
şiruri de boabe de chihlimbar şi de cornuri de lună de 
aur; şi în fiecare boabă de chihlimbar era învârstată câte 
o piatră de rubin, iar în fiecare corn de lună erau câre 
nouă mărgăritare și câte zece diamanturi. Şi iac-aşa fu 
îmbrăcată Nozhatu; şi purta pe ea, astfel, mai bine de 
o sută de mii de dinari, în giuvaieruri şi odoare. 

Atunci negustorul o rugă să-l urmeze şi ieşi cu ea de 
la hammam şi merse înaintea ei, cu înfăţişarea mândră 
şi făloasă, dând la o parte trecătorii din cale. Și toți 
trecătorii erau năuciți de frumuseţea fetei şi uluiți la 
vederea ei şi se minunau: 

— Ya Allah! Maşallah! Slavă lui, întru făprurile sale! 
O, fericit insul care o are în stăpânire! 

Și negustorul mergea aşa înainte, iar ea în urma lui, 
până ce ajunseră la saraiul emirului Șarkan, cârmuitorul 
Damascului. 

Şi, după ce intră la beizadea Șarkan, negustorul 
sărută pământul dintre mâinile lui şi spuse: 

— Lacătă că îţi aduc un dar fără de asemuire, cea mai 
frumoasă și cea mai minunată lucrare a vremurilor 
de-acum, un lucru care îngemănează în el toate darurile 
şi toate harurile, toate chemările şi toate desfătările! 

Atunci crai Şarkan îi spuse: 

— Grăbeşte de mi-l arată. 

Şi negustorul ieși şi se întoarse aducând-o pe Nozhatu 
de mână, şi o ţinu în picioare dreaptă dinaintea emiru- 
lui. Ci beizadea Şarkan nici gând să cunoască în acea 
minune pe soră-sa Nozhatu, pe care o lăsase copilă 
pruncă la Bagdad şi pe care de altminteri nici n-o văzuse 
nicicând, dată fiind ciuda pe care o simțise la naşterea ei 
şi la cea a fratelui ei Daul'makan. Și fu până peste poate 
de vrăjit dinaintea acelui boiu și a celor nuri minunați, 
şi mai cu seamă după ce negustorul adăugă: 

— lacătă lucrarea cea fără de asemuire şi fără de 
pereche din veacul ei. Şi, pe lângă frumusețea care îi este 
un dar din fire, mai are şi toate harurile și e dăscălită în 
toate tainele credinței, ale pravilei şi ale socotitului. Şi e 
gata să răspundă la toate întrebările celor mai mari 
învățați din Damasc şi din împărăție! 

Încât emirul Şarkan nu mai şovăi o clipită şi îi spuse 
negustorului: 

— Spune-i vistiernicului să-ți plătească prețul, şi 
lasă-mi-o, şi du-te în pace! 

Atunci negustorul îi spuse: 

— O, doamne scump, copila aceasta, în socoata mea, 
era menită dintru-ntâi sultanului Omar Al-Neman 
tătânele tău; şi nu venisem decât ca să mă rog ţie a-mi 
da o carte de înfăţişare la el; dar, întrucât fata îți place, 
să rămână aici! Şi dorința ta se află asupra capului şi în 
ochii mei! Iar în schimb nu te-aş mai ruga decât să-mi 
dai slobozenie de trecere de acum înainte pentru toate 
mărfurile mele, și dezlegarea de a nu mai plăti nicio- 
dată vreo vamă de niciun soi. 

Atunci Șarkan îi spuse: 

— Ţi le dăruiesc. Da, pe deasupra, spune-mi cât te-a 
costat fata, pentru ca la rându-mi să poruncesc să ți se 
întoarcă prețul. 

Şi negustorul spuse: 

— M-a costat o sută de mii de dinari de aur; și are pe 
ea lucruri de alți o sută de mii de dinari de aur. 

lar arian porunci să fie chemat vistiernicul şi spuse: 

— Plăteşte numaidecât acestui preacinstit şeic două 
sute mii de dinari de aur, şi încă alți o sută douăzeci de 
mii. Şi, pe deasupra, dă-i mantia de fală cea mai fru- 
moasă din dulapurile mele. Și să se ştie că de astăzi 
înainte se află sub ocrotirea domniei mele şi că niciun 
bir nu trebuie să i se mai ceară vreodată. 

Apoi craiul Şarkan porunci să vina cei patru cadii 
de frunte ai Damascului şi le spuse... 


Ci în clipita aceasta a istorisiri sale, Șeherezada văzu că 
se luminează de ziuă și, sfioasă, tācu. 


Dar când fu cea de a șaizecea noapte 
Spuse: 


— Îmi sunteți martori că din ceasul acesta o 
dezrobesc și o e pe această tânără roabă, pe care 
am cumpărat-o acum, şi mi-o fac soție. 

Atunci cei patru cadii zoriră să scrie senetul de 
slobozenie; şi scriseră apoi senetul de căsătorie şi îl 

ecetluiră cu pecetea lor. Iar emirul Șarkan nu pregetă, 
în mărinimia lui, să împartă o grămadă mare de aur la 
toţi cei de față, spre a-și cinsti bucuria, şi aruncă pumni 
întregi de galbeni care se împrăştiară şi fură strânşi de 
pe jos de către slujitori şi robi. 

Atunci emirul Şarkan îi lăsă pe toți cei de față să plece 
şi nu îi mai opri în sală decât pe cei patru cadii de frunte 
şi pe negustor. Şi se întoarse către cadii şi le spuse: 

— Acuma vreau să ascultați vorbele pe care această 
copilă are să ni le spună, pentru ca să ne dea o dovadă 
de grăire aleasă şi de învăţăciune, şi pentru ca voi să 
cântăriți spusele acestui bătrân negustor. 

Şi cadiii răspunseră: 

— Ascultăm şi ne supunem! 

Atunci emirul Șarkan porunci să se tragă o perdea 
mare prin mijlocul sălii, şi o aşeză pe copil indărăcul 
perda ca să nu fie stânjenită și ca să poată să se 
tolănească în voie şi să vorbească fără a fi văzută de către 
străini. 

Şi, de îndată ce perdeaua fu întinsă, femeile de slujbă 
veniră s-o înconjoare pe stăpâna lor cea nouă, şi o ajutară 
să se simtă mai în voie şi să se ușureze de o parte din 
hainele de pe ea; şi o fericeau şi se minunau de desăvârşi- 
rile ei şi, în bucuria lor, îi sărutau picioarele şi mâinile. Şi, 
la rându-le, soțiile emirilor şi ale vizirilor nu zăboviră a 
afla vestea şi zoriră să vină la Nozhatu spre a-i aşterne la 

icioare remenelile lor şi să audă vorbele pe care avea să 
f rostească dinaintea emirului Şarkan și a cadiilor cei 
mari ai Damascului. Şi, până a se duce la ea, nu uitară 
a-şi cere învoire de la soții lor. 

Când le văzu intrând pe soțiile vizirilor şi ale emiri- 
lor, Nozharu se ridică spre a le primi, şi le sărută cu 
prietenie, şi le pofti să şadă lângă ea îndărătul perdelei; 
şi le zâmbea cu gingăşie şi le spunea vorbe de bun venit, 
spre a răspunde la urările şi la inchinăciunile lor; şi fu 
atâta de dulce că toate se minunară de manierele, de 
frumuseţea, de gingășia şi de deșteptăciunea ei, şi îşi 
ziseră între ele: 

— Ni s-a spus că e o roabă slobozită; da chiar că nu 
poate să fie decât domniță de baștină și fiică de domn! 

Şi îi spuseră: 

— O, stăpână a noastră, ne-ai luminat cetatea cu ve- 
nirea ta şi ne-ai umplut de slavă țara și domnia. Și dom- 

nia aceasta este domnia ta, și saraiul acesta este saraiul 
tău, şi noi toate suntem roabele tale! 

Tar ea le mulțumi mult pentru vorbele lor, și în chi- 

pul cel mai dulce şi cel mai ispitit. 

Ci, în clipita aceea, Şarkan o strigă de dincolo de 
perdea şi îi spuse: 

— O, copilă scumpă, giuvaier al vremurilor noastre, 
suntem aici toți, gata să te ascultăm cum ne spui câteva 
pilde desfătătoare, tu cea despre care se zice că eşti dăs- 
călită în toate ştiinţele şi până şi în tainele cele atâta de 
anevoioase ale sintaxei limbii noastre. 

Atunci tânăra Nozhatu, cu glas dulce ca zahărul, răs- 
punse de după perdea: 

— Dorința ta îmi este poruncă, și se află pe capul şi 
în ochii mei! Încâr, spre en împlini dorinţa, îţi voi 
spune, o, stăpâne al meu, câteva dintre învăţămintele 
minunate despre cele trei porți ale vieții. 

Şi Nozhatu, de după perdea, spuse: 


ÎNVĂȚĂMINTELE DESPRE CELE TREI PORȚI 


Îţi voi vorbi dintru început, o, mărite doamne, des- 

pre poarta cea dintâi: meșteșugul de a te călăuzi în viaţă. 

ă, dar, că viaţa are un țel, iar țelul vieţii este de- 
săvârşirea evlaviei. 

Or, evlavia cea mai de seamă este dragostea față de 
credinţă. Ci nimeni nu răzbate la tale dacat printr-o 
viaţă fierbinte şi dăruielnică. Iar viața dăruielnică poate 
să fie trăită și împlinită pe oricare dintre cele patru mari 
căi ale omeni ocârmuirea, negoțul, plugăria şi 
meşteșugurile. 

fi ceea ce priveşte ocârmuirea: este de trebuință ca 
aceia (cei rari), care sunt chemați să ocârmuiască lumea, 
să fie înzestrați cu multă cunoaștere la treburile 
politicești, cu o isteciune deplină şi cu o agerime de 
minte desăvârşită. Şi, cu niciun chip, nu se cade să se 
lase mânați de toanele lor, ci de o aleasă râvnă, al cărei 
capăt este Allah Preainaltul. Şi dacă ei își vor întemeia 
puterea pe această râvnă, dreptatea va domni între 
oameni, iar dezbinarea va conteni pe fața pământului. 

Însă, cel mai adesea, ei nu urmează decât pornirile lor 
şi alunecă în rătăciri fără de leac. Ci un ocârmuitor nu 
este de folos decât atât cât poate să fie drept şi nepăr- 
tinitor și să-i împiedice pe cei puternici să-i obijduiască 
pe cei slabi şi pe cei mărunți; de nu, el este fără de folos. 

De altminteri, marele Ardeşir!, cel de al treilea domn 
al perșilor, unul dintre coborâtorii din Sassan, a spus 
vorba aceasta: „Ocârmuirea şi credința sunt două surori 
gemene: credința este o comoară, iar ocârmuirea este 
paznicul ei“. 

Tar Prorocul nostru Mahomed (asupra-i fie pacea şi 
rugăciunea!) a spus: „Două lucruri diriguiesc lumea: 
dacă ele sunt cinstite şi neprihănite, lumea merge pe 
calea cea dreaptă; dacă ele sunt strâmbe şi rele, lumea 
„cade în stricăciune; acele două lucruri sunt Ocârmuirea 
şi Ştiinţa!“ 

Iar înțeleptul a spus: „Domnitorul trebuie să fie stră- 
jerul credinţei, a tot ceea ce este sfânt, şi al drepturilor 
supușilor săi. Dar, înainte de toare, el trebuie să vegheze 
a păstra cumpăna dreaptă între cei ce țin pana şi cei ce 
ţin paloşul; întrucât acela care nu cinstește pe omul ce 
ţine pana va cădea și se va pomeni vătămat.“ 

Iar împăratul Ardeşir, care a fost un cuceritor mare, 
şi-a împărțit împărăţia în patru olaturi: şi a pus să i se facă 

atru peceți pe patru inele pe care şi le-a pus la degete; și 
„a pecete era menită unuia dintre cele patru olaturi. 
 Pecetea cea dintâi era inelul olatului dinspre mare. Şi tot 
așa, la fel, şi cu celelalte trei. Și purcesese astfel spre a 
ocroti buna învoire în toate părțile împărăției sale. 


! Ardeşir este numele pe care l-au purtat trei regi din dinastia 
Sassanizilor, care a domnit în Persia de la 226 până la 661, anul în care 
“statul Sassanid a fost cucerit de arabii califului Omar. „Ardeşir, cel de al 
treilea rege“, cum se spune aici, nu a fost în niciun caz „marele Ardeşir“, 
adică întemeietorul dinastiei Sassanide, cel care a domnit intre 226-241, 
şi care a luat titlul de „regele regilor”. 

Iar tipicul lui a fost urmat până la vremurile islamice’, 

Iar marele Kesra?, domnul perșilor, i-a scris într-o zi 
fiului său, căruia îi încredințase o oaste dintre oștile lui: 
„O, fiul meu... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, îşi curmă povestitul. 


Dar când fu cea de a şaizeci şi una noapte 
Spuse: 


Kesra cel mare, domnul perșilor, i-a scris într-o zi fiu- 
lui său, căruia îi încredințase o oaste dintre oștile sale: „O, 
fiul meu, fereşte-te de milă, că ea îţi va şubrezi puterea; dar 
nici să nu te porți cu prea multă asprime, întrucât ea va 
face să dospească răzvrătirea printre oștenii tăi!“ 

Asemenea ni s-au păstrat acestea: un arab a venit la 
califul Abu-Giafar-Abdallah Al-Mansur’ şi i-a spus: 
„Ţine-ţi câinele flămând, de vrei să te urmeze.“ Și califul 
s-a supărat pe arab. Şi arabul i-a zis: „Ci ia şi seama ca nu 
cumva vreun trecător să-i întindă vreo pâine, întrucât 
atunci câinele te va părăsi spre a se lua după trecător!“ 


"La M. A. Salie, textul aici este ceva mai explicit: „Şi să ştii, o, Măria Ta, că 
Ardeşir, cel numit și Djamir-Şedid (cărbune aprins), al treilea dintre împărații 
persani, a cucerit toate olaturile şi le-a orânduit în patru părți şi şi-a făcut apoi 
patru inele — câte un inel pentru fiecare parte din împărăţia lui. Și primul inel 
era inelul mării, al străjilor şi al apărării, şi a scris pe el „Puterea“; cel al doilea 
inel era inelul birurilor și al strângerii banilor, și a scris pe el „Înflorirea“; al 
treilea incl era inelul capanclor cu merinde, și ascris pe el „Bclşugul“; iar cel 
deal patrulea inel era inelul jalbelor, şi pe el a scris „Dreptatea“. Și aceste rân- 
duieli s-au statorit și au dăinuit până la venirea Islamului. 

2 Marele Kesra — adică Chosroes | Anuşirvan (531-579), rege persan 
din dinastia Sassanizilor (Kesra este arabizarea acestui nume). 

3 Al-Mansur, cel de al doilea calif din dinastia Abbas, care a cârmuit 
între 754-755, şi care era de o zgărcenie rară. 

Atunci Al-Mansur înțelese şi luă aminte; şi se despărți 
de arab, după ce îi dărui un peşcheş. 

Se povestește tot aşa că Abd El-Malek ben-Meruan!, 
califul, i-a scris astfel fratelui său Abd El-Aziz ben- 
Meruan, pe care îl trimisese în fruntea oastei sale în 
Egipt: „Poţi să te lipseşti de sfetnicii și de pa tăi, în- 
trucât nu au a te învăța decât lucruri pe care le știi; da 
să nu-l uiţi niciodată pe vrăjmașul tău: că numai el poate 
să te facă a cunoaște tăria oștenilor tăi!“ 

Se zice că minunatul calif Omar ibn-Al-Chattab? nu 
lua niciodată pe cineva în slujbă fără a-i pune aceste patru 
tocmeli: niciodată să nu încalece pe o vită de povară, 
niciodată să nu-şi ia pentru sine prada de la duşman, 
niciodată să nu se îmbrace cu haine făloase și niciodată 
să nu vină cu întârziere la ceasul de rugăciune. — Și iacătă 
spusele pe care îi plăcea să le răsspună: „Nu este nicio 
„bogăţie care să prețuiască atâta cât înțelepciunea, nici 

pe de încercare mai bună decât ascuțimea minții, nici 
imă mai mare decât învățătura şi ştiinţa”. 


1 Abd El-Malek, al cincilea calif omeiad (688-705). 

? Omar ibn al-Chattab, cel de al doilea calif „legitim” (a domnit între 
634-644), sub conducerea căruia arabii au zdrobit statul persan sassanid 
şi au cucerit Egiptul. De la el a rămas o zicală foarte gustată în lumea 

ă: „Când nu ştii cum să procedezi, cere sfatul soției și procedează exact 
invers“. Învinuirea ce i se aduce că, la porunca lui, ar fi fost arsă celebra 
„ bibliotecă de la Alexandria, este neîntemeiată: când arabii au cucerit Egiptul, 

biblioteca fusese expurgată de către ocupanţii de până aci ai Egiptului, 
fanatici preoți bizantini, care distruseseră tot ceea ce nu era conform cu 
tismul lor. 

La M. A. Salie, fraza de aici este mult dezvoltată: „S-a spus: nu este 
bogăţie mai mare decât înţelepciunea; nu este înțelepciune mai mare decât 
prevederea și chibzuința; nu este folos pe potriva ajutorului de la Cel de sus; 
nu este negustrie pe potrivă cu faptele cele bune; nu este câștig, pe potrivă 
cu darul de la Allah; nu este cucernicie mai presus decât împlinirea cuvân- 
“tului pravilei; nu este știință pe potrivă cu y; nu este vitejie mai mare 
decât înfăptuirea celor arătate de dreapta-credință; nu este credință mai mare 

t cumpărarea; nu este deşteptăciune mai mare decât smerenia; şi nu este 
„fală mai mare decăt știința. Păstrează capul cu ceea ce se află în el, şi trupul 
cu ceea ce încape în el, şi adu-ţi aminte de moarte și de necazuri.” 


120 O mie şi una de nopţi 


Tot Omar (aibă-l Allah întru milele sale!) este cel 
care a spus: „Femeile sunt de trei soiuri: musulmana cea 
bună, care nu se îngrijește decât de soțul ei și nu are 
ochi decât pentru el; musulmana care nu caută în căs- 
nicie decât să aibă copii; şi stricata care slujeşte de salbă 
la gâtul tuturora. Şi bărbaţii tot așa sunt de trei soiuri: 
bä batul înţelept, care cugetă şi purcede cu chibzuinţă; 
bărbatul şi mai înţelept care cugetă, dar care cere şi 
părerea oamenilor luminaţi, şi astfel nu purcede decât 
cu deplină chibzuinţă; şi smintitul, care nu are nicio 
judecată şi nu cere niciodată sfatul celor e DĂ 

lar dumnezeiescul Ali ben-abu-Taleb? (aibă-l Allah 
întru milele sale!) a spus: „Fiţi cu fereală față de 
vicleniile femeilor; şi niciodată să nu le cereți sfatul; dar 
nici să nu le năpăstuiți, dacă nu vroiţi să le vedeţi că-și 
sporesc şireteniile şi înşelăroriile. Întrucât acela care nu 
cunoaște cumpătarea, merge înspre nebunie. Şi, în toate 
lucrurile, se cade să vă slujiți de dreptate, mai cu seamă 
faţă de robii voştri.“ 

Şi cum Nozhatu urma a amănunți mai departe aceste 
cugetări, îi auzi, de după perdea, pe cadii cum se minunau: 


1 La M. A. Salie se adaugă: „Dreptatea este de trebuință în toate lu- 
crurile, până şi robii au trebuinţă de dreptate; doar se dau ca pildă și tål- 
harii de drum mare, cei care pururea îi necăjesc pe oameni: dacă ei intre 
ci nu ar fi drepţi şi nu ar respecta legile lor de împărțire, de bună seamă 
că încârdăşelile lor s-ar spulbera. Vorbind pe scurt, stăpâna virtuţilor este 
mărinimia şi bunătatea; şi ce frumoase sunt spusele poetului: 


Prin daruri și blândețe un trib e stăpânit 
De-un tânăr, și nu-ți pară prea greu să-i fii leit. 


lar altul a spus: 


Tăria stă-n blândețe, mândria în iertare, 
Timeiul în dreptatea față de fiecare. 
Cel ce cu bani vrea fala să-și cumpere, să fie 
Naintea tuturora mereu în dărnicie. 
2 Ali ben-Abu-Taleb, cel de al patrulea calit „legitim“ (656-661), era 
ginerele profetului Mahomed. 

— Maşallah! niciodată nu am auzit vorbe atâta de 
frumoase precum cele spuse de această copilă plină de 
har; da tare am vroi acuma să auzim câte ceva și despre 
celelalte două Porți! 

Atunci Nozhatu, cu o trecere ales de dibace, spuse: 


Într-o altă zi, am să vorbesc despre osârdia pe cele- 
lalte trei căi ale omului; întrucât este ceasul să vă 
vorbesc și despre cea de a doua poartă. 

Această a pă Poartă este cea a purtărilor alese şi a 
şlefuirii minţii. 

Poarta aceasta, o, emire al vremilor, este cea mai lungă 
dintre toate, întrucât ea este Poarta Desăvârşirilor. 
pot s-o străbată în toată întinderea ei decât numai aceia 
care au asupra capului lor o binecuvântare din naștere. 

Am să vă deştern numai câteva parimii alese. 


În clipita aceasta a istorisirii sale, Șeherezada văzu că se 
luminează de ziuă şi, sfioasă ca de obicei, tācu. 


Dar când fu cea de a şaizeci şi doua noapte 
Spuse: 


Am să vă procitesc numai câteva parimii alese. 

Într-o zi, unul dintre musaipii califului Moavia! veni 
să-i dea de veste că mucalitul cel şchiop, Aba-Bahr ben- 
Kais?, este la uşă şi aşteaptă să fie primit de calif. Atunci 
califul spuse: 

— Pofteşte-l degrabă să intre. 


1 Au fost doi califi cu numele acesta — aici este vorba de Moavia ibn- 
Abu-Sufian, primul calif din dinastia Omeiazilor, şi a domnit între 
661-680. 

?Al-Ahiaf ibn Kaisa fost căpetenia puternicei seminții Banu- Temim pe 
vremea califatului lui Moavia. Porecla de Aba-Bahr însemnează „tatăl 
mării“. 

Şi Aba-Bahr cel șchiop intră, iar califul Moavia îi 
zise: 

O, Aba-Bahr, vino mai aproape, ca să mă desfătez 
mai bine de vorbele tale. 

Pe urmă îi spuse: 

— O, Aba-Bahr, ce părere ai tu despre mine? 

Şchiopul răspunse: 

— Eu? Păi, meseria mea, o, emire al drept-credin- 
cioşilor, este de a rade capetele, de a potrivi mustăţile, de 
a curăța şi de a dichisi unghiile, de a despăra subsuorile, 
de a rade vântrele, de a lustrui dinții şi, la nevoie, de a 
lua sânge din gingii; da niciodată nu fac nimic din toate 
astea în ziua A vineri, întrucât ar fi o păcătuire. 

Atunci califul Moavia îi zise: 

— Şi care-i părerea ta despre tine? 

lar Aba-Bahr şchiopul spuse: 

— Pun un picior dinaintea celuilalt şi, încetişor, îl fac 
sa înainteze, urmărindu-l cu ochiul. 

Califul întrebă atunci: 

— Şi ce părere ai despre mai-marii tăi? 

El răspunse: 

— Când intru, le dau binețe fără a face vreo teme- 
nea, şi aştept să-mi întoarcă binețea. 

Atunci califul îl întrebă: 

— Şi care îţi este părerea despre soția ta? 

Ci Aba-Bahr strigă: 

— Cruţă-mă de răspunsul acesta, o, emire al drept- 
credincioșilor! 

Şi califul zise: 

— Ba te juruiesc să-mi răspunzi, o, Aba-Bahr! 

El spuse: 

— Soţia mea, ca toate muierile, a fost zămislită din 
coasta cea mai de pe urmă, care-i o coastă de soi rău şi 
scălâmbă de tot. 

Califul spuse: 

— Şi cum faci când vrei să te bucuri de ea? 

El răspunse: 

— Îi vorbesc dulce, ca s-o bine-veselesc; pe urmă o po- 
topesc cu pupături cam mai peste tot, şi pătimaş, ca s-o 
înHerbânt bine; şi, când ajunge precum mă înţelegi, o, 
emire al drept-credincioşilor, o răstorn şi gata. Şi-atunci, 
după ce smicurul de nacră s-a învrâstat bine în temeliile 
ei, strig: „O, Doamne, fă ca sămânța aceasta să fie în- 
| văluitā de binecuvântări, şi nu o ciopli într-un tipar păcă- 

tos; ci închipuieşte-o pe tiparul frumuseţii!“ La urmă, mă 
scol şi dau fra să-mi fac spălările cele de datină; iau apa 
în mâinile amândouă şi o aduc să curgă pe trupul meu; 
şi, într-un sfârşit, dau slavă lui Allah pentru milele lui! 

Atunci califul strigă: 

— Chiar că ai răspuns desfătător. Încât vreau să te 
aud că îmi ceri ceva. 

Şi Aba-Bahr şchiopul zise: 

— Numai că dreptatea să fie deopotrivă pentru toți! 

Şi plecă. Iar califul Moavia spuse: 

- Bacă în toată ţara Irakului nu ar fi decât înțelep- 
tul acesta, ar fi îndeajuns! 

Tot aşa, sub domnia califului Omar ibn-Al- 
Khattab, vistiernic era bătrânul Moaikab... 


În clipita aceasta a istorisirii sale, Șeherezada văzu că se 


luminează de ziuă şi tăcu sfielnic. 


Dar când fu cea de a şaizeci şi treia noapte 
Spuse: 


Mi s-a izvodit, o, norocitule sultan, că tânăra 
Nozhatu spuse: 

Sub domnia califului Omar ibn-Al-Khattab, vistier- 
ic era bătrânul Moaikab. Or, fiul cel mic al lui Omar 

veni într-o zi la Moaikab, însoţit de doica lui. Și 
Moaikab îi dărui copilului o drahmă de argint. Ci, la 
puţină vreme după aceea, califul porunci să fie chemat 
vistiernicul și îi zise: 

— O, sfeterisitorule! ce-ai făcut? 

Și Moaikab, care era un om nepătat, strigă: 

— Da ce-am făcut oare, o, emire al drept-credin- 
cioşilor? 

Și Omar îi spuse: 

— O, Moaikab, drahma de argint pe care i-ai dat-o fi- 
ului meu este un furt săvârşit de la tot norodul musul- 
man! 

Şi Moaikab şi-a dat seama că săvârşise o greşeală, şi 
toată viața lui nu a mai contenit să se minuneze: 

— Unde se mai află pe pământ un om atâta de minunat 
ca Omar?! 

Asemenea se povesteşte că Omar, califul, ieşise odată 
să se preumble noaptea, însoţit de preacinstitul Aslam 
Abu-Zeid. Şi văzu în depărtare un foc care ardea, şi se 
duse într-acolo, REEE T să fie de folos, şi văzu o biată 
femeie care hrănea un foc de lemne sub o cratiţă; şi avea 
alături de ea doi copilaşi prăpădiți care gemeau jalnic. 
Şi Omar zise: 

— Pacea fie asupra-ţi, o, femeie! Ce faci tu aici, sin- 
gură, în noapte şi frig? 

Ea răspunse: 

— Doamne, încălzesc olecuță de apă ca să le-o dau s-o 
bea copiilor mei, care mor de foame și de frig; da într-o 
zi Allah are să-i ceară socoteală califului Omar pentru 


"La M. A. Salie, pilda este redată altfel: „Când Osman a ajuns calif, a 
venit la el cu birul Ziiad. lar când birul a fost pus în faţa lui Osman, a venit 
fiul lui şi a luat un dirhem. Și Ziiad a început să plângă; iar Osman l-a în- 
trebat: «Pentru ce plângi?» Și Zijad a spus: «Când tot aşa i-am adus și lui 
Coma birul i ra ul Jul alia un, era, Orar LA esta a ba Iute 
îndărăt; ci fiul tău a luat dirhemul şi nu văd pe nimeni care să-l pună la loc.» 
Şi Osman a răspuns: «Da unde mai întâlneşti tu om asemenea lui Omar»" 

sărăcia la care am fost aduşi! Și califul, care era îmbrăcat 
în haine străvestite, fu mişcat peste poate, şi îi zise: 

— Păi tu socoţi, o, femeie, că Omar ştie de sărăcia ta 
şi nu ţi-o alină? 

Ea răspunse: 

— Atunci de ce mai este Omar calif, dacă nu ştie 
nimic de sărăcia norodului său şi a fiecărui supus de-al 
său? 

Atunci califul tăcu şi îi spuse lui Aslam Abu-Zeid: 

— Iute, hai! 

Şi zori iute-iute până ce ajunse la capanul casei sale; 
şi intră în hambar şi scoase un sac cu făină dintre sacii 
cu făină, precum și un chiup plin cu untură, și îi spuse 
lui Abu-Zeid: 

— Ajută-mă să le aburc în spinare, o, Abu-Zeid! 

Da Abu-Zeid sări a se împotrivi şi zise: 

— Lasă-mă să le car eu în spinare, o, emire al drept- 
credincioșilor! 

El răspunse domol: 

— Da tot tu, Abu Zeid, ai să cari şi povara păcatelor 
mele la ziua Învierii de Apoi? 

Şi îl sili pe Abu-Zeid să-i pună în spinare sacul cu 
făină şi olul cu untură. Și califul zori spornic, încărcat 
așa, până ce ajunse la femeia săracă; şi luă făină și luă 
untură şi le puse în cratiţa de pe foc şi, cu chiar mâinile 
sale, gări hrana aceea, şi se aplecă el însuşi asupra focu- 
lui ca să sufle în el; și, cum avea o barbă mare, fumul 
lemnelor îşi tăia cale prin despicăturile bărbii. Şi când 
demâncarea fu gata, Omar le-o întinse femeii şi copi- 
laşilor, care mâncară până se saturară, pe măsură ce 
Omar le-o răcorea suflând în ea. Atunci Omar le lăsă 
sacul cu făină și chiupul cu seu, şi plecă spunându-i lui 
Abu-Zeid: 

„— O, Abu-Zeid, acuma, că am văzut focul acesta, 

lumina lui m-a luminat! 

În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a șaizeci și patra noapte 
Spuse: 


| Mi s-a izvodit, o, norocitule sultan, că tânăra Nozhatu 
a urmat astfel: 


Şi tot califul Omar, întâlnind într-o zi un rob, care 
"mâna la păscut turma stăpânului său, îl opri ca să cum- 
pere de la el o capră. Da pasul îi spuse: 
— Nu sunt caprele mele. 
Atunci califul îi spuse păstorului: 
— Rob minunat, am să te cumpăr chiar pe tine şi am 
să te slobozesc! 
„_ Şiîl cumpără pe păstor de la stăpânul lui şi îl dezrobi. 
Întrucât Omar îşi spusese în sine: „Nu întâlneşti în fiece 
zi un om cinstit!“ 


Într-o altă zi, Hafsa’, fiica lui Omar, veni să-l caute 
şi îi spuse: 
— O, emire al drept-credincioșilor, am aflat că în 
oghiazul pe care tocmai l-ai făcut ai dobândit mulți 
fasi. Încât, pe temeiul rudeniei noastre, vin să-ți cer şi 
eu câțiva. 
Şi Omar îi spuse: 
— O, Hafsa, Allah m-a stătorit ca paznic al bunuri- 
lor musulmanilor; şi toți banii aceştia sunt bunul 
bştesc al musulmanilor. Nu am să mă ating de ei 
pentru cheful tău și pentru nemotenia mea cu tine: şi 
în felul acesta nu voi păgubi obştea norodului meu! 


1 Hafia a fost fica lui Omar și una dintre soțiile lui Mahomed. 

Aici Nozhatu, de după perdea, auzi strigătele de 
minunare ale ascultătorilor ei nevăzuți, mulțumiți 
până peste poate. Şi încetă o clipită a vorbi; pe urmă 
spuse: 


Acum am să vorbesc despre Cea de a treia poartă, 
care este Poarta Virtuţilor. 

Și o voi face prin câteva pilde scoase din viața to- 
varăşilor Prorocului (pacea și rugăciunea fie asupra-i!) şi 
a oamenilor cei drepți dintre musulmani. 


Ni se povesteşte că Hassan Al-Bassri a spus: „Nu e 
nimeni căruia, înainte de a-și da sufletul, să nu-i pară 
rău de trei lucruri din lumea aceasta: că nu s-a bucurat 
din plin de ceea ce a strâns în timpul vieţii; că nu a 
putut să atingă ceea ce a nădăjduit cu statornicie; şi că 
nu şi-a putut împlini niciun dor îndelung râvnit.“ 

Şi careva îl întrebă într-o zi pe Safian’: 

— Un om bogat poate să fie şi virtuos? 

lar Safian răspunse: 

— Poate să fie, şi anume atunci când se dovedeşte răb- 
dător în năprăsniciile soartei, şi atunci când îi mulțumește 
omului față de care a fost darnic spunându-i: „O, frate al 
meu, îţi sunt îndatorat că am săvârșit dinaintea lui Allah 
o faptă înmiresmată!“ 

lar atunci când Abdallah ben-Ședad văzu că i se 
apropie moartea, porunci să vină fiul său Mohammad 
lângă el şi îi spuse: 

— lacătă, o, Mohammad, poveţele mele din urmă: 
poartă-te cu smerenie față de Allah, și în singurătatea ra, 
şi în lume; fii pururea neviclenit în spusele tale; şi proslă- 
veşte-l totdeauna pe Allah pentru milele lui şi mulțu- 
meşte-i, întrucât mulțumita cheamă alte binefaceri. 


T Safian, teolog şi ascet, a trăit în secolul al VIII-lea. 

Şi să ştii bine, fiul meu, că fericirea nu stă în bogăţiile 
adunate, ci în smerenie; întrucât Allah își va dărui 
toare!! 


Asemenea ni se povesteşte că atunci când preacucer- 
nicul Omar ben-Abd El Aziz? ajunse cel de al optulea 
calif omeiad, îi strânse pe toți cei din neamul omeiazilor, 
care erau tare bogați, şi îi sili să-i dea toate avuțiile şi toate 
bunurile lor, şi porunci ca acestea să fie vărsate pe dată în 
vistieria obştească. Ei toți atunci se duseră la Fatima, fiica 
lui Meruan, mătuşa califului, față de care Omar avea 
multă cinstire, şi o rugară să-i scape de bucluc. Și Fatima 
se duse la calif, într-o noapte, şi şezu jos tăcută pe chilim. 
Şi califul îi zise: 

— O, măruşă, grăiește! 

Ci Fatima răspunse: 

— O, emire al drept-credincioşilor, tu eşti stăpânul, 
şi nu aş putea să ridic glasul eu întâi, Şi-apoi nimica nu 
îţi este ascuns, nici măcar pricina venirii mele aici. 

Atunci Omar ben-Abd El-Aziz spuse: 

— Allah Preaînaltul l-a trimis pe prorocul său 
Mahomed (asupra-i fie pacea și ruga!) ca să fie un balsam 
pentru toată făptura şi o mângâiere pentru toţi cei ce 
vor veni după noi. Atunci Mahomed (asupra-i fie pacea 
şi ruga!) strânse şi luă tot ceea ce socoti trebuitor, şi le 


1 La M. A. Salie, sfârşitul spuselor lui ben-Şedad este redat altfel: „... 
“cunoștința prevestește creşterea bunăstării, iar frica de Dumnezeu este cea 
“mai bună agoniseală, precum a spus cineva: 


Nu-mi pare fericirea că stà-n averea multă, 
Ferice-i numai omul ce de Allah ascultă. 

Frica de-Allah e bunul cel mai nepieritor — 
Celor ce-l tem, Prea-naltul le dă-napoi cu spor. 


2 Omar ben Abd El-Aziz— Omar al II-lea, calif din dinastia Omeiazilor, 
a domnit între 717-720; era de o cucernicie deosebită. 

lăsă oamenilor un râu la care să-și astâmpere setea până 
la sfârşitul veacurilor’. Iar eu, califul, am fost însărcinat 
cu datoria de a nu lăsa cumva râul să se abată ori să se 
piardă în pustie! 


În clipita aceasta a istorisirii sale, Șeherezada văzu că se 
luminează de ziuă și tăcu sfielnic. 


Dar când fu cea de a şaizeci şi cincea noapte 
Spuse: 


Mi s-a izvodit, o, norocitule sultan, că tânăra 
Nozhatu, de după perdea, în vreme ce beizadea Şarkan, 
cei patru cadii şi negustorul o ascultau, urmă astfel: 

„Iar eu, califul, am fost însărcinat cu datoria de a nu 
lăsa cumva râul să se abată ori să se piardă în pustie! 

Atunci mătușa sa Fatima îi spuse: 

— O, emire al drept-credincioşilor, am priceput tâlcul 
vorbelor tale, iar vorbele mele sunt de prisos. 

Şi se duse la Bani-Omeiazii care o așteptau şi le spuse: 

— O, urmaşi ai lui Omeia, nici habar nu aveți cât de 
mare vă este norocul de a-l avea de calif pe Omar ibn- 
Abd El-Aziz! 


"La M, A. Salie, răspunsul lui Omar ben-abd El-Aziz cuprinde o car- 
acterizare succintă a califilor care l-au precedar, şi dă un temei mai adânc 
„pildei*: „Pe urmă, după Mahomed, a ajuns calif Abu-Bekr cel Drept, 
Care a lăsat răul așa cum a fost şi s-a purtat după vrerea lui Allah. După el 
a domnit Omar, care a fost zelosul zeloșilor, cum nu mai poate să fie altul. 
Dar când a ajuns calif Osman, el i-a luat râului un braţ; şi apoi a venit 
Muavia și i-a luat și mai multe braţe; și tot aşa și Iazid, și fii lui Marvan: 
Abd-ali-Melik, ali- Valid şi Suleiman, iar râul cel mare a secat. Şi iacătă că 
puterea a ajuns în mâinile mele, iar cu vreau să fac râul așa cum a fost el 
înainte. Şi Fatima a spus: «Eu am vrut numai să stau de vorbă cu tine şi 
să ne lâmurim, dar dei așa sunt cuvintele tale, nu mai am să-ți spun 
nimic.» Şi s-a intors la omeiazi şi le-a spus: «Culegeţi ceea ce aţi semănat 
prin înrudirea voastră cu Omar.»" 


A şaizeci şi cincea noapte 131 


Şi tot neprihănitul calif Omar ibn-Abd El-Aziz este cel 
care, simțind apropierea morţii, i-a adunat împrejuru-i pe 
toți copiii săi şi le-a spus: 

— Mireasma sărăciei este plăcută Domnului. 

Atunci unul dintre cei de față, Mosslim ibn-Abd El- 
Malek, îi zise: 

— O, emire al drept-credincioșilor, cum poți să-ţi laşi 
copiii în sărăcie, când tu eşti părintele lor şi păstorul 
norodului, şi când ai putea să-i înavuţeşti luând din 
vistierie? Oare nu ar fi mai bine aşa, decât să lași toate 
acele bogății urmaşului tău la domnie? 

Atunci califul, întins pe patul de moarte, fu cuprins 
de mare supărare şi de mare uimire, şi spuse: 

— O, Mosslim, cum aș putea să le dau asemenea pildă 
de stricăciune, în clipele mele de pe urmă, când toată viața 
le-am cerut să urmeze calea cea despi? O, Mosslim, am 
fost de faţă, în viața mea, la îngropăciunea unuia dintre 
înaintașii mei, nul dinite fiii lui Meruan, şi ochii mei au 
văzut nişte lucruri şi le-au priceput, Și atunci m-am jurat 
straşnic că nu am să fac niciodată cum a făcut el în viaţa 
lui, dacă am să ajung vreodată să fiu calif 


Şi chiar acest Mosslim ben-Abd El-Malek ne istori- 
seşte următoarele: „Într-o zi, spune el, tocmai adormisem, 
la întoarcerea de la înmormântarea unui şeic, un schivnic, 
când avusei un vis în care mi se arătă acel preacinstit 
şeic, îmbrăcat cu totul în haine mai albe ca iasomia; şi 
se preumbla printr-un loc de desfărări scăldat de ape 
curgătoare și răcorit de o adiere beată de popasurile ei 

rin portocalii înfloriți. Şi îmi zise: «O, Mosslim, ce n-ar 
ice cineva în viață pentru un asemenea sfårșit?»“ 


Şi s-a perindat până la mine că, sub domnia lui 
Omar ibn-Abd El-Aziz, un om a cărui îndeletnicire era 
dea mulge oile, ducându-se la un păstor prieten de-al 
ui, văzu în mijlocul turmei doi lupi pe care îi crezu a 

fi câini, şi fu speriat rău de înfăţişarea lor sălbatică, şi îi 
zise păstorului: 

— Ce faci cu câinii ăștia cumpliţi? 

Şi păstorul îi spuse: 

- 6, lăptarule, aceia nu sunt câini, ci lupi imblânziți. 
Şi nu fac niciun rău turmei, întrucât eu sunt capul care 
diriguieşte. lar când capu-i sănătos, şi trupu-i sănătos. 


, într-o zi, califul Omar ibn-Abd El-Aziz, din 
vârful unui amvon întocmit din noroi uscat, pinu noro- 
dului adunat o predică ce se mărginea numai la trei 
poveţe. Şi încheie cu vorbele acestea: 

— Abd El-Malek a murit, şi au murit şi înaintaşii, şi 
urmaşii lui. Și eu, Omar, ca ei toţi, am să mor şi eu. 

Atunci Mosslim îi zise: 

— O, emire al drept-credincioşilor, amvonul acesta 
nu este vrednic de un calif, şi nu are nici baremi un lanț 
drept parmalâc. Îngăduie-ne măcar să întindem un lanț 
drept parmalâc! 

Şi califul îi spuse cu glas domol: 

— O, Mosslim, oare ai vrea ca Omar, la Ziua Judecăţii, 
să poarte la gât o bucată din lanţul acela? 


În clipita aceasta a istorisiri sale, Șeherezada văzu că se 
luminează de ziuă şi tăcu sfioasă. 


Dar când fu cea de a şaizeci şi șasea noapte 
Spuse: 


Mi s-a izvodit, o, norocitule sultan, că tânăra Nozhatu 
a spus apoi: 


Tot califul acela a spus într-o zi: „Nu jinduiesc ca 
Allah să mă izbăvească de moarte, întrucât moartea este 
cea de pe urmă binefacere pentru un drept-credincios!“ 

lar Khaled ben-Safuan s-a dus într-o zi la califul 
Heşam, care şedea în cort înconjurat de calemgiii și de 
slujitorii săi; şi când ajunse dinaintea lui îi spuse: 

— Allah să te încunune cu milele sale, o, emire al 
drepr-credincioşilor, şi să nu picure în huzurul tău 
niciun strop de amărăciune. Și iacătă că am a-ţi spune 
nişte poveţe, nicidecum noi, dar împodobite cu preţul 
tâlcurilor bătrâneşti! 

Şi califul Heşam îi zise: 

— Spune ce ai de spus, o, Ibn-Safuan! 

El spuse: 

— A fost, o, emire al drept-credincioşilor, un sultan 
printre sultanii de dinainte-ţi, şi într-un an dintre anii 
petrecuți pe pământ, sultanul acela le spuse celor ce 
şedeau jos împrejurul său: „O, voi toți, se află printre 
voi vreunul care să fi văzut vreun sultan de-o seamă cu 
mine ca îmbelşugare, sau darnic pe potriva dărniciei 
mele?“ Or, printre cei de față se afla şi un ins svetuit 
întru hagialâc şi dăruit cu adevărata înțelepciune, care 
spuse: „O, doamne, ne-ai pus o întrebare de o însem- 
nătate deosebită, la care aş cuteza să-ţi cer îngăduinţa a 
răspunde.“ El spuse: „Poţi s-o faci!“ Omul spuse: „Slava 
în care te afli şi îmbelşugarea ta sunt oare trainice, ori 
“sunt trecătoare ca toate cele?“ El răspunse: „Trecătoare“. 
Omul spuse: „Atunci cum de poți să pui o întrebare 
atâta de grea pentru un lucru atâta de trecător şi de care 
vei fi chemat să dai seama într-o zi?“ Sultanul răspunse: 
„Adevăr grăieşti, o, preacinstite! Ce mi se cade acuma să 
fac?“ Omul spuse: „Să te smerești“. Atunci sultanul îşi 
puse jos cununa şi îmbrăcă straie de hagiu şi plecă la 
“Cetatea cea Sfântă. „Da, tu, o, calife al lui Allah, urmă 

n-Safuan, ce cugeți să faci?“ Și califul Heşam fu miş- 
cat până peste marginile tulburării şi plânse peste poate, 
într-atâta de îndelung încât îşi umezi barba toată. Şi se 
duse în saraiul său să se încuie acolo ca să cugete. 

În clipita aceea, de după perdea, cadiii şi negustorul 
se minunară: 

— Ya Allah! ce minunată-i! 

Atunci Nozhatu se opri şi spuse: 

— Poarta aceasta a Virtuţii cuprinde o sumedenie atâta 
de mare de pilde, încă și mai desăvârşite, încât îmi este 
peste putinţă să vi le povestesc dintr-odată, o, stăpânii 
mei! &i Allah ne va mai îngădui încă zile lungi, și voi 
putea atunci să vă lămuresc pe deplin! 

Pe urmă Nozhatu tăcu. 


În clipita aceea a istorisirii sale, Şeherezada văzu că se 
luminează de ziuă şi, sfioasă, îşi amână povestitul pe mâine. 


Dar când fu cea de a şaizeci şi şaptea noapte 
Spuse: 


Mi s-a izvodit, o, norocitule sultan, că Nozhatu, cu 
vorbele acelea, tăcu. 

Atunci cei patru cadii se minunară: 

— O, emire al vremilor, chiar că această copilă este 
minunea veacului de-acum și a tuturor veacurilor. Cât 
despre noi, niciodată nu am văzut pe cineva care să-i 
fie pe potrivă, nici n-am auzit din spuse să se fi aflat pe 
potrivă în vreun răstimp dintre răstimpuri! 

Şi, grăind astfel, se ridicară în tăcere și sărutară pămân- 
tul dintre mâinile emirului Şarkan, şi plecară pe calea lor. 

Atunci Şarkan îşi chemă slujitorii şi le spuse: 

— Se cade să zoriţi a face cele de trebuință pentru 
nuntă şi să gătiţi tot felul de bucate şi de bunătățuri 
pentru ospăț. 

Şi slujitorii zoriră a-i urma poruncile și gătiră numai- 
decăt tot ce li se ceruse. lar Şarkan le opri la nuntă pe soți- 
ile emirilor şi ale vizirilor care veniseră să asculte pildele 
tinerei Nozharu, şi le pofti să intre în alaiul miresei. 

Încâr, de cum veni asr-ul, ospățul începu şi mesele 
fură aşternute şi se aduseră toate cele în stare să 
mulțumească poftele şi să bucure ochii. Și toți musafirii 
mâncară și băură până la saţ. Atunci Şarkan ceru să vină 
cântăreţele cele mai vestite din Damasc și toate almeele 
din sarai. Și nunta făcu să răsune sala de ospăț, şi voioșia 
umplu toare piepturile. Şi tot saraiul, când se lăsă 
noaptea, fu luminat, de la foişor până la porţile dinspre 
afară, precum şi toate cărările, şi pe dreapta şi pe stânga, 
ale grădinii. lar emirii şi vizirii veniră, de îndată ce 
Șarkan ieşi din hammam, să-şi aştearnă închinăciunile 
între mâinile lui, precum și urările lor de belşug. 

Şi pe când Șarkan şedea pe podina anume înălțată 
„pentru proaspeţi căsătoriți, iată că deodată intrară 
„femeile din sarai, domol, pe două rânduri, cu proaspăta 
mireasă Nozhatu sprijinită de cele două nănaşe ale sale. 
Şi, după datinile îmbrăcatului, o duseră pe Nozhatu în 
odaia de nuntă şi o dezbrăcară şi vrură să purceadă la 
_ gătirea trupului; da văzură că gătitul trupului chiar că 
era de prisos pentru acea oglindă neprihănită şi pentru 
pielea aceea tămâioasă. Atunci nănașele îi dădură tinerei 
Nozhatu poveţele pe care le dau fetelor nănaşele în 
“noaptea nunții, şi îi urară tot soiul de desfătări, şi, după 
ce o îmbrăcară numai cu o cămășuță subțirică, o lăsară 
singură, în pat. 

Atunci Şarkan îşi făcu intrarea în odaia de nuntă. Şi 
era departe de a prepune că acea copilă minunătoare ar 
fi sora lui, Nozhatu; iar ea la fel, habar nu avea că emirul 
Damascului ar fi fratele ei, Şarkan. 

- Încât în noaptea aceea, Şarkan o luă în stăpânire pe 

tânăra Nozhatu; iar desfătările lor, ale amândurora, fură 
până peste măsură; şi treaba fu făcută atâta de bine, 
încât Nozhatu pe loc rămase însărcinată. Şi nu pregetă 
"să-i spună şi lui Şarkan. 

Atunci Șarkan fu bucuros până peste poate și, când 
veni dimineaţa, porunci doctorilor să scrie ziua aceea 
fericită a sarcinii; şi se sui să şadă în scaunul de dom- 
nie, spre a primi firitiselile emirilor, ale vizirilor şi ale 
mai-marilor săi din împărăție. 

La sfârşit, Şarkan chemă să vină calemgiul și îi 
porunci să scrie, precum îi grăia, tatălui său, sultanului 
Omar Al-Neman, că se însurase cu o fată cumpărată de 
la un negustor şi înzestrată cu frumusețe, cu înțelepci- 
une şi cu toate desăvârșirile ştiinţei și ale învățăturii; că 
o slobozise, ca să şi-o facă soție legiuiră; că, din cea 
dintâi noapte, rămăsese grea cu el, şi că el avea de gând 
s-o trimită în curând la Bagdad să-l vadă pe sultanul 
Omar Al-Neman, părintele lui, pe soră-sa Nozhatu şi 
pe frate-său Daul'makan. Pe urmă, după ce scrisoarea fu 
scrisă, Șarkan o pecetlui şi o înmână unui olăcar 
sprinten, care porni numaidecât spre Bagdad şi, peste 
Pied de zile, aduse răspunsul sultanului Omar 
Al-Neman. Și răspunsul acela era întocmit astfel... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu, 


Dar când fu cea de a şaizeci şi opta noapte 
Spuse: 


Şi răspunsul acela iacătă-l: 

„După pomenirea numelui lui Allah’: 

Această carte este din partea deznădăjduitului, a săr- 
manului, a năpăditului de durere şi de jale, a celui care 


1 Conform datinci, orice document musulman, fie scrisoare particu- 
lară, fie act oficial, începe cu formula: „În numele lui Allah, Milostivul și 
Îndurărorul“. 

şi-a pierdut comoara sufletului și copiii, a nenorocitului de 
sultan Omar Al-Neman, către preaiubitul său fiu Şarkan. 

O, copilul meu, cl de nenorocirile mele, şi să ştii că, 
după plecarea ta la Damasc, mi se părea casa că atâta de 
greu îmi apasă sufletul, încât, nemaiputând de måhnire, 
am plecat la vânătoare ca să sorb răsuflare curată şi să 
încerc a-mi risipi oleacă aleanul. 

Şi am stat astfel la vânătoare vreme de o lună, după care 
m-am întors la saraiul meu şi am aflat că fratele tău 


Daul'makan și sora ta Nozhatu plecaseră la Hedjaz, cu 
hagiii ce se duceau la Mecca cea Sfântă. Şi se prilejuiseră 
astfel de lipsa mea ca să fugă; întrucât nu vrusesem să-i 
îngăduiesc lui Daulimakan, din pricina vârstei lui crude, să 
purceadă în hagialâc anul acesta; da îi făgăduisem să plec 
cu el anul ce vine. Şi el nu a vrut să mai rabde, şi a a it, 
cu sora lui, după ce au luat de-abia cu ce să-și acopere chel- 
tuielile de drum. Şi nu mai am despre ei nicio ştire. Întrucât 
hagiii s-au întors fără frații tăi, şi niciunul nu a putut 
să-mi spună ce s-a făcut cu ei. Și iacătă că acuma m-am 
îmbrăcat pentru ei în haine de jale, şi mă înec în lacrimile 
şi durerea mea. 

Şi să nu zăboveşti, o, fiul meu, să-mi dai ştiri despre 
tine. Şi îţi trimit urarea mea de pace asupra ta şi a tuturor 
celor ce sunt cu tine!" 


Or, la câteva luni de la primirea scrisorii, Şarkan se 
hotărî să istorisească nenorocirea părintelui său soției 
sale, pe care nu vroise s-o tulbure până atunci, dată 
fiind sarcina ei. Dar acuma, după ce născuse o fetiţă, 
e intră la ea şi începu dintru-ntâi s-o sărute pe 
iță. lar soția lui îi spuse: 


1 La M. A. Salie, sultanul Omar Al-Neman îşi incheie scrisoarea cu stihuri: 
Icoana voastră-o port mereu în minte 
Şi mă închin aducerii-aminte. 
De mai trăiesc — nădejdea doar mă ține 
$i amintirea care-i vie-n mine. 

— Fetiţa tocmai are şapte zile implinite; ți se cade, 
aşadar, după datină, astăzi, că este cea de a şaptea zi, să-i 
dai un nume! 

Atunci Şarkan luă fetița în braţe şi, cum o privea, 
văzu la gâtul ei, atârnată cu un lanţ de aur, una dintre 
cele trei geme vrăjite ale Abrizei, domniţa cea nefericită 
de la Chezareea. 

La vederea ei, Şarkan fu cuprins de o tulburare atâta 
de mare încât strigă: 

— De unde ai tu gemma aceasta, o, roabo? 

Atunci Nozhatu, la vorba de roabă, se simți sugru- 
mată de mânie şi strigă: 

— Sunt stăpâna ta şi stăpâna tuturor celor ce locuiesc 
în saraiul acesta! Cum de cutezi să-mi zici roabă, când 
eu sunt sultana ta? A, taina mea nu se poate păstra mai 
mult! Da, eu sunt sultana ta, sunt fiica sultanului! Eu 
sunt Nozhatu'zaman, fiica sultanului Omar Al-Neman! 

Când auzi vorbele acestea, Șarkan... 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a şaizeci şi noua noapte 
Spuse: 


Când auzi vorbele acestea, Șarkan fu cuprins de un 
tremur în tot trupul şi îşi lăsă capu-n jos, zdrobit şi plin 
de uluire; pe urmă îngălbeni tot mai tare şi se prăbuşi 
fără de simţire. lar când îşi veni în fire, încă nu izbutea 
să creadă faptul, şi o întrebă pe Nozhatu: 

— O, stăpână a mea, ești tu chiar fata sultanului 
Omar Al-Neman? 

Ea răspunse: 

— Sunt fata lui. 

Atunci el îi spuse: 

— Gemma cea scumpă îmi şi este un semn de ade- 
verire; da mai dă-mi și alte dovezi. 

Şi Nozhatu îi istorisi lui Șarkan toată povestea ei. 
Da-i fără de folos s-o mai spunem încă o dată. 

Atunci Șarkan se încredință de-a binelea și îşi zise în 
sineşi: „Ce am făcut, şi cum de am putut să mă însor cu 
chiar sora mea? Încâr, dat fiind că nu se află alt mijloc de 
a mântui totul, nu-mi rămâne decât să-i găsesc un alt soț; 
şi aşa că am s-o dau soție vreunuia dintre cămăraşii mei 
şi, în împrejurarea că lucrul ar ajunge să se dea în vileag, 
am să mijlocesc să se împrăștie vorba că ne-am despărțit 
înainte de a mă fi culcat cu ea.“ Pe urmă Şarkan se în- 
„ toarse către soră-sa şi îi spuse: 

— O, Nozhatu, află la rându-ţi că eşti sora mea, în- 
trucât eu sunt fiul lui Omar Al-Neman, sunt emirul 
Şarkan, despre care fără de îndoială că tu nu ai auzit 
vorbindu-se la saraiul tatălui nostru! 

Când auzi vorbele lui, Nozhatu scoase un țipăt mare 
şi se prăbuşi fără de simțire. Pe urmă, când îşi veni în 
sine, începu să se plesnească peste obraji și să se jeluiască 
şi să plângă; şi spuse: 

— Iacătă că am căzut într-o vină amarnică! Ce e de 
“făcut acuma? Și ce să răspund tatălui meu şi mamei 
mele când au să mă întrebe: „De unde ai fetița?“ 

Şarkan îi răspunse: 

— Am în gând că chipul cel mai bun de a rândui totul 
ie de a te da de soție cămărașului meu cel mare; 

trucât astfel vei putea s-o creşti lesne pe fetiţa noastră 
în casa lui, ca și cum ar fi chiar fata lui, şi nimeni n-ar 
„avea cum să dibăcească povestea. Aşa că să fii încredin- 
fată, o, Nozhatu, că acesta-i mijlocul cel mai bun de a 
scăpa din necaz. Pun pe dată să fie chemat cămăraşul 
nostru cel mare, până a nu ni se da în vileag taina. 


140 O mie şi una de nopți 


Pe urmă Șarkan începu s-o aline pe soră-sa şi s-o 
sărute duios pe cap. Atunci ea îi spuse: 

— E bine aşa, o, Şarkane! Da spune-mi ce nume alegi 
acuma pentru fiica noastră, că nu mai e vreme? 

Și Şarkan spuse: 

— Am să-i zic Puterea-Ursitei!! 

Şi Şarkan zori a porunci să fie chemat cămărașul cel 
mare, i-o dădu pe Nozhatu de soție, şi le trimise la el şi 

e ea şi pe pruncă, copleşindu-l şi cu tot felul de daruri. 

i cămăraşul cel mare o luă pe Nozhatu şi pe fiica ei în 
casa lui, şi nu pregetă s-o copleşească și el cu cinstiri şi 
cu filotimii, iar pe fetiță s-o încredințeze în grija doici- 
lor şi a slujitoarelor. 


Iac-aşa! lar Daul'makan, fratele domniței Nozhatu, şi 
hammamgiul cel de treabă se găteau să plece la Bagdad cu 
caravana de la Damasc. 

Or, într-acestea, sosi un al doilea olăcar de la sultanul 
Omar Al-Neman, aducând a doua scrisoare pentru 
emirul Şarkan. Și iată cuprinsul scrisorii: 

„După pomenirea lui Allah: 

Această carte este pentru a-ți spune, o, fiul meu mult- 
iubit, că eu rămân a fi pradă durerii şi a gusta amărăciu- 
nea de a mă afla despărțit de bieţii mei copii. 

Şi apoi! De cum vei primi scrisoarea mea, vei sili a-mi 
trimite haraciul pe anul acesta al țării Şamului, şi te vei 
prilejui de caravană spre a mi-o trimite şi pe tânăra ta 
soţie pe care mult doresc s-o văd şi mai ales tare râunesc să-i 
pun la încercare ştiinţa şi ascuțimea minții. Întrucât se 
cade a-ți spune că tocmai a sosit în saraiul meu, venind 
din țara rumilor, o preacinstită bătrână însoțită de cinci 
fetişcane cu sânii rotunzi şi cu fecioria neprihănită. Și 
aceste cinci fetişcane ştiu tot ceea ce un om poate să ştie În 
ştiinţe şi în cunoaşterile omeneşti. lar graiul este neînstare 


! În original: „Kudâia-Fakan”. 

a zugrăvi harurile copilelor și înțelepciunea bătrânei, întrucât 
au toate desăvâririle. Încât m-am îndrăgit de ele cu o dragoste 
netăgăduită şi am binevoit a le ține sub stăpânirea mea în 
saraiul și în împărăția mea, la îndemâna-mi; că niciun domn 
de pe pământ nu are asemenea podoabe la saraiul lui. Aşa că 
am întrebat-o pe bătrână care este prețul de vânzare, şi mi-a 
răspuns: „Nu aş putea să le vând decât la prețul haraciului pe 
un an care îţi vine din țara Șamului și de la Damasc. lar eu, 
pe Allah! nu am găsit deloc că atare pret ar fi ridicat, ba chiar 
Lam găsit nevrednic de ele; ct Na dintre cele cinci 
copile, în parte, prețuieşte cu mult mai mult decât atâta, Aşa 
că m-am învoit cu prețul de cumpărare și le-am pofiit să 
sălăşluiască în saraiul meu, în aşteptarea trimiterii apropiate 
a haraciului pe un an, pe care îl aştept cât mai repede de la 
osârdia ta, o, copilul meu! întrucât aici bătrâna este nerăb- 
dătoare şi are grabă să se întoarcă în țara ei. 

$i mai cu seamă, fiul meu, să nu uiţi a mi-o trimite, 
_ totodată, și pe tânăra ta soție, a cărei ştiinţă are să ne fie 
de folos spre a cântări isteciunea celor cinci fetişcane. Și îţi 
făzăduiesc, dacă tânăra ta soție va răzbi să le biruiască în 
ştiinţă şi în agerimea de minte, că am să ți le trimit pe 
copile ca peșcheş pentru tine şi, pe deasupra, am să-ți dau 
"în dar haraciul pe un an al cetăţii Bagdadului. 
j Š paza fie asupra-ți şi asupra tuturor celor din casa ta, 
o, fiul meu! 

După ce Şarkan citi scrisoarea de la tatăl său... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a șaptezecea noapte 


Spuse: 


| După ce citi scrisoarea de la tatăl său, Şarkan pofti 
ă vină îndată cumnatul său, cămărașul, şi îi spuse: 

— Trimite numaidecât după roaba cea tânără pe care 
ţi-am dat-o de soție. 

Şi după ce Nozhatu veni, Şarkan îi spuse: 

— O, sora mea, citeşte scrisoarea aceasta de la tatăl nos- 
tru şi spune-mi ce socoți. 

Şi Nozhatu, după ce citi scrisoarea, răspunse: 

— Ceea ce socoți tu este totdeauna bine socotit, şi gån- 
dul tău este cel mai bun. Dar, dacă mă întrebi, ți-aş spune 
că dorința mea cea mai arzătoare este de a-mi vedea 
părinţii şi ţara, şi te-aş ruga să mă laşi să plec, împreună 
cu soțul meu, cămărașul cel mare, ca să pot să-i povestesc 
pățania mea părintelui meu şi să-i spun tot ce mi s-a în- 
tâmplat cu beduinul, şi cum beduinul m-a vândut unui 
negustor, şi cum negustorul m-a vândut ţie, şi cum tu 
m-ai dat de soție cămărașului, după ce te-ai despărțit de 
mine fără a ne avea. 

Şi Șarkan îi răspunse: 

— Aşa să fie! 

Atunci Şarkan îl chemă pe cămăraș, care habar nu 
avea că ar fi cumnat cu emirul, şi îi spuse: 

— Va să pleci la Bagdad în capul caravanei care-i duce 
tatălui meu haraciul de la Damasc, şi o vei lua cu tine 
pe soția ta, roaba cea tânără pe care ţi-am dăruit-o. 

Şi cămăraşul răspunse: 

— Ascult şi mă supun! 

Atunci Şarkan porunci să se gătească pentru cămăraş 
un polog mare pe o cămilă frumoasă; puse să se gătească 
încă un palanchin şi pentru Nozharu, şi înmână cămă- 
rașului o scrisoare către sultanul Omar Al-Neman, și își 
luă bun-rămas de la ei, după ce o opri la el la sarai pe 
micuța Puterea-Ursitei şi după ce se încredințase că fetița 
încă mai avea la gât, spânzurată cu un lanț de aur, una 
dintre cele trei gemme de preţ ale nefericitei Abriza. Și 
o încredință e ră doidilo or şi slujnicelor de la sarai; şi 
după ce Noda se Încredință pe deplin că fetița nu va 


A şaptezecea noapte 143 


duce lipsă de nimic, plecă împreună cu soţul ei 
cămăraşul. Şi amândoi se aşezară fiecare pe câte o cămilă 
de goană şi se duseră să treacă în capul caravanei. 


Or, taman în noaptea aceea hammamgiul și 
Daul'makan, care ieşiseră să-şi facă preumblarea până la 
saraiul ocârmuitorului Damascului, văzuseră cămilele, 
catârii şi pe purtătorii de făclii. Şi atunci Daul'makan îl 
întrebase pe unul dintre slujitori: 

— Ale cui sunt toate poverile acestea? 

Şi omul răspunse: 

— Este haraciul cetății Damascului pentru sultanul 
Omar Al-Neman. 

Atunci Daul'makan întrebă: 

— Şi cine este căpetenia caravanei? 

Omul spuse: 

— Este cămăraşul cel mare, soțul roabei celei tinere şi 
„care-i tare iscusită la ştiinţe şi la înțelepciuni. 

Atunci Daul'makan începu să plângă îmbelşugat, în- 
trucât i se deşteptase amintirea surorii sale pa ala a 
casei şi a țării lui; şi îi spuse hammamgiului cel bun: 

— Ah, fratele meu! eu plec cu caravana! 

lar hammamgiul spuse: 

— Şi eu merg cu tine; întrucât nu aş putea să te las să 
pri singur la Bagdad, după ce te-am însoțit de la 

erusalim la Damasc! 

Şi Daul'makan răspunse: 

— O, fratele meu, te iubesc și te cinstesc! 

Atunci hammamgiul pregăti toate, puse samarul şi 
o desagă pe măgar, şi nişte merinde în desagă; pe urmă 
îşi strânse brăcinarele şi îşi suflecă poalele mantiei şi şi 
le prinse la brâu, şi îl pofti pe Daul makan să se suie pe 
măgar. Atunci Daul'makan îi spuse: 

— Suie-te în spatele meu. 

Ci hammamgiul se feri, spunându-i: 

— Ba nici vorbă, o, stăpâne al meu! Că vreau să fiu 
întru totul în slujba ra. 

Şi Daul'makan spuse: 

— Se cade baremi să încaleci ca să te odihneşti un 
ceas la spatele meu, pe măgar! 

El răspunse: 

— Dacă o fi cumva să mă ostenesc tare, am să încalec 
să mă odihnesc la spatele rău. 

Atunci Daul'makan îi spuse: 

O, fratele meu, chiar că acum nu pot să-ți spun 
nimic; da, la sosirea noastră la părinții mei, vei vedea, 
nădăjduiesc, cum voi şti să-ţi răsplătesc ostenelile şi cre- 
dincioşia. 

Şi cum caravana, prilejuindu-se de reveneala nopții, 
purcedea la drum, hammamgiul pe jos şi Daul'makan 
pe măgar o urmară, pe când marele-cămăraș și soția lui, 
Nozhatu, înconjurați de alaiul lor, țineau capul carava- 
nei, călare fiecare pe câte o cămilă de soi. 

Şi merseră toată noaptea, până la răsărit de soare. Şi, 
cum căldura ajunsese prea mare, marele-cămăraş po- 
runci să se facă popas É umbra unui pâlc de palmieri. 
Şi descălecară spre a se odihni şi ca să adape cămilele şi 
vitele de povară. După care porniră iar şi merseră încă 
vreme de cinci nopţi, după care ajunseră la o cetate 
unde poposiră trei zile; pe urmă îşi văzură iarăşi de 
drum, până când nu mai fură decât la oarecare depăr- 
tare de cetatea Bagdadului: ceea ce se prepunea după 
adierea ce venea dintr-acolo şi care nu putea să vină 
decât numai de la Bagdad... 


În clipita aceasta a istorisiri sale, Şeherezada văzu că se 
luminează de ziuă și, sfioasă, tăcu. 


Dar când fu cea de a şaptezeci şi una noapte 


Spuse: 

Când Daul'makan adulmecă adierea aceea dinspre 
_ ţara sa, răbufnelile ei îi umplură pieptul de amintirea 
surorii sale Nozhatu, a tatălui său şi a mamei sale, şi se 

ândi pe dată la lipsa surorii lui, şi la durerea părinţilor 
Îi când au să-l vadă că se întoarce fără Nozhatu; şi 
plânse, şi se simți apăsat până peste poate, şi prociti 
„aceste stihuri: 


Făptură scumpă! Oare niciodată 
Nu vom mai fi alături amândoi? 
A despărțirii noapte blestemată 
Va birui de-a pururi peste noi? 


Ah, scurte-au fost acele ceasuri blânde 
Când stam alături de cei ce ni-s dragi! 
Abh, lungi mai sunteți zile de osânde, 
Când jugul despărțirii grele-l tragi! 
Vino, hai vino, şi mă ia de mână! 

Ca lumânarea trupu-mi s-a topit 

Sub nemiloasa flacără păgână 

A dorului de care-s mistuit! 


Vino, şi nu-mi vorbi despre uitare 
Nu-mi cere, pe Allah! să mă alin. 
Pe lume nu am altă alinare 

Decât la pieptu-mi iarăşi să te țin! 


Atunci hammamgiul cel de treabă îi spuse: 

— Copilul meu, destul ai plâns așa. Şi-apoi cugeră că 

lem aproape de tot de sal cămărașului şi al soției sale. 

El răspunse: 

— Lasă-mă să plâng şi să-mi procitesc stihurile care mă 

alină şi care pot să-mi stingă oleacă pojarul din inimă. 
Şi, fără a-l mai asculta pe hammamgiu, îşi întoarse 

ţa către Bagdad, sub strălucirea lunii. Şi cum, la ceasul 

acela, Nozhatu, la rându-i, întinsă în cort, nu putea să 
doarmă, cu gândurile toate la cei lipsă, și visătorea 
mâhnită, cu Ecrimile în ochi, auzi nu departe de cort 
glasul care cânta cu jale stihurile acestea: 


Fulgerul fericirii-a strălucit 

O pă doar, şi-apoi, în urma lui, 
Adâncul noptii-i şi mai neclinit. 
Pocalul dulce, din care băui 

Al desfătării vin neprețuit, 

Mi s-a schimbat în cupă de amar. 
Şi-al inimii huzur fără habar 

Mi nl ieri în zările deșarte 

Când chipul mult cumplitei soarte 
Ni se ivi în drum, şi simt că mor 


Răpus de chinul aprigului dor. 


Şi, sfârşind cântecul, Daul'makan se prăbuşi fără de 
simţire. 

Cât despre tânăra Nohzatu, soția cămăraşului, după 
ce ascultă cântecul ce se ridica în noapte, se sculă tulbu- 
rată şi îl chemă pe hadâmbul ce dormea la ușa cortului, 
veni fuga pe dată şi întrebă: 


! La M. A. Salie, poezia sună întrucâtva altfel: 
Fulger iemenit e dorul 
Strâns în inima-mi fierbinte. 
Dragostea-mi, ce-a fost aproape, 
lină cupa-i mi-o intinde. 
i e li care 
-mi fuse fulgerată, 
O, sclipire, tu, de fa 
(ai găsi-o-uoi vreodată? 
O, nu mă certaţi! Amarnic 
Domnul prin nevoi mă poartă, 
De când dragostea-mi se duse 
$i suspin bătut de soartă. 
Am uitat ce e desfätul 
De când chinul mă alungă: 

— Ce doreşti, o, stăpâna mea? 

Ea îi spuse: 

© — Repede-te să-l cauţi pe insul care a cântat stihurile, 
şi adu-mi-l aici! 

Atunci hadâmbul îi spuse: 

— Păi eu dormeam şi nu am auzit nimic! Și n-aş 
putea să-l găsesc noaptea acum, decât dacă aş trezi toate 
slugile noastre, care dorm. 

Ea îi spuse: 
= — Trebuie! Acela pe care îl vei găsi treaz este neîn- 
„ doielnic cel al cărui glas l-am auzit. 

Atunci hadâmbul nu cuteză să mai stăruiască şi ieși 


să-l caute pe insul cu glasul. 


În clipita aceasta a istorisiri sale, Şeherezada văzu că se 
iveşte dimineaţa şi tăcu sfioasă. 
Dar când fu cea de-a şaptezeci şi doua noapte 
Spuse: 


„_ Atunci hadâmbul nu cuteză să mai stăruiască și ieşi 
„să-l caute pe insul cu glasul. Da degeaba se uită el în 
toate laturile şi se vânzoli în toate părțile, că nu găsi alt 
treaz, decât pe bătrânul hammamgiu, întrucât 


Griji îmi dă să beau din cupă 
Vremea crâncenă şi lungă. 
$i mă văd, iubire scumpă, 
„Mort până s-ajung la tine. 
Vremea, ah! iubirea noastră 
Nu se-ntoarce, nu mai vine, 
Cu odihna fericirii! 
De săgtata otrăvită, 
Cine-l scapă pe străinul 
rl cu inima râni 


Pe Desfătătoarea- Vremii 

O aştept în drum să-mi iasă. 
Cu amarnice mâini grele 

Fiii răului ne-apacă. 

Daul'makan zăcea pierit. Şi-apoi hammamgiul cel de 
treabă, la vederea hadâmbului, care în lumina lunii părea 
tare burzuluit, se temu ca nu cumva Daul'makan să fi 
tulburat somnul soției cămărașului, şi tăcu chitic. Dar 
hadâmbul îl şi ochise; și îi zise: 

— Oare nu cumva tu ai cântat stihurile pe care le-a 
auzit stăpână-mea? 

Atunci hammamgiul fu pe deplin încredințat că 
soţia cămăraşului fusese tulburată, şi sări: 

— A, nu! n-am fost eu! 

Hadâmbul spuse: 

— Păi da cine atunci? Arată-mi-l, că neîndoielnic că 
trebuie să-l fi auzit şi să-l fi văzut, de vreme ce nu 
dormeai. 

Şi hammamgiul, tot mai speriat pentru Daul'makan, 
spuse: 

— Ba nu, habar n-am cine e şi n-am auzit nimic. 

Hadâmbul spuse: 

— Pe Allah! minți cu neruşinare şi n-ai să mă faci să 
cred, de vreme ce eşti treaz şi stai aici, că n-ai auzit nimic! 

Atunci hammamgiul spuse: 

— Am să-ţi mărturisesc cinstit. Cel care cânta stihu- 
rile era un drumeţ care a trecut mai adineaori pe colea, 
călare pe o cămilă. Şi m-a trezit cu afurisitul lui de glas! 
Şi prăpădi-l-ar Allah! 

Atunci hadâmbul începu a clătina din cap într-un 
chip nicidecum încredinţat şi se întoarse, bombănind, 
să-i spună stăpână-sei: 

— A fost un zbrehui de drumeț care-i de mult departe 
pe cămila lui. 

Nozhatu, mâhnită de neizbândă, se uită la hadâmb 
şi nu mai spuse nimic. 

Estimp, Daul'makan îşi veni în fire din leşinul lui; şi, 
deasupra capului, văzu luna în slava cerului; iar în 

sufleru-i se stârni adierea vrăjitoare a amintirilor de 

demult; iar în inimă-i cântau glasurile păsărelelor fără 

de număr şi mlădierile naiurilor cele nevăzute ale 

minţii; şi fu cuprins de un dor nestăpânit de a-și revărsa 

în cântece imboldurile lăuntrice care îl făceau parcă să 

zboare. Şi îi spuse hammamgiului: 

— Ascultă! 

Ci hammamgiul îl întrebă: 

— Ce vrei să faci, copilul meu? 

El spuse: 

— Să procitesc nişte stihuri minunate, care au să-mi 

potolească inima! 

Hammamgiul spuse: 

— Păi tu habar n-ai de ce s-a întâmplat, şi că numai 

slujindu-mă de un potop de mâgliseli pe lângă hadâmb 

am izbutit să ne mântuim de la o pieire neabătută? 

Şi Daul'makan întrebă: 

— Ce tot îndrugi tu, şi ce hadâmb? 

Hammamgiul răspunse: 

— O, stăpâne al meu, hadâmbul soției cămăraşului a 

venit aici, cu un nas îmbufnat, pe când tu erai leșinat; 

şi tot vântura o bâtă mare din lemn de migdal; şi s-a 

"apucat să-i iscodească la chip pe toţi cei ce dormeau; şi, 

"cum nu m-a găsit decât pe mine treaz, m-a întrebat, cu 
las mânios, dacă eu eram cel care ridicase glasul. Da eu 

i răspuns: „A, nu! deloc. A fost numai un beduin 

re trecea pe drum!“ Şi hadâmbul nu prea se vădi a-mi 

da crezare deplină, întrucât, până a pleca, îmi spuse: 
Dacă s-o întâmpla să-i auzi glasul, să-l înhaţi pe insul 

acela spre a mi-l da pe mână, ca să pot să-l duc la 

stăpână-mea! Şi ai a răspunde de treaba aceasta!“ Aşa că 

vezi, o, stăpâne al meu, că numai cu mare caznă am 

butit să-l amăgesc pe acel arap prepuielnic. 

Când auzi cuvintele acestea, Daul'makan se îndârji 

i strigă: 

— Şi cine este insul care ar cuteza să mă oprească să-mi 
cânt mie însumi stihurile care îmi plac? Vreau să cânt 
toate stihurile care îmi sunt dragi, şi să se întâmple ce 
s-o întâmpla! Și-apoi de ce m-aș mai teme, acuma când 
suntem aproape de ţara mea? De-aci înainte nimic nu ar 
mai izbuti să mă tulbure! 

Atunci bietul hammamgiu îi spuse: 

— Văd bine acuma că vrei să te pierzi! 

El răspunse: 

— Trebuie numaidecâr să cânt! 

Hammamgiul spuse: 

— Nu mă sili să mă despart de tine, întrucât mai bine 
plec decât să te văd că păţeşti vreo belea! Au tu uiţi, 
copilul meu, că iată a şi trecut un an și jumătate de când 
eşti cu mine și că niciodată nu ai avut nimic de ce să mă 
învinuieşti? Pentru ce vrei acuma să mă sileşti a pleca? 
Gândeşte-te că toată lumea de aici este sleită de oste- 
neală şi doarme în tihnă. Fie-ţi milă, nu te apuca să ne 
tulburi cu stihurile tale, care, de altminteri, mărturisesc, 
sunt de toată mândreţea! 

Ci Daul'makan nu mai putu să se stăpânească, şi, 
cum adierea de deasupra lor cânta în palmierii stufoşi, 
dăuli din toate beregățile lui: 


O, unde sunt acele vremi senine 
Din umbra casei noastre părintești, 
Cu zilele de voioșie pline, 

Cu nopţile de zâmbet și poveşti? 


O, timpule!... Acuma toate-s duse: 
Şi-acele zile ca un joc uitat, 
Şi-acele nopți cu stelele apuse 

Pe cerul soartei noastre-nnourat. 

Ah, unde sunteţi vremi de-odinioare, 
Când fericit era Daulmakan, 

Umăr la umăr cu slăvită floare 

A lumilor, cu Nozhatu zamanl!...! 


Şi, isprăvind cântecul, scoase trei gemete mari și căzu 
leşinat. Atunci hammamgiul cel cumsecade se sculă şi 
se grăbi să-l acopere cu mantia sa. 

Câr despre Nozhatu, când auzi stihurile acestea în care 
erau pomenite şi numele ei şi numele fratelui ei, şi care îi 
aminteau așa de bine toate nenorocirile ei, o înnăbușiră 
suspinele, pe urmă îl chemă degrabă pe hadâmb și îi 
strigă: 

- Vai de tine! Omul care a cântat întâia oară iacătă 
că a cântat iarăşi, întrucât tocmai l-am auzit colea, 
"aproape de tot! Or, pe Allah! dacă nu mi-l aduci pe 
tă, mă duc să-l caut pe soţul meu în cortul lui, şi are 
să te ciomăgească şi să te alunge. Acuma ia suta asta de 
dinari şi dă-i-o celui care a cântat, şi înduplecă-l cu 
blândeţe să vină aici; şi dacă nu va vroi, nu stărui mai 
mult, da caută să afli unde stă şi ce face şi din ce țară 
este; şi întoarce-te repede să-mi spui. Şi mai cu seamă 
nu zăbovi! 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


1 La M. A. Salie, se mai cântă un cântec: 


Opreşte-te lângă săliște, la tabia acum pustie, 

ŞI strig-o — poate-ți va răspunde de undeva și o să vie. 

lar dacă dorul tău ca noaptea te va cuprinde-n neagra-i jale, 
S-aprinzi lumina-n bezna deasă cu focul chinurilor tale. 
Nu-i de mirare dacă focul ca șerpii şuieră, că-n loc 

Säru de flăcări voi culege, sorbit pe buzele de foc. 

O, raiule! Fără de voie sufletul meu te-a părăsit! 

Aştept nestinsa fericire, altfel demult aş fi murit! 

Dar când fu cea de a şaptezeci şi treia noapte 
Spuse: 


„Şi mai cu seamă nu zăbovi! 

Atunci hadâmbul ieși din cortul stăpânei sale, să-l 
caute pe cel ce cântase; şi începu să păşească printre pi- 
cioarele celor adormijţi şi să-i dezvelească la față pe toți, 
rând pe rând; da nu găsi pe nimeni care să fi fost treaz. 
Atunci se duse la hammamgiu, care şedea fără mantie 
şi cu capul dezvelit, și îl înştăcă de mână şi îi strigă: 

— Numai tu eşti cântărețul! 

Ci hammamgiul, speriat, se lepădă: 

— Nu, pe Allah! nu sunt eu, 0, căpetenie de hadâmbi! 

Hadâmbul spuse: 

— Nu am să te las până nu mi-l arăţi pe cel ce a cân- 
tat stihurile! întrucât nu mai cutez să mă întorc fără el 
la stăpâna mea! 

La asemenea vorbe, bietul hammamgiu fu cuprins 
de o frică mare pentru Daul'makan, şi începu să se 
văicărească, şi îi spuse hadâmbului: 

— Pe Allah! Te încredințez că acel cântăreţ este unul 
care trecea pe drum! Şi nu mă mai chinui atâta, că vei 
da seamă la Judecata lui Allah! Nu sunt decât un om 
amărât care vine din cetatea lui Avraam, prietenul lui 
Allah! 

Ci hadâmbul îi spuse: 

— Fie! da hai atunci cu mine să-i spui astea cu gura 
ta stăpânei mele, care nu-mi dă crezare! 

Atunci hammamgiul îi spuse: 

— O, slujitorule mare şi minunat, crede-mă, în- 
toarce-te liniştit în cort; şi dacă glasul are să se mai facă 
auzit iarăşi, să-mi ceri seama, de data aceea nesmintit. 
Şi numai eu, de-o fi aşa, voi fi vinovatul! 

Pe urmă, spre a-l potoli pe hadâmb şi a-l îndupleca 
să plece, îi spuse vorbe tare lingușitoare şi îi făcu un 
potop de măguliri şi îl sărută pe creştet. 

Atunci hadâmbul se lăsă încredințat şi îl lăsă; dar, în 
loc să se întoarcă la stăpână-sa, dinaintea căreia nu mai 
- cuteza să se înfățișeze, făcu un ocol şi se întoarse să se 
aciuiască la pândă, nu departe de hammamgiu. 

Estimp, Daul'makan își veni în fire din leşinul lui; și 
hammamgiul îi spuse: 

— Scoală-te acuma, să-ţi povestesc ce am păţit din 
pricina stihurilor tale! 

Şi îi povesti întâmplarea. Ci Daul'makan, care îl 
asculta fără luare-aminte, îi spuse: 

— Uf, nu vreau să mai ştiu de nimic şi nu mai am de 
ce să-mi sugrum în mine simțămintele, acuma mai cu 
seamă când suntem aproape de țara mea! 

Atunci hammamgiul, înfricoşar, îi spuse: 
— O, copilul meu, destul ai ascultat de imboldurile 
cele rele! Cum de ai atâta negrijă, când eu sunt plin de 
spaimă pentru tine şi pentru mine? Allah fie asupra-ţi! 
mă rog ție fierbinte să nu mai cânți stihuri înainte de a 
fi ajuns de-a binelea în țara ta! Copilul meu, chiar că 
niciodată nu te-am crezut atâta de încăpățânat! Apoi 
cugetă că soţia cămărașului are de gând să pună să fii 
pedepsit, întrucât îi eşti pricină de nesomnie, când ea 
este ostenită de drum şi sastisită; şi l-a trimis până acum 
în două rânduri pe hadâmbul ei să te caute! 

Ci Daul'makan, fără a lua-aminte la spusele ham- 
amgiului, pentru a treia oară îşi ridică glasul şi, din 
t sufletul lui, cântă stihurile acestea: 


- Ajunge! sunt sătul de-atâtea cuvinte mari de amăgire 
Ce-mi răscolesc furtuni în suflet şi-mi pun nesomnul 
în privire! 

Mi-au spus: „Cum te-ai schimbat!“ Ei nu ştiu de ce. 
Mi-au spus! 

„E din iubire.“ Ci eu întreb: „Iubirea poate să ducă 
astfel la pieire?“ 

Mi-au spus: „Iubire e!“ Ci, iată, le spun: „Eu nu mai 
vreau iubire, 

Eu nu mai vreau aprinsa-i cupă, nici otrăvita ei 
mâhnire. 

Vreau doar acele rosturi blânde ce par de dincolo de 


re, 
Care să-i fie bietei inimi balsamul sfânt de izbăvire! 


Dar abia isprăvi Daul'makan de cântat stihurile aces- 
tea, că deodată dinainte-i se şi ivi hadâmbul. La vederea 
lui, bietul hammamgiu fu atâta de înspăimântat, încât 
o luă la fugă cât putu de sprinten și începu, de departe, 
să se iţească la ceea ce avea să se întâmple. 

Atunci hadâmbul se duse temenindu-se la Daul'makan 
şi îi zise: 

— Pacea fie asupra-ţi! 


În clipita aceasta a istorisirii sale, Șeherezada văzu că se 
iveşte dimineața și, sfioasă, tăcu. 


Şi când fu cea de a şaptezeci şi patra noapte 
Spuse: 


Mi s-a izvodit, o, norocitule sultan, că hadâmbul a zis: 
— Pacea fie asupra-ţi! 

Atunci Daul'makan răspunse: 

— Şi asupra-ţi fie pacea şi mila lui Allah şi binefacerile 
e! 

Și robul spuse: 

— O, stăpâne al meu, iacătă că, pentru a treia oară, 
stăpâna mea m-a trimis să te caut, întrucât vrea să te 
vadă, 

Ci Daul'makan răspunse: 

— Stăpâna ta! şi cine este cățeaua aceea care are neo- 
brăzarea să trimită după mine? Prăpădi-o-ar Allah, şi pe 
ea, şi pe soţul ei odată cu ea! 

Și, neîndestulat de acea răbufnire, Daul'makan se 
orni să-l ocărască pe hadâmb fără de ostoi, o bună 
ucată de vreme. lar hadâmbul nu vroi să răspundă 

nimic, întrucât stăpână-sa îl dădăcise straşnic să nu-l ia 
pe cântăreţ decât cu blândeţe şi să nu-l aducă la ea 
decât cu bunăvoia lui. Încât hadâmbul făcu tot ce fu în 
stare spre a-i spune vorbe linguşitoare şi a-i îndulci 
mânia; îi spuse, printre altele: 

— Copilul meu, rugămintea pe care ţi-o fac nu o fac 
spre a te supăra ori spre a-ţi aduce vreun necaz, ci 
numai ca să te înduplec a binevoi să-ţi îndrepți paşii cei 
 mărinimoşi către noi, spre a vorbi cu stăpâna mea care 
doreşte fierbinte să te vadă. Şi-apoi ea are să ştie cum să 
răsplătească frumos bunătatea ta față de ea! 

Atunci Daul'makan se înmuie şi se înduplecă să se 
scoale şi să-l însoțească pe hadâmb la cort, pe când 
bietul hammamgiu, tremurând tot mai amarnic de frică 
pentru Daul'makan, se hotărî a se ține după el de 
departe, cugetând în sineşi: „Ce păcat de tinerețea lui! De 
bună seamă că mâine, la răsăritul soarelui, are să fie 
pânzurat!“ Pe urmă îl fulgeră un gând cumplit care îl 
umplu de spaimă mai rău ca oricând, căci îşi zise: „Ba cine 
ştie dacă Daul'makan, ca să se dezvinovăţească, nu are să 
vina acuma pe mine și să spună că eu sunt cel care a 
cântat stihurile! UA asta ar fi tare mișeleşte din parte-i!“ 
Or, estimp, Daul'makan şi hadâmbul purceseră a se 
cura anevoie printre oamenii adormiţi şi printre 
ite, şi ajunseră la intrarea de la cortul domniței 

Nozhatu. Atunci hadâmbul îl rugă pe Daul'makan să 
aştepte şi intră numai el să-i dea de ştire stăpână-sei, 
spunându-i: 

— Iacătă că ţi-l aduc pe insul cu pricina. Şi-i un ins 
tinerel de tot, tare frumos la chip şi cu o trupeşie care 
îl dovedeşte de viță înaltă şi aleasă. 

La asemenea vorbe, Nozhatu simţi cum i se sporesc 
bătăile inimii şi îi spuse hadâmbului: 

— Pofteşte-l să şadă jos colea lângă cort şi roagă-l să 
ne mai cânte oleacă din stihurile lui, ca să-l aud de 
aproape. Şi pe urmă să cauţi a-i afla numele și ţara. 

Atunci hadâmbul ieşi şi îi spuse lui Daul'makan: 

— Stăpâna mea te roagă să-i cânți câteva stihuri 
de-ale tale, şi ea are să stea să te asculte în cort. Şi de 
asemeni doreşte şă-ţi ştie numele, şi țara, şi starea. 

El răspunse: 

— Din toată inima bucuroasă şi ca un prinos datorat! 
Da cât despre numele meu, de mult s-a şters, precum 
mi s-a uscat inima şi mi s-a mistuit trupul. Şi povestea 
mea este vrednică a fi scrisă cu andrelele în colțul din 
lăuntru al ochiului. Şi am ajuns precum beţivul care 
atâta s-a dedat la vinațuri încât a ajuns beteag pe viață! Și 
sunt ca un lunatic! Şi sunt ca un scufundat în nebunie! 

Când Nozharu, din cort, îi auzi vorbele, începu să 
suspine şi îi spuse hadâmbului: 

— Întreabă-l dacă a pierdut pe cineva drag, ca de 
pildă o mamă, un tată ori un frate! 

Şi hadâmbul ieşi şi îl întreabă pe Daul'makan cum 
îi poruncise stăpână-sa. El răspunse: 

— Vai, da, am pierdut toate astea şi, pe deasupra, o 
soră care mă iubea şi de care nu mai am nicio ştire, în- 
trucâr ursita ne-a despărțit! 

Şi, la vorbele acestea pe care i le aduse hadâmbul, 
Nozhatu spuse: 


A șaptezeci și cincea noapte 157 


— Deie Allah ca tânărul acesta să poată dobândi o 
alinare la nenorocirile lui și să se adune la un loc cu cei 
care îi sunt dragi! 

Pe urmă îi spuse hadâmbului... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a șaptezeci şi cincea noapte 
Spuse: 


Mi s-a izvodit, o, norocitule sultan, că Nozhatu, 
soţia cămăraşului, îi spuse hadâmbului: 

— Du-te acuma de-l roagă să ne cânte câteva stihuri 
despre amarul despărțirii. 

Şi hadâmbul se duse să-i spună rugămintea, precum 
îi poruncise stăpână-sa. Atunci Daul'makan, șezând jos 
nu departe de cort, îşi sprijini obrazul în palmă și, cum 
luna Tna oamenii adormiţi şi vitele, glasul lui 
junghie tăcerea: 


În stihurile mele cu sunet fermecat, 

Amarul despărțirii destul l-am tot cântat, 

$i crunta-i biruinţă appia destul, 

Şi neagra-nstrăinare de care sunt sătul. 

Acum eu, cel ce-n pulberi de aur ştiu să scriu 

Minunea meşterită a stihului nurliu, 

N-am să mai cânt mâhnire şi chin ca până-aci — 

" Doar bucuria sfântă şi dorul de-a trăi, 

Grădini imbălsămate de trandafiri în floare, 

Gazele cu ochi negri, și plete curgătoare, — 

„Măcar că până astăzi grădină şi-adăpost 
Huzururilor mele durerea doar le-a ri 

Obrajii ei în negre şi grele-nchipuiri 

Mi-au fost mereu grădină de-amarnici trandafiri, 
Şi mi-au fost numai sânii-i şi rodii dulci şi pere, 
Jar carnea ei amară şi vouă-n zori şi miere. 

Ci de aci-nainte, fără a mai en 

Să-mi stea în cale jalea cu-nlănțuirea-i grea, 
Îmi voi petrece viața tihnită în huzur, 

Alături de fecioare, rotindu-mi împrejur, 
Gingaş ca nişte ramuri subțiri şi mlădioase, 

Cu nuri fără prihană, ca nişte dulci prinoase 
De dulci mărgăritare din apa mării scoase, 

În zvoană de lăute şi de țimbale line, 
Paharnicu-având grija de cupe a fi pline, 

În crâng de iasomie şi trandafir rotat. 

Și voi sorbi mireasmă de trup înmiresmat, 

Și jarul de pe buze, grijind cu dinadins 

Să fie buza moale şi roşie aprins. 

Iar ochii-mi odihni-i-voi pe pleoapele nurlii. 

Şi vom şedea jos roată în jurul apei vii 

Ce va-nvăli grădina în susure-argintii. 


Când Daul'makan isprăvi de cântat cântarea aceasta 
desăvârşită, Nozhatu, care îl ascultase vrăjită, nu se mai 
putu opri şi, ridicând înfrigurată perdeaua cortului, îşi 
iți capu-afară şi îl privi pe cântăreţ, la lumina lunii. Şi 
scoase un țipăt mare, întrucât îl cunoscu pe fratele ei. 
Şi se repezi afară, cu braţele întinse, strigând: 

— O, fratele meu! O, Daul'makan! 

La vederea ei, Daul'makan se uită la tânăra femeie şi 
o cunoscu şi el pe soră-sa Nozhatu. Și se aruncară unul 
în brațele celuilalt sărutându-se, pe urmă căzură amân- 
doi leşinaţi. 

Când văzu astea, hadâmbul rămase până peste poate 
de uluit şi cu gura căscată; şi se repezi să ia din cort o 
pătură mare şi o întinse peste ei, în semn de cinstire şi 
spre a-i pune la fereală față de trecătorii întâmplători. Și 
aşteptă, căzut pe gânduri, ca ei să se deştepte din leşin. 

Curând, chiar că Nozhatu se deșteptă cea dintâi, şi pe 
urmă Daul'makan. lar Nozhatu, din clipita aceea, uită 
de toate necazurile ei trecute şi fu în bucuria bucuriilor, 
şi prociti aceste stihuri: 


Jurasei, soartă, că durerea mea 

Nu va avea în veci de veci sfârșit — 
Și iacătă acum că te-am silit 

Să calci ce-ai juruit cu vorbă grea! 
Căci fericirea-n pieptu-mi se deșartă: 
E lângă mine cel care mi-e drag — 
Sumete-ți poala hainei prepeleag, 

Să ne slujești de-aci-nainte, soartă! 


Auzind acestea, Daul'makan o strânse pe soră-sa la 
pete, şi lacrimile bucuriei se revărsară de sub pleoapele 
ui, şi prociti stihurile acestea: 


Se varsă fericirea în mine 
$i o strâng! 

De-atâta bucurie 

Ab, ochii-mi iarăși plâng. 
Vai, ochilor! la plânset 
Amar v-aţi nărăvit: 
Plângeam ieri de durere, 
Plâng azi de fericit! 


Atunci Nozhatu îl pofti pe fratele ei la ea în cort şi 
îi spuse: 

— O, fratele meu, povesteşte-mi acuma tot ce ai păţit, 
pentru ca la rându-mi să-ți istorisesc şi eu povestea mea! 

Ci Daul'makan îi spuse: 

— Povesteşte-mi tu mai întâi toată povestea ta! 

Atunci Nozhatu îi istorisi lui frate-său tot ce i se 
întâmplase, pe de şart. Da nu ar fi de niciun folos să 
mai spunem şi noi încă o dată. Pe urmă adăugă: 

— Cât despre soțul meu, cămărașul, numaidecât am 
să-l aduc ca să-l cunoşti; şi are să-i placă de tine, că e un 
om tare de treabă. Da mai întâi grăbeşte de-mi poves- 
teşte tot ce ţi-a fost dat să pățeşti din ziua când te-am 
lăsat bolnav în hanul din Cetatea Sfântă. 

Atunci Daul'makan nu pregetă să-i împlinească voia; 
apoi îşi incheie povestea spunându-i: 

— Da mai cu seamă, o, Nozhatu, nu aș izbuti niciodată 
spun îndeajuns cât de bun a fost cu mine hammam- 

giul acela, încât a cheltuit, ca să mă îngrijească, toți banii pe 
care şi-i pusese de-o parte, şi m-a slujit noapte şi zi, şi s-a 
purtat cu mine cum nu se poartă niciun tată, ori un frate, 
ori un prieten tare credincios, şi a împins lepădarea de sine 
până la a se lipsi de hrană ca să mi-o dea mie, şi de măga- 
rul lui ca să mă suie pe mine călare, în vreme ce el îl mâna 
sprijinindu-mă; şi, într-adevăr, dacă mai sunt în viață, lui 
i-o datorez! 

Atunci Nozhatu spuse: 

— De-o vrea Allah, avem să ştim noi cum să-i răsplătim 
facerile de bine, pe cât are să ne stea în putinţă! 

Apoi Nozhatu îl chemă pe hadâmbul care veni fuga 
“şi sărută mâna lui Daul'makan și rămase în picioare 
dinaintea lui; atunci Nozhatu îi spuse: 

— Bunule slujitor cu chip de bună vestire, întrucât tu 
ai fost cel dintâi care mi-ai adus ştirea cea bună, să 
păstrezi pentru tine punga pe care ţi-am dat-o cu cei o 
“sută de dinari câți se află în ea. Da dă fuga repede să-l 
vesteşti pe stăpânul tău că doresc să-l văd! 

Atunci hadâmbul, tare bucurat de toate, grăbi a se 
duce să-l vestească pe stăpânul său cămărașul, care nu 
zăbovi a sosi în cortul soției sale. Şi fu uimit până peste 
poate văzând la ea un tânăr străin, şi încă în toi de 
noapte. Ci Nozhatu se grăbi a-i istorisi povestea lor de 


la început până la sfârşit şi adăugă: 

— lac-aşa, o, preacinstite cămăraș, în loc de a te căsă- 
tori prin mine cu o roabă, precum credeai, te-ai căsă- 
torit cu chiar fiica sultanului Omar Al-Neman, 
Nozhatu'zaman! Și iată-l pe fratele meu Daul'makan! 

Când auzi povestea aceasta nemaipomenită de al 
cărei adevăr nu avu a se Îndoi nicio clipită, cămărașul fu 
bucuros peste măsură de a se şti ajuns ditamai ginerele 
sultanului Omar Al-Neman; și gândi în sineşi: „Asta 
are să mă ajute să ajung pe puţin cârmuitor al vreunui 
vilaier dintre vilaiete!“ Pe urmă veni ploconindu-se la 
Daul'makan și îi aşternu temenelile şi firitiselile lui 
pentru izbăvirea din toate necazurile şi pentru întâlni- 
rea cu suroră-sa. Şi pe dată vroi a da poruncă slugilor să 
mai ridice un cort, ca să sălășluiască în el oaspetele cel 
proaspăt; ci Nozharu îi spuse: 

— Acuma-i de prisos, întrucât nu mai suntem decât 
la o depărtare mică de țara noastră; şi-apoi, cum e vreme 
lungă de când eu şi fratele meu nu ne-am văzut, vom fi 
tare bucuroşi să rămânem amândoi în același cort şi să ne 
săturăm privindu-ne unul pe altul, până a ajunge acasă. 

Iar cămărașul răspunse: 

— Să se facă după dorințele tale! 

Pe urmă ieşi ca să-i lase să-şi descarce inimile în 
voie, şi le trimise făclii, sorbeturi, poame şi tot soiul 
de zumaricale, cu care avusese grijă să încarce doi ca- 
târi şi o cămilă, înainte de a pleca de la Damasc, spre 
a le împărți ca daruri celor de la Bagdad drept răspuns 
la căulle le bun-venit. Şi îi trimise Îi Daul'makan trei 
rânduri de haine dintre cele mai falnice, şi puse să i se 
pregătească o cămilă de soi, cu două cocoaşe, înfotăzată 
cu o teltie cu găitane lungi de toate culorile, pe urmă 
începu să se preumble în lung şi în lat pe dinaintea cor- 
tului său, cu pieptul umflat de mulțumire, şi cu gândul 
la cinstirea care îi venea de la Allah, şi la însemnătatea 
lui de acum, şi la fălnicia lui viitoare. 

; Pe urmă, când se făcu dimineață, cămărașul grăbi a 
se duce în cortul soţiei să i se închine iarăşi cumnatului 
său. Şi Nozhatu îi spuse: 

— Nu trebuie să uităm de hammamgiu, nici a-i 
spune hadâmbului să-i pregătească un cal bun, și să aibă 
grijă de el, slujindu-l şi la prânz şi la cină. Şi mai cu 
seamă nu trebuie să se depărteze de noi! 

Atunci cămăraşul dădu poruncile de trebuință ha- 
„ dâmbului, care răspunse: 

— Ascult şi mă supun! 
= Şi chiar că se grăbi să ia cu el câţiva oameni din liota 
cămărașului şi se duse cu ei să-l caute pe hammamgiu. 
Şi, într-un sfârşit, îl găsi tocmai la coada caravanei, tre- 
murând de frică şi pe cale de a-și întărnița măgarul ca 
să fugă cât mai iute din locul acela unde îi fusese prins 
tânărul prieten Daul'makan. Încâr, la vederea hadâm- 
bului şi a robilor care deteră deodată fuga spre el şi îl 
împresuraseră, simți că moare, şi chipu-i se şofrăni, şi 
genunchii i se bâțâiră, şi toate vinele îi tremurară de 
“spaimă. Și nu se mai îndoi că Daul'makan, ca să se dez- 
vinovăţească, nu l-ar fi dat răzbunării soţiei cămă- 
raşului. Căci pe dată hadâmbul îi strigă: 
„—O, mincinosule!... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a șaptezeci şi șasea noapte 

Spuse: 

Mi s-a izvodit, o, norocitule sultan, că hadâmbul i-a 
igat hammamgiului înfricoșat: 


— O, mincinosule! pentru ce mi-ai spus că nu numai 
nu ai cântat tu stihurile, da că nici habar nu aveai cine 

le cântase? Or, cântăreţul, acuma ştim limpede, era chiar 
tovarășul tău. Așa că să ştii bine că, de aici până la 
Bagdad, nu am să te mai slăbesc un pas; şi ai să urmezi, 
când avem să sosim, aceeași soartă ca și soţul tău. 

La vorbele hadâmbului, hammamgiul se porni să se 
jeluiască şi gândi în sineși: „lacătă că am să pat taman ceea 
ce am vrut să ocolesc!“ Iar hadâmbul le spuse robilor: 

— Luaţi-i măgarul şi daţi-i calul acesta! 

Şi robii, în pofida lacrimilor bietului hammamgiu, 
luară măgarul, iar pe el îl siliră să încalece pe un cal 
falnic dintre caii cămăraşului. Pe urmă hadâmbul le 
spuse tainic: 

— De-a lungul călătoriei veți fi străjile acestui ham- 
mamgiu; şi fiecare fir de păr pierdut de pe capul lui va 
fi pieirea unuia dintre voi! Aşa că purtați-vă faţă de el cu 
toată grija şi fiţi cu luare-aminte până şi la nevoia lui 
cea mai mică! 

Încât, dacă se văzu păzit așa de toți robii aceia, ham- 
mamgiul nu se mai îndoi de moartea sa; pe urmă îi 
spuse hadâmbului: 

— O, mărinimoase căpitane, mă juruiesc ție că tânărul 
nu îmi este nici frate, nici rudă, întrucât eu sunt singur 
pe lume, şi sunt biet slujitor la hammam. Da l-am găsit 
pe tânărul acela întins gata să moară pe gunoaiele și pe 
lemnele de la uşa hammamului, şi l-am strâns de pe jos 
în numele lui Allah! Şi nu am făcut nimic care să 
îndrituiască vreo pedeapsă! 

Pe urmă începu să plângă şi să cugete un potop de 
cugetări, care mai de care mai zbuciumate, pe când cara- 
vana înainta, iar hadâmbul mergea alături de el şi se vese- 
lea pe seama lui, spunându-i din vreme în vreme: 

— Aţi tulburat somnul stăpânei noastre cu afurisitele 
voastre de stihuri, şi tu, şi tânărul acela; şi nu aveai deloc 
înfăţişarea speriată la vremea aceea! 

Da la fiecare popas, hadâmbul nu uita să-l poftească 
pe hammamgiu să mănânce cu el din aceeaşi strachină 
şi să bea cu Areta din acelaşi ulcior, după ce bea el mai 
întâi. Ci, în pofida tuturor acestora, lacrima nu se usca 
din ochiul hammamgiului, care era mai năuc ca ori- 
când şi nu mai avea nicio ştire despre prietenul său 
Daul'makan, de care hadâmbul se ferea ca de foc să-i 
pomenească ceva. 

Cât despre Nozhatu, şi Daul'makan, şi cămăraș, aceş- 
tia nu conteniră a drumeţi în capul caravanei pe drumi 
Bagdadului. Și nu le mai rămăsese decât numai o zi de 
mers până să ajungă la ţinta atâta de râvnită. Și, în 
dimineaţa cea din urmă, după cel din urmă conac de 
„noapte, cum se pru să-și urmeze calea, văzură 

deodată că se ridică dinaintea lui un colb gros care 
întuneca tot cerul şi făcea noapte împrejurul lor. Atunci 
cămăraşul încercă să-i liniştească şi le spuse să stea pe loc, 
iar el își luă cu sine mamelucii, în număr de cincizeci, și 
„porni către vălul de pulbere. 

Or, după un răspăs scurt de vreme, colbul se limpezi 
dinainte-le, şi ochilor lor li se ivi o oaste mare, cu flamurile 
şi prapurii în vânt, şi mergând în rânduri de bătălie la 
sunetul tobelor. Şi pe dată din oaste se desprinse o ceată 
„de voinici, care porni către ei în goana cailor; şi fiecare 
mameluc de-al cămărașului fu împresurat de câte cinci 
„oșteni călări. 

La priveliştea aceea, cămărașul, tare uluit, îi întrebă: 
— Cine sunteți de vă purtaţi aşa față de mine? 

Ei răspunseră: 

= — Da voi cine sunteți, şi de unde veniţi, şi unde vă 
călătoriți? 

Cămărașul răspunse: 

„ — Sunt cămăraşul cel mare al emirului Damascului, 
beizadea Şarkan, fiul sultanului Omar Al-Neman, 
stăpânul Bagdadului şi al țării Horanului. Și emirul 

Șarkan m-a trimis la tatăl său, la Bagdad, să-i duc 
haraciul de la Damasc și peşcheșurile. 

La vorbele lui, toți oştenii deodată iși scoaseră 
ştergarele și îşi acoperiră ochii şi începură să plângă cu 
suspine. lar cămărașul rămase mirat până peste poate. 

Şi, după ce sfârşiră de plâns, căpetenia oștenilor 
înaintă spre cămăraș şi îi spuse: 

— Vai, unde este sultanul Omar Al-Neman! Sultanul 
Omar Al-Neman a murit! Și a murit otrăvit! O, vai de noi! 

Pe urmă adăugă: 

— Da tu, o, preacinstite cămăraş, vino cu noi şi avem 
să te ducem la Dandan, vizirul cel mare, care se află aici, 
în mijlocul oastei; și are să-ți dea el toate amănuntele 
despre nenorocire. 

Atunci cămăraşul nu se putu ţine să nu plângă şi el, 
şi stri; 

— Of, ce drum al nenorocirii ne-a fost dat să batem! 

Pe urmă se lăsă îndrumat la vizirul cel mare Dandan, 
care pe dată îi îngădui primirea cerută. Şi cămăraşul 
intră în cortul vizirului Dandan, care îl pofti să şadă jos. 
Și îi povesti vizirului solia cu care era însărcinat și îi 
deamănunți darurile pe care le aducea pentru sultanul 
Omar Al-Neman. 

Ci, la spusele lui, care îi aminteau de stăpânul şi 
sultanul său, vizirul cel mare Dandan începu să plângă, 
pe urmă îi spuse cămărașului: 

— Află deocamdată că sultanul Omar Al-Neman a 
murit otrăvit, şi pe dată am să-ţi istorisesc amănuntele. 
Da mai întâi am să-ţi dezvăluiesc cum stau acum 
lucrurile. Iacără: după ce sultanul s-a săvârşit întru 
îndurarea lui Allah şi întru mila lui cea fără de margini, 
norodul s-a sculat să afle pe cine se cădea să aleagă ca 
urmaş în scaunul de domnie; şi cetele ar fi ajuns să se 
încaiere, dacă mai-marii şi navabii nu le-ar fi oprit. Şi 

până la urma au ajuns să cadă la înţelegere să ceară 
sfatul celor patru cadii de frunte ai Bagdadului şi să se 
ină de hotărârea acestora. Şi cei patru cadii cercetaţi 
Potărâră că urmaşul la domnie se cade să fie emirul 
Şarkan, cârmuitorul Damascului. Şi de îndată ce am 
fost înștiințat de hotărârea lor, am trecut în fruntea 
oastei spre a merge la Damasc la emirul Șarkan, să-i 
vestesc moartea părintelui său şi alegerea lui la domnie. 
Şi sunt dator să-ţi spun, o, preacinstite cămăraş, că la 
Bagdad este şi o ceată prielnică alegerii tânărului 
Daul'makan. Da nimenea nu ştie, de multă vreme, ce 
s-a făcut cu el, nici despre el, nici despre soră-sa 
„ Nozhatu'zaman. Că iacătă-s cinci ani în curând de când 
au plecat la Hedjaz şi de când nu au mai venit veşti 
despre ei. 

La spusele vizirului cel mare Dandan, cămărașul, soţul 
sultăniței Nozhatu, măcar că tare mâhnit de moartea 
sultanului pran se bucură până peste margini bucuriei 
gândind la prilej care îl avea Daul'makan de a ajunge 
sultan al e pic pe a i al Korasanului. Aşa că se întoarse 
„către vizirul cel mare Dandan și îi spuse... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a șaptezeci şi șaptea noapte 
Spuse: 


= Mi s-a izvodit, o, norocitule sultan, că marele cămăraș 
a întors către vizirul cel mare Dandan şi i-a spus: 

— Cu adevărat, povestea pe care mi-ai istorisit-o este 
tare ciudată şi de mirare. Şi, la rându-mi, întrucât 
mi-ai dovedit încredere deplină, îngăduie-mi să-ţi dau 
O ştire ce are să-ți bucure inima și să-ți curme grijile. 

Află, dar, o, vizirule, că Allah ne-a netezit toare căile, 
aducându-ni-l îndărăt pe coconul Daul'makan şi pe 
soră-sa Nozhatu'zaman! 

La vorbele acestea, vizirul Dandan fu cuprins de o 
bucurie peste măsură şi strigă: 

— O, preacinstitule cămăraș, grăbeşte să-mi istoriseşti 
amănuntele unei știri atâta de neașteptate şi care mă 
face mulțumit până peste poate! 

Atunci cămărașul îi istorisi toată povestea fratelui şi a 
surorii, şi nu uită a-i ştirici că Nozhatu ajunsese soția lui. 

Atunci vizirul Dandan se temeni dinaintea cămă- 
raşului şi îşi deşternu firitiselile sale şi se mărturisi supus 
credincios al lui. Pe urmă porunci să se strângă toți 
emirii, şi capii de oaste, şi mai-marii împărăției care 
erau acolo, şi le împărtăși cum stau lucrurile. Şi pe dată 
veniră să sărute pământul dintre mâinile cămărașului şi 
îi deşternură firitiselile şi remenelile lor, şi se bucurară 
peste măsură de întorsătura lucrurilor, minunându-se 
de lucrarea Ursitei care urzea atari minunății. 

După care cămărașul şi vizirul cel mare Dandan 
şezură jos, fiecare în câte un jeț mare aşezat pe o podină, 
şi îi strânseră împrejur pe navabi, pe emiri şi pe ceilalți 
viziri, şi ţinură sfat asupra împrejurării. Și sfatul dură 
vreme de un ceas, iar hotărârea fu luată într-un glas, de 
a-l ridica pe Daul'makan urmaş în scaunul de domnie al 
sultanului Omar Al-Neman, în loc de a mai merge la 
Damasc după emirul Şarkan. Şi vizirul Dandan se ridică 
pe dată din jeţul lui spre a-şi arăta cinstirea faţă de 
preacinstitul cămăraș care ajunsese astfel insul cel mai 
de vază din împărăție şi, spre a şi-l face binevoitor, îi 
dărui peşcheşuri falnice şi îi ură spor şi belşug; şi aşijderea 
făcură toți vizirii, şi emirii, şi navabii. lar vizirul Dandan, 
în numele tuturora, spuse: 

— O, preacinstite cămăraş, nădăjduim că, din mila 

bunărăţii tale, noi toţi avem a ne păstra slujbele şi sub 
domnia sultanului cel nou. Iar noi la rându-ne avem a 
zori să ajungem înaintea voastră la Bagdad spre a în- 
tâmpina cum se cuvine pe tânărul nostru sultan, pe 
„când tu vei merge să-i vestești alegerea făcută din voia 
noastră vegheată. 

Şi cămărașul le făgădui oblăduire tuturora şi păs- 
trarea cinurilor, şi îi lăsă, spre a se întoarce la corturile 
lui Daul'makan, pe când vizirul Dandan şi oastea toată 
se întorceau la cetatea Bagdadului. Da mai înainte nu 
pregetă a-l pune pe vizirul Dandan să-i dea slugi şi 
cămile încărcate cu corturi falnice şi cu tot soiul de 
podoabe şi de haine domneşti şi de chilimuri. 

Şi, bătând drumul către cortul domniţei Nozhatu și 
al lui Daul'makan, cămăraşul simțea cum sporeşte în el 
prețuirea pentru soția sa Nozhatu, și îşi zicea în sineşi: 
„Ce drum binecuvântat şi de bună norocire!“ Şi, când 
ajunse, nu vroi nicidecum să intre la soţia lui fără a-i 
cere mai întâi îngăduinţă, care îngăduință de altminteri 
îi fu numaidecâr dară. 

Atunci cămăraşul intră în cort și, după temenelile 
îndătinate, le povesti tot ce văzuse şi auzise, şi despre moar- 
tea sultanului Omar și despre alegerea lui Daul'makan, în 
dauna lui Şarkan. Pe urmă adăugă: 

— Şi-acuma, o, mult-milostive sultan, nu îşi mai 
rămâne decât să primeşti domnia, fără de şovăire, de 
teamă ca, în împrejurarea că te lepezi, să nu pățeşti 
vreun necaz din partea celui ce va fi ales în locul tău! 

La vorbele acestea, măcar că era tare îndurerat în su- 
flet de moartea tatălui său, sultanul Omar, și cu toate că 
şi el şi Nozhatu erau numai plânset, Daul'makan spuse: 

— Primesc porunca Ursitei, întrucât nu se poate să 
scapi de ea, iar vorbele tale sunt pline de cădenie şi de 
înțelepciune. 

Și adăugă: 

— Ci, o, preacinstite cumnate, care să fie purtarea 
mea față de ei meu Şarkan, și ce se cuvine să fac eu 
pentru el? 

Cămăraşul spuse: 

— Nu este decât numai o dezlegare dreaptă, şi anume 
aceea de a împărți domnia între voi amândoi, tu să fii 
sultanul Bagdadului, iar fratele rău Şarkan să fie 
sultanul Damascului. Rămâi așadar tare în hotărârea 
aceasta şi nu are să urmeze din ea decât numai pace şi 
bună-înțelegere. 

Iar lui Daul'makan îi plăcu sfatul lui cumnatu-său, 
cămărașul. 

Atunci cămărașul luă haina împărătească pe care 
vizirul Dandan i-o dăduse şi îl îmbrăcă pe Daul'makan 
cu ea şi îi înmână spada cea mare a domniei şi sărută 
pământul dintre mâinile lui şi apoi plecă. Și se duse pe 
dată să caute un loc mai înalt unde porunci să se ridice 
cortul domnesc pe care îl căpătase de la vizirul Dandan. 
Şi era un cort mare, acoperit cu o boltă înaltă, din pânză 
căptușită pe dinăuntru cu mătase de toate culorile şi cu în- 
chipuituri de pomi şi de flori. Şi le porunci chilimarilor 
să aştearnă chilimuri mari pe jos, după ce bătuciră bine 
pământul și îl stropiră de jur împrejurul cortului. Și grăbi 
a se duce să-l roage pe sultan să vină să se odihnească acolo 
în noaptea aceea. lar sultanul dormi până dimineața. 

Or, de-abia mijiră zorii că se şi auzi în depărtare 
zvoana tamburelor de război şi a surlelor. Şi în curând 
se văzu ieşind dintr-un nor de praf oastea Bagdadului, 
în capul căreia călca vizirul Dandan care venea să-l în- 
tâmpine pe sultan, după ce orânduise toate la Bagdad. 
Atunci sultanul Daul'makan... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a șaptezeci şi opta noapte 
Spuse: 


Atunci sultanul Daul'makan, înveşmântat cu hainele 
domneşti, se sui să stea în scaunul de domnie ridicat în 
mijlocul cortului, sub bolta cea înaltă, și îşi puse pe ge- 
nunchi paloşul cel mare de domn, pe care îşi sprijini 
mâinile amândouă şi, nemișcat, aşteptă. Și, de jur îm- 
prejurul lui, veniră să se rânduiască mamelucii de la 
„Damasc şi străjerii cei vechi ai cămăraşului, cu paloșele 
în mâini, pe când cămărașul însuşi sta în picioare de-a 
dreapta jețului împărătesc, cu supuşenie. 

Şi numaidecât, urmând poruncile date de cămăraş, 
şuvoiul temenelilor purcese. Atunci, pe cărarea de mă- 
tase ce ducea la cortul domnesc, intrară capii oastei, zece 
câte zece, după rânduiala cinurilor, începând cu cinurile 
cele mărunte; și, zece câte zece, puseră jurământul de 
credință între mâinile sultanului Daul'makan şi sărutară 
în tăcere pi Şi nu mai rămase decât rândul celor 
prm cadii de frunte şi al vizirului cel mare Dandan. Şi 
atru cadii de frunte intrară şi puseră jurământul de 

ţă şi sărutară pământul dintre mâinile sultanului 
Daul makan. Dar când intră şi vizirul cel mare Dandan, 
sultanul Daul'makan se ridică din jeț în cinstea lui, şi 
păşi el însuşi dinainte-i şi îi spuse: 
— Binevenit fie părintele nostru al tuturora, preacin- 
stitul şi preavrednicul mare vizir, acela ale cărui fapte 
sunt înmiresmate cu înțelepciune înaltă şi ale cărui 
orânduieli sunt izvodite gingaș cu mâini pricepute! 
= Atunci vizirul cel mare Dandan puse jurământul de 
credinţă pe Coran şi pe Islam şi sărută pământul dintre 
mâinile sultanului. 
Şi pe când cămărașul ieşea ca să dea poruncile de 
cuviință, şi să pregătească ospăţul, şi să pună să se întindă 

mesele, şi să se gătească bucatele cele mai alese, şi să în- 
tocmească slujbele paharnicilor, sultanul îi spuse viziru- 
lui cel mare: 

— Înainte de toate, se cade, spre a sărbători suirea 
mea în scaunul de domnie, să se facă daruri bogate oşte- 
nilor şi tuturor căpeteniilor lor; şi drept aceea pune să 
li se împartă tot haraciul pe care l-am adus cu noi din 
cetatea Damascului, fără de nicio zgârcenie. Şi se cade 
să li se dea să mănânce şi să bea pe săturate. Şi numai 
după aceea, o, mare vizir al meu, să vii să-mi istoriseşti 
pe de şart moartea tatălui meu şi pricina acelei morți. 

Şi vizirul Dandan se supuse poruncilor sultanului, şi 
lăsă trei zile de slobozie oștenilor ca să se veselească, şi îi 
prevesti pe capii lor că sultanul nu vroia să primească pe 
nimeni de-a lungul acelui răstimp de trei zile. Atunci 
oastea toată făcu urări de viață lungă sultanului şi de 
spor domniei sale, iar vizirul Dandan se întoarse în cort. 
Ci sultanul, estimp, se dusese la soră-sa Nozharu şi îi 
spusese: 

— O, sora mea, ai aflat de moartea părintelui nostru, 
sultanul Omar, dar nu ştii încă pricina morții lui, 
Haide, aşadar, cu mine, ca s-o auzim povestită de chiar 
gura vizirului Dandan. 

Şi o aduse pe Nozharu sub bolta cortului, şi porunci 
să se ridice o perdea mare de mătase între ea și cei de 
Faţă; iar el şezu în scaunul domnesc, pe când Nozhatu, 
singură, îşi luă locul îndărătul perdelei de mătase. 

Atunci Daul'makan îi spuse vizirului Dandan: 

— Acuma, o, vizire al părintelui nostru, istoriseşte-ne 
amănuntele morţii celui mai strălucit dintre sultani. 

lar vizirul Dandan spuse: 

— Ascult şi mă supun! 

Şi istorisi moartea aceea precum urmează: 

POVESTEA MORȚII SULTANULUI OMAR AL-NEMAN ŞI 
SPUSELE DE MINUNARE DE DINAINTEA EI 


Într-o bună zi, sultanul Omar Al-Neman, simţindu-și 
pieptul apăsat de durerea lipsei voastre, ne chemase pe toți 
împrejurul lui ca să încercăm a-l veseli, când văzurăm că 
intră o preacinstită, cu chipul pătruns de semnele sfințe- 
niei; şi avea cu ea cinci copile fecioare, cu sânii rotunzi, și 
mândre ca nişte lune, şi atâta de desăvârşit de frumoase, 

” într-adevăr, cât nicio limbă nu ar putea să le arate toate 
desăvârșirile; şi, cu toată frumuseţea lor, ştiau de-a mirările 
şi Coranul, şi cărțile de ştiinţă, şi spusele tuturor înțelepților 
musulmani. Şi preacinstita bătrână veni între mâinile sul- 
tanului și sărută pământul cu supușenie şi spuse: 
— O, Măria Ta, iacătă că îţi aduc cinci odoare cum nu 
„are niciun domn de pe pământ. Şi mă rog ţie să le 
cercetezi frumusețea şi să le pui la încercare; întrucât fru- 
- musețea nu i se vădește decât aceluia care o caută cu drag! 
La vorbele acelea, sultanul Omar Al-Neman rămase 
încântat până peste poate, iar vederea bătrânei îi stârni 
o tare mare preacinstire, iar vederea celor cinci copile îl 
bucură peste măsură. Şi le spuse fetişcanelor... 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a şaptezeci şi noua noapte 

Spuse: 

Mi s-a izvodit, o, norocitule sultan, că sultanul 
Omar Al-Neman le-a spus fetişcanelor: 


— O, copile gingaşe, dacă este adevărat că sunteți aşa 
de pricepute la cunoașterea lucrurilor celor desfătătoare 

din vremile trecute, atunci fiecare dintre voi să vină 
dinainte-ne la rându-i şi să-mi spună câteva cugetări cu 
care să mă pot dedulci! 

Atunci întâia copilă, care avea o privire sfioasă și tare 
dulce, veni şi sărută pământul dintre mâinile sultanului 
şi grăi: 


Spusele copilei dintâi 


Să ştii, o, doamne al vremilor, că nu ar fi viaţă fără 
de imboldul vieții. Și imboldul acesta a fost pus în om 
pentru ca omul să poată, cu ajutorul lui Allah, să fie 
stăpân pe sineşi şi să se prilejuiască de acesta ca să se 
apropie de Allah Ziditorul. Și viaţa i-a fost dată omu- 
lui pentru ca omul să poată să sporească în frumusețe, 
răzbătând a se așeza deasupra rătăcirilor. lar domnitorii, 
care sunt cei mai dintâi dintre oameni, se cere să fie cei 
dintâi pe calea virtuţilor alese şi a lepădării de sine. Iar 
omul înţelept, cu mintea luminată, nu trebuie să se 
poarte, în orice împrejurare ar fi, şi mai cu seamă faţă 
de prietenii săi, decât cu dulceaţă, şi să nu judece decât 
cu bunăvoință. Şi trebuie să se ferească cu grijă de vrăj- 
maşii săi şi să-şi aleagă prietenii cu chibzuială; şi, odată 
ce şi i-a ales, nu se mai cade să facă a se strecura între ei 
şi el niciun fel de judecător, ci să ocârmuiască totul prin 
bunătate; întrucât, ori că şi-a ales prietenii dintre oamenii 
desprinşi de lumea aceasta şi dăruiți sfințenie, şi atunci se 
cade ca el să-i asculte fără gânduri prepuielnice şi să ia 
aminte la judecata lor; ori că și i-a ales dintre cei care sunt 
legaţi de bunurile de pe pământ, şi atunci se cere ca el să 
aibă grijă a nu-i păgubi vreodată în ghelirurile lor, nici 
a-i stânjeni în năravurile lor, nici a-i înfrunta în spusele 
lor; întrucât înfruntarea înstrăinează până şi dragostea 

tatălui şi a mamei, şi este fără rost; iar un prieten este un 
lucru tare prețios! Că prietenul nu este ca femeia de care 
poţi să te desparţi spre a o înlocui cu alta; iar rana făcută 
unui prieten nu se tămăduiește niciodată, precum spune 
poetul: 


Inima de prieten e-un lucru gingaş foarte: 

Își cere grija toată şi veghile întregi! 

Rănită, n-o mai vindeci — cum nişte sticle sparte, 
Oricătă trudă-ai pune, nu poți să le mai legi! 


Îngăduieşte-mi acuma să-ți procitesc câteva spuse 
de-ale înțelepţilor. Află, o, Măria Ta, că un cadiu, ca să 
facă o judecată cu adevărat dreaptă, trebuie să ceară să 
se facă dovada într-un chip de netăgăduit, şi să se poarte 
față de cele două părți cu deplină nepărtinire, fără a 
dovedi mai multă cinstire faţă de culpeşul de neam 
decât față de culpeşul sărac; da mai cu seamă se cade ca 
el să caute să împace cele două părți între ele, spre a 
face să domnească pururea buna-învoire între musul- 
mani. Şi, cu deosebire atunci când se îndoiește, se cere 
ca el să chibzuiască îndelung şi să-şi cumpănească de 
mai multe ori hotărârea, și să zăbovească, dacă îndoiala 
stăruie. Căci dreptatea este cea dintâi dintre datorii, şi 
a te întoarce la dreptate, dacă ai fost nedrept, este cu 
mult mai înălțător decât a fi fost totdeauna drept, şi cu 
mult mai de preț dinaintea Celui-Preainalt. Și nu tre- 
buie să se uite niciodată că Allah-Preainalrul a stătorit 
pe pământ judecătorii spre a judeca numai lucrurile cele 
ce se văd, şi şi-a păstrat sieşi judeţul celor ce nu se văd. 
Şi este de datoria cadiului să nu încerce niciodată să 
“scoată mărturii de la un învinuit supunându-l la cazne 
ori la înfometare, întrucât acestea nu sunt nicidecum 
vrednice de musulmani. Și-apoi Al-Zahri a spus: „Trei 

lucruri fac să se înjosească un cadiu: a vădi bunăvoință 
şi cinstire față de un culpeş suspus; a-i plăcea lauda; și a 
se teme că îşi pierde cinul.“ Iar califul Omar, mazilind 
într-o zi un cadiu, acela l-a întrebat: „Pentru ce m-ai 
mazilit?“ El a răspuns: „Pentru că vorbele tale nu merg 
în pas cu faptele tale!“ Iar marele Al-Iskandar Cel-Cu- 
Două-Coarne i-a strâns într-o zi laolaltă pe cadiul, pe 
bucătarul şi pe calemgiul său; şi i-a spus cadiului: „i-am 
încredințat cea mai înaltă şi cea mai grea dintre puterile 
mele împărăteşti. Să ai, aşadar, suflet împărătesc!“ Şi i-a 
spus bucătarului: „Ți-am încredințat grija de trupul meu, 
care de aci înainte atârnă de bucătăria ta. Să ştii, aşadar, 
să-l îngrijeşti cu un meșteșug fără de vărămătură!“ Şi i-a 
spus calemgiului: „Iar ție, o, frățâne al calamului, ţi-am 
încredințat întruchipările minţii mele. Te juruiesc să mă 
laşi neciuntit celor ce vin, prin mijlocirea scriiturii tale!“ 

Şi copila, după ce spuse cugetările acestea, îşi trase 
iarăşi valul peste obraz și se întoarse îndărăt între to- 
varăşele ei. Atunci păşi înainte cea de a doua fetişcană, 
care avea... 


În clipita aceasta a istorisiri sale, Şeherezada văzu că se 
luminează de ziuă și, sfioasă, tācu. 


Dar când fu cea de a optzecea noapte 
Spuse: 


Vizirul Dandan urmă astfel: 

Atunci păși înainte cea de a doua fetişcană, care avea 
o privire luminată şi o bărbie gingașă şi despicată de o 
gropiţă, şi sărută de şapte ori pământul dintre mâinile ră- 
posatului tău părinte, sultanul Omar Al-Neman, şi grăi: 

Spusele celei de a doua copile 


Află, o, norocitule doamne, că Lokman cel înțelept’ 
i-a spus fiului său: „O, fiul meu, sunt trei lucruri care 
nu se pot pune la încercare decât în trei împrejurări: nu 
poți să ştii că un om este cu adevărat bun decât atunci 
când este în dârdora mâniei; că un om este viteaz numai 
în dârdora bătăliei; şi că un om îţi este fârtate numai în 
dârdora nevoii!“ Iar samavolnicul sau asupritorul este 
pedepsit şi îşi va ispăşi nedreptăţile, în pofida lin- 

elilor curtenilor lor; pe când asupritul, în pofida ne- 

reptății, va fi izbăvit de orice pedeapsă. Şi să nu judeci 
oamenii niciodată după ceea ce spun, ci după ceea ce 
fac. Şi-apoi, chiar faprele însele nu preţuiesc decât prin 
imboldul care le-a stârnit; şi fiecare om va fi judecat 
după imboldurile şi nu după faptele însele. Mai află, o, 


Măria Ta, că lucrul cel mai minunat din noi este inima 


noastră. lar un înţelept, când a fost întrebat într-o zi: 
„Care este cel mai rău om?“ a răspuns: „Este acela care 


lasă dorinţa cea rea să-i cuprindă inima. Întrucât îşi 


pierde toată bărbăţia.“ Și precum spune poetul, de 
altminteri prea bine”: 


1 Lokman cel înțelept, personaj legendar, un fel de Esop arab; cu numele 
lui este denumit capitolul XXXI din Coran, capitol alcătuit în cea mai 
mare parte din preceptele pe care Lokman le-ar fi dat fiului său, și pe care 
Mahomed le citează și le dă ca pildă musulmanilor. 

La M. A. Salie: 

„Foarte bine, a spus Kais": 

Mi-e silà peste poate de insul ce se-mbie 

La toți s-arate drumul, dar drumul lui nu-l ştie. 
Şi-averile şi banii-i avem doar ca-mprumut! 
Doar ce-i în noi e-al nostru pe veci, neabătut. 
De-ncepi ceva, și ușa n-o nimereşti, e răul 

Dar când purcezi cu bine, vei da de drumul tău! 


(“mru '1 Kais- cel mai de scamă poet arab preislamic — aprox. 500-540 
— poreclit şi „omul cu buboi”, prinţ beduin din neam de şefi de trib, 
autor de kasside, cuprinse in antologia Muallakat. 

E bogăţie numai ceea ce-nchizi în piept. 
Da tare-i greu să afli drumul drept! 


Iar Prorocul nostru (asupra-i fie pacea şi rugăciunea!) 
a spus: „Adevăratul înțelept este acela care pune mai 
presus de lucrurile pieritoare pe cele fără de moarte.“ Se 
povesteşte că schivnicul Sabet a plâns atâta de mult, 
încât ochii i s-au îmbolnăvit; atunci a fost chemat un 
hakim care i-a spus: „Nu pot să te lecuiesc decât dacă 
îmi făgăduieşti un lucru.“ El răspunse: „Ce lucru?“ 
Hakimul spuse: „De a înceta să plângi.“ Și schivnicul 
răspunse: „D-apoi la ce mi-ar mai sluji ochii, dacă nu aș 
mai plânge?“ 


Ci, o, Măria Ta, află aşijdererea că fapta cea mai fru- 
moasă este cea făcută fără de gândul câștigului. Se 
povesteşte, iacătă, că în Israel trăiau doi frați; unul 
dintre aceşti frați îi spuse într-o zi celuilalt: „Care este 
fapta cea mai iso ee pe care ai făcut-o vreodată?“ 
El răspunse: „Este aceasta: cum treceam într-o zi pe lângă 
o poiată de găini, am întins mâna şi am înşfăcat o găină, 
şi, după ce am sugrumat-o, am aruncat-o îndărăt în 
poiată. Acesta este lucrul cel mai înfricoşător din viața 
mea. Dar tu, o, fratele meu, care-i fapra ta cea mai 
înfricoşătoare?“ El răspunse: „Este de a-mi fi făcut ruga 
către Allah spre a-i cere un hatâr. Căci rugăciunea nu 
este frumoasă decât atunci când este o ridicare a 
sufletului către înălțimi.“ Şi-apoi... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a optzeci şi una noapte 


Spuse: 

Mi s-a izvodit, o, norocitule sultan, că cea de a doua 
copilă urmă astfel: 
Şi-apoi poetul spune minunat acestea în stihurile sale: 


Păcate două-s a le teme-n 
Trăirea noastră pe pământ: 
A face rău vreunui semen 
Şi-a face idol din Cel-Sfânt.! 


Pe urmă, cea de a doua copilă, după ce spuse vorbele 
acestea, se trase în mijlocul soaţelor sale. Atunci cea de 
a treia fetişcană, care ingemăna în ea desăvârşirile amân- 
durora de dinaintea ei, veni între mâinile sultanului 
Omar Al-Neman şi spuse: 


Spusele celei de a treia copile 


Eu, o, norocitule sultan, nu îţi voi spune decât puține 
vorbe astăzi, întrucât sunt oleacă zaifă şi, de altminteri, 
înțelepţii ne povăţuiesc scurtenie în vorbele noastre. 

Află, dar, o, Măria Ta, că Safian a spus: „Dacă sufletul 
ar sălășlui în inima omului, omul ar avea aripi şi ar zbura 
lesne la rai!“ 


1! La M. A. Salie: 


Cum vrei så fii, i — Allah e-ndurător. 
Dà-ți grijile uitării! Şi să nu pui zăpor 


Decât la două rele: Cu-alt Dumnezeu s-asemeni 
Pe-Allah, şi nedreptatea s-o-mprăştii printre oameni. 


Şi ce frumoase sunt spusele poetului: 


De n-ai să-ți faci din viaţă cucernicia parte, 
Şi-ai să-ntălneşti cucernici vreodată după moarte, 
Amarnic va să-ţi pară că nu ai fost ca ei, 

Că din cucernicie nu ţi-ai făcut temei. 

Şi tot Safian a spus: „Cu adevărat să ştiţi că numai 
faptul de a privi chipul cuiva bătut de urâciune este 
păcatul cel mai greu împotriva cugetului!“ 

Și, după ce spuse aceste două minunate rostiri, 
copila se trase îndărăt în mijlocul soaţelor sale. Atunci 
păși înainte cea de a patra fetişcană, care avea nişte 
şolduri falnice, şi grăi: 


Spusele celei de a patra copile 


Şi eu, o, norocitule sultan, sunt gata, iată, să-ți spun 
cugetările care mi s-au izvodit din vieţile oamenilor drepți. 
Se povestește că Başra cel Desculț a spus: „Feriţi-vă cu grijă 
de lucrul cel mai înjositor!“ Atunci cei care îl ascultau în- 
trebară: „Şi care este lucrul cel mai înjositor?“ El răs- 
punse: „Este faptul de a sta îndelung în genunchi spre 
a-ţi face fală din rugăciune. Este făloșenia curioșiei.“ 
Atunci unul dintre ei îl întrebă: „O, părinte al meu, 
învață-mă să cunosc adevărurile cele tainice şi tâlcul lu- 
crurilor!“ Şi Desculţul îi spuse: „O, fiul meu, lucrurile 
acelea nu sunt făcute pentru gloată. Și nu putem a le pune 
la îndemâna gloatei. Căci de-abia dacă dintr-o sută de 
drepți se află cinci care să fie curați ca argintul străcurat.“ 

Tar şeicul Ibrahim povesteşte: „M-am întâlnit într-o 
zi cu un om sărac care tocmai pierduse un bănuț de 
aramă. Atunci m-am dus la el şi i-am întins o drahmă de 
argint; ci omul n-a primit-o şi mi-a spus: «La ce mi-ar 
sluji tot argintul de pe pământ, mie, care nu râvnesc 
decât la fericirile fără de moarte?»“ 

Se povesteşte aşijderea că sora Desculţului s-a dus 
într-o zi... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 

Dar când fu cea de a optzeci şi doua noapte 
Spuse: 


Se povesteşte așijderea că sora Desculțului s-a dus 
într-o zi să-l caute pe imamul Ahmed ben-Hanbal! să-i 
spună: „O, sfinte imame al credinței, am venit ca să mă 
luminez. Luminează-mă! Eu am de obicei să stau trează 
noaptea pe terasa casei noastre, torcând lână la lumina 
făcliilor celor care trec pe drum. lar ziua orânduiesc şi 
gătesc hrana casei. Spune-mi dacă îmi este îngăduit să 
mă folosesc astfel de o lumină care nu este bunul meu.“ 
Atunci imamul o întrebă: „Cine ești tu, o, femeie?“ Ea 
spuse: „Sunt sora lui Başra cel Desculț.“ Și sfântul imam 
se ridică, sărută pământul dintre mâinile copilei şi îi 
spuse: „O, soră a celui mai înmiresmat dintre sfinți, de 
ce nu pot toată viața mea să sorb din curăţia inimii tale?“ 

Se povesteşte de asemenea că un înțelept dintre 
înţelepţi a spus vorba aceasta: „Când Allah îi vrea binele 
unuia dintre robii săi, deschide dinaintea aceluia poarta 
tainelor.“ 

Mi s-a izvodit că atunci când Malek ben-Dinar tre- 
cea prin sukuri și vedea lucruri care îi plăceau, se mus- 
tra zicându-şi: „Suflete al meu, este zădărnicie! Nu te 
voi asculta!“ Întrucât îi plăcea să repere: „Nu este decât 
numai o cale de a-ţi izbăvi sufletul, aceea de a nu i te 

“supune; şi calea cea mai nesmintită de a ţi-l pierde este 
de a-i da ascultare.“ 

Tar Mansur ben-Omar ne povesteşte faptul următor; 
„Plecasem odată în hagialâc la Mecca, trecând prin 
cetatea Kufei. Și era într-o noapte plină de întunerecimi. 


"Ahmed ben-Hanbal — fondatorul celei mai conservatoare dintre cele 
patru curente (şcoli) ideologico-juridice ortodoxe musulmane. 

Și auzii, în toiul nopţii, aproape de mine, fără a pricepe 
de unde ieşea, un glas limpede care rostea rugăciunea 
aceasta: «O, Doamne Dumnezeule plin de slavă, eu nu 
sunt dintre aceia care se răzvrătesc împotriva legiuirilor 
tale, nici dintre aceia ce nu cunosc binefacerile tale. Ci, 
Doamne, în vremile trecute, poate că am păcătuit greu, 

i vin să-ți cer milostivirea și iertarea greşelilor mele. 
| art gândurile mele nu erau rele, ci faptele m-au 
ispitit! Şi, odată sfârşită acea rugăciune, auzii cum un 
trup cade greu pe pământ. Şi habar nu aveam ce putea 
să fie glasul acela, în noaptea aceea; şi nu pricepeam ce 
va să Îînsemneze rugăciunea aceea, în tăcerea aceea, de 
vreme ce ochii mei nu puteau zări gura care le rostea: şi 
habar nu aveam ce să fie acel trup care căzuse greu la 
pământ. Atunci strigai la rându-mi: „Sunt Mansur ben- 
Omar, un hagiu la Mecca! Cine, dar, are trebuință de 
ajutor?“ Şi nimeni nu-mi răspunse. Şi plecai. Dar a doua 
zi, văzui trecând un alai de înmormântare şi mă strecu- 
rai între oamenii care urmau alaiul; iar dinaintea mea 
mergea o femeie bătrână şi topită de suferință. Şi o în- 
trebai: „Cine este mortul?“ Ea îmi răspunse: „leri, fiul 
meu, spunându-și rugăciunea, a procitit stihurile din 
Cartea lui Allah care încep cu vorbele: «O, voi cei care 
credeți cuvântului, întăriți-vă sufletele. ..»? Și, după ce 
fiul meu a sfârşit stihurile, omul acesta, care se află acuma 
în sicriu, simţi că-i plesneşte ficatul şi căzu mort. Și asta-i 
tot ce pot să-ți spun.“ 


"În varianta tradusă de M. A. Salie şi Henning, aici textul conţine o pre- 
cizare ce face mai inteligibil sfărșitul întâmplării: „Şi, sfârșind rugăciunea, 
prociti următorul stih din Cora: «O, voi cei care credeţi! mântuiți-vă pe voi 
şi pe cei dragi ai voştri de la focul al cărui combustibil sunt oamenii şi 
Beilisa şi auzii un zgomot de cădere, a cărui pricină nu o știam, și am 

lecat.“ 

Stihul citat din Coran face parte din cap. 60, v. 6. 

3 Vezi nota precedentă. Citatul, aici, este alterat. 

Şi cea de a patra copilă, după ce spuse acestea, se trase 
în mijlocul soaţelor sale. Atunci păşi înainte cea de a 
cincea copilă, care era cununa de peste capetele tuturor 
copilelor, şi spuse: 


Spusele celei de a cincea copile 


Eu, o, norocitule sultan, am să-ți spun ceea ce a 
răzbătut până la mine din lucrurile înțelepţeşti din 
vremile trecute. 

Înțeleptul Moslima ben-Dinar a spus: „Orice des- 
fătare care nu îţi ridică sufletul mai aproape de Allah 
este o năpastă.“ 

Se povesteşte că atunci când Mussa’ (pacea fie 
asupra-i!) se afla la fântâna lui Modain?, sosiră acolo 
două păstoriţe tinere cu turma tatălui lor, Şoaib. Și 
Mussa (pacea fie asupra-i!) le dădu să bea celor două 
copile, care erau surori, precum şi turmei, din jgheabul 
întocmit dintr-un trunchi de banan. Şi cele două 
copile, când se întoarseră acasă, îi povestiră faprul 
tatălui lor, Şoaib, care atunci îi spuse uneia dintre ele: 
„Întoarce-te la tânărul acela și spune-i să vină la noi.“ Și 
copila se întoarse la fântână; şi când fu aproape de 
Mussa, îşi acoperi obrazul cu iașmacul şi îi spuse: „Tatăl 
meu m-a trimis la tine să-ţi spun să mă însoțeşti acasă 
la noi şi să împarţi prânzul cu noi, ca răsplată pentru 
ceea ce ai făcut pentru noi.“ Da Mussa se întunecă și nu 
vroi dintru-ntâi s-o urmeze; pe urmă se hotări. Or, 
tânăra păstoriță avea un fund finie. 


1 Mussa — Moise. 
2 Fântâna lui Modain ( mai corect: Fântâna Madianiţilor) — Madianiţii 
erau locuitorii din orașul Madian, în nordul Arabiei, cei care, după Coran, 
au fost pedepsiţi amarnic pentru nesupunere lor la sfaturile viitorului 
socru al lui Moise, prorocul Șoaib, cel numit în Biblie când Raguel, când 
„letro, preotul din Madian”. 

În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a optzeci şi treia noapte 
Spuse: 


Mi s-a izvodit, o, norocitule sultan, că cea de a 
cincea copilă a urmat astfel: 

Or, chiar că tânăra păstoriță avea un fund dolofan, iar 
vântul ba îi lipea fusta uşoară de rotunzimea lui, ba sălta 
Fusta şi lăsa să se ivească, gol-goluț, preafălosul tinerei 
păstoriţe. Ci Mussa, ori de câte ori se ivea acela, închidea 
ochii ca să nu-l vadă. Şi, temându-se ca ispita să nu-l 
lovească prea tare, îi spuse copilei: „Mai bine lasă-mă să 
merg, eu înaintea ta.“ lar copila, nedumerită, trecu 
dindărătul lui Mussa. Şi ajunseră amândoi acasă la 
Şoaib. Iar când Şoaib îl văzu pe Mussa (asupra lor a 
amândurora fie pacea şi rugăciunea!), se ridică în cinstea 
lui şi, cina fiind gata, îi spuse: „O, Mussa, primirea aici 
fie-ţi largă şi prietenoasă, pentru cum te-ai purtat cu 
fiicele mele!“ Şi Mussa răspunse: „O, taică al meu, eu 
nu neguțătoresc nici pe aur, nici pe argint faptele ce nu 
se săvârşesc decât în vederea Judecăţii!“ lar Șoaib urmă: 
„O, flăcăule, îmi eşti oaspete, iar eu am obiceiul de a fi 
primitor şi darnic față de oaspeții mei; şi-apoi tot așa era 
şi obiceiul tuturor strămoşilor mei. Şezi dar să mănânci 
cu noi.“ Şi Mussa şezu și se ospătă cu el. Iar la sfârşitul 
mesei, Şoaib îi spuse lui Mussa: „O, tinere, să rămâi cu 
noi şi să mâi turma la pășune. lar după opt ani, drept 
simbrie pentru slugărelile tale, am să te însor cu fata mea 
care a venit după tine la fântână.“ lar Mussa, de data 
aceasta, primi şi îşi zise în sineşi: „Acuma, că lucrul are 

să fie legiuit cu copila, am să mă pot folosi fără sfială de 
avutul ei binecuvântat!“ 

Se povesteşte că Ibn-Bitar, întâlnindu-se cu un prieten, 
acela i-a spus: „Oare unde ai fost atâta vreme, de nu te-am 
mai văzut deloc?“ Ibn-Bitar spuse: „Am avut nişte treburi 
la prietenul meu Ibn-Sehab. ÎI cunoşti?“ El răspunse: 
„Dacă îl cunosc? Păi e vecin cu mine de mai bine de 
treizeci de ani. Da nu am schimbat nicio vorbă cu el 
niciodată.“ Atunci Ibn-Bitar îi spuse: „O, sărman de tine, 
au tu nu ştii că acela care nu îşi iubeşte vecinii nu este 
„iubit de Allah? Şi nu ştii că un vecin datorează tot atâta 
cinstire vecinului cât îi datorează şi părintelui său?“ 

Într-o zi Ibn-Adham îl întrebă pe un prieten de-al 
său, cu care se întorcea de la Mecca: „Ei, cum o duci?“ 
Acela răspunse: „Când am ce să mănânc, mănânc; iar 
când mi-e foame şi nu am nimic, rabd!“ Şi Ibn-Adham 
răspunse: „Chiar că nu faci altminteri de cum fac câinii 
din Balkh! Ci noi, atunci când Allah ne dă pâinea, îl 
proslăvim; iar atunci când nu avem nimic de mâncat, 
noi tot îi mulțumim.“ Atunci omul grăi: „O, stăpâne al 
meu!“ Şi nu mai rosti nimic altceva. 

Se spune că Mohammad ben-Omar l-a întrebat într-o 
„zi pe un ins care trăia cumpătat: „Ce gândeşti tu despre 
nădejdea pe care trebuie s-o avem în Allah?“ Omul spuse: 
„Dacă îmi pun credința în Allah, o fac pe două temeiuri: 
am văzut din trăite că pâinea pe care o mănânc eu nu o 
„mănâncă niciodată un altul; şi ştiu, pe de altă parte, că, 
dacă am venit pe lume, aceasta-i din vrerea lui Allah.“ 

Şi, după ce spuse aceste pilde, cea de a cincea copilă 
se trase în mijlocul tovarășelor sale. Atunci numai, cu 
pas rar, păşi înainte bătrâna cea sfântă. Sărută de nouă 
ori pământul dintre mâinile răposatului tău părinte, 
“sultanul Omar Al-Neman, şi spuse: 

Spusele bătrânei 


Ai ascultat, o, Măria Ta, spusele pilduitoare ale 
copilelor despre sila față de lucrurile de aici de jos, în 
măsura în care atare lucruri se cade a fi privite cu silă. 
Ci eu am să-ţi vorbesc ceea ce ştiu în privinţa faptelor 
şi a isprăvilor celor mai aleși dintre strămoşii noştri. 

Stă povestit că imamul cel mare Al-Safi (aibă-l Allah 
întru bune milele sale!) împărțea noaptea în trei păr 
dintâi pentru învățătură, cea de a doua pentru somn, iar 
ce de a treia pentru rugăciune. Şi, spre sfârşitul vieţii sale, 
sta treaz noaptea toată, nemailăsând nimic somnului.! Tot 
imamul Al-Safi (aibă-l Allah întru bune milele sale!) a 
spus: „Vreme de zece ani din viața mea m-am înfrânat să 
nu mănânc după câtă foame îmi era din pâinea mea de 
orz, Căci mâncarea prea multă este dăunătoare în toate 
chipurile: îngreuiază creierul, învârtoşește inima, mole- 
şeşte puterile duhului, cheamă somnul şi lenevia, şi 
răpește toată vlaga.“ 

Tânărul Ibn-Fuad ne povesteşte: „Eram într-o zi la 
Bagdad, la ceasul când imamul Al-Safi tocmai poposise 
acolo. Şi mă dusesem pe malul apei spre a-mi face 
spălările cele îndătinate. Or, pe când stam aplecat să-mi 
fac spălările, un om, urmat de o mulțime tăcută, trecu 
pe la spatele meu şi îmi spuse: «O, tinere, îngrijeşte-te 
bine de spălările tale, şi Allah are să te îngrijească!» Și 
mă întorsei şi mă uitai la insul acela, care avea o barbă 
mare şi o față pe care era pecetluită binecuvântarea; și 


"La M. A. Salie, se adaugă: „lar imamul Abu-Hanifa şedea treaz până 
la miez de noapte; şi un ins, trecând pe acolo, l-a văzut şi i-a spus altu 
«Acesta stă treaz roată noaptea» Şi, auzindu-l, imamul şi-a zis: «Mi-e ruşine 
faţă de Allah că mi se pune în seamă ceva ce nu fac.» Și de atunci a stat 
treaz toată noaptea.“ 

numaidecât mă grăbii să-mi închei spălările şi mă ridicai 
şi îl urmai. Atunci el mă văzu şi se întoarse spre mine şi 
mă întrebă: Ai trebuință să-mi ceri ceva?» Îi spusei: «Da, 
o, preacinstite taică! Doresc să mă înveți ceea ce de bună 
seamă că ştii de la Allah Preaînaltul!» Iar el îmi spuse: 
«Învață să te cunoşti! Şi numai apoi să făpruieşti! Şi 
numai apoi să purcezi după toate dorurile tale, da 
ferindu-te a-l stânjeni pe aproapele tău!» Şi îşi urmă 
drumul. Eu atunci îl întrebai pe unul dintre cei ce 
mergeau după el: «Cine este acesta?» El îmi răspunse: 
«Este imamul Mohammad ben-Edris Al-Safi!»“ 


În clipita aceasta a istorisiri sale, Şeherezada văzu că se 
luminează de ziuă şi, sfioasă ca de obicei, tăcu. 


Dar când fu cea de a optzeci şi patra noapte 
Spuse: 


Mi s-a izvodit, o, norocitule sultan, că bătrâna cea 
sfântă urmă astfel: 

Se povesteşte că marele calif Abu-Giafar Al-Mansur 
a vrut să-l căftănească pe Abi-Hanifa cadiu şi să-i dea 
simbrie zece mii de drahme pe an. Ci Abi-Hanifa, când 
află de gândul califului, îşi făcu rugăciunea de dimineață, 
pe urmă se îmbrăcă în mantia lui cea albă şi şezu jos, fără 
- a rosti o vorbă. Atunci intră trimisul califului spre a-i în- 
mâna de la bun început cele zece mii de drahme şi să-l 
vestească de căftănirea sa. Ci, la toată descântarea trimi- 
sului, Abi-Hanifa nu răspunse o vorbă. Atunci trimisul 
îi spuse: „Să fii însă bine încredinţat că toți banii pe care 
ţi i-am adus sunt lucru cinstit şi îngăduit de Scriptură.“ 
Atunci Abi-Hanifa îi spuse: „Banii sunt lucru cinstit, 

într-adevăr, dar Abi-Hanifa nu va fi niciodată sluga 
asupritorilor!“! 

Și, după ce spuse vorbele acestea, bătrâna adăugă: 

— Aş fi vrut, o, Măria Ta, să-ţi procitesc încă nişte 
pilde minunate din viața înțelepților noştri de odini- 
oară. Dar iată că noaptea se apropie, şi de altminteri 
zilele de la Allah sunt multe pentru slujitorii lui! 

Şi bătrâna cea sfântă îşi puse izarul la loc pe umeri şi 
se trase în mijlocul roatei alcătuite din cele cinci copile. 


Aici vizirul Dandan îşi curmă o vreme istorisirea pe care 
o făcea sultanului Daul'makan și suroră-si Nozharu ce se 
afla dincolo de perdea. Şi, după câteva clipite, urmă iarăşi. 


"La M. A, Salie: „Ştiu că aceşti bani sunt cuveniţi, da nu vreau ca în inima 
mea să se strecoare dragostea pentru asupritori." — „Da dacă intri la ei și cauţi 
să te fereti de dragostea pentru ei?" spuse trimisul. lar Abu-Hanifa răspunse: 
„Eu nu sunt încredințat că, dacă intru în apă, nu o să-mi ud hainele. 

Şi iacătă cuvintele lui aș-Șafiia — aibă-l Allah Slăvitul întru milele sale: 


Suflete-al meu, de-ai să-mi asculți cuvântul, 
Vei fi bogat și proslăvit de-a rândul: 


Să nu te fure vis și amăgire! 
SA mi fer ta pei 
i iată cuvintele lui Sufian as-Sauri, din povaţa lui către Ali ibn al-Hasan 
as-Sulami: „Fii ăzeşte-te de minciună, de înşelăciune, de făţărnicic 

i prieteni de inimă printre cei cumpătaţi 

cei care ți-au greșit şi vei fi tovarāş 
cu proroci; și lasă-te în voia lui Allah, şi în cele văzure și în cele nevăzute. 
Teme-te de Allah, aşa cum se teme cel care ştie că va muri şi că va fi luat și că 
va învia la Judecată şi va sta în faţa Atorputernicului. Și să ştii că mergi către 
unul dintre aceste lăcașuri: ori spre raiul cel înalt, ori spre focul cel mistuitor!” 


ce îţi pare în 

După ce răposatul tău părinte, sultanul Omar Al- 
Neman, ascultă pildele acestea luminătoare, pricepu că 
femeile acelea chiar că erau cele mai desăvârşire din 
veacul lor, fiind totodată și cele mai frumoase şi cele 
mai dăruite, atât la trup cât şi la minte. Şi nu ştia ce 
temeneli să le mai arate care să fie vrednice de ele, și 
ajunse cu totul sub vraja frumuseții lor, și le râvni cu 
aprindere, fiind totodată plin de cinstire faţă de bătrâna 
cea sfântă, cârmuitoarea lor. Și, în aşteptare, le dădu, ca 
să locuiască acolo, iatacul de taină ce fusese odinioară al 
vitezei Abriza, domniţa de la Chezareea. Şi vreme de 
zece zile în şir se duse el însuşi să afle veşti despre ele și 
să vadă însuși dacă nu le lipsea ceva; şi de fiecare dată 
când se ducea acolo, o găsea în rugăciune pe bătrâna 
care îşi petrecea zilele în ajunare și nopțile în sfinte 
cugetări. Și fu atâta de pilduit de sfințenia ei, încât într-o 
zi îmi spuse: „O, vizire al meu, mare binecuvântare-i că 
am în saraiul meu o sfântă atâta de minunată! Cinstirea 
mea față de ea a ajuns până peste poate, iar dragostea 
față de copile este până peste măsură. Hai aşadar cu 
mine s-o întrebăm pe bătrână, într-un sfârşit, căci cele 
zece zile dintâi ale găzduirii noastre iată au trecut şi 
- putem să vorbim de daraveli, cât vrea să ne ceară ca preț 
pentru cele cinci fecioare cu sânii rotunzi.“ Aşa că ne 
duserăm la iatacul lor, iar părintele tău o întrebă de pre! 
pe bătrână, care îi spuse: „i O, Măria Ta, să ştii că EAN 
acestor copile stă în nişte învoieli care sunt de alt chip 
decât învoielile îndătinate ale vânzării şi cumpărării, 
Căci preţul lor nu se poate plăti nici în aur, nici în 

int, nici în pietre scumpe.“ La vorbele acestea, părin- 
tele tău rămase nedumerit până peste poate şi întrebă: 

„O, preacinstită femeie, în ce stă atunci preţul de vân- 
zare al acestor copile?“ Ea răspunse: „Nu pot să ţi le 
vând decât numai cu această învoială: să ajunezi o lună 
întreagă, petrecându-ți zilele în cugetare şi nopțile în 

veghi şi rugăciuni. Și, după luna aceasta de post ne- 
smintit, prin care trupul ți se va curăți şi va ajunge vred- 
nic să se atingă de trupul copilelor, vei putea să te 
bucuri întru totul de dulceața lor.“ Atunci tatăl tău fu 
pilduit până peste marginile pilduirii, iar cinstirea lui 
Faţă de bătrână nu mai cunoscu stavilă. Și se grăbi să 
primească învoielile. Și bătrâna îi spuse: „La rându-mi, 
am să te ajut prin rugăciunile şi închinăciunile mele să 
înduri postul. Acuma adu-mi un ol de aramă.“ Atunci 
sultanul, părintele tău, îi aduse un ol de aramă, iar ea 
umplu olul cu apă străcurată, şi își plecă privirile asupra 
lui şi începu să rostească nişte rugi într-un grai ne- 
cunoscut, și să mormăie vreme de un ceas niște vorbe 
din care niciunul dintre noi nu pricepurăm nimic. Pe 
urmă acoperi olul cu o pânză uşoară pe care o pecetlui 
cu pecetea ei, şi i-l înmână tatălui tău spunându-i: 
„După cele zece zile dintâi ale postirii, să despecetluieşti 
pânza şi să-ţi curmi ajunarea bând apa aceasta sfântă, ce 
te va întări și te va spăla de toate prihăniile tale trecute. 
lar eu acuma am să mă duc la fraţii mei, care sunt slu- 
jitorii Celui Nevăzut, întrucât de multă vreme nu am 
mai fost pe la ei, iar în dimineața zilei a unsprezecea am 
să vin să te văd.“ 

Şi bătrâna, rostind vorbele acestea, îi ură bună pace 
părintelui tău și plecă. Atunci părintele tău luă olul şi se 
duse şi îşi alese o chilie întru totul răzlețită din sarai, în 
care nu se mai afla nimic altceva decât olul de aramă 
adus de el, şi se încuie acolo spre a posti, şi a cugeta, și 
a se învrednici astfel de apropierea de trupurile acelea de 
copile. Şi încuie uşa cu cheia, pe dinăuntru, şi îşi puse 
cheia la brâu. 


În clipita aceasta a istorisiri sale, Şeherezada văzu că se 
luminează de ziuă şi, sfioasă după obiceiul ei, tăcu. 

Dar când fu cea de a optzeci şi cincea noapte 
Spuse: 


Și încuie uşa cu cheia pe dinăuntru, și îşi puse cheia 
la brâu. Şi începu numaidecât ajunatul. Iar când fu cea 
de a unsprezecea zi, sultanul, părintele tău, luă olul şi 
despecetlui pânza cea ușoară și și-l duse la buze și îl bău 
dintr-o sorbitură. Şi pe dată simți o mulcomire deplină 
şi semnele unei dbshizări mari în lăuntrurile sale. Şi 
de-abia apucase a bea, că și bătu cineva la ușa chiliei. 
Și când deschise ușa, bătrâna intră ţinând în mână o 
legătură întocmită din frunze proaspete de banan. 
Atunci sultanul, părintele tău, se ridică în cinstea ei şi 
îi spuse: „Fii binevenită, preacinstită maică a mea !“ Ea 
îi spuse: „O, Măria Ta, iacătă că slujitorii Celui Nevăzur 
mă trimit la tine ca să-ţi aduc talămul lor: căci le-am 
vorbit de tine, iar ei s-au bucurat mult aflând de priete- 
nia noastră. Și îţi trimit, ca mărturie a bunăvoinței lor, 
“legătura aceasta, în care se află, sub frunzele de banan, 
nişte zumaricale minunate, dintre cele plămădite de 
degetele fecioarelor cu ochi negri din rai. Încât atunci 
când va veni dimineaţa celei de a douăzeci şi una zile, 
să desfaci frunzele acestea de banan şi să-ţi ostoieşti 
ajunarea mâncând zumaricalele.“ La vorbele ei, părin- 
tele rău se bucură până peste poate şi spuse: „Mărire lui 
Allah, cel carele mi-a dat frați printre slujitorii Celui 
Nevăzur !“ Pe urmă îi mulțumi îndelung bătrânei, şi îi 
sărută mâinile, şi o însoți cu multe temeneli până la ușa 
chiliei. Or, precum spusese, în dimineața celei de a 
douăzeci şi una zile, bătrâna nu lipsi a veni iarăşi şi îi 
spuse tărânelui tău: „O, Măria Ta, să ştii că le-am măr- 
turisit fraţilor mei ai Nevăzutului că am de gând să-ți 
"dau în dar copilele; și lucrul i-a bucurat mult, dată fiind 
„prietenia pe care o au acuma față de tine. Încât până a 

ţi le pune în mâini, vreau să le înfățişez slujitorilor Celui 
Nevăzut pentru ca să pună în ele duhul lor şi să reverse 
în ele dulcea mireasmă ce va să te vrăjească; şi ele au să 
ţi se întoarne cu o comoară din sânul pământului, pe 
care au să le-o dea fraţii mei întru Cel Nevăzur!“ Când 
tatăl tău auzi vorbele acestea, îi mulțumi pentru 
ostenelile pe care le dovedea şi îi spuse: „Chiar că-i prea 
mult! Iar cât despre comoara din sânul pământului, 
chiar că mă tem să nu trec cuviința.“ Ci ea răspunse pre- 
cum se cădea; şi părintele tău o întrebă: „Și când socoți 
a mi le aduce înapoi?“ Ea spuse: „În dimineaţa celei de 
a treizecea zile, odată ce își vei fi isprăvit ajunatul şi 
astfel îţi vei fi curăţat trupul; iar ele, la rândul lor, vor 
avea în ele o curăție de iasomie și vor fi ale tale întru 
totul copilele acestea, care fiecare prețuieşte mai mult 
decât toată împărăţia ta!“ El răspunse: „Of, asta-i tare 
adevărat.“ Ea spuse: „Acuma, dacă vrei cumva să mi-o 
încredințezi și pe femeia care îţi este cea mai dragă din- 
tre femeile tale, aș lua-o cu mine şi cu copilele, pentru 
ca s-o înfățișez fraţilor mei și pentru ca harurile celui 
Nevăzut să se reverse şi asupra ei.“ Atunci sultanul, 
părintele tău, îi spuse: „Tare îți mulțumesc! Căci chiar 
că se află în saraiul meu o grecoaică pe care o am dragă 
şi pe care o cheamă Safia; şi este fiica lui Afridun, dom- 
nul Constantiniei; iar Allah mi-a şi dăruit de la ea doi 
copii pe care, vai, i-am pierdut de mulți ani. Ia-o aşadar 
cu tine; o, preacinstito, ca să se reverse şi asupra-i haru- 
rile slujitorilor celui Nevăzut şi ca să poată, prin 
milostivirea lor, să-şi găsească iarăși copiii cărora le-am 
pierdut orice urmă!“ Atunci bătrâna cea sfântă îi spuse: 
„Da, de bună seamă. Porunceşte să fie adusă sultana 


Safia!“ 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


ÎN 

Dar când fu cea de a optzeci şi șasea noapte 


Porunceşte să fie adusă sultana 
Safia!“ Și sultanul tatăl tău porunci pe dată să vină sul- 
tana Safia, mama ta, şi o încredință bătrânei, care o duse 
numaidecât între copilandre. Pe urmă bătrâna intră o 
clipă în iatacul ei şi se întoarse cu un pocal pecetluit; şi 
i-l dădu sultanului Omar Al-Neman și îi spuse: „În 
dimineaţa celei de a treizecea zile, odată ajunatul tău 
încheiat, să te duci să faci o scaldă la hammam şi să te 
întorci să te odihneşti în chilia ta şi să bei pocalul acesta 
care îţi va împlini curăţia şi te va face EN vrednic de a 
ţine la pieptul tău copilele domneşti! Iar acuma asupra-ți 
fie pacea, îndurarea și toate milele lui Allah, o, fiul meu!“ 
Şi bătrâna le luă pe cele cinci fetişcane şi pe mama ta, 
_ sultana Safia, şi plecă. Or, sultanul îşi urmă ajunatul 
până în cea de a treizecea zi. Iar în dimineața aceea a 
treizecea, se ridică şi se duse la hammam și, sfârșindu-și 
îmbăiatul, se întoarse în chilie și popri pe oricine să vină 
să-l tulbure. Și, după ce intră în chilie, încuie iarăşi uşa 
după el cu cheia, şi luă pocalul, desfăcu pecetea, îl duse 
la buze şi îl goli, pe urmă se întinse să se odihnească. 
Cât despre noi toți, cei care ştiam că ziua aceea era ziua 
cea din urmă de post, așteptarăm până seara, şi pe urmă 
toată noaptea, şi apoi până a doua zi la amiază. Și gân- 
deam: „Sultanul pesemne că se odihneşte după toate 
veghile câte le-a îndurat!“ Ci întrucât sultanul stăruia să 
nu deschidă, ne apropiarăm de ușă şi dădurăm glas. Dar 
nimeni nu răspunse. Atunci ne speriarăm tare de tăcerea 
aceea şi ne hotărârăm să spargem ușa şi să intrăm. Şi in- 
trarăm. Or, sultanul nu mai era acolo. Nu găsirăm decât 
0 cărnotie zdrenţuită şi nişte oase descopciate şi negre. 
Atunci ne prăbuşirăm cu toții fără de simţire. lar când 

ne venirăm în cuget, luarăm pocalul și îl cercetarăm. Și 
găsirăm în capacul lui o hârtie pe care era scris aşa: 

„Niciun om făcător de rele nu are cum să trezească 
mila! Şi tot insul care va citi hârtia aceasta să afle că aşa 
este pedeapsa pentru acela care amăgește fetele de domni şi 
le neprihiăneşte. Aşa este treaba cu insul de aici! L-a trimis 
pe "ful său Sarkan s-o răpească din țara noastră pe fata 
domnului nostru, biata Abriza! lar el a luat-o şi a săvârşit 
asupra ei, fecioară, ceea ce a săvârșit! Pe urmă i-a dat-o 
unui rob arap, care a făcut-o să îndure ticăloșiile cele mai 
amarnice şi a ucis-o! lar acuma, ca urmare a faptei lui 
nevrednice de un domn, sultanul Omar Al-Neman nu 
mai este. lar eu, cea care l-am ucis, sunt viteaza, sunt 
pedepsitoarea care se cheamă Muma-Prăpădurilor. Şi, o, 
voi, necredincioşilor, toți care mă citiți, nu numai că l-am 
omorât pe sultanul vostru, dar am luat-o cu mine şi pe sul- 
tana Safia, fiica Măriei Sale Afridun al Constatiniei; şi va 
s-o dau îndărăt tatălui ei; şi pe urmă avem să ne întoarcem 
toți cu oștile, să vă bulucim, şi să spulberăm casele voastre, 
şi să vă stârpim pe toți până la unul! Şi nu are să mai fie 
pe pământ nimeni, decât noi, creştinii, cei care ne închi- 
näm Crucii!” 

După ce citirăm hârtia, pricepurăm toată grozăvia 
prăpădului nostru, şi ne Pium peste obraji cu 
mâinile, şi ne jelirăm îndelung. Da la ce aveau să ne 
mai slujească lacrimile, de vreme ce lucrul cel de neîn- 
dreptat se săvârşise? Și atunci, o, Măria Ta, oastea şi 
_norodul se dezbinară în ce priveşte alegerea urmașului 
răposatului sultan Omar Al-Neman. Şi dezbinarea pinu 
vreme de o lună întreagă, după care, cum nu aveam nicio 
“ştire dacă mai trăieşti, hotărârăm să ne ducem să-l alegem 
“domn pe coconul Şarkan, de la Damasc. Ci Allah te 
scoase în calea noastră, şi se petrecu ceea ce se petrecu! 
Și iac-aşa-i, o, Măria Ta, cu pricina morţii părintelui 
tău, sultanul Omar Al-Neman! 

După ce sfârşi istorisirea morţii sultanului Omar 
Al-Neman, vizirul cel mare Dandan îşi scoase năframa 
şi îşi coperi ochii şi începu să plângă. Și sultanul 
Daul'makan şi sultănița Nozhatu, care şedea dindărătul 
perdelei de mătase, începură și ei să plângă, ca şi marele 
cămăraș şi ca toţi cei ce se aflau cola 

Da cămăraşul, el cel dintâi, îşi şterse lacrimile şi îi 
spuse lui Daul'makan: 

— O, Măria Ta, chiar că lacrimile nu mai pot să slu- 
jească la nimic. Şi nu îţi mai rămâne decât să iei vârtoşie 
şi să-ți întărești inima spre a veghea la trebile împărăției 
tale. Şi-apoi răposatul tău părinte trăieşte mai departe 
în tine, căci părinții trăiesc în copiii vrednici de ei! 

Atunci Daul'makan își curmă plânsul și se gări să 
ţină cel dintâi divan al domniei sale. 

Drept aceea, şezu în jețul domnesc de sub boltă, iar 
cămărașul rămase în picioare lângă el, iar vizirul 
Dandan dinaintea lui, iar oștenii în spatele jeţului dom- 
nesc; iar emirii şi mai marii împărăției, fiecare după 
cinul lui. 

Atunci sultanul Daul'makan îi spuse vizirului Dandan: 

— Înnumără-mi cuprinsul din dulapurile părintelui 
meu. 

Şi vizirul Dandan răspunse: 

— Ascult şi mă supun! 

Şi înşirui tot ce se afla în dulapurile vistieriei — gal- 
beni, odoare şi giuvaieruri; şi îi înmână o socoteală amă- 
nunțită. Atunci sultanul Daul'makan îi spuse: 

— O, vizire al tatălui meu, vei urma a fi şi pe mai de- 
parte vizirul cel mare al domniei mele. 

Şi vizirul Dandan sărută pământul dintre mâinile 
sultanului şi îi ură viață lungă. Apoi sultanul îi spuse 
cămărașului: 

— În ce priveşte bunurile pe care le-am adus cu noi 
de la Damasc, se cade a le împărți oștirii. 

În clipita aceasta a istorisiri sale, Șeherezada văzu că se 
luminează de ziua şi, sfioasă, tăcu. 


Dar când fu cea de a optzeci şi șaptea noapte 
Spuse: 


Atunci cămăraşul deschise lăzile în care se găseau 
bunurile şi odoarele aduse de la Damasc și nu păstră 
chiar nimic din ele, ci le împărţi pe toate ostașilor, dând 
lucrurile cele mai frumoase capilor de oaste. Și toți capii 
sărutară pământul dintre mâinile sale, și făcură urări 
pentru viața sultanului şi îşi ziseră între ei: „Niciodată 
nu am văzut atâta dărnicie!” 

Şi numai atunci sultanul Daul'makan dădu semnul 
„de plecare; şi numaidecât tabăra fu ridicată; iar sultanul, 

în Enea oştii sale, intră în Bagdad. Și tot Bagdadul era 
împodobit; şi toți locuitorii erau îngrămădiți pe pleşu- 
rile caselor, şi femeile, la trecerea sultanului, scoteau 
ţipete ascuțite de bucurie. 

Iar sultanul sui în saraiul său, şi lucrul cel dintâi pe 
care îl făcu fu de a o chema pe căpetenia calemgiilor şi 
de a o pune să scrie o scrisoare către fratele său Şarkan, 
la Damasc. Scrisoarea aceea cuprindea istorisirea amă- 
nunțită a tuturor câte se petrecuseră, de la început până 
la sfârşit. Și se încheia aşa: 

„Și te rugăm, o, frate al nostru, la primirea scrisorii 
noastre să faci pregătirile cuvenite şi să-ți strângi oastea şi 
să-ți împreuni puterile cu ale noastre, spre a porni laolaltă 
războiul sfânt asupra necredincioşilor ce ne ameninţă, şi să 
răzbunăm moartea tatălui nostru şi să spălăm pata care 
trebuieşte a fi spălată!“ 

Pe urmă împături cartea și o pecetlui cu pecetea lui 
şi îl chemă pe vizirul Dandan şi îi înmână cartea 
spunându-i: 

— Numai tu eşti în stare, o, mare vizir, să îndeplineşti 
o solie atâta de gingaşă pe lângă fratele meu. Și vei şti 
cum să-i vorbeşti cât mai înduioşător şi cât mai dulce, 
şi îi vei spune limpede din partea mea: „Stau gata întru 
totul să-ți las scaunul de domnie de la Bagdad şi să fiu 
în locul tău cârmuitorul Damascului.“ 

Atunci vizirul Dandan se gări numaidecât de ple- 
care; şi chiar în seara aceea purcese spre Damasc. 

Or, în lipsa lui, două lucruri peste măsură de însem- 
nate se petrecură la saraiul sultanului Daul'makan. Cel 
dintâi fu că Daul'makan porunci să vină prietenul său, 
bătrânul hammamgiu, şi îl potopi cu cinstiri şi cu 
huzmeturi, şi îi dărui numai pentru el un sarai, și 
porunci ca saraiul acela să fie aşternut cu chilimurile 
cele mai frumoase de la Persia şi de la Korasan. Ci va 
mai veni vorba adesea, de-a lungul povestirii noastre, 
despre hammamgiul acela de treabă. 

Cât despre cel de al doilea lucru, iacără-l: un peşcheş 
alcătuit din zece roabe albe copile îi sosi sultanului 
Daul'makan din partea unuia dintre supușii săi. Or, una 
dintre copile, a cărei frumuseţe sfrunta orice laudă, îi 
plăcu tare mult sultanului Daul'makan care tot atunci 
o şi luă şi se culcă cu ea, și o lăsă plină pe clipă pe dată. 
Ci avem să ne mai întoarcem asupra acestei întâmplări, 
de-a lungul povestirii noastre. 

Cât despre vizirul Dandan, acesta se întoarse curând 
şi vesti pe sultan că fratele său Şarkan ascultase cu multă 
bunăvoință cererea sa şi că pornise la drum, în fruntea 
oştirii lui, spre a răspunde la chemare. Și vizirul adăugă: 

— Încât acuma se cere să ieși în întâmpinarea lui. 

Şi sultanul răspunse: 

— Da, de bună seamă, o, vizire al meu! 

Şi ieşi din Bagdad, şi de-abia poruncise să se aşeze 
tabăra, la o zi de cale, că emirul Şarkan se şi ivi cu oastea 
lui, pe urmele cercetaşilor săi. 

Atunci Daul'makan sări degrabă și porni în întâmpi- 
narea fratelui său; şi, de cum îl văzu, vru să coboare de 
pe cal. Dar Şarkan, de departe, îl rugă să nu facă nimic 
şi, el întâi, sări din șa şi veni fuga să se repeadă în braţele 
lui Daul'makan care, oricum, descălecase și el de pe cal. 
Şi se îmbrățişară îndelung plângând; şi, după ce îşi 
spuseră vorbe de mângâiere unul altuia pentru moartea 
tatălui lor, se întoarseră împreună la Bagdad. 

Și, fără a mai pierde vreme, chemară vitejii din toate 
părțile împărăției, iar aceştia nu pregetară să se înfățişeze 

la chemare, într-atât li se făgăduiau prăzi şi huzmeturi. 
Şi, vreme de o lună, vitejii nu mai conteniră să tot curgă. 
Şi, estimp, Şarkan îi povestise lui Daul'makan toată 
povestea hi iar Daul'makan de asemenea i-o povestise 

e a sa, şi stăruind mult asupra ajutoarelor căpătate de 
a hammamgiu. Încât Șarkan îl întrebă: 

— De bună seamă că îl vei fi răsplătit pe omul acela 
vrednic, pentru toată osârdia lui? 

lar Daul'makan îi răspunse... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a optzeci şi opta noapte 
Spuse: 


lar Daul'makan îi răspunse: 

— Nu întru totul. Întrucât am lăsat s-o fac numaidecât 
după întoarcerea mea de la război, de-o vrea Allah! 

Şi-aşa că atunci putu Șarkan să se încredințeze de 
“adevărul celor spuse de către Nozhatu, care îi fusese 
soţie pe când el habar nu avea că i-ar fi soră, şi de la 
care o avusese pe copila Puterea-Ursitei. Şi împrejurarea 
îi aduse aminte că se cădea să ceară ştiri despre Nozhatu. 

Încât îl rugă pe cămărașul cel mare să-i ducă talâmul din 
parte-i. Şi marele cămăraș îşi îndeplini solia şi îi aduse 
tot așa lui Șarkan talâmul sultăniței Nozhatu, care, pe 
deasupra, cerea ştiri despre fetița ei Puterea-Ursitei. Şi 
Şarkan îi trimise vorbă să fie liniştită, întrucât Puterea- 
Ursitei se află în deplină sănătate la Damasc. Atunci 
Nozhatu îi mulțumi lui Allah pentru aceasta. 

Pe urmă, după ce toate oștile se strânseră și arabii din 
triburi își aduseră bulucurile lor, cei doi fraţi trecură în 
fruntea ordiilor împreunate; şi, după ce Daul'makan îşi 
luă rămas-bun de la roaba cea tânără pe care o lăsase grea, 
şi după ce îi întocmi o simbrie vrednică de ea, ieşiră din 
Bagdad, adulmecând spre meleagurile necredincioşilor. 

Oastea din frunte era alcătuită din voinicii turci, a 
căror căpetenie se chema Bahraman; iar oastea de 
acoperire era alcătuită din voinicii din Deilam! a căror 
căptenie se chema Rustem. Mijlocul era cârmuir de 
Daul'makan, pe când aripa dreaptă era sub poruncile 
emirului Șarkan, iar aripa stângă sub poruncile marelui 
cămăraş. lar marele vizir Dandan fu însărcinat cu 
vegherea peste toată oastea. 

Şi nu conteniră din mers vreme de o lună întreagă, 
odihnindu-se câte trei zile după fiecare săptămână de 
umblet, până ce ajunseră în țara rumilor. Atunci, la ivirea 
lor, locuitorii înspăimântați o luară la fugă din toate 
părţile şi se duseră să se adăpostească la Constantinia, 
dându-i de ştire domnului Afridun despre crâncena 
năvălire a musulmanilor. 

La vestea aceea, domnul Afridun se ridică şi porunci 
să fie chemată bătrâna Muma-Prapădurilor, care toc- 
mai i-o adusese îndărăt pe fiică-sa Safia, şi care totodată 


Persiei (Iranul de azi), mărginită la 
aparțineau grupului turco-tătar, mai 

îl hotărâse şi pe domnul Hardobiu de la Chezareea, pe 
care îl stârnise, să vină cu ea, el şi toată oştimea lui, și 
să se alăture lui Afridun. Și domnul de la Chezareea, 
nesătul cu moartea sultanului Omar Al-Neman, și 
râvnind s-o răzbune încă pe fiică-sa Abriza, zorise s-o 
însoțească pe Muma-Prăpădurilor la Constantinia, în 
fruntea oastei sale. 


Aşa că atunci când Afridun porunci să fie chemată 
bătrâna, ea se și înfăţişă între mâinile lui; iar el îi ceru 
amănunte despre moartea lui Omar Al-Neman, pe care 
ea se grăbi să i le dea. Atunci Măria Sa o întrebă: 

— Şi-acuma, că vrăjmaşul se apropie, ce se cade să 
facem, o, Muma-Prăpădurilor? 

Ea răspunse: 

— O, mărite doamne, o, clironom al lui Cristos pe 
pământ, am să-ţi arăt calea de urmat; şi nici Şeitan, cu 
toate şiretlicurile lui, nu va mai putea să descâlcească 
iyele în care am să-i prind pe vrăjmaşii noştri! 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a optzeci şi noua noapte 
Spuse: 


„Şi nici Şeitan, în pofida tuturor șiretlicurilor lui, 
nu va mai putea să descâlcească ițele în care am să-i 
prind pe vrăjmaşii noştri! Or, iacătă tertipul de urmat 
spre a-i nimici: să trimiţi cincizeci de mii de oșteni cu 
corăbiile, care să ridice pânzele spre a merge la Muntele 
Fumegător, la poalele căruia au aşezat tabără vrăjmaşii 
noştri. lar pe de altă parte, pe drum de uscat, să trimiţi 
toată oştimea ta să-i ia pe neaşteptate pe păgâni. Și aşa 

vor fi prinşi din toate părțile, şi niciunul dintre ei nu va 
avea cum să scape de la prăpăd. Şi-acesta-i gândul meu. 
lar Afridun îi spuse bătrânei: 

— Într-adevăr, dibruiala ta este prea bună, o, crăiasă 
a tuturor bătrânelor și sfetnică a celor mai înţelepţi. 

Și îi plăcu rostuirea şi o puse pe dată în faptă. 

Aşa că năile încărcate cu oșteni ridicară pânzele şi ajun- 
seră la Muntele Fumegător şi descărcară oamenii care se 
îngrămădiră fără zarvă pe după stâncile înalte. Iar pe calea 
uscatului oastea nu zăbovi a sosi în fața dușmanului. 

Or, la ceasul acela, puterile oștilor erau așa: oastea 
musulmană de la Bagdad şi de la Korasan cuprindea o 
sută douăzeci de mii de călăreți sub porunca lui Șarkan. 
Iar oastea necredincioşilor creştini se ridica la o mie de 
mii şi şase sute de mii de luptători. Așa că, atunci când 
noaptea căzu peste munți şi peste câmpii, pământul, de 
toate focurile câte îl luminau, păru ca un pojar. 

Or, la ceasul acela, craiul Afridun și craiul Hardobiu 
îşi strânseră emirii şi capii de oaste, spre a ţine sfat. Și 
hotărâră să purceadă lupta, chiar de a doua zi, asupra 
musulmanilor, din toate părțile deodată. Dar bătrâna 
Muma-Prăpădurilor, care asculta cu sprâncenele încrun- 
tate, se ridică şi spuse domnului Afridun, şi domnului 
Hardobiu, şi tuturor celor de față: 

— O, vitejilor, încleştările trupului, când sufletele nu 
sunt sfințite, nu ar putea să aibă decât urmări negre! O, 
creştinilor, înainte de luptă se cade să vă apropiați de 
Cristos, şi să vă curăţaţi cu tămâia cea mai de seamă 
făcută din spurcuri patriarhale! 

lar cei doi domni şi oștenii răspunseră: 

— Vorbele tale sunt binevenite, o, maică preacinstită! 

Or, iacătă ce mai era și cu tămâia aceea de seamă 
făcută din spurcuri patriarhale: 

Când patriarhul cel mare al creştinilor de la 
Constantinia îşi făcea spurcurile, preoții le strângeau 

cu grijă în nişte pânzări de mătase şi le uscau la soare; pe 
urmă făceau din ele un aluat pe care îl amestecau cu 
mosc, cu ambră şi cu smirnă; şi aluatul acela, după ce se 
usca, îl pisau bine și îl puneau în nişte cutiuțe de aur şi 
îl trimiteau la toți craii creştini și la toate bisericile creş- 
tine. Și praful acela din spurcuri de patriarh slujea ca 
tămâia cea mai de seamă pentru a-i sfinți pe creştini în 
toate împrejurările sărbătoreşti, şi mai ales pentru a-i 
binecuvânta pe noii căsătoriți şi a-i afuma pe noii născuți 
şi a-i blagoslovi pe noii preoți. Ci întrucât numai spur- 
curile patriarhului cel mare de-abia dacă puteau să ajungă 
entru vreo zece olaturi şi nu puteau să fie îndestulătoare 
À atâtea folosințe pentru toate țările creștine, preoții măs- 
luiau praful ST adăugându-l cu alte spurcuri mai puțin 
sfinte, de pildă cu spurcurile unor patriarhi mai mici şi 
ale vicarilor. Şi era tare anevoie să le deosebeşti, de alt- 
minteri. Încât praful acela, din pricina virtuţilor lui, era 
foarte prețuit de porcii de greci care, în afară de afumări, 
îl mai foloseau și ca ir de uns în bolile de ochi, şi ca 
stomahic în bolile de pântece şi de mage. Dar leacurile 
astea erau folosite mai cu seamă la cei mai mari dintre 
crai şi crăițe; şi aşa se făcea că prețul lui era foarte ridicat 
şi că o măsură de o drahmă se vindea pe o mie de dinari 
de aur, Şi iacă-așa cu tămâia din spurcuri patriarhale... 


În clipita aceea a istorisiri sale, Şeherezada văzu că se luminează 
de ziuă şi tăcu sfielnic. 


Dar când fu cea de a nouăzecea noapte 
Spuse: 


Şi iacă-așa cu tămâia din spurcuri patriarhale. Dar 
cât despre craiul Afridun şi despre creştini, iacătă: 
Când se făcu dimineaţă, craiul Afridun, după sfatul 


Mumei-Prăpădurilor, porunci să se adune căpeteniile 

de seamă ale oștirii şi toate ajutoarele lor şi îi puse să 
sărute o cruce mare de lemn și îi afumă cu tămâlia aceea 
de seamă făcută din spurcuri de la patriarhul cel mare, 
adevărate, fără nicio măsluire. Încât duhoarea ei era 
cumplit de tare şi ar fi ucis şi un elefant din oastea 
musulmanilor; dar porcii de greci erau deprinşi cu ea. 

Atunci bătrâna Muma-Prăpădurilor se ridică şi zise: 

— O, Măria Ta, înainte de a da bătălia cu necredin- 
cioşii, se cere, spre a birui neîndoielnic, să ne scăpăm de 
emirul Şarkan, care este însuși Şeitan şi care poruncește 
peste oștirea toată. Întrucât el este cel care îi însuflețește 

e toți oştenii săi și le dă dârzie. Da cu el mort, oastea 
hi rada noastră! Așa că să-l trimitem pe viteazul cel 
mai de preţ dintre războinicii noştri să-l stârnească la o 
luptă piept la piept şi să-l omoare. 

Când auzi Sabat ei, craiul Afridun porunci pe dată 
să vină vestitul luptător Lucas, fiul lui Camlutos, și, cu 
chiar mâna lui, îl afumă cu tămâia de spurc. Pe urmă 
luă olecuță din scârna aceea, o înmuie cu scuipat și îl 
mirui cu ea pe gingii, pe nări şi pe amândoi obrajii, şi 
îi dădu să tragă şi pe nas din ea, şi, cu ce mai rămase, îl 
frecă pe sprâncene şi pe mustăţi. 

Or, afurisitul acela de Lucas era luptătorul cel mai de 
spaimă din toate țările rumilor; și nimenea printre creş- 
tini nu ştia să arunce sulița ca el, ori să mânuiască paloşul 
sau să împungă cu lancea. Da înfăţişarea lui era tot pe 
atâta de îngrețoșătoare pe cât îi era voinicia de mare. Era 
peste poate de hâd la chip, întrucât chipul lui era ca al 
unui măgar de soi rău; şi, privit cu luare-aminte, semăna 
cu o maimuţă; şi, scrutat cu multă grijă, era precum un 
broscoi înfricoșător ori ca un şarpe dintre șerpii cei mai 
răi; iar apropierea lui era mai de neîndurat decât des- 
părţirea de un prieten; şi răpise de la noapte întuneci- 
mile şi de la umblărori împuțiciunea duhoarei. Şi pe 
toate aceste temeiuri fusese poreclit Paloșul-lui-Cristos. 

Aşa că blestematul de Lucas, după ce fu afumat şi uns 
cu spurcuri de către domnul Afridun, îi sărută picioarele 
şi şezu drept dinaintea lui. Atunci domnul îi spuse: 

— Vreau să te duci să-l înfrunți, în luptă dreaptă, pe 
deliul acela de Şarkan, şi să ne scapi de prăpădurile lui! 
Şi Lucas răspunse: 

— Ascult şi mă supun! 

Şi după ce Afridun îi dădu să sărute crucea, Lucas se 
duse şi încălecă pe un roib falnic, acoperit cu un cioltar 
roşu şi bogat, şi înşăuat cu o şa de atlaz bătută cu pietre 
scumpe. Şi se întrarmă cu o suliță lungă cu trei sâmcele; şi, 
astfel, l-ai fi luat drept chiar Şeitan. Pe urmă, cu pristavi de 
oaste şi cu un crainic înainte, se îndreptă către tabăra 
drept-credincioşilor. 

Crainicul deci, înaintea blestematului de Lucas, începu 
să strige cu toată gura lui, în limba arăbească: 

— O, musulmanilor, iată-l pe viteazul vitejilor, care a 

i pus pe fugă puhoaie de oști dintre ordiile de turci, de kurzi 
şi de deilamiți! Este Lucas cel vestit, fiul lui Camlutos! Să 
iasă din rândurile voastre viteazul vostru Şarkan, stăpânul 
Damascului din țara Şamului! Şi, de cutează, să vină să se 
înfrunte cu uriașul nostru! 
Or, de-abia fuseseră strigate vorbele acestea, că se şi 
auzi un duduit răbufnind prin vânt şi o goană de cal 
care făcu să se cutremure pământul şi care aruncă 
spaima până în inima afurisitului de ghiaur, şi făcu 
toate capetele să se întoarcă spre partea aceea. Și se ivi 
însuşi Şarkan, fiul sultanului Omar Al-Neman, şi venea 
drept asupra acelor păgâni, aşijderea unui leu în tur- 
bare, şi călare pe un cal cumu-i gazela cea mai sprintenă. 
Şi îşi ținea în mână lancea și rostea stihurile acestea: 


Mi-e murgul, — frâul când i-l scutur — 
Ca vântul ce-n văzduhuri cântă. 
Ah, murg cuminte! 

Jar lancea-mi de la Ind o flutur 
Ca pe un fulger ce se-avântă 
În valuri-valuri înainte! 


Da necioplitul de Lucas, care era un mocârțan necio- 
plit, de prin nişte meleaguri întunecate, nu pricepea o 
vorbă arăbească şi nu avea cum să deguste futai seta 
acelor stihuri şi rânduirea acelor hanguri. Încât se mărgini 
să-şi atingă fruntea, care era scrisă cu o cruce, şi a-şi duce 
apoi mâna la buze, spre cinstire faţă de acel semn aiurea. 

Şi deodată, mai hâd ca un mistreţ, îşi împinse calul 
spre Șarkan. Pe urmă se opri scurt din goana calului şi 
aruncă sus de tot în văzduh arma pe care o ţinea în 
mână, şi atâta de sus încât ea pieri din priviri. Da în 
curând sulița căzu la pământ. Şi, până a atinge pămân- 
tul, afurisitul, ca un vrăjitor, o şi înșfăcă din zbor. Și 
atunci, din toate puterile lui, îşi azvârli sulița cea cu trei 
sâmcele înspre Şarkan. Iar sulița porni iute ca fulgerul. 
Şi se isprăvise cu Şarkan! 

Da Şarkan, în chiar clipita când sulița trecea 
şuierând şi era să-l străpungă, îşi întinse mâna şi o 
înşfăcă din zbor. Or, mărire lui Șarkan! Prinse sulița cu 
o mână vânjoasă, şi o aruncă în văzduh, atâta de sus 
încât se pierdu din priviri. Şi o prinse iarăși cu mâna 
stângă, într-o clipire de ochi. Și strigă: 

— Pe Cel carele a întocmit cele şapre caturi ale ceru- 
lui! am să-i dau acestui afurisit o învățătură pe veci! 

Şi aruncă sulița. 

Atunci mocofanul de uriaş Lucas vru să facă şi el 
isprava făptuită de Şarkan şi întinse mâna spre a opri 
arma zburătoare. Ci Şarkan, prilejuindu-se de clipita 
aceea în care creştinul se lăsă ca erit, aruncă spre el 
cea de a doua suliță, care îl lovi în frunte, chiar în locul 
în care era însemnat cu crucea. Și sufletul necredincios 
al acelui creştin răbufni din fundu-i şi se duse să se înece 
în flăcările iadului... 

În clipita aceea a istorisirii sale, Şeherezada văzu că se 
luminează de ziuă și tăcu sfielnică. 


Dar când fu cea de a nouăzeci şi una noapte 
Spuse: 


Şi sufletul necredincios al acelui creştin răbufni din 
fundu-i şi se duse să se înece în flăcările iadului. 

Când aflară, din gura însoțitorilor lui Lucas, de 
moartea viteazului lor, oştenii din oastea creştinească se 
jeluiră şi se bătură peste obraji, de durere, şi pe urmă se 
repeziră cu toții la arme, scoțând strigăte de moarte şi 
de răzbunare. 

Atunci crainicii chemară oamenii, care se rânduiră 
în şiruri de bătălie şi, la semnul dat de către cei doi 
domni, se repeziră de-a valma asupra oastei musul- 
mane. Şi încăierarea se dezlănţui. Şi vitejii se năpustiră 
peste viteji. Şi sângele se revărsă peste holde. Și răcnetele 
se rostogoliră peste răcnete. Şi trupurile fură zdrobite 
sub copitele cailor. Şi oamenii se îmbătară de sânge şi 
nu de vin, şi se clătinau ca beţi. Și morţii se grămădiră 

este morți, şi rănile peste răni. Şi bătălia ţinu aşa până 
A căderea nopții, care îi despărți pe cei încăierați. 

Atunci Daul'makan, după ce ii firitisi pe fratele său 
Şarkan pentru vitejia ce avea să-i impodobească numele 
prin veacuri, îi spuse vizirului Dandan şi marelui cămăraș: 

— O, mare vizire, şi tu, o, preacinstite cămăraș, luați 
douăzeci de mii de oșteni şi duceți-vă la depărtare de șapte 
farsangi de la mare. Acolo să vă aciuaţi în valea Muntelui 
Fumegător, iar la semnul ce am să vi-l dau fluturând 
steagul cel verde, să vă sculați deodată gata de lupta 
hotărâtoare. Or, noi cei de aici avem să ne prefacem că 
luăm fuga. Atunci necredincioşii au să se ia după noi. În 
clipita aceea, voi, la rându-vă, să vă luați după ei, iar 

noi, întorcându-ne, avem să-i lovim; iar ei astfel vor fi 
prinşi din toate părțile; şi niciunul dintre necredincioşi 
nu are să scape de paloşul nostru, atunci când avem să 
strigăm: Allah akbar! 

Așa că vizirul Dandan și marele cămăraș răspunseră cu 
ascultare și cu supunere, şi puseră pe dată în fapt tertipul 
ce le fusese poruncit. Şi porniră la drum, pe vreme de 
noapte, şi se duseră să ocupe poziţiile în valea Muntelui 
Fumegător, chiar acolo unde dintru întâi se ascunseseră 
oştenii creştini veniți de pe mare și care apoi se alăturaseră 
oastei de pe uscat; fapt ce avea să le aducă pieirea, întrucât 
socoata dintâi a Mumei-Prăpădurilor fusese mai bună. 

Or, odată cu dimineaţa, toți ostașii erau în picioare 
gata de iureş. Iar peste corturi fâlfâiau steagurile şi scli- 
peau crucile, din toate părțile. Și vitejii din cele două 
tabere îşi făcură mai întâi rugăciunile. 

Drept-credincioșii ascultară procitirea Suralei dintâi 
din Coran, Suraua Vacii!; iar necredincioșii îl pomeniră 
pe Messia, fiul Mariamei, şi se curățiră cu spurcul pa- 
triarhului, dar fără îndoială că din spurc măsluit, dată 
fiind marea mulțime de soldați rămâiați. Or, afumătura 
aceea nu avea să-i mântuie de paloş! 

Într-adevăr, la semnul dat, bătălia începu iarăși, mai 
îndârjită. Ca mingile zburau capetele; pământul se aşternu 
cu mădulare; şi sângele curse puhoaie, și într-atâta, de le 
ajunse cailor până la chingă. 

Ci deodată, ca din pricina unei spaime mari, musul- 
manii, care până aci se luptaseră vitejeşte, dădură dosul 
şi o luară la fugă toți, până la cel din urmă. 


! „Suraua (Capitolul) întâi“ aici este numită greşit „Suraua Vaci“ — căci 
„Suraua Vacii” este cea de a doua sura din Coran, şi cu mult mai lungă 
(286 versete) — pe când Suraua întâia este extrem de scurtă și se rostește 
de către musulmani în ceasurile grele, ca un mijloc de imbărbătare. 

lomnul Afridun al Constantiniei slobozi un olă- 
car la domnul Hardobiu, ale cărui armii până atunci 
nu intraseră în luptă, spunându- 
— Iacătă că musulmanii fug! Căci noi am fost făcuţi 
de neînvins cu sfânta tămâie patriarhicească, cu care 
ne-am tămâiat şi cu care ne-am miruit bărbile şi 
mustăţile. Acuma rămâne în seama voastră să vă repeziți 
pe urmele lor şi să-i prăpădiţi până la unul! Și aşa vom 
răzbuna moartea lui Lucas, viteazul vitejilor noştri... 


La paela oastei musulmane care luase fuga 
astfel, 


În clipita aceasta a istorisiri sale, Şeherezada văzu că se 
luminează de ziuă şi tăcu sfielnic, 


Dar când fu cea de a nouăzeci şi doua noapte 
Spuse: 


i aşa vom răzbuna moartea lui Lucas, viteazul 
vitejilor noştri! 

Atunci Hardobiu, care nu aştepta decât prilejul să-și 
răzbune într-un sfărșit moartea i, minunata Abriza, 
le strigă celor din oastea lui: 

— O, vitejilor! sării pe musulmanii aceia care fug ca 
muierile! 

Or, el habar n-avea că acesta era un vicleşug al viteazu- 
lui vitejilor, emirul Şarkan, şi al fratelui său Daul'makan. 

ntr-adevăr, în clipita în care creștinii lui Hardobiu, 
ţinându-se după ei, îi ajunseseră din urmă, musulmanii 
se opriră din fuga prefăcută și, la glasul lui Daul'makan, 
se năpustiră asupra celor care îi fugăreau, strigând: 
„Allahu akbar!“ Și Daul'makan, ca să-i îndârjească la 
luptă, aruncă acest îndemn: 

— O, musulmanilor, iacătă ziua credinţei! lacătă ziua 

d veți dobândi raiul! Că raiul nu se dobândeşte decât 
la umbra paloşelor! 

Ei atunci se repeziră ca leii. lar ziua aceea nu fu pen- 
tru creştini ziua bătrâneții, întrucât fură secerați fi a 
mai fi avut vreme să-și vadă pletele albind. 

Ci isprăvile săvârşite de Şarkan, în bătălia aceea 
năprasnică, sunt mai presus de toate vorbele’. Şi pe când 
el făcea harcea-parcea tot ce îi ieşea în cale, Daul'makan 
puse să se fluture steagul cel verde, semnul hotărât cu 
cei din vale. Şi vru să se repeadă și el în vălmășag. Ci 
Şarkan îl zări deodată cum se gătea să se avânte. Atunci, 
iute, se duse la el și-i spuse: 

— O, fratele meu, nu se cade să-ţi primejduieşti viaţa în 
vipia bătăliei, căci tu eşti de trebuință la ocârmuirea îm- 
părăţiei tale. Încât, de-acuma, nu am să mă mai depărtez 
de tine, şi am să mă bat numai în preajma ta, apărându-te 
chiar eu împotriva tuturor primejdiilor! 


1 La M. A. Salie, evenimentele continuă astfel: „Şi deodată un călăreț, 
arcuindu-se minunat, îşi tăie cărare prin mijlocul oştii necredincioşilor şi 
răzbătu, călărind voiniceşte printre nevolnici, izbind cu paloşul și cu sulița, 
şi aşternu pământul cu capete și cu trupuri de necredincioşi. Şi necredin- 


se inspăimântară de picirea lor şi își plecară grumazurile, sub 
loviturile l are — iar el era înarmat cu doua paloşe — cel al ochilor 
şi cel rit — şi purta două sulițe — sulița cea de lemn și cea a 


staturii lui — iar buclele-i imbelșugate țineau loc de oaste cu mulți ostași, 
precum a spus despre el poetul: 


Ah, pletele buclate-s frumoase doar atunci 
Când în lia luptei se desfășoară lungi 
Pe umerii de tineri, cu sulițe scăldate 
În sângele acelor cu lungi mustăţi umflate. 
Tar altul spune: 
Strigai deodată cu uimire, când paloşu-și rotea frumos: 
Ajunge agera-i privire, şi paloşul e de prisos! 
i el: „Privirea-i pentru-aceia ce se iubesc până la moarte, 
Iar paloşu-i pentru cei care de dragoste n-avură parte.“ 


Şi, văzându-l, Şarr-Kan, strigă: „Mă j 
niciile Celui Arotmilostiv! cine ești, o, 
l-ai bucurat pe Domnul Cel Atoat itito K; 
cunoaşte, că i-ai pus ă pe oamenii necredinţei şi ai 
viteazul strigă: șia RN cu mine, şi ce 5 le uitat!“ Și, 
dându-și la o parte de pe faţa obrăzarul și lăsându-și la vezală frumusețea 
ascunsă, se vădi că era Dau-ali- Makan. 


iese ție pe Coran și pe vred- 
caz al “ieețdori Cu faptele male 
plătitor, carele fiece faptă o 

ie pirg 

Or, estimp, vitejii musulmani de sub porunca vizirului 
Dandan și a marelui cămăraş, la vederea semnului hotă- 
råt, se desfăşurară într-o jumătate de perghel și retezară 
astfel oastei creștine orice putință înspre corăbiile ei, pe 
mare. Așa că lupta pornită în atari împrejurări nu mai 
putea să fie îndoielnică. lar creștinii fură nimiciţi amarnic 
de oștenii musulmani, atât de kurzi cât şi de persani, şi de 
turci, şi de arabi. Iar cei care izbutiră să scape fură tare 
puţini ca număr. Întrucât până pe la vreo sută douăzeci de 
mii dintre ei îşi găsiră moartea, pe când ceilalți izbutiră să 
scape înspre Constantinia. lac-aşa cu grecii lui Hardobiu! 
Da cât despre cei ai lui Afridun, care se trăseseră pe înăl- 
țimi împreună cu domnul lor, încredințaţi de mai înainte 
„de prăpădul musulmanilor, ce jale trebuie să fi trăit 
văzând fuga alor lor! 

Or, în ziua aceea, pe lângă biruinţă, drept-credincioşii 
mai dobândiră şi o grămadă de pleanuri. Mai întâi toate 
năile, afară de douăzeci care mai aveau oșteni pe punte şi 
care putură să răzbată până la Constantinia spre a vesti 
prăpădul. Apoi toate bunurile şi toate lucrurile de preț 
strânse pe acele năi; pe urmă cincizeci de mii de cai cu 
tacâmurile lor; şi corturile, şi tot ce se afla în ele, precum 
arme şi merinde; şi, într-un sfârșit, o sumedenie fără de 
socoată pe care nicio cifră nu ar izbuti s-o înfățişeze, încât 
[curia or fu mare foarte, şi îi mulțumiră lui Allah pen- 
tru biruință şi pentru plean. Și iacă-așa cu musulmanii! 

Da cât despre fugari, apoi aceştia ajunseră într-un 
sfârşit la Constantinia, cu sufletul bântuit de corbii 
“prăpădului. Și toată cetatea se cufundă în jale, iar 
clădirile şi bisericile fură învelite în pânze cernite, şi tot 
norodul se grămădi în cete mâniate şi scoțând strigăte de 
rocoșire. Şi durerea tuturora nu putu decât să sporească 
atunci când văzură că nu se mai întorceau din toate 
năile decât douăzeci de corăbii, şi din toată oştimea 
“decât douăzeci de mii de oameni. Atunci norodul îi 

învinui pe domni de vânzare. Şi tulburarea lui Afridun 
fu atâta de mare şi spaima lui atâta de grea, că nasul i 
se lungi până la picioare, iar sacul riza lui i se în- 
toarse pe dos... 


În clipita aceasta a istorisiri sale, Șeherezada văzu că se 
luminează de ziuă și, sfioasă cum era de felul ei, tăcu. 


Dar când fu cea de a nouăzeci şi treia noapte 
Spuse: 


„nasul i se lungi până la picioare, iar sacul burdi- 
hanului i se întoarse pe dos, şi măruntaiele i se dezno- 
dară, şi lăuntrurile i se fleşcăiră. Atunci porunci să fie 
chemată bătrâna Muma-Prăpădurilor, spre a-i cere sfat 
despre ce îi mai rămânea de făcut. Şi bătrâna sosi pe 
dată. 

Or, bătrâna Muma-Prăpădurilor, pricina adevărată a 
tuturor acelor năpaste, chiar că era o scârbă de 
baborniţă: viclenită, telpiză, răbăcită în ticăloşii; gura-i 
era împuțită; pleoapele-i roşii şi fără de gene; bnji 
spălăciți şi colbăiți; chipu-i negru ca noaptea; ochii-i 
urduroşi; trupu-i râios; pletele-i îngălate; spinarea-i 
cocârjată; Eesi smochinită. Era cu adevărat urgia 
urgiilor be mai amarnice, şi o năpârcă a năpăreilor 
celor mai veninoase. Şi baba aceea scârbavnică își 
petrecea mai toată vremea la domnul Hardobiu, la 
Chezareea; şi o trăgea inima spre palatul lui, dată fiind 
mulțimea mare de robi tineri ce se aflau acolo, atât 
băieți cât şi fete; întrucât ea îi năsâlnicea pe robii flăcăi 
s-o bobârnicească, şi îi plăcea la rându-i să le bobâr- 
nicească şi ea pe tinerele roabe fete; şi punea mai presus 
de orice târnositul cu acele copile şi mâglişitul Prului 
lor rourat cu al său. Și era amarnic de iscusită la 

meşteşugul mâglişitului; şi se pricepea ca o gulă să le 
vârcolicească hămișlişurile şi să le țumburească ispitit 
bumburii; și, ca să le facă să răzbească la zvâcnetul din 
urmă, le sămălțuia veșcele cu șofran străcurat: fapt ce le 
prăvălea pierite de istov în brațele ei. Încât le dovedise 
cu dibăciile ei pe toate roabele din palat şi, mai când, şi 
pe însoțitoarele Abrizei; da nu putuse să izbutească a o 
dodeli și pe mlădia Boabă-de-Mărgean, iar tertipurile ei 
toate se vădiseră zadarnice față de Abriza; întrucât pe 
Abriza o scârbea din pricina duhoarei răsuflării ei şi a 
damfului de udăciune dospită ce se revărsa de la 
subsuorile și de la vântrele ei, şi a vălurilor duhnite a 
potopurilor de împuţiciuni, mai trăsnitoare decât 
usturoiul stricat, şi a scorțoşeniei pielei ei, mai țepoasă 
decât cea a ariciului şi mai tare decât vițele de elais 
întrucât cotoroanței chiar că i se puteau potrivi bine 
spusele poetului: 


Nicicând mireasma tare de trandafiri cu care 
Își năcläieşte pielea n-are să fie-n stare 
Sä-mpräştie duhoarea-i de vântuiri amare! 


Da se cade a spune că Muma-Prăpădurilor era plină 
de filotimie faţă de toți robii care se lăsau zbârnâiţi de 
ea, precum era și plină de pică față de cei ce nu se lăsau 
biruiţi. Şi taman din pricina dârziei sale era Abriza atâta 
de duşmănită de babă. 

Aşadară, când bătrâna Muma-Prăpădurilor intră la 
Afridun, acesta se ridică în cinstea ei; şi Hardobiu făcu 

la fel. Şi bătrâna spuse: 

— O, Măria Ta, ni se cade acuma să dăm încolo toată 
tămâia şi toate binecuvântările patriarhului, care nu au 
făcut decât să tragă năpastele asupra capetelor noastre. Şi 
să chibzuim mai degrabă a lucra în lumina înțelepciunii 
adevărate. lacătă. Întrucât musulmanii drumețesc cu pas 

spornic spre a veni să împresoare cetatea noastră, se cere 
a trimite crainici în toată împărăţia să imbie gloatele să 
vină la Constantinia ca să înfrunte împreună cu noi 
năvala împresurătorilor. Şi toți oștenii de la toate plaiurile 
să zorească a da fuga să se închidă între zidurile noastre, 
căci primejdia este grabnică! lar cât despre mine, o, Măria 
Ta, lasă-mă slobodă, și în curând pomina are să facă a răz- 
bate până la tine urmarea vicleșugurilor mele şi zvoana 
năpastelor mele asupra musulmanilor. Întrucât, din cli- 
pita aceasta, las Constantinia. Şi Cristos, fiul Mariamei, să 
te ţie sănătos! 

Atunci Afridun zori să urmeze sfaturile Mumei-Prăpă- 
durilor care, precum spusese, plecă din Constantinia. 

Or, iacătă tertipul ticluit de bătrâna cea vicleană. 
După ce ieşi din cetate, luând cu ea cincizeci de voinici 
aleşi, bine pricepători ai limbii arăbeşti, grija ei dintâi fu 
să-i îmbrace în haine de negustori musulmani de la 
Damasc, Căci luase cu ea de asemenea şi o sută de catâri 
încărcaţi cu țesături de toate soiurile, mătăsării de la 
Antiohia și de la Damasc, atlazuri cu străluciri ca de 
mademuri şi zarpale de preţ, şi multe alte lucruri dom- 
neşti. Şi avusese grijă să mai ia, de la Afridun, şi o 
scrisoare de slobodă trecere, care cuprindea, în miezul 
ei, acestea: 

„Neguțătorii cutare și cutare sunt neguțători musulmani 
de la Damasc, străini de țara noastră şi de legea noastră 
creştinească; și, întrucât au făcut neguțătorie în țara noas- 
tră, şi cum negotul întemeiază bună starea unei țări şi 
bogăția ei, şi cum aceştia nu sunt nicidecum oameni purtă- 
tori de războaie, ci oameni pașnici, le dăm slobozenie de 
trecere ca nimenea să nu-i vatăme şi să nu le cășuneze 
nimic, şi nimenea să nu le ceară vreo dijmă ori vreo vamă 
de intrare sau de ieșire pentru mărfurile lor.“ 

Apoi, cu cei cincizeci de oșteni îmbrăcați în neguţă- 
tori musulmani, telpiza de babă se străvesti în schivnic 

musulman, înveşmântându-se într-o cămăşoaie de lână 
albă; pe urmă se frecă pe frunte cu o alifie făcută de ea, 
care îi da o străluceală și o sclipeală de sfințenie fără de 
pereche; înt-un sfârşit, puse să fie legată de picioare în 
aşa chip ca frânghiile s-o strângă până la sânge și să lase 
urme de nevindecat. Atunci numai le spuse însoțito- 
rilor ei: 

— Acuma trebuie să mă bateţi cu bicele şi să-mi 
umple carnea de sânge, în aşa chip ca să-mi lase nişte 
urme de neşters. Și, ca atare, să nu aveţi nicio milă, în- 
trucât nevoia îşi are pravilele ei. Apoi să mă puneţi 
într-o ladă asemeni cu lăzile acestea de mărfuri și să 
aşezaţi lada pe un catâr. Şi purcedeți atunci la drum, 
până ce aveți să ajungeţi la tabia musulmanilor care îl 
au de căpetenie pe Şarkan. Şi celor ce ar vroi să vă stea 
în cale să le arătați scrisoarea de la domnul Afridun, 
care vă zugrăvește ca pe neguțători de la Damasc, şi să 
cereți a-l vedea pe emirul Şarkan; iar când aveți să fiți 
duși dinaintea lui şi când el are să vă întrebe despre 
starea voastră şi despre câştigurile dobândite în țara ru- 
milor necredincioși, voi să-i spuneţi: „O, norocitule 
sultan, câștigul cel mai curat și cel mai de laudă din 
toată călătoria noastră negustorească în ţara păgânilor 
creştini, a fost slobozenia unui sfânt schivnic pe care 
am izbutit să-l scoatem din mâinile prigonitorilor lui, 
care într-o hrubă de sub pământ îl schingiuiau de cinci- 
sprezece ani, ca să-l facă să se lepede de sfânta lege a 
Prorocului nostru Mahomed (asupra-i fie pacea şi 
rugăciunea!). Și iacătă cum s-au petrecut lucrurile: tre- 

cuse o vreme de când ne aflam la Constantinia vânzând 
şi cumpărând, când, într-o noapte, cum stam la rateşul 
nostru și ne socoteam câştigul din ziua aceea, văzurăm 
că se ivește deodată, pe zidul dimpotrivă al sălii, un chip 
mare, al unui om trist, cu ochii plini de lacrimile care-i 
curgeau apoi de-a lungul preacinstitei bărbi albe. Şi 

buzele omului cel trist se mişcară încet şi ne spuseră vor- 
bele acestea: «O, musulmanilor! Dacă printre voi se află 
nişte bărbați cu teamă de Allah şi care urmează întocmai 
pravilele Prorocului nostru (asupra-i fie pacea şi rugăciu- 
nea!) să se ridice şi să plece din țara aceasta de păgâni şi 
să se ducă la oastea emirului Șarkan a cărui ursită a fost 
scrisă că va trebui într-o zi să ia din mâinile rumilor 
cetatea Constantiniei. Şi, în calea voastră, aveți să dați de 
o mânăstire, după trei zile de drum. Și în mânăstirea 
aceea, în cutare olac din cutare loc, aveţi să dați de o 
hrubă sub pământ, unde este închis de cincisprezece ani 
un sfânt schivnic de la Mecca, pe nume Abdallah, ale 
cărui virtuţi sunt plăcute lui Allah Preainaltul. Și a căzut 
în mâinile călugărilor creştini care l-au închis în hruba 
aceea și Îl schingiuiesc amarnic, din ură pentru credința 
lui. Încât slobozenia acelui sfânt are să fie pentru voi fapta 
cea mai plină de vrednicie dinaintea Celui Preaînalt; şi 
chiar numai întru ea însăşi este o faptă tare frumoasă! 
Aşa că nu am a vă spune nimic mai mult. Și pacea fie 
asupra-vă! Şi, spunând acestea, chipul bătrânului cel trist 
se şterse din ochii noştri 


În clipita aceasta a istorisirii sale, Șeherezada văzu că se 
luminează de ziuă și tăcu sfioasă, 


Dar când fu cea de a nouăzeci și patra noapte 
Spuse: 


„Şi, după acestea, chipul bătrânului cel trist se şterse 
din ochii noştri. Atunci, numaidecât, fără a şovăi, 
legarăm toate mărfurile care ne mai rămăseseră şi tot 
ceea ce cumpărasem în ţara rumilor, şi ieşirăm din 
Constantinia. Şi, într-adevăr, după trei zile de drum, 
găsirăm mânăstirea cu pricina, în mijlocul unui sat. 

Atunci, ca să nu stârnim luarea-aminte asupra gându- 
rilor noastre, desfăcurăm o parte din mărfuri în târgul 
obştesc din sat, după datina neguţătorilor, şi ne apucarăm 
astfel să vindem până la ic ata nopții. Atunci, sub 
scutul întunericului, ne strecurarăm k mânăstire, şi îl 
amuţirăm pe călugărul de la poartă; şi intrarăm în 
mânăstire.! 

Şi, precum ne spusese vedenia, îl găsirăm pe sfântul 
schivnic Abdallah, care acuma se află colea într-una din 
lăzile noastre, o, Măria Ta, şi pe care avem să-l aducem 
între mâinile tale. 

Şi, după ce îi învăță vorbele acestea pe însoțitorii ei, 
bătrâna Muma-Prăpădurilor, străvestită în schivnic, 
adăugă: 

— Şi eu atunci mă însărcinez cu nimicirea tuturor 
musulmanilor aceia! 

După ce bătrâna sfârși de vorbit, însoțitorii ei 
răspunseră că ascultă şi că se supun, şi purceseră îndată 
s-o biciuiască până la sânge, şi pe urmă o băgără într-o 
ladă goală, pe care o suiră pe spinarea unui catâr, și 
porniră la ea spre a duce la îndeplinire socoata 
vicleşugului. 

Da cât despre oastea cea biruitoare a drept-credin- 
 cioşilor, după spulberarea creștinilor, îşi împărți prada şi 
înălță slavă lui Allah pentru binefacerile sale. Apoi 


"La M. A. Salie: „...şi am auzit cum cineva care se ruga, după ce citise 
din Coran, spunea următoarele stihuri: 
Spun inimii să rabde şi pieptului s-adaste, 
Sen suflet mi se varsă o mare de năpaste. 

De nu mai am scăpare, mai bine mor deplin — 
Că e mai bună moartea decât atâta chin. 

La țara mea vreodată, o, fulger, de-i răzbi, 
Şi-ai mei cu strălucirea lor te vor adumbri, 

Le spune de la mine: «Cum să ne mai vedem? 
Războaiele ne sfarmă, și zac robit de vremi.» 
Du celor dragi sărutul și vorba mea de-acum: 
«Zac forecat cu lanțuri în temniță la rumi.»" 

Daul'makan și Șarkan își întinseră mâna spre a se 
firitisi şi se imbrăţişară, iar Şarkan, în bucuria sa, îi spuse 
lui Daul'makan: 

— O, fratele meu, îţi urez ca Allah să-ți dea de la soţia 
ta însărcinată un copil de parte bărbătească, ca să pot 
să-l însor cu fetița mea Puterea-Ursitei! 

Şi nu conteniră să se bucure împreună, până ce 
vizirul Dandan le spuse: 

— O, Miriile Voastre, cuminte este şi de tot potrivit 
ca, fără a pierde vremea, să pornim pe urmele celor 
biruiţi, şi, fără a le da răgaz să se întocmească iar, să 
mergem să-i împresurăm în Constatinia și să-i spul- 
berăm cu totul de pe faţa pământului, întrucât, cum 
spune poetul: 


Cea mai aleasă bucurie-i 

Să tai cu paloşu-n dușman, 
Zburând ca pajera pustiei 

În şa, călare pe-un șoiman. 
Aleasă bucurie este 

Un crainic galopând pe drum 
Ca să-ți aducă dulcea veste 
Că mult-iubita vine-acum. 


Dar bucuria-i şi mai mare 
Când se ivește însăşi ea, 
Naintea crainicului care 
Numai sosirea i-o vestea. 


Ci mai aleasă bucurie-i 
Să tai cu paloşu-n duşman, 
Zburând ca pajera pustiei, 
În şa, călare pe-un şoiman. 

După ce vizirul Dandan prociti stihurile, cei doi 
sultani primiră cu drag sfatul lui şi dădură semnul de 
plecare spre Constantinia. Și toată oastea porni la 
drum, cu căpeteniile în frunte. 

Şi merseră fără de odihnă și străbătură nişte câmpuri 
mari şi pârjolite pe unde nu creştea altă buruiană decât 
o iarbă galbenă împrăștiată prin acele pustietăţi în care 
nu sălășluia decât numai sufletul lui Allah. Și, după şase 
zile de mers istovitor, prin pustietăţile fără apă, 
ajunseseră într-un sfârşit într-o țară care îl binecuvânta 
pe Ziditor. Dinaintea lor se întindeau pajişti pline de 
reveneală pe unde se preumblau ape zvonitoare, şi unde 
înfloreau pomi roditori. Şi meleagul acela, pe unde 
zburdau gazelele şi cântau păsărelele, se ivea ca un rai, 
cu pomii lui cei mari, beţi de roua ce le impodobea 
ramurile, şi cu florile lor, ce zâmbeau adierii lainice, 
precum spune poetul: 


Copile, iată: sub flori adormite 
Muşchiul grădinii fericit întinde 
Covoru-i de smaralde risipite 

În boabele de rouă strälucinde. 
Închide-ți ochii şi ascultă-ncalte 

Cum cântă apa-ncet prin trestii nalte, 
Izvoru-și prinde stropii mici în salbe 
Legându-le de florile subțiri. 

Ah, clopoței de-argint la glezne albe, 
Și voi, frumoase flori, faceți-i salbe 


Și dulci cununi iubirii-ntre iubiri! 


După ce îşi săturară inimile cu desfătările acelea, cei 
doi fraţi chibzuiră să se odihnească un răstimp acolo. 
Într-adevăr, Daul'makan îi spuse lui Şarkan: 

— O, fratele meu, nu cred că ai văzut la Damasc 
grădini atâta de frumoase! Să stăm aşadar aici ca să ne 
odihnim două-trei zile şi să le dăm păs oștenilor noștri 
să răsufle oleacă la reveneală și să bea din apa aceasta 
atâta de dulce, spre a putea să lupte mai straşnic îm- 
potriva necredincioşilor. 

lar Şarkan găsi că gândul era minunat. 

Or, cum şi trecuseră două zile de când şedeau acolo 
şi tocmai se găteau să-şi strângă corturile, auziră nişte 
glasuri în depărtare; şi, întrebând ce este, li se răspunse 
că este o caravană de negustori de la Damasc ce se în- 
torcea în țara lor, după ce vânduseră şi cumpăraseră în 
țara ghiaurilor, şi că oştenii le popriseră acum calea spre 
a-i pedepsi că făcuseră negustorie cu păgânii. 

Ci, dia în clipita aceea, negustorii se iviră, îm- 
potrivindu-se şi rocoşindu-se, înconjurați de oșteni. Şi 
se aruncară la picioarele lui Daul'makan şi îi spuseră: 

— Am umblat în țara necredincioşilor, care ne-au 
omenit şi nu ne-au vătămat nici la trupuri, nici la 
bunuri; şi iacătă că acuma drept-credincioșii, frații 
noştri, ne pradă şi ne obijduiesc în ţară musulmană! 

Pe urmă scoaseră scrisoarea, hatişeriful de la dom- 
nul din Constantinia, şi i-o întinseră lui Daul'makan 
care o citi, şi tot aşa şi Şarkan. lar Şarkan le spuse: 

— Ceea ce vi s-a ridicat vi se va da îndărăr pe dată. Da 
şi voi, pentru ce, ca musulmani, v-aţi dus să faceți 
neguțătorie cu păgânii? 

Atunci negustorii răspunseră: 

— O, stăpâne al nostru, Allah ne-a călăuzit la creștinii 
aceia spre a fi temei într-o biruință mai de seamă decât 
toate biruințele oștilor şi decât toate câte le-ai dobândit 
tu vreodată! 

lar Şarkan spuse: 

— Şi care-i biruinţa aceea, o, negustorilor? 

Ei răspunseră: 

— Nu putem să vorbim despre ea decât la loc tăinuit, 
la adăpost de iscoade; întrucât, dacă lucrul s-ar da în 
vileag, niciun musulman nu ar mai putea vreodată, nici 
măcar la vreme de pace, să pună piciorul în ţara creş- 
tinilor. 

La vorbele acestea, Daul'makan şi Şarkan îi luară pe 
negustori şi îi duseră într-un cort lăturalnic, cu totul la 
adăpost de urechi iscoditoare Atunci negusto: 


În clipita aceasta a istorisirii sale, Şeherezada văzu că se 
luminează de ziuă şi tăcu sfioasă. 


Dar când fu cea de a nouăzeci și cincea noapte 
Spuse: 


Mi s-a izvodit, o, norocitule sultan, că negustorii le 
înşirară atunci celor doi fraţi basna născocită şi dăscălită 
de Muma-Prăpădurilor. Şi cei doi fraţi se tulburară 
până peste poate ascultând povestea chinurilor sfântului 
schivnic și slobozirea lui din hruba mânăstirii. Și îi 
întrebară pe negustori: 

— Şi acuma unde este schivnicul cel sfânt? 

Ei răspunseră: 

— După ce l-am omorât pe călugărul paznic de la 
mânăstire, ne-am zorit să-l băgăm pe sfânt într-o ladă, 
pe care am încărcat-o pe spinarea unuia din catârii 
noştri, şi am fugit cât mai iute. Şi avem să-l aducem 
acuma dinainte-vă. Da, până să fugim de la mânăstire, 
am putut să băgăm de seamă că erau încuiate acolo 
mormane şi mormane de aur, de argint, şi de pietre 
scumpe, şi de odoare de toate felurile, despre care de 
altminteri are să vă grăiască mai bine sfântul schivnic, 
peste câteva clipire. 

Şi negustorii se repeziră să despovăreze catârul, şi 
deschiseră lada, şi îl aduseră pe sfântul schivnic dinain- 
tea celor doi fraţi. Şi se ivi negru ca o teacă de roşcovă, 
atâta slăbise şi se sfrijise; și purta pe trupul lui urmele 
vătămăturilor lăsate de loviturile de bici şi care semănau 
cu urmele de lanţuri înfipte în carne. 

Când îl văzură (da în fapt era bătrâna Muma-Prăpă- 
durilor!), cei doi fraţi rămaseră încredințaţi că aveau 
dinaintea lor pe cel mai sfânt dintre schivnici, mai cu 
seamă când băgară de seamă că fruntea schivnicului era 
sclipitoare ca soarele, datorită unsorii ticăloase cu care 
viclenita de babă îşi năclăise pielea. Și păşiră către ea şi 
îi sărutară mâinile şi picioarele cu evlavie, cerându-i 
binecuvântarea, cu lacrimile în ochi, ba se mai porniră 
să şi plângă cu suspine, aşa de induioșați erau de chinu- 
rile îndurate de cel pe care îl socoteau un sfânt schivnic. 
Ea atunci le facu semn să se ridice şi le spuse: 

— Conteniţi acuma de-a plânge, şi ascultați la vorbele 
mele! 

Atunci cei doi frați se supuseră numidecâr, iar ea le 
spuse: 

— Aflaţi că, în ce mă priveşte, eu mă supun liniştit 
voinţei Srăpânului şi Domnului meu, întrucât ştiu că 
muncile pe care mi le trimite sunt numai ca să-mi pună 
la cercare răbdarea şi smerenia. Slăvit și preamărit fie El! 
Că acela care nu ştie să îndure cercările Celui Preabun 
nu va izbândi nicicând să se îndulcească de bunătățurile 
raiului. Și dacă acuma sunt bucuros de slobozirea mea, 
nu este nicidecum pe temeiul sfârşitului caznelor mele, 
ci pe temeiul venirii mele în mijlocul fraților noştri 
musulmani, şi pe al nădejdii mele de a muri sub copitele 
cailor de viteji luptând pentru flamura Islamului! Căci 
vitejii care sunt ucişi în războiul sfânt nu mor, sufletul 
lor este fără de moarte. 

Atunci cei doi fraţi îi luară încă o dată mâinile şi i le 
sărutară, şi vroiră a da poruncă să i se aducă de mâncare, 
dar ea se impotrivi, zicând: 

— Ajunez de mai bine de cincizprezece ani şi nu pot 
acuma, când Allah mi-a dovedit atâtea milosârdii, să fiu 
aşa de păcătos cât să-mi curm postitul şi ajunatul; da 
poate că, spre scapătul soarelui, am să mănânc oleacă. 

Atunci ei nu mai stăruiră; da când se lăsă înserarea 
puseră să se gătească bucate şi i le aduseră chiar ei; ci 
telpiza se împotrivi iarăși, zicând: 

— Nu este acuma ceasul de mâncare ci de rugă la 
Preaînaltul! 

Şi se şi aşeză a rugăciune în mijlocul mihrabului!. Şi 
şezu aşa rugându-se toată noaptea, fără de răgaz, şi tot 
aşa şi în cele două nopți următoare.” Atunci cei doi frați 
fură cuprinși față de ea de o mare preacinstire, soco- 
tind-o un bărbat, un sfânt schivnic; şi îi dădură un cort 
mare numai pentru ea, şi slujitori anume, şi bucătari; şi, 
la sfârşitul zilei de-a treia, cum ea stăruia să nu mănânce 
nimic, cei doi frați veniră chiar ei s-o slujească şi puse- 
ră să i se aducă în cort tot ceea ce ochiul şi sufletul pot 
să râvnească din lucrurile ispititoare. Dar ea nu vroi să 
se atingă de nimic şi nu mâncă decât o bucată de pâine 
şi un pic de sare. Încâr cinstirea celor doi frați nu făcu 
decât să sporească, iar Șarkan îi spuse lui Daul'makan: 

— Chiar că omul acesta s-a lepădat pe deplin de toate 
“bucuriile lumii! Iar de n-ar fi războiul care mă sileşte să 
lupt cu necredincioşii, m-aş dărui pe de-a întregul 
supuşeniei faţă de el, şi l-aş urma toată viaţa, spre a trage 


1 Mihrabul este ungherul de rugăciune în care cel ce se roagă şade cu 
picioarele încrucișate sub el şi cu fața îndreptată spre Mecca. 

2 La M. A. Salie și la Henning, se precizează: „şi nu se întrerupea decât 

Eu a rod cala maile late de s tăi ră dual adici sapane 

rmula: „Pacea şi milele lui Allah fie cu tine!“ formulă cu care se incheie 
fiecare rakat (rakat fiind totalitatea gesturilor și a exclamaţiilor ce alcătu- 
o rugăciune musulmană). 

asupra-mi binecuvântările sale! Da haide să-l rugăm a 
tăităsui cu noi oleacă, întrucât mâine avem să purce- 
dem asupra Constantiniei şi nu vom avea alt prilej mai 
bun să ne bucurăm de vorbele sale. 

Atunci vizirul cel mare Dandan spuse: 

— Şi eu aş vrea să-l văd mai de-aproape pe sfântul 
schivnic şi să-l rog să se roage pentru mine, ca să pot 
să-mi găsesc moartea în războiul cel sfânt şi să mă duc 
să mă înfățişez dinaintea Domnului Arotstăpân; că 
mi-e destul cât am trăit. 

Atunci tustrei luară calea înspre cortul în care sălășluia 
viclenită bătrână Muma-Prăpădurilor; şi o găsiră scu- 
fundată în canunul rugăciunii. Atunci ei șezură s-o 
aştepte să-şi isprăvească rugăciunea; da întrucât, după trei 
ceasuri de aşteptare, în pofida lacrimilor de minunare şi 
a suspinelor lor, ea nu se dezlipea neam de șederea aceea 
în genunchi, şi nu le da niciun pic de luare-aminte, păşiră 
spre ea şi sărutară pământul. Ea atunci se ridică şi le ură 
bună pace şi bună venire, şi le spuse: 

— Da ce aţi venit să faceţi la ceasul acesta? 

Ei răspunseră: 

— O, sfinte schivnice, au şi trecut multe ceasuri de 
când suntem aici. Nu ai auzit suspinele noastre? 

Ea răspunse: 

— Cel ce se află dinaintea lui Allah nu poate nici să 
audă, nici să vadă ce se petrece în lumea aceasta de jos! 

Ei îi spuseră: 

— Am venit să te vedem, o, sfinte schivnice, spre 
a-ţi cere binecuvântarea înainte de lupta cea mare și 
spre a auzi din gura ta povestea robiei tale la necredin- 
cioşii pe care mâine, cu ajutorul lui Allah, avem să-i 
nimicim până la unul! 

Atunci afurisita de babă spuse: 

— Pe Allah! dacă nu aţi fi căpeteniile drept-credin- 
cioşilor, niciodată nu v-aș fi istorisit ceea ce am să vă 

istorisesc. Întrucât urmările au să fie, pentru voi, de un 
folos nemăsurat. Ascultaţi, dară! 


POVESTEA MÂNĂSTIRII 


Aflaţi că am zăbovit îndelungă vreme la Locurile 
Sfinte!, în tovărăşia oamenilor cucernici şi aleşi; și 
trăiam cu ei, în umilință deplină, nepunându-mă vreo- 
dată mai presus de ei, întrucât Allah Preaînaltul m-a 
dăruit cu harul smereniei și al lepădării de sine. Şi chiar 
gândeam să-mi trec așa toate zilele vieții în linişte, în 
împlinirea datorinţelor cucernice şi în tihna unui trai fără 
de necazuri. Da socoteam fără a ține seama de ursită. 

intr-o noapte, pe când mă dusesem la țărmul mării, 
pe care nu o văzusem niciodată, am fost mânat de o 
putere de neînfrânt să păşesc pe apă. Şi m-am îndrep- 
tat neabătut către apă şi, spre marea mea minunare, am 
început să merg pe apă fără să mă scufund şi fără ca 
baremi să-mi ud picioarele goale. Şi-am început astfel 
să mă preumblu păşind pe mare, o bună bucată de 
vreme; după care m-am întors la țărm. Atunci, cu 
minţile uluite pe deplin de darul acela mai presus de 
fire pe care îl aveam fără să ştiu, m-am îngâmifat în sinea 
mea, gândind: „Au cine mai poate să meargă ca mine pe 
ape?“ De-abia ticluisem eu în minte gândul acesta, că 
Allah m-a şi pedepsit pentru trufia mea, punându-mi 
pe dată în inimă patima de călătoriri. Şi plecai de la 
Sfintele Locuri. Şi, de-atunci, m-am apucat să rătăcesc 
de colo-colo, pe toată fața pământului. 

Or, într-o zi, pe când hălăduiam prin țările rumilor, 
da îndeplinindu-mi neabătut datorinţele sfintei noastre 
credinţe, am ajuns la un munte înalt şi mohorât în vår- 
ful căruia era o mânăstire de-a creştinilor, care se afla 


1 Adică la Ierusalim. 

sub paza unui călugăr. Îl cunoscusem pe călugărul acela 
odinioară, la Locurile Sfinte, şi numele lui era Matruna. 
Încâr, de cum mă văzu, se şi repezi temenindu-se în în- 
tâmpinarea mea şi mă pofti să intru să mă odihnesc în 
mânăstire. Or, vicleanul de necredincios îmi urzea 
pieirea, întrucât de-abia intrasem în mânăstire că mă şi 
puse să merg după el printr-o hrubă lungă, la capătul 
căreia se lea o ușă în beznă. Şi mă îmbrânci 
deodată în fundul acelei bezne şi trânti uşa şi mă încuie. 
Și mă lăsă acolo patruzeci de zile, fără să-mi dea nici să 
eau, nici să mănânc, cugetând să mă facă să mor de 
foame, din ură faţă de credința mea. 
ntr-acestea, sosi la mânăstire, într-o trecere nepre- 
vestită, căpetenia cea mai de seamă de peste toți călugări 
şi era însoțit, după năravul căpeteniilor de călugări, de 
un alai întocmit din zece călugări tinerei, tare frumoși, şi 
de o copilă la fel de frumoasă ca şi cei zece călugărei; şi 
copila era îmbrăcată într-o haină de călugăriță care îi 
strângea mijlocul şi îi nurluia şoldurile şi sânii. Și numai 
unul Allah ştie ce rostuia căpetenia de călugări cu copila 
pe care o chema Tamasil şi cu călugăraşii care îl însoțeau. 

Încâr, la sosirea mai-marelui său, călugărul Matruna 
îi povesti despre întemnițarea și despre chinuirea mea 
cu înfometarea de patruzeci de zile. lar mai-marele 
călugărilor, pe care îl chema Dechianos, îi porunci să 
deschidă uşa hrubei și să scoată de acolo osemintele 
mele, spunând: 

- Masala pesemne că la ceasul de acum e o 
grămadă de oase atâta de descărnate de nici păsările de 
pradă nu s-ar ispiti să se atingă de ele! 

Atunci Matruna și călugării cei tineri deschiseră uşa 
de la bezne şi mă găsiră îngenuncheat în rugăciune. La 
priveliştea aceea, eu Matea za strigă: 

— A, vrăjitor blestemat! Să-i zdrobim oasele! 

Şi căşunară toți asupra-mi cu lovituri năprasnice de 
bâte şi de bici, până într-atâta cât socoti că-mi dau 

duhul. Şi pricepui atunci că Allah mă făcea să îndur 
atâtea năpaste spre a mă pedepsi de făloşia mea trecută: 
mă umflasem de trufie când văzusem că pot să merg pe 
mare, câtă vreme nu eram decât o sculă în mâinile Li 
Preaînalt. 

Aşa că, după ce călugărul Matruna şi ceilalți pui de 
cățea mă aduseră în starea aceea jalnică, mă legară în 
lanţuri şi mă aruncară îndărăt în hruba de bezne. Şi de 
bună-seamă că acolo aş fi murit de foame, dacă Allah 
nu ar fi vroit să înduioșeze inima tinerei Tamasil care, 
în fiecare zi, venea la mine pe furiş să-mi dea o pâine de 
orz şi un ulcior cu apă, în toată vremea cât căpetenia 
călugărilor şedea la mânăstire. Or, căpetenia călugărilor 
şedea îndelung la mânăstire, unde tare îi mai plăcea, şi 
până la urmă şi-o şi alese ca loc de şedere îndătinat; iar 
când era silit să plece, o lăsa acolo pe tânăra Tamasil sub 
paza călugărului Matruna. 

Am stat așa închis în hrubă vreme de cinci ani; şi, 
la rându-i, copila creştea şi se făcea de o frumuseţe ce 
adumbrea până şi pe cea a celor mai frumoase fete din 
vremile ei. Că pot să vă încredinţez, o, măriile voastre, 
că nici în țara noastră, nici în ţara rumilor nu i se poate 
găsi perechea. Ci copila aceea nu este singurul giuvaier 
închis în mânăstire, întrucât sunt grămădite acolo co- 
mori fără de număr — aur, argint, odoare şi bogății de 
toate neamurile şi care covârşesc orice socoată. facă 
se cere să zoriți a vă duce să luaţi cu năvală mânăstirea 
şi să puneţi mâna pe copilă şi pe comori; şi am să vă 
slujesc chiar eu de călăuză spre a vă deschide uşile de 

la ascunzătorile și de la dulapurile pe care le ştiu şi mai 
cu seamă cele de la dulapul cel mare al căpeteniei 
călugărilor Dechianos, dulap în care se află vasele de 
„aur meşterit, cele mai frumoase; şi am să v-o dau pe 
minunea aceea vrednică de sultani, care este copila 
"Tamasil; că, pe lângă frumusețe, mai stăpâneşte şi harul 

cântecului și ştie toate cântecele arăbeşti de prin cetăți 
şi de pe la beduini. Şi are să vă facă să petreceți zile de 
lumină şi nopți de zahăr şi de binecuvântare. 

Cât despre slobozirea mea din hrubă, o știți din gura 
vrednicilor negustori care și-au primejduit viaţa ca să 
mă scape din mâinile creștinilor — afurisi-i-ar Allah și pe 
ei şi pe urmașii lor, până la Ziua Judecăț 

După ce ascultară basna, cei doi frați rămaseră bu- 
curoşi până peste poate gândindu-se la toate pleanurile 
pe care aveau să le dobândească şi mai cu seamă la 
tânăra Tamasil, despre care bătrâna zicea că e tare 
pricepută, în pofida tinereții ei, la meșteșugul des- 
fătărilor. Dar vizirul Dandan nu ascultase povestea 
decât cu un simțământ de neîncredere mare şi, dacă nu 
se ridicase şi nu plecase, era numai din cinstire faţă de 
cei doi sultani; întrucât vorbele ciudatului schivnic nu 
îi intrau în cap nicidecum şi erau departe de a-l 
încredința ori de a-l mulţumi. Ci îşi tăinui părerea şi 
nu vroi să grăiască nimic, de teamă să nu se înșele. 

Ci Daul'makan vru dintru-ntâi să meargă asupra 
mânăstirii în fruntea oastei lui toare; dar bătrâna 
Muma-Prăpădurilor îl dezmântă spunându-i: 

— Mi-e grijă ca nu carecumva căpetenia călugărilor, 
Dechianos, la vederea tuturor oștenilor, să nu se 
înfricoşeze şi să nu se sfeterească din mânăstire, luând-o 
cu el şi pe copilă. 

Atunci Daul'makan trimise după marele cămăraş şi 
după emirul Rustem şi după emirul Bahraman și le 
spuse: 

— Mâine, la răsărit de ziuă, aveţi să porniţi asupra 
Constantiniei, unde şi noi nu vom zăbovi să ne ală- 
turăm vouă. Tu, o, mare cămăraș, vei lua cârmuirea în- 
tregii oști în locul meu; iar tu, Rustem, ai să ţii locul 
fratelui meu Şarkan; iar tu Bahraman, ai să ţii locul 
vizirului cel mare Dandan. Și mai ales luaţi bine seama 

să nu dați în vileag oastei că noi lipsim. De altminteri 
lipsa noastră nu are să fie decât de trei zile. 

Pe urmă Daul'makan, Şarkan și vizirul Dandan 
aleseră o sută de voinici dintre cei mai viteji şi o sută de 
catâri încărcaţi cu lăzi goale menite să cuprindă como- 
rile din mânăstire; şi o luară de asemeni pe bătrâna 
Muma-Prăpădurilor, vicleana pe care ei tot o socoteau 
un schivnic îndrăgit de Allah; şi, urmând îndrumările 
ei, luară calea spre mânăstire. 

Cât despre cămărașul cel mare şi despre cetele 
musulmane... 


În clipita aceasta a istorisirii sale, Șeherezada văzu că se 
luminează de ziuă şi se opri cu sfioşenie din povestit. 


Dar când fu cea de a nouăzeci și şasea noapte 
Spuse: 


Cât despre cămărașul cel mare și despre cetele 
musulmane, urmând porunca sultanului Daul'makan, 
a doua zi, de cu zori, strânseră corturile şi purceseră la 
drum asupra Constantiniei. 

La rându-i, bătrâna Muma-Prăpădurilor nu îşi 
pierdu vremea. De cum ajunseră departe de corturi, 
scoase din una dintre lăzile ce le avea pe catârul ei doi 
porumbei dăscăliți de ea; şi prinse la gâtul fiecăruia câte 
„o scrisoare către domnul Afridun de la Constantinia, 
în care îi da de ştire despre toate câte săvârşise, şi încheia 
spunând: 
„Încât, o, Măria Ta, se cere a trimite numaidecât la 
mânăstire zece mii de oșteni din cei mai încercați dintre 
rumii cei mai viteji. Şi, când au să ajungă la poalele 
muntelui, să nu se clintească până la sosirea mea! Şi atunci 
am să vi-i dau în mână pe cei doi sultani şi pe vizir, şi pe 
cei o sută de oșteni musulmani. 

Şi se cade să-ți spun, o, Măria Ta, că vicleșugul meu nu 
poate să izbândească fără de moartea paznicului de la 
mânăstire, călugărul Matruna; așa că am să-l jertfesc pen- 
tru binele obştesc al oastei creştineşti, întrucât viața unui 
călugăr nu prețuieşte nimic față de mântuirea crești- 
nătății. 

$i preamărit fie Cristos, Domnul nostru, acum și în 
vecii vecilor!“ 

Şi porumbeii ducărori ai scrisorilor ajunseră pe 
foișorul cel înalt de la Constantinia; şi străjerul luă 
scrisorile agățate la gâtul porumbeilor şi se duse îndată 
să le dea nului Afridun. Şi domnul, de cum citi 
cartea, porunci numaidecât să se strângă cei zece mii 
de oșteni trebuincioşi şi să i se dea fiecăruia câte un cal 
şi, pe deasupra, câte o cămilă sprintenă şi câte un catâr 
ca să care prada ce aveau s-o facă asupra dușmanului. Şi 
le porunci să pornească în graba mare către mânăstire. 


Estimp, sultanul Daul'makan, şi Şarkan, şi vizirul 
Dandan, şi cei o sută de oșteni, odată ajunşi la poalele 
muntelui, trebuiră să bată singuri urcușul până la 
mânăstire, întrucât bătrâna Muma-Prăpădurilor, dove- 
dindu-se peste poate de sfârşită de călătorie, rămase la 
poala muntelui, spunând: 

— Urcaţi-vă dintru-ntâi voi, şi pe urmă, când mânăs- 
tirea are să fie în puterea voastră, am să sui şi eu să vă arăt 
comorile tăinuite. 

Or, suiră la mânăstire, unul câte unul, furişându-se; 
şi» ajunşi sub ziduri, se cățărară sprinteni pe ele şi săriră 
toţi dintr-odată în grădină. Atunci, la tropăitul lor, veni 
în fugă paznicul, călugărul Matruna; da se zise cu el, 
întrucât Șarkan strigă j oştenii lui: 

— Săriţi pe afurisitul de câine! 

Şi pe dată o sută de lovituri îl şi străpunseră; şi 
sufletul lui de păgân răbufni din zgău şi se duse să se 

înfunde în flăcările iadului. Şi prădarea mânăstirii 
începu cu socoteală. Mai întâi intrară în ungherul cel 
sfânt unde creştinii îşi grămădeau prinoasele; şi acolo 
găsiră, agățate pe ziduri, de sus până jos, o puzderie de 
odoare şi de lucruri scumpe, cu mult mai multe decât 
le spusese schivnicul cel bătrân. Și îşi umplură lăzile şi 
sacii şi încărcară totul pe catåri şi pe cămile. 

Dar cât despre fetişcana cu numele de Tamasil, pe 
care le-o zugrăvise schivnicul, nici urmă, nici de ea, şi 
nici de cei zece călugărași tot atâta de frumoși ca şi ea, 
nici de lepădătura aceea de mai-mare al călugărilor, 
Dechianos. Încât gândiră că fetişcana ori că ieşise la 
vreo preumblare, ori că se ascunsese în vreo chilie; şi 
scotociră toată mânăstirea; şi şezură s-o aştepte vreme 
de două zile; ci tânăra Tamasil nu se ivea neam. Şi 
Şarkan, îngrijorat, spuse într-un sfârşit: 

— Pe Allah! o, fratele meu, inima şi gândul îmi sunt 
muncite de grija faţă de oștenii Islamului pe care i-am 
lăsat să se ducă singuri la Constantinia și despre care 
nu avem nicio ştire! 

Și Daul'makan spuse: 

— Şi eu socot tot aşa, în ce priveşte pe numita 
Tamasil şi pe tinerii ei slujitori, că trebuie să ne luăm 
gândul, întrucât nu văd să vină nimic. Încât acuma, că 
am aşteptat destul și, de altminteri, că ne-am încărcat 
catârii şi cămilele cu o bună parte din odoarele mânăs- 
tirii, să ne mulţumim cu ceea ce Allah ne-a și dat, și să 
ne ducem să ne alăturăm oștilor noastre, spre a-i zdrobi, 
cu ajutorul lui Allah, pe păgâni, şi să punem stăpânire 
pe Constantinia, cetatea lor de scaun. 

Coborâră atunci de la mânăstire spre a se duce să-l ia 
pe schivnicul cel bătrân de la poalele muntelui și să bată 
calea spre oastea lor. Da nici nu apucaseră ei să intre de-a 
binelea în vale, că din toate părțile se şi iviră pe înălțimi 
oştenii rumilor, care scoteau strigătele lor de război, şi din 

toate părțile deodată începură să coboare asupră-le spre 
a-i învălui. La priveliștea aceea, Daul'makan strigă: 

— Au cine-a putut să-i prevestească pe creștini de 
venirea noastră la mânăstire? 

Ci Şarkan, fără a-i lăsa răgaz să urmeze, îi spuse: 

— O, fratele meu, nu avem vreme de zăbovit cu 

prepunerile; să tragem paloșele cu dârzie și să-i aşteptăm 
neclintiți pe toți afurisiţii ăștia de câini, şi să facem un 
măcel cât niciunul dintre ei să nu mai poată să scape 
spre a se duce să-și mai ațâțe focul în vatră! 

Şi Daul'makan spuse: 

— Măcar dacă am fi fost prevestiţi, am fi luat cu noi 
mai mulți oșteni ca să luptăm mai spornic! 

Şi vizirul Dandan spuse: 

— De-am fi avut cu noi şi zece mii de oameni, tot 
nu ne-ar fi fost de vreun folos în posada asta îngustă. Ci 
Allah are să ne treacă peste toate piedicile şi are să ne 
scoată din belea. Căci de pe vremea când mă războiam 
pe aici dimpreună cu răposatul sultan Omar Al-Neman 
am dovedit să dibuiesc toate ieşirile din valea aceasta și 
toate izvoarele cu apă ca gheaţa câte se află aici. Aşa că 
luaţi-vă după mine, până a nu ne fi tăiate de necredin- 
cioși toate ieșirile! 

Și, taman când urma ca ei să se pună la adăpost, 
dinainte-le se ivi schivnicul cel sfânt care le strigă: 

— Unde fugiți așa, o, drept-credincioșilor? Au voi 
dați dosul de Aare a vrăjmașului? Au voi nu ştiţi că 
viaţa voastră este în mâinile unuia singur Allah şi că 
numai el are putere să v-o păstreze ori să v-o ia, orice ar 
fi să vi se întâmple? Au voi uitaţi că şi eu, închis fără de 
hrană în hrubă, nu m-am prăpădit, întrucât aşa a vroit 
el? Înainte, dară, o, musulmanilor! Şi dacă acolo este 
moartea, vă aşteaptă raiul! 

La vorbele sfântului schivnic, își simțiră inimile 
pline de bărbăţire şi așteptară cu braț netremurat 

vrăjmaşul ce se prăvălea asupra lor cu năprăsnicie. Or, 
ei nu erau în totului tot decât o sută şi trei — ci oare un 
drept-credincios nu prețuieşte el mai mult decât o mie 
de păgâni? Într-adevăr, de cum ajunseră creştinii în 
bătaia lănciilor şi a paloşelor, zburătureala capetelor lor 
fu ca un joc pentru brațele drept-credincioșilor. lar 
Daul'makan şi Şarkan cu fiecare rotitură de paloş 
zburătureau câte cinci capete retezate! Atunci păgânii se 
repeziră zece câte zece asupra celor doi fraţi; da peste o 
clipită zece capete zburătureau. Și, la rându-le, cei o sută 
de oşteni făcură în câinii care îi năpădeau un măcel de 
pomenire, şi-aşa până la căderea nopții, care îi despărți 
pe luptători. 

Atunci drept-credincioşii şi cei trei capi ai lor se 
traseră într-o peşteră din coasta muntelui, spre a se adă- 
posti acolo în noaptea aceea. Și se gândiră să întrebe de 
soarta sfântului schivnic; şi îl căutară degeaba, după ce se 
numărară între ei unul câte unul şi văzură că nu mai erau 
în viaţă decât patruzeci şi cinci. Şi Daul'makan spuse: 

— Cine ştie dacă acuma sfântul nu e mort ca 
mucenic al credinței lui, în încăierare! 

Dar vizirul Dandan se împotrivi: 

— O, Măria Ta, în dârdora bătăliei l-am văzut pe 
schivnic. Și mi s-a părut a-l zări cum îi ațâța pe păgâni 
la luptă; şi mi se năzărea ca un efrit negru din soiul cel 
mai înfricoşător! 

Şi, chiar în clipita când vizirul Dandan îşi rostea 
judecata, schivnicul se ivi în gura peşterii; şi ţinea de 
păr un cap retezat, cu ochii zgâiți. Şi era chiar capul 
mai-marelui oastei creştineşti, care era un războinic 
amarnic. 

La priveliştea aceea, cei doi frați se ridicară pe cele 

"două picioare ale lor şi strigară: 
Mărire lui Allah carele te-a scăpat, o, sfinte 
'schivnic, și te-a întors îndărăt la preacinstirea noastră! 

Atunci afurisita cea vicleană răspunse: 
— Fiii mei dragi, eu am vrut să pier în încăierare şi de 
destule ori m-am aruncat în mijlocul luptătorilor; ci 
ăgânii mă cinsteau până şi ei şi îşi abăteau paloşul de 
E pieptul meu. Eu atunci m-am folosit de sfiala pe care 
le-o stârneam spre a mă apropia de căpetenia lor și, 
dintr-o fulgerătură de iatagan, cu ajutorul lui Allah, i-am 
retezat capul. Și vă aduc acel cap, spre a vă îmbărbăta să 
luptaţi mai departe împotriva acelei oști fără de căpete- 
nie! Cât despre mine... 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a nouăzeci şi șaptea noapte 
Spuse: 


Mi s-a izvodit, o, norocitule sultan, că bătrâna 
Muma-Prăpădurilor urmă astfel: 

— Cât despre mine, am să dau fuga cât mai iute la 
oastea voastră, sub zidurile Constantiniei, şi am să vă aduc 
întăriri spre a vă scoate din mâinile necredincioşilor. Aşa 
că întremaţi-vă inimile şi, până la venirea fraților voştri 
musulmani, încălziți-vă paloşele în sângele păgânilor, spre 
a fi pe râvna Domnului celui atotstăpân peste oști! 

tunci cei doi frați sărutară miiie proslăvitului 
schivnic și îi mulțumiră pentru credința lui şi îi spuseră: 

— Da cum ai să faci, o, sfântule schivnic, ca să ieși 
din gaura asta unde toate ieșirile sunt ţinute de creștini 
şi când toate înălțimile sunt năpădite de oştenii vrăj- 
mași care neîndoielnic că au să te omoare cu pietre sub 
o ploaie necurmată de stânci prăvălite! 

Ci baba cea vicleană răspunse: 

— Allah are să mă ascundă de ochii lor şi am să trec 
nezărit. lar de m-ar şi vedea, tot nu au să poată a-mi face 

vreun rău, întrucât am să fiu între mâinile lui Allah, 
carele ştie cum să-i ocrotească pe închinărorii lui ade- 
văraţi şi cum să-i spulbere pe păgânii care îl tăgăduiesc. 

Atunci Şarkan îi spuse: 

— Vorbele tale sunt pline de adevăr, o, sfinte schivnic! 
Că te-am văzut în miezul încăierării cum te primejduiai 
vitejeşte, şi niciunul dintre câinii aceia nu cutezau să se 
apropie de tine, ba nici măcar să te privească. Acuma nu 
îţi mai rămâne decât să ne scapi din ghearele lor; şi cu 
cât ai să pleci mai iute să ne aduci ajutoare, cu atâta are 
să fie mai bine. lacătă-i noapte. Pleacă la scuteala ne- 
gurilor ei, sub pavăza lui Allah Preaînaltul! 

Atunci afurisita de cotoroanță încercă să-l ia cu ea pe 
Daul'makan spre a-l da pe mâna vrăjmașilor. Ci vizirul 
Dandan, care în sufletul lui nu se încredea în purtările 
anapoda ale schivnicului, îi spuse lui Daul'makan cele 
ce se cădeau spre a-l opri să că una ca aceea. Iar afu- 
risita fu nevoită să plece singură, aruncând asupra 
vizirului Dandan o privire poncişă. 

De altminteri, în ceea ce privește capul retezat al 
mai-marelui peste toată oastea creştinească, baba minţise 
când spusese că ea îl omorâse pe acel oștean de temut. Ea 
nu făcuse decât să-i taie, odată mort, capul, ; întrucât el 
fusese ucis, în pârpora luptei, de unul din vitejii de frunte 
dintre cei o sută de străjeri musulmani. Şi acel viteaz musul- 
man plătise vitejia cu viața sa; întrucât de-abia îşi lepădase 
căpetenia creştină sufletul în seama procleților iadului, că 
oştenii creștini, văzându-l pe căpetenia lor cum cade sub 
lancea musulmanului, se şi repeziră grămadă pe musulman 
şi îl sfărtecară cu lovituri de paloșe şi îl făcură bucăți. Şi 
sufletul acelui drept-credincios se duse pe dată la rai în 
“mâinile Răsplătitorului. 

Tar cei doi sultani şi vizirul Dandan şi cei patruzeci şi 
“cinci de viteji care îşi petrecuseră noaptea în peşteră se 
treziră în zori şi se aşezară numaidecât în rugăciune spre 

a-şi îndeplini datorințele de dimineaţă ale credinței, 
după ce îşi făcură sfintele spălări îndătinare. Pe urmă se 
ridicară înviorați şi gata de luptă; şi, la glasul lui 
„ Daul'makan, se năpustiră ca leii pe o ciurdă de porci. 
| Şi făcură în ziua aceea un măcel mulțumitor în vrăjmaşii 
lor cei mulți; şi spadele se întreizbiră cu spadele, şi lăn- 
-cile cu lăncile, şi sulițele făcură armurile să scapere; şi 
vitejii se repezeau în luptă ca lupii însetați de sânge. lar 
Șarkan şi Daul'makan făcură să curgă atâtea valuri de 
sânge, încât râul din vale se revărsă şi valea însăşi pieri 
sub mormanele de leşuri. Încât la căderea nopții... 


În clipita aceasta a istorisirii sale, Șeherezada văzu că se 
luminează de ziuă şi sfioasă, tăcu. 


Dar când fu cea de a nouăzeci şi opta noapte 
Spuse: 


Încât la căderea nopții luptătorii fură nevoiți să se 
despărțească, şi fiecare parte se întoarse la tabăra ei; or, 
tabăra musulmanilor era tot ascunzişul acela din 
peşteră; şi putură, odată întorși în peşteră, să se numere 
şi să vadă că treizeci și cinci dintre ei rămaseseră în ziua 
aceea pe câmpul de bătaie; ceea ce scădea numărul lor 
la zece oșteni, alături de cei doi sultani şi de vizir, şi îi 
silea de aci înainte, şi mai mult ca oricând, să nu se mai 
bizuie decât pe isteciunea paloșelor lor și pe ajutorul 
Celui Preainalt. 

Şarkan însă, la socoteala aceasta, își simți pieptul 
cum i se strânge năprasnic şi nu se putu opri să scoată 
un oftat mare şi să spună: 

— Ce avem să ne facem acuma? 

Ci toţi oştenii drept-credincioşi îi răspunseră deodată: 

— Nimica nu are a se întâmpla fără de voia lui Allah. 

Iar Şarkan îşi trecu toată noaptea fără de somn. 

Ci dimineaţa, din zori, se ridică şi îşi trezi soții şi le 
spuse: 

— Fraţilor, nu mai suntem decât treisprezece cu toții, 
şi cu Daul'makan, fratele meu, și cu vizirul nostru 
Dandan. Aşa că eu gândesc că ar fi păgubos să dăm 
năpusta împotriva vrăjmașului, întrucât, în pofida mi- 
nunilor de vitejie pe care le-am săvârşi, nu am putea să 
ţinem piept haitei fără de număr a vrăjmaşilor noştri; şi 
niciunul nu s-ar mai întoarce cu sufletul lui. Aşa că hai- 
dem să ne ițim, o clipită, cu paloşul în mână, la gura 
peşterii şi să-i ispitim să vină aici după noi. Şi toți cei ce 
vor avea cutezanța să intre să ne lovească vor fi lesne 
făcuţi bucăți aici în peşteră, unde noi suntem mai tari. 
Şi lucrul acesta ne va îngădui, zeciuindu-i pe vrăjmaşi, 
să aşteptăm întăriturile făgăduite de preacinstitul 
schivnic. 

Atunci toți răspunseră: 

— Socoteala este bună întru totul, şi avem s-o punem 
numaidecât în fapt. 

Atunci şapte datie oşteni ieşiră din peşteră şi se în- 
dreprară spre tabăra vrăjmașilor şi începură să-i aţâțe cu 
strigăte mari. Pe urmă, când văzură că o liotă se repezi 
către ei, se întoarseră în peşteră şi se aținură la intrare, 
orânduindu-se în două șiruri. 

Or, lucrurile se petrecură precum prevestise Șarkan. 
Întrucât ori de câte ori creştinii încercau să treacă de 
gura peşterii, erau înhățați şi tăiaţi în două, şi niciunul 
nu se mai întorcea afară ca să le dea de ştire celorlalți 
despre primejdia acelei năvăliri. Încâr, în ziua aceea, 
măcelărirea creştinilor fu încă și mai spornică decât în 
zilele celelalte, şi nu se opri decât odată cu negurile 
nopţii. Şi iac-aşa îi orbi Allah pe păgâni, şi puse dârzie 
în inima slujitorilor săi. 

Ci a doua zi creştinii ţinură sfat şi spuseră: 

— Lupta cu musulmanii nu are să aibă sfârșit decât când 
îi vom nimici până la unul. Așa că, în loc de a încerca să 
luăm peştera prin luptă, mai bine s-o împresurăm din 
toate părțile cu oştenii noștri, şi s-o învăluim cu lemne us- 
cate cât mai multe, şi să dăm foc lemnelor care au să-i 
ardă de vii. Ei atunci, dacă în loc de a se lăsa arşi au să 
se învoiască să se dea în seama noastră, avem să-i luăm 

rinşi şi să-i târâm dinaintea domnului nostru Afridun, 
b Constantinia. De nu, avem să-i lăsăm să se prefacă în 
tăciuni încinşi, spre a hrăni focurile iadului. Și fumega-i-ar 
Cristos şi afurisi-i-ar, și pe ei, şi pe moşii lor, şi pe ur- 
mașii lor, şi facea-i-ar preșuri de călcat sub picioarele 
creştinătăţii. 


În clipita aceasta a istorisirii sale, Șeherezada văzu că se lu- 
minează de ziuă şi, sfioasă, îşi amână povestitul pe a doua zi. 


Dar când fu cea de a nouăzeci şi noua noapte 
Spuse: 


Zoriră să grămădească trunchiuri de lemne împreju- 
rul peşterii, până la o înălțime mare, și le puseră foc. 
Atunci musulmanii, în peşteră, simţiră căldura care 
îi dogorea şi care, sporind din ce în ce, până la urmă îi 
răzbi. Aşa că se înghesuiră grămadă și se năpustiră 
de-a valma afară şi, printre flăcări, făcură iute o spăr- 
tură. Ci, vai! în partea cealaltă, încă pia de flăcări şi 
de fum, soarta îi aruncă de vii în mâinile vrăjmaşilor 
care pe dată vrură să-i şi dea morţii. Da căpetenia creş- 
tinilor îi opri şi le spuse: 
— Pe Allah! să bovin cu omorâtul până se vor afla 
la Constantinia, dinaintea domnului Afridun, care va 
avea bucurie mare să-i vadă robi. Să le punem lanțurile 
la gât şi să-i târâm în urma cailor până la Constantinia! 

Atunci îi legară în funii şi îi puseră sub paza câtorva 
oşteni. Pe urmă, spre a sărbători prinderea lor, toată 
oastea creştinească se aşternu pe mâncat și pe băut; şi 
băură până ce, pe la dric de noapte, se prăbuşiră toți pe 
spate ca morți. 

În clipita aceea, Şarkan se uită jur-împrejurul său şi 
văzu toate trupurile acelea întinse, şi îi spuse fratelui 
său Daul'makan: 

— O mai fi pentru noi vreun chip de a ieşi din bucluc? 

Ci Daul'makan răspunse: 

— O, Fratele meu, chiar că nu ştiu; întrucât iacătă-ne 
ca nişte păsări în colivie. 

Iar Șarkan fu cuprins de o asemenea mânie şi scoase 
un oftat atâta de amarnic, încât sforțarea năprasnică pe 
care o crâșni făcu să plesnească funiile care îl legau, şi le 
rupse. Atunci sări în picioare şi alergă la fratele său şi la 
vizirul Dandan şi grăbi să-i slobozească din legături; pe 
urmă se duse la căpetenia paznicilor şi îi luă cheile de la 
lanțurile cu care erau înlănțuiți cei zece oșteni musul- 
mani, şi îi slobozi şi pe ei. Atunci, fără a mai pierde vre- 
mea, se înarmară cu armele creştinilor beţi şi puseră 

abja pe caii lor şi, fără zarvă, se depărtară, mulțumind 
ui Allah pentru slobozenie. 

O luară apoi la drum într-o goană repezită şi, într-un 
sfârşit, ajunseră în vârful muntelui. Atunci Şarkan le 
ceru să se oprească o clipită şi le spuse: 

— Acuma, că suntem, cu ajutorul lui Allah, la adă- 
post, am a vă împărtăși un gând. 

Ei toți răspunseră: 

— Şi care este gândul? 

El spuse: 

— Haidem să ne risipim în toate părţile pe vârful 
acestui munte şi să ne îngroşăm glasurile şi să răcnim 
din toate puterile: Allahu akbar! Atunci toți munții şi 
văile şi stâncile au să răsune, iar păgânii, beţi încă, au să 

creadă că toată oastea musulmanilor s-a abătut asupra 
lor. Atunci, buimaci, au să se omoare unii pe alții în ne- 
gură şi au să facă între ei un măcel amarnic, până la ziuă. 

La vorbele lui răspunseră cu supunere şi cu ascultare, 
şi făcură tot ceea ce îi sfătuise Şarkan. Încât, la glasurile 
acelea ce se prăvăleau din munți, rostogolindu-se de mii 
de ori prin beznă, necredincioșii săriră cu spaimă și îşi 
puseră la repezeală hainele de zale strigând: 

— Pe Cristos! toată oastea musulmană întreagă este 
asupra noastră! 

Şi, năuciţi, se aruncară unii asupra altora, şi făcură 
între ei măcel amarnic, şi nu se opriră decât odată cu 
zorii, în vreme ce bulucul cel mic al drept-credincioșilor 
se depărta grabnic spre Constantinia. 

Or, pe când Daul'makan și Şarkan, cu vizirul şi cu 
oştenii, drumeţeau pe sub dimineaţă, văzură ridicându-se 
dinaintea lor o pulbere deasă... 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a o suta noapte 
Spuse: 


Văzură ridicându-se dinaintea lor o pulbere deasă şi 
auziră nişte glasuri care strigau: Allahu akbar! Şi, peste 
câteva clipite, zăriră o oaste musulmană, cu steagurile 
desfăşurate, care venea spre ei spornic. Şi sub steagurile 
falnice pe care erau scrise cuvintele credinței: „Nu este 
alt Dumnezeu decât unul Allah! Şi Mahomed este 
trimisul lui Allah!“ se iviră, călări, în fruntea voinicilor 
lor, emirii Rustem şi Bahraman. Şi în urma lor, ca nişte 
valuri fără de număr, veneau voinicii musulmani. 

De îndată ce emirii Rustem şi Bahraman îi zăriră pe 
sultanul Daul'makan şi pe însoțitorii săi, coborâră de 
pe cai şi veniră să-i aştearnă dinainte temenelile lor. Şi 
Daul'makan îi întrebă: 

— Cum o duc fraţii noştri musulmani sub zidurile 
Constantiniei? 

Ei răspunseră: 

— Sunt întru totul sănătoși și întru totul bine! Iar 
cămărașul cel mare ne-a repezit către voi dincoace, cu 
douăzeci de mii de oşteni, ca să vă aducem ajutor. 

Atunci Daul'makan îi întrebă: 

— Da cum de aţi aflat de primejdia pe care o în- 
fruntam? 

Ei răspunseră: 

— Preacinstitul schivnic, drumeţind zi şi noapte, a 
răzbătut să ne dea grabnic de ştire despre aceasta şi ne-a 
zorit să dăm fuga încoace. lar acuma se află la adăpost 
lângă marele cămăraș și îi îmbărbătează pe drept-credin- 
cioși la luptă împotriva necredincioşilor închişi între 
zidurile Constantiniei. 

Atunci cei doi frați tare se mai bucurară aflând ştirea 
şi mulțumiră lui Allah că sfântul schivnic ajunsese la 
adăpost de orice primejdie. Și le înfăţişară celor doi 
emiri toate câte se petrecuseră de când ajunseseră la 
mânăstire şi le spuseră: 

— Acuma necredincioşii, care s-au zeciuit toată 
noaptea, pesemne că fierb şi tremură văzându-și 

reşeala. Încâr, fără a le da răgaz să se dezmeticească, 
faniem să cădem peste ei din vârful muntelui și să-i 
nimicim şi să le luăm prada toată, precum şi odoarele 
pe care le-am ridicat de la mânăstire. 

Şi numaidecât oastea toată a drept-credincioşilor, 
căpitănită acuma de Daul'makan şi de Şarkan, se 
prăvăli ca tunetul din vârful muntelui asupra taberei 
necredincioşilor şi făcu să zburde prin trupurile lor 

paloşul și sulița. Iar la sfârșitul zilei nu mai rămase, 
dintre necredincioşi, niciun suflet în stare să se ducă la 
procleţii aciuiţi între zidurile Constantiniei şi să le 
povestească prăpădul. 

Odată oştenii creştini căsăpiți, musulmanii luară 
toate bogăţiile şi toată prada, şi petrecură noaptea în 
tihnă, firitisindu-se unul pe altul pentru izbândă şi 
mulțumind lui Allah pentru binefacerile sale. 

lar când dimineaţa veni, Daul'makan hotărî plecarea 
şi le spuse capilor de oaste: 

— Acuma se cere să răzbim cât mai iute la Constantinia, 
ca să ne alăturăm marelui cămăraș care bate cetatea şi care 
nu mai are cu el decât puţine oști. Întrucât dacă împre- 
surații ar şti că voi vă aflați aici, ar pricepe că musulmanii 
care se află sub ziduri sunt în număr tare mic şi ar cuteza 

o ieşire amarnică pentru drept-credincioşi. 
} Atunci săltară tabăra şi porniră spre Constantinia, pe 
când Daul'makan, spre a stârni dârzenia oștenilor săi, 
ticlui, cât ţinu drumul, îndemnul acesta fără de prihană: 


O, Doamne, ție îți înalț eu slavă, 

Tie, ce slava şi-nălțarea eşti, 

Care m-ai dus de mână spre izbavă 
Şi-ntre primejdii mi-ai aprins nădejdi! 


Mi-ai dăruit desfătul bogăției 

$i jilțu-mpărătesc de la părinți, 
Mi-ai pus în suflet duhul vitejiei 
Şi-n mână paloş greu de biruinţi. 


Tu m-ai făcut stăpân pe-o țară sfântă, 
La sânul tău mă porți şi-mi afli rost, 
Lumina ta de aur mă-nveşmântă 

Şi numai tu mi-eşti scut şi adăpost. 

vrei 

Tu m-ai hrănit şi-ai îngrijit de mine, 
Tu mi-ai fost sprijin şi alean pe când, 
Rătăcitor prin țările străine, 

Eram o biată umbră pe pământ. 


Mărire ție! Tu mi-ai pus pe frunte 
Cununa slavei tale. Bratul tău 
Zdrobi ghiaurii-n toiul luptei crunte 
$i ca pe-o turmă-i prăvăli în hău. 


Mărire ţie! Glasul tău năprasnic 

I-a spulberat de-a valma şi i-a-nvins 

Nu-s beţi de vin, ci sunt de-al morții prasnic 
La care i-ai chemat şi i-ai împins. 


ar dacă dintre cei ce cred în tine 
Mulți au căzut în bătălia grea, 

Li-i sufletul acuma în senine 
Grădini de tihnă, sus, în preajma ta, 


Acolo-n țara unde moartea piere, 

Prin crânguri verzi, sub cerul larg deschis, 
Pe țărmurii izvoarelor de miere 

În raiul logodit cu flori de vis. 


Când isprăvi Daul'makan de procitit aceste stihuri, în 
me ce oștile îndemnau la drum, văzură ridicându-se o 


pulbere neagră, care, după ce se risipi... 


În clipita aceasta a istorisiri sale, Şeherezada văzu că se 


luminează de ziuă şi tācu sfielnic. 


Dar când fu cea de a o sută şi una noapte 


Spuse: 

Văzură ridicându-se o pulbere neagră care, după ce 
se risipi, lăsă să se ivească aturisita de cotoroanță Muma- 
Prăpădurilor, tot cu înfățișarea de preacinstit schivnic, 
Atunci toți se imbulziră să-i sărute mâinile, pe când ea, 
cu lacrimi în ochi şi cu glas sugrumat, le spuse: 

— Aflaţi nenorocirea, o, norod de drept-credincioşi! 
Şi mai ales grăbiți-vă pasul! Fraţii voştri musulmani, 
care tăbărâseră sub zidurile Constantiniei, au fost loviți 
pe neaşteptate, în corturile lor, de ordiile fără de număr 
ale împresuraților; şi acuma sunt în descumpănire de- 
plină. Daţi fuga în ajutorul lor, altminteri nici urmă nu 
aveți să mai găsiţi din cămăraş şi din oștenii lui! 

Când auziră vorbele acestea, Daul'makan și Şarkan 
îşi simțiră inimile cum îşi iau zborul de năprăsnicia bă- 
tăilor, şi, uluiți până peste poate, îngenuncheară dina- 
intea sfântului schivnic şi îi sărutară picioarele; şi toți 
oştenii începură să scoată ţipete de jale şi să ofteze. 

Da nu tot aşa fu şi cu vizirul cel mare Dandan. Întru- 
cât el nu coborî de pe cal şi nu sărută mâinile şi picioarele 
schivnicului de năpastă. Și, cu glas mare, dinaintea 
căpeteniilor laolaltă, strigă: 

— Pe Allah! o, musulmanilor, inima mea încearcă o 
greață grea față de schivnicul acesta ciudat; şi simt că e 
un afurisit, dintre cei ce au fost surghiuniți departe de 
uşa milosârdiei cereşti! Daţi crezare bătrânului tovarăș 
al răposatului sultan Omar Al-Neman! Și, fără a mai 

i e seama de vorbele blestematului de colea, să zorim 
inspre Constantinia! 

La vorbele acestea, Șarkan îi spuse lui Dandan: 

— Alungă-ţi din minte atare prepuneri urâte, care 
dovedesc limpede că nu l-ai văzut ca mine pe sfântul 
schivnic asmuţind în încăierare dârzia musulmanilor şi 
înfruntând fără de teamă paloşele şi sulițele! Sârguieşte-te 

“să nu-l mai defaimi pe sfânt, întrucât defăimarea este 
lucru de ocară, iar lovitura îndreptată asupra unui om 

de treabă este osândită. Și să ştii bine că dacă Allah nu 
l-ar fi îndrăgit, nu i-ar fi dat tăria aceea şi dârzia aceea, 
şi nu l-ar fi mântuit odinioară de la caznele din hrubă. 

Pe urmă, după ce rosti vorbele acestea, Şarkan puse 
să i se dea sfântului schivnic pentru călărit o catârcă 
frumoasă și voinică, înfotăzată falnic, și îi spuse: 

— Încalecă pe catârcă şi contenește de a mai merge 
pe jos, o, părinte al nostru, o, tu, cel mai sfânt dintre 
schivnici! 

Ci vicleana de babă strigă: 

— Cum aş putea eu să mă dedau tihnei câtă vreme 
trupurile drept-credincioşilor zac fără de mormânt sub 
zidurile Constantiniei! 

Și nu vroi nicidecum să se suie pe catârcă, ci se vâri 
printre oșteni, şi începu să păşească şi să se vânzolească 
printre pedestrași şi călăreți, ca vulpea în căutare de pra- 
dă. Şi, foindu-se, nu contenea să procitească întruna cu 
glas mare stihuri din Coran şi să se roage la Cel Îndu- 
rător, până ce, într-un sfârşit, se iviră fugind de-a valma 
rămăşiţele oastei căpitănite de cămărașul cel mare. 

Atunci Daul'makan îl pofti pe marele cămăraş să se 
apropie şi îi ceru să povestească amănuntele prăpădului 
suferit. Şi marele cămăraş, cu chipul mohorâr şi cu 
sufletul zbuciumat, îi istorisi toate câte se petrecuseră. 

Or, toate fuseseră ticluite de afurisita Muma-Prăpă- 
durilor. Într-adevăr, după ce emirii Rustem şi Bahraman, 
capii turcilor şi ai kurzilor, plecaseră în ajutorul lui 
Daul'makan şi al lui Şarkan, oastea tăbărită sub zidurile 
Constantiniei se văzu dintr-odată tare subțiată ca număr; 
încât, de teamă ca lucrul să nu se afle de către creştini, 
marele cămăraș nu vroi să le pomenească nimic despre 
aceasta ostașilor săi, de frică să nu se nimerească vreun 
vânzător printre ei. 

Ci bătrâna, care nu aştepta decât ceasul acela şi care 
căuta de multă vreme prilejul pe care îl urzise cu multe 

cazne si griji, alergă numaidecât la împresurați şi o hăui 
pe una dintre căpeteniile ce se aflau sus pe metereze şi 
îi spuse să-i întindă o frânghie. Atunci i se întinse o frân- 
ghie; iar ea legă de frânghie o scrisoare scrisă de mâna 
ei şi în care îi spunea domnului Afridun: 


„Scrisoarea aceasta este din partea prea dibacei, şi vi- 
clenitei, şi amarnicei Muma-Prăpădurilor, urgia cea mai 
înfricoșătoare a Răsăritului şi a Apusului, către regele 
Afridun pe care aibă-l Cristos întru mari milele lui! 

$i apoi! 

WA o, Măria Ta, că de aci înainte liniştea va să dom- 
nească în inima ta, întrucât am ticluit un vicleșug care-i 
pieirea din urmă a musulmanilor. După ce i-am luat prinşi 
şi i-am aruncat în lanțuri pe sultanul Daulmakan, și pe 
fratele său Sarkan, şi pe vizirul Dandan şi am nimicit 
oastea cu care jefuiseră mânăstirea călugărului Matruna, 
„am izbutit să-i slăbesc pe năvălitori hotărându-i să trimită 
două treimi din oastea lor în posadă, unde au să fie nimi- 
ciți de oastea biruitoare a oștenilor lui Cristos. 

Aşa că nu îți mai rămâne decât să faci o ieşire de-a 

- valma asupra împresuraților şi să-i lovești în tabia lor şi să 

le arzi corturile şi să-i faci bucăţi până la unul: ceea ce 

are să-ți fie lesne, cu ajutorul Domnului nostru Cristos şi 

al Maicii Sale Fecioare. Şi răsplăti-m-ar ei într-o zi pen- 
tru tot binele pe care îl fac creștinătății toate!“ 


La citirea scrisorii, regele Afridun simţi o bucurie tare 
mare şi puse pe dată să fie chemat domnul Hardobiu, 
care venise să se aciuiască la Constantinia cu bulucul 
oștilor lui de la Chezareea; şi îi citi scrisoarea de la 
Muma-Prăpădurilor... 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 

Dar când fu cea de a o sută doua noapte 
Spuse: 


Și îi citi scrisoarea de la Muma-Prăpădurilor. Atunci 
Hardobiu fu mulțumit până peste poate şi strigă: 

— Minunează-te, o, Măria Ta, de vicleşugurile de po- 
mină ale doicii mele Muma-Prăpădurilor! Chiar că ea 
ne-a fost mai de folos decât toate cetele noastre de oş- 
teni; şi numai privirea ei aruncată asupra dușmanilor 
stârneşte mai multă spaimă decât vederea tuturor pro- 
cleților din iad la ziua cea cumplită a Judeţului. 

lar Afridun răspunse: 

— De-ar vrea Cristos să nu ne lipsească niciodată de 
chipul femeii acesteia fără de preț! & vrear-ar el s-o facă 
să sporească în vicleşuguri şi tertipuri! 

i pe dată le porunci căpeteniilor oastei sale să pună 
să li se strige oştenilor ceasul de ieșire şi de năvală. Atunci 
din toate colțurile se buluciră oștenii şi îşi ascuţiră spa- 
dele şi rostiră numele crucii şi şi-o prinseră la brâu, şi se 
sfințiră, şi afurisiră, şi se frământară, şi urlară. Şi toți 
de-a valma ieşiră pe poarta cea mare din Constantinia. 

La vederea creştinilor care veneau în rânduri de 
bătălie şi cu spadele în mână, marele cămăraș pricepu 
pri porunci pe dată să fie strigați toți oamenii 
la arme şi le aruncă aceste câteva cuvinte: 

— O, vitejilor musulmani, puneți-vă nădejdea în 
credința voastră! O, oștenilor, dacă daţi înapoi, veţi fi 
pierduţi; dar dacă staţi tare, veţi birui! Şi-apoi vitejia nu 
este decât puterea de a avea răbdare o clipită; şi nu se 
află strâmtoare pe care Allah să nu poată s-o lărgească! 
Cer dară Celui Preaînalt să vă binecuvânteze şi să se uite 
la voi cu un ochi îndurător! 

Când auziră cuvintele lui, vitejia musulmanilor nu 
mai avu margini şi strigară toți: 

— Nu este alt Dumnezeu decât unul Allah! 

la rândul lor, creştinii, la glasul preoților şi al 
lor lor, rostiră numele lui Cristos, al crucii și al 
brâului!. Şi, cu strigătele acestea amestecate, cele două oști 
se încleştară amarnic; și sângele porni să curgă în valuri; 
şi capetele zburară de pe grumazuri. Atunci îngerii 
binelui trecură de partea drept-credincioșilor; iar îngerii 
răului îmbrăţişară pricina necredincioşilor; şi se văzu care 
erau nevolnicii şi care erau neînfricații; și vitejii se repe- 
zeau în vălmășag, și unii omorau, iar alții erau prăvăliți 
din şăile lor; şi bătălia se umplu de sânge şi leşurile 
acoperiră pământul până la pieptul cailor. Da ce să poată 
vitejia drepr-credincioșilor împotriva potopului fără de 
număr al afurisiţilor de rumi? Încât, la căderea nopții, 
musulmanii erau vântuiți, şi corturile lor pustiite, şi 
tabăra lor căzuse în puterea celor de la Constantinia. 

Şi iacătă că atunci, în plină izbelişte, întâlniră oastea 
biruitoare a sultanului Daul'makan care se întorcea din 
posada în care îşi găsiseră prăpădul creștinii de la mânăstire. 

Atunci Șarkan îl chemă pe marele cămăraș și, cu glas 
tare, dinaintea căpeteniilor adunate, îl firitisi și îl lăudă 
_ pentru dârzia lui în împotrivire, şi pentru chibzuinţă lui 
în darea îndărăr, și pentru cumpătul său în înfrângere. 

Pe urmă toți oștenii musulmani, strânși acuma într-o 
oaste mare, nu mai mistuiră decât nădejdea răzbunării și, 
cu steagurile desfăşurate, purceseră asupra Constantiniei. 

Când văzură apropiindu-se oastea năprasnică peste 
care se desfăşurau prapurii pe care stau scrise Vorbele 
"Credinței, creştinii se Bcura galbeni ca şofranul şi se văi 
căriră şi strigară numele lui Cristos şi al Mariamei? şi al 
Hannei: şi al crucii, şi îi rugară pe patriarhii şi pe păcă- 

toşii lor de preoți să se închine pentru ei la AR: lor. 


' Musulmanii considerau nu numai crucea, ci şi brâul purtat de preoții 
creștini drept obiect de cult. 

2 Fecioara Maria. 

3 Hanna (Anna) — mama Fecioarei Maria. 

lar oastea musulmană ajunse sub zidurile Constantiniei 
şi se gătea să se rânduiască de luptă. Atunci Șarkan păşi 
înspre fratele său Daul'makan şi îi spuse: 

— O, sultane al vremilor, este neîndoielnic că acuma 
creştinii nu au să ocolească înfruntarea, şi aceasta-i ceea 
ce râvnim şi noi cu aprindere. Încât aş vrea să rostesc o 
părere, întrucât rânduiala este trăsătura de frunte a ori- 
cărei tocmeli și a oricărei făptuiri. 

Şi sultanul îi spuse: 

— Şi care este părerea pe care vrei s-o rosteşti, o, das- 
căle de gânduri minunate? 

Iar Şarkan spuse: 

— Iacătă. Cea mai bună aşezare pentru bătălie este 
de a sta eu la mijloc, chiar dinaintea frunţii vrăjmaşu- 
lui; vizirul cel mare Dandan va avea în seamă latura de 
la dreapta mijlocului, emirul Turkaş stânga mijlocului, 
emirul Rustem aripa dreaptă, şi emirul Bahraman aripa 
stângă. Cât despre tine, o, sultane, tu vei rămâne la udă 
postul steagului cel mare, spre-a avea ochiul asupra în- 
tregii mişcări, întrucât tu eşti stâlparul nostru şi singura 
noastră nădejde, după Allah! Iar noi toţi vom fi acolo 
spre a-ţi sluji de zid de apărare! 

Atunci Daul'makan îi mulțumi fratelui său pentru 
chibzuința şi credința sa, și porunci să se aducă la în- 
deplinire orânduiala aceea. 

ntr-acestea, iacătă că dintre rândurile de oșteni rumi 
un călăreț sprinten păşi către musulmani. Şi, când fu 
mai aproape, se văzu că era călare pe un catâr cu pasul 
buiestrat şi iute, şi cu şaua de mătase albă acoperită cu 
o velință de Cașmir; şi călăreţul era un bătrân frumos, 
cu barba albă, cu înfățișarea falnică, învăluit într-o 
mantie de lână albă. El se apropie de locul unde se afla 
Daul'makan şi spuse: 

— Sunt trimis aici la voi ca să vă aduc o solie; întrucât 
nu sunt decât un mijlocitor, iar mijlocitorul se cade a se 

bucura de ocrotire; daţi-mi slobozenia de a vorbi fără a 
fi tulburat, şi am să vă ştiricesc pricina soliei mele. 

Atunci Şarkan îi spuse: 

— Ai ocrotirea! 

Şi solul descălecă de pe cal şi săltă crucea care îi atâr- 
na la gât şi i-o înmână sultanului şi îi spuse: 

— Vin la voi din partea domnului Afridun, care a 
binevoit să urmeze sfaturile ce i le-am dat de a curma 
într-un sfârșit războiul acesta pustiitor care a prăpădit 
atâtea făpturi făcute după chipul lui Dumnezeu. Aşa că 
vin să vă cer în numele lui să punem capăt războiului 
printr-o luptă numai între el, domnul Afridun, și căpe- 
tenia oștirilor musulmane, emirul Şarkan. 

La vorbele acestea, Șarkan spuse: 

— O, băurâne, întoarce-te la domnul rumilor și spune-i 
că mai-marele musulmanilor, Șarkan, primește lupta. 
Şi mâine dimineață, odată ce avem să ne odihnim de 
drumul cel lung, armele noastre se vor izbi. Iar dacă eu 
voi fi învins, oștenii noştri nu vor mai avea decât să-și 
caute scăparea în fugă. 

Atunci bătrânul se întoarse la domnul Constantiniei 
şi îi duse răspunsul. Iar Măria Sa era mai să-şi ia zborul 
de bucurie, întrucât era încredințat că îl va omori pe 
Şarkan, şi făcuse toate pregătirile în privința aceasta. Şi 
îşi petrecu noaptea mâncând şi bând şi rugându-se şi 
rostind închinăciuni. lar când se făcu dimineață, păşi în 
mijlocul meidanului, călare pe un cal sprinten de luptă 
şi îmbrăcat într-o tunică din zale de aur în inima căreia 
sclipea o oglindă împodobită cu nestemate; ținea în 
mână o sabie mare încovoiată, și îşi petrecuse peste 
umăr un arc meșterit după tipicul încondeiat al oame- 
nilor de la Apus. Și când ajunse aproape de tot de rân- 
durile musulmanilor, îşi săltă viziera şi strigă: 

— lacătă-mă! acela care ştie cine sunt, ştie de bună 
seamă şi la ce să se aştepte; iar cel care nu ştie cine sunt, 

va afla în curând! O, voi toţi, eu sunt domnul Afridun, 
cel cu capul coperit de binecuvântări! 

Da nici nu apucă să sfârșească el de vorbit, că 
dinainte-i se şi află emirul Şarkan, călare pe un cal roib 
care prețuia mai bine de o mie de galbeni de aur roşu şi 
care era înşăuat cu o şa de zarpă bătută toată în mărgă- 
ritare şi în nestemate; şi ținea în mână un paloş indienesc 
învrâstat cu aur, cu tăișul în stare să spintece oţelul și să 
reteze orice potrivnicie. Şi îşi împinse calul drept înspre 
cel al lui Afridun şi îi strigă acestuia din urmă: 

— Apără-te, o, afurisitule! au tu mă iei drept vreun 
tinerel cu inimă de fetişcană și al cărui loc ar fi patul 
țiitoarelor mai degrabă decât câmpul de bătălie? lată 
numele meu, o, afurisitule! 

Şi, cu vorbele acestea, Şarkan, cu paloşu-i rotitor, îi 
aldui o lovitură năprasnică potrivnicului său care, printr-o 
răsucitură a calului, izbuti să se ferească. Pe urmă amân- 
doi, repezindu-se unul asupra celuilalt, păreau ca doi 
munți ce se berbecesc, ori ca două mări ce se întreizbesc. 
Pe urmă se despărțiră şi iarăşi se învălmășiră, spre a se în- 
depărta iar şi a se întoarce iar; şi nu conteniră a-și da 
lovituri şi a le abate, sub ochii celor două oști, care ba 
strigau că biruința este a lui Șarkan, ba că este a stăpânu- 
lui rumilor, până la asfinţit de soare, fără ca dintr-o parte 
ori din cealaltă să se fi dovedit în vreun fel. 

Ci, chiar în clipita când soarele amurgea, deodată 
Afridun îi strigă lui Şarkan: 

— Pe Cristos! ia uită-te îndărătul tău, voinice al dării 
dosului, viteaz al fugitului! lacătă că ți se aduce un cal 
proaspăt ca să lupţi mai cu priință împotriva mea, care 
stau încă tot pe calul meu cel de la început! Fapra ta 
este nărav de rob şi nu de războinic viteaz! Pe Cristos! 
o, Şarkane, eşti mai prejos decât robii! 

La spusele acestea, Şarkan, mâniat până peste fire, 
se întoarse să vadă ce era cu calul de care vorbea 

creştinul; ci nu văzu să vină nimic. Or, asta era o vicle- 
nie a blestematului de creştinul care, prilejuindu-se de 
mişcarea aceea care îl aducea pe Şarkan la cheremul lui, 
îşi zvâcni sulița şi i-o zvârli în spinare. 

Atunci Şarkan scoase un răcnet cumplit, numai un 
răcnet, şi căzu pe oblâncul şeii. Iar blestematul de 
Afridun, lăsându-l ca mort, îşi slobozi strigătul de biru- 
ință şi de mişelie, şi dete pinteni calului înspre rândurile 
creştinilor. 

Ci de îndată ce musulmanii îl văzură pe Şarkan 
prăbuşindu-se cu faţa pe oblâncul şeii, deteră fuga în 
ajutorul lui; şi cei dintâi care ajunseră la el... 


În clipita aceasta a istorisiri sale, Şeherezada văzu că se 
luminează de ziuă şi, sfioasă cum era, se opri din povestit. 


Dar când fu cea de a o sută treia noapte 
Spuse: 


Cei dintâi care ajunseră la el fură vizirul Dandan și 
emirii Rustem şi Bahraman. Și îl săltară pe brațele lor 
şi grăbiră să-l aducă în cortul fratelui său, sultanul 
Daul'malkan, care era mânios până peste marginile må- 
niei, de durere și de dor de buna Și pe dată chema- 
ră hakimii şi li-l deteră în seamă pe Șarkan; pe urmă toți 
cei de față izbucniră în plânsete şi îşi trecură toată noap- 
tea împrejurul patului în care sta întins viteazul leșinat. 

Ci spre dimineaţă veni sfântul schivnic care se duse 
lângă cel rănit și citi asupra capului lui câteva stihuri 
din Coran şi îşi puse mâinile amândouă pe el. Atunci 
Şarkan scoase un suspin adânc şi deschise ochii şi cele 
dintâi vorbe ale lui fură o mulțumire către Cel Îndură- 
tor care îi îngăduia să trăiască. Pe urmă se întoarse către 
fratele său Daul'makan și îi spuse: 

— M-a rănit mişelnic, blestematul. Ci, din mila lui 
Allah, lovitura nu este ucigătoare. Unde este sfântul 
schivnic? 

Daul'makan spuse: 

— lacără-l la căpătâiul tău. 

Atunci Şarkan luă mâinile schivnicului şi le sărută; 
iar schivnicul îi făcu urări de însănătoșire și îi spuse: 

— Fiul meu, îndură-ți durerea răbdător și ai să fii răs- 
plătit de Atoateplătitorul! 

Într-acestea, Daul'makan, care ieșise o clipită, se în- 
toarse în cort şi îl sărută pe fratele său Şarkan și sărută 
mâinile schivnicului şi spuse: 

— O, fratele meu, Allah să te apere! Iată că eu dau fuga 
să te răzbun, căsăpindu-l pe mişelul acela blestemat, pe 
câinele acela, plodul de câine, Afridun, domnul rumilor! 

Atunci Şarkan încercă să-l oprească, dar degeaba; iar 
vizirul Dandan, şi cei doi emiri, şi cămăraşul se repeziră 
să se ducă ei să-l omoare pe ticălos; ci Daul'makan şi 
sărise pe cal strigând: 

— Pe fântâna Zamzam!! numai eu am să-l pedepsesc 
pe câine! 

Și îşi îndemnă calul înspre mijlocul meidanului; şi, 
de l-ai fi văzut, l-ai fi luat drept însuşi Antar? în toiul 
vălmăşagului, pe calul său negru, mai iute ca vântul şi 
ca fulgerul. 

Or, la rându-i, și blestematul de Afridun îşi slobozise 
calul înspre meidan. Şi cei doi potrivnici se întâmpi- 
nară, şi întâmpinarea fu pe viaţă şi pe moarte, întrucât 
lupta, de data aceasta, nu se putea încheia decât cu 
moartea. Și moartea, într-adevăr, îl lovi pe ticălos; în- 
trucât Daul'makan, cu puterile sporite de dorul de 
răzbunare, după câteva încercări sterpicioase, izbuti să-l 


| Fântâna Zamzam (sau Zemzen) — Fântâna sacră de la Mecca. 
2 Antar (sau Antara) — războinic şi poet arab preislamic semilegendar, 
din sec. VI. 

atingă pe vrăjmașul său la gât şi, dintr-o bucată, să-i despice 
viziera, beregăţile şi cerbicea, și îi zbură căpățâna de pe 
grumaz. 

La semnul acesta, musulmanii se repeziră ca tunetul 
asupra şirurilor de creştini și făcură printre ei un măcel 
fără de pereche; şi omorâră astfel cincizeci de mii, până 
la căderea nopții; atunci, sub ocrotirea negurilor, ne- 
credincioşii butir să se întoarcă în Constantinia și în- 
chiseră porțile după ei, spre a-i împiedica pe musulmanii 
biruitori să răzbată în cetate. Și iac-aşa le dete Allah 
biruinţa luptătorilor întru Credință’. 

ci musulmanii se întoarseră în corturile lor, încăr- 
caţi cu prăzile luate de la rumii ucişi; iar căpeteniile veniră 
şi îl fritisiră pe sultanul Daul'makan, care mulțumi celui 
Preaînalt pentru biruință. Pe urmă sultanul intră la fratele 
său Şarkan şi îi vesti ştirea cea bună; iar Şarkan pe dată 


"La M. A. Salie, lupta este descrisă întrucâtva diferit: „Şi blestematul 
dete să se întoarcă, speriat. lar regele Hardub, văzându-l în starea aceea, 
veni să-l roage să stea de-o parte și îi spuse: «O, Măria Ta, ieri a fost bătălia 
ta, astăzi este a mea — nu-mi pasă de vitejia lui.» Și ieși cu paloșul ascuțit 
în mână, iar sub el avea un cal aidoma cu Adjar, calul lui Antar, şi era un 
cal cum e corbul, iute precum spunea poetul: 


E-un cal de soi — zboară precum clipita 
De parcă-ar vrea s-ajungă-n zbor ursita. 
Culoarea-i neagră şi mai neagră pare, 
Ceapa MA a A bE E, 
Nechezul lui dă spaimà-n toți nebună, 
Precum detună tunetu-n furtună. 

Cu vântu-n goană lasă-n urmă vântul! 
Nici fulgerul nu l-ar răzbi, nici gândul! 


Pe urmă fiecare se năpusti asupra dușmanului, ferindu-se de lovituri și 
vădindu-și iscusinţele pe care le avea în sine, și ba se repezeau înainte, ba 
se trăgeau îndărăt, până ce nu le-au slăbit piepții și nu s-a istovit răbdarea 
soartei. $i numai atunci Dau-ali- Makan răcni și se năpusti asupra regelui 
armean Hardub și il lovi cu o lovitură, retezându-i capul și curmându-i rà- 
sufletul. lar necredincioșii, văzând acestea, se repeziră asupra lui Dau-ali- 
Makan, care îi întâmpină cu lovituri năprasnice, slobozind puhoaie de 
sânge. lar musulmanii strigară: «Allahu akbart»" 

îşi simţi inima ușurată și trupul pe cale de însănătoșire 
şi îi spuse fratelui său: 

— Află, o, fratele meu, că biruinţa nu se datorează 
decât rugilor sfântului schivnic care n-a contenit, cât a 
ținut bătălia, să se închine Cerului și să cheme milele lui 
asupra luptătorilor drepr-credincioși! 


Or, afurisita de babă, auzind ştirea morţii lui Afridun 
şi a înfrângerii oastei sale, se schimbă la față; şi chipu-i 
galben se făcu verde şi lacrimile o înăbuşiră; dar izbuti 
să se stăpânească şi dete de înțeles că lacrimile ei se da- 
torau bucuriei pe care o trăia pentru biruinţa musul- 
manilor. Ci în sinea ei urzea cea mai ticăloasă dintre 
uneltiri, spre a arde de durere inima lui Daul'makan. 
Şi, în ziua aceea, ca de obicei, așternu alifiile și unsorile 
pe rănile lui Şarkan, şi îl obloji cu cea mai mare grijă, 
şi porunci la toată lumea să iasă spre a-l lăsa să doarmă 
liniştit. Atunci toți ieşiră din cort şi îl lăsară pe Șarkan 
singur cu schivnicul nenorocirii. 

După ce Şarkan se cufundă pe deplin în somn... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Tar când fu cea de a o sută patra noapte 
Spuse: 


După ce Şarkan se cufundă pe deplin în somn, amar- 
nica de cotoroanță, care îl pândea ca o lupoaică flămândă 
ori ca o năpârcă afurisită, se ridică pe cele două picioare 
ale ei şi se urisi până aproape de căpătâiul lui Șarkan și 
scoase de sub haină un jungher otrăvit cu o otravă atâta 
de cumplită cât, pe-o piatră numai de-ai fi pus-o, ar fi 
făcut piatra să se topească. Ţinând jungherul în mâna 

ei pustiitoare şi abătându-l năprasnic asupra gâtului lui 
Şarkan, despărți capul de grumaz. Şi iac-așa muri, prin 

uterea ursitei şi prin lucrările lui Eblis în mintea 
piele de cotoroanţe, acela care a fost viteazul vite- 
jilor musulmani, voinicul cel fără de pereche, Șarkan, 
fiul lui Omar Al-Neman. 

Şi, săţiindu-şi răzbunarea, cororoanța puse lângă ca- 
pul retezat o scrisoare scrisă cu mâna ei şi în care spunea: 

„Scrisoarea aceasta este scrisă de chira Șauahi, aceea 
care, pe temeiul isprăvilor ei, este ştiută cu numele de Muma- 
Prăpădurilor, către musulmanii aflaţi în țara creștinilor. 

Aflaţi, o, voi toţi, că eu singură am avut bucuria de 
a-l fi prăpădit odinioară pe sultanul vostru Omar 
Al-Neman, în mijlocul saraiului său; tot eu apoi am fost 
pricina prăpădului şi a nimicirii voastre în posada de la 
mânăstire; tot eu, într-un sfârşit, cu chiar mâna mea şi 
mulțumită şiretlicurilor mele bine ticluite, am tăiat astăzi 
capul căpeteniei voastre Şarkan. Şi nădăjduiesc că tot aşa, 
cu ajutorul Cerului, am să tai şi capul sultanului vostru 
Daulmakan şi al vizirului său Dandan! 

Acuma chibzuiți-vă să ştiţi dacă vă este cu priinţă să 
mai zăboviţi în țara noastră ori să vă întoarceți într-a 
voastră. Oricum, să ştiţi de bine că niciodată nu aveți să 
răzbiţi la ceea ce râvniți; şi aveți să pieriţi cu toții până la 
unul, sub zidurile Constantiniei, de mâna mea şi de şire- 
tlicurile mele, şi din mila lui Cristos, Domnul nostru. “ 

Şi, după ce lăsă scrisoarea acolo, bătrâna se strecură 
- afară din cort şi se întoarse la Constantinia să le dea de 
ştire creştinilor despre toate răutățile ei; pe urmă intră 
în biserică să se roage şi să plângă moartea lui Afridun 
şi să mulțumească necuratului pentru moartea emiru- 
lui Şarkan. 

Dar în ce priveşte uciderea lui Şarkan, iacătă! La 
- chiar ceasul când aceasta se făptuia, vizirul cel mare 
Dandan se simţise cuprins de nesomnie şi de îngrijorare, 

şi apăsat de parcă lumea întreagă i s-ar fi ghemuit pe 
piept. Se hotări într-un sfârşit să se scoale din pat; şi 
ieşi din cort, ca să răsufle reveneala; şi, cum se preum- 
bla aşa, îl văzu pe schivnicul care, destul de departe, zo- 
rea sprinten afară din tabără. Atunci îşi zise: „Emirul 
Şarkan pesemne că acuma-i singur. Mă duc să-l veghez, 
ori să stau la taifas cu el, de-o fi treaz.“ 

Când vizirul Dandan ajunse în cortul lui Şarkan, cel 
dintâi lucru pe care îl văzu fu o baltă de sânge pe jos; 
apoi, pe par, zări trupul şi capul lui Șarkan cel omorât. 

La priveliştea aceea, vizirul Dandan scoase un țipăt 
atâta de aprig şi de cumplit, încât îi trezi pe toți cei ce 
dormeau şi puse în picioare toată tabăra şi toată oastea, 
precum și pe sultanul Daul'makan, care numaidecâr 
dete fuga la cort şi îl văzu pe vizirul Dandan plângând 
lângă trupul fără de viață al fratelui său Şarkan. La prive- 
liştea aceea, Daul'makan răcni: 

— Ya Allah! o, ce prăpăd! 

Şi căzu pierit... 


În clipita aceasta a istorisirii sale, Șeherezada văzu că se 
luminează de ziuă şi, sfioasă cum era, îşi curmă vorba. 


Dar când fu cea de a o sută cincea noapte 
Spuse: 


La priveliştea aceea, Daul'makan răcni: „Ya Allah! o, 
ce prăpăd!“ şi căzu pierit. Atunci vizirul şi emirii se 
înghesuiră împrejurul lui și îi făcură vânt cu mantiile 
lor; şi Daul'makan până la urmă îşi veni în fire şi strigă: 

— O, fratele meu, Şarkane, o, tu, cel mai mare dintre 
viteji, ce diavol te-a adus în starea aceasta fără de izbăvire? 

i începu să se topească în lacrimi şi să suspine, iar 
vizirul Dandan la fel, şi tot așa și emirii Rustem și 
Bahraman, şi mai cu seamă marele cămăraș. 

Şi deodată vizirul Dandan zări scrisoarea şi o luă şi 
o citi sultanului Daul'makan dinaintea tuturor celor ce 
se aflau de faţă, şi spuse: 

— O, Măria Ta, pricepi acuma pentru ce vederea 
acelui schivnic blestemat îmi stârnea atâta greață? 

Şi sultanul Daul'makan, plângând întruna, strigă: 

— Pe Allah! am s-o prind pe cotoroanța aceea și cu 
chiar mâna mea am să-i torn în veşcă plumb topit şi am 
s-o înfig cu fundul într-o țeapă sâmcelată; şi pe urmă am 
s-o spânzur de coadă şi s-o bat în cuie de vie pe poarta cea 
mare de la Constantinia! 

După care Daul'makan hotărî să se facă o înmor- 
mântare măreață fratelui său Șarkan, şi urmă alaiul 
plângând toate lacrimile ochilor, şi porunci să fie în- 
gropat la poalele unui dâmb, sub o boltă mare de ala- 
bastră şi de aur. 

Pe urmă, zile lungi în şir, plânse întruna, până 
într-atâta de ajunse ca o umbră. Atunci vizirul Dandan, 
înfrângându-şi durerea, veni la el şi îi spuse: 

— O, Măria Ta, pune într-un sfârşit balsam durerii şi 
şterge-ți ochii. Nu ştii că fratele tău este la ceasul de-acum 
între mâinile Răsplătitorului cel Drept? Şi-apoi la ce îţi 
slujeşte toată jalea, faţă de ceea ce nu se mai poate 
îndrepta, când totul este scris ca să se întâmple la vre: 
mea sa!? Așa că ridică-te, o, Măria Ta, şi ia-ți iarăşi 
armele; şi să chibzuim cum să întețim mai strașnic îm- 
presurarea cuibarului de necredincioși: aceasta ar fi 
calea cea mai bună de a ne răzbuna întru totul! 


"La M. A. Salie, vizirul işi sprijină astfel consolările. „Ce minunate sunt 
spusele poetul 


Ceea ce nu e dat să fie n-ai să poți tu să faci nicicând, 
Dar tot ce trebuie să fie are să fie oarecând. 

Căci tot ce trebuie să fie are să fie nesmintit 

Şi doar cel ce nimic nu ştie rămâne pururea cernit.“ 

Or, pe când vizirul Dandan îl îmbărbăta astfel pe 
sultanul Daul'makan, sosi de la Bagdad un olăcar 
aducător al unei scrisori de la Nozhatu către fratele ei 
Daul'makan. Iar scrisoarea iată ce cuprindea pe scurt: 

Își vestesc, o, fratele meu, o veste bună! 

Soţia ta, roaba cea tânără pe care ai lăsat-o însărcina- 
tă, a născut cu bine un băiat luminos ca luna la vremea 
ramadanului!. Şi am socotit potrivit să-i dăm pruncului 
numele de Kanmakar. 

Or, cărturarii şi cititorii în stele prorocesc că băiatul 
are să săvârșească fapte de pomenire, atâta de logodită a 
fost naşterea lui cu lucruri de mirare şi cu minuni. 

Şi n-am pregetat, cu acest prilej, să pun să se facă rugi 
şi urări în toate moscheile pentru tine, pentru copil şi pen- 
tru biruința ta asupra vrăjmaşilor. 

Şi te vestesc asemenea că noi aici suntem toţi în deplină 
sănătate, şi mai ales prietenul tău, hammamgiul, care trä- 
ieşte în huzur şi în tihnă până peste poate, şi care doreşte 
fierbinte, ca noi toți, să aibă ştiri de la tine. 


Aici, în anul acesta, au fost ploi bogate, şi roadele se 
vestesc minunate. 
Și pacea şi ocrotirea fie asupra-ți şi împrejuru-ţi! 


După ce străbătu scrisoarea, Daul'makan răsuflă din 
adânc şi strigă: 

— Acuma, 0, vizirule, dacă Allah m-a miluit cu fiul 
meu Kanmakan, jalea mi s-a mai domolit şi inima în- 
cepe să trăiască iarăși! Încât se cuvine a chibzui cum să 
sărbătorim mai vrednic sfârşitul jalei după răposatul 
meu frate, potrivit cu datinele noastre. 


1 Ramadanul (din ramad harr — „arşiță“, „dogoare“) este cea de a noua 
lună a anului musulman. 
? Kanmakan s-ar putea traduce: „s-a întâmplat ce s-a întâmplat“. 

Şi vizirul răspunse: 

— Drept gând! 

Şi numaidecât porunci să se ridice corturi mari îm- 
prejurul mormântului lui Șarkan, în care se aşezară citi- 
torii din Coran şi imamii; și jertfiră o sumedenie de oi 
şi de cămile, a căror carne se împărți ostașilor; şi toată 
noaptea o trecură în rugi şi în procitirea Coranului. 

Ci dimineaţa, Daul'makan se duse la mormântul în 
care hodinea Şarkan, şi care era aşternut tot cu chilimuri 
„scumpe de la Persia şi de la Cașmir, şi dinaintea întregii 
oști... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a o sută şasea noapte 
Spuse: 


Daul'makan se duse la mormântul în care se hodinea 
Șarkan, şi care era aşternut tot cu chilimuri de la Persia 
şi de la Caşmir, şi, dinaintea întregii oști, vărsă lacrimi 
îmbelşugate şi ticlui stihurile acestea întru pomenirea 
răposatului: 

Obh, scumpe-al meu Şarkane frate, 
Obrazu-n lacrime mi-l scriu, 

Ca Cre sar stih săpate 
De-un suflet suspinând pustiu, 
Să vadă cel aa citeşte g 
Întreaga-mi neagră deznădejde. 
Că iată-n jurul raclei tale, 

O, frate-al meu iubit, se strâng 
Oșteni-ncovoiaţi de jale 
Şi-alăturea de mine plâng, 

Mai arşi de-amar şi frânţi de dor 

Ca Musa sus pe Jabal- Tor. 
Privim måhniți la neagra groapă, 
Ci alt mormânt purtăm în noi, 
Pe care-n inimă şi-l sapă 
Tovarăşii tăi de război, 

Mai negru ca acel pământ 

În care zaci tu, frate sfânt. 

Cum aş putea, Șarkane, spune, 
Să schimb ursita mea cu-a ta? 
Pe mine-n groapă de m-ar pune, 
Doar astfel poate că-aş uita, 

Să zac sub vălul tău cernit 

Pe umerii ce m-au iubit! 

Abh, unde-i steaua ta, Şarkane, 
Cea care-atunci când strălucea 
Dope slăvilor tavane 

Pe rând oricare altă stea. 

Și numai ea, o, frate-al meu, 
Sta-n slava slăvilor mereu! 

Prin noaptea oarbă din mormântul 
În care zaci tu — giuvaier 

Întreg pământul luminându-l, 
Sub care negurile pier, 

O, frate-al meu, tot zboru-ți curmă 
La sânul mumei cel din urmă. 
Şi, giulgiul care te-nfășoară, 

Cu toate cutele-i pe vând, 

Când te atinge se-nfioară 

Şi prinde viaţă rând, 

Ca nişte aripi de lucoare 

Ce te cuprind ocrotitoare. 


Când isprăvi de procitit aceste stihuri, Daul'makan 
izbucni în hohote de plâns şi, odată cu el, oastea toată 
începu să suspine amarnic. Atunci păși înainte vizirul 

Dandan și se aruncă pe mormântul lui Șarkan şi îl sărută 
şi, cu glas sugrumat de plânsete, prociti stihurile poetului: 


O, înțeleptule, tu ai schimbat 

Cele ce pier cu cele fără moarte, 

Cum au făcut toți cei ce au plecat 

Pe drumul fără-ntoarceri, lăsând cele deșarte, 
$i ţi-ai luat lin zborul spre cerurile-nalte 

Pe unde trandafirii aşternu-şi albul preș 

Sub tălpi de hurii sfinte. 

Acolo, prin învoalte Grădini, 

Desfată-ţi dorul în rând cu cei aleşi. 


Păstreze-ţi cel ce şade în jilțul de lumină 
Dumbrava cea mai verde din înverzitu-i rai, 
ŞI deie-i buzei tale să bea din cupa plină 
Păstrată pentru drepții pământului, săvai! 


Şi iacătă aşa se puse capăt jalei după Şarkan. 

Şi, în pofida acestora, Daul'makan era mai departe 
tot mâhnit din pricina despărțirii de fratele său, mai 
ales că şi împresurarea Constantiniei se dovedea că are 
să zăbovnicească îndelung. Și se deschise într-o zi faţă 
de vizirul său Dandan şi îi spuse: 

— Ce să fac, o, vizire al meu, ca să uit mâhnirile ce mă 
muncesc şi ca să alung durerea ce îmi apasă sufletul? 

Vizirul Dandan răspunse: 

— O, Măria Ta, nu știu decât numai un leac la dure- 
rile tale, şi anume acela de a ţi se istorisi vreo întâmplare 
din vremurile trecute şi despre sultanii cei vestiți de care 
pomenesc hronicile. Și treaba îmi este lesnicioasă, 
întrucât, sub domnia răposatului tău părinte, sultanul 
Omar Al-Neman, îndeletnicirea mea cea mai aleasă era 
de a-l desfăta, în fiecare noapte, istorisindu-i câte o 
poveste ispitită şi procitindu-i stihuri de-ale poeţilor 

arabi ori ticluite de mine. Aşa că la noapte, după ce ta- 
bära toată va fi adormit, am să-ţi istorisesc, de-o vrea 
Allah, o poveste ce are să te minuneze și să-ți uşureze 
pieptul şi să te facă să-ţi pară răstimpul de împresurare 
fără seamăn de scurt. Pot de pe acuma să-ți spun nu- 
mele ei, care este: Povestea cu cei doi îndrăgostiți Aziz şi 
Aziza. 

La vorbele acestea ale vizirului său Dandan, sulta- 
nul Daul'makan îşi simţi inima cum bate a nerăbdare, 
şi nu mai avu alt zor decât să vadă că vine noaptea ca să 
asculte povestea făgăduită, ce numai cu numele ei îl şi 
făcea să se înfioare de mulțumire. 

Încât de-abia începuse noaptea să se lase, că Daul'makan 
şi puse să se aprindă toate făcliile din cortul său şi toate 
fanarele de la intrarea de chilimuri și să se aducă tablale 
mari încărcate cu bunătăţuri de mâncat şi de băut, şi 
căţui pline cu tămâie, cu chihlimbar şi cu multe alte 
mirozii gingaşe; pe urmă pofti să vină emirii Bahraman, 
Rustem și Turkaş şi marele cămăraş, soțul domniței 
Nozhatu. Şi când toți se strânseră acolo, porunci să i se 
spună vizirului Dandan să vină; iar când sosi dinainte-i, 
îi spuse: 

— O, vizire al meu, iacătă că noaptea îşi întinde peste 
capetele noastre mantia-i largă şi pletele; iar noi nu mai 
aşteptăm, spre a ne desfăta, decât povestea cea aleasă 
dintre poveşti, pe care ne-ai făgăduit-o. 


În clipita aceasta a istorisirii sale, Şeherezada văzu că se 
luminează de ziuă şi, sfioasă cum era, îşi amână povestitul pe 
a doua zi. 

Dar când fu cea de a o sută şaptea noapte 


Spuse: 

Sultanul Daul'makan îi spuse așadar vizirului Dandan: 

— O, vizire al meu, iacătă că noaptea îşi întinde peste 
capetele noastre mantia-i largă şi plz iar noi nu mai 
aşteptăm, spre a ne destăta, decât povestea cea aleasă 
dintre poveşti, pe care ne-ai făgăduit-o. 

Şi vizirul Dandan răspunse: 

— Din toată inima bucuroasă şi ca o închinăciune 
datorată! Întrucât să ştii, o, Măria Ta, că povestea pe 
care va să ţi-o istorisesc despre Aziz şi Aziza şi despre 
toate câte li s-au întâmplat este o poveste menită să îm- 
prăştie toate mâhnirile din inimi şi să aline orice jale, 
de-ar fi ea şi mai mare decât cea a lui Yacub!! Iacăt-o! 


POVESTEA CU AZIZ ŞI AZIZA 
ŞI CU FRUMOSUL DIADEM, FECIORUL DE ȘAH? 


A fost odată, în vechimea vremilor şi în trecutul vâr- 
stelor şi al clipelor, o cetate printre cetăţile din Persia, 
dincolo de munţii RE Şi numele acelei cetăţi 
era de Cetatea-Verde. Și sultanul acelei cetăți se chema 
Soleiman-Şah. Era dăruit cu haruri mari de dreptate, 
de mărinimie, de chibzuinţă și de ştiinţă. Încât din toate 
zările curgeau călătorii înspre cetatea lui, până într-atâta 
de departe se întinsese buna lui faimă şi da încredere 
neguţărorilor şi caravanelor. 

să sultanul Soleiman-Şah a urmat să ocârmuiască 
astfel de-a lungul unui răspăs de vreme tare întins, în 
îmbelşugare şi înconjurat de dragostea întregului no- 
rod. Ci nu lipseau huzurului său decât o soție şi nişte 
copii; întrucât era neînsurat. 

Şi sultanul Soleiman-$ah avea un vizir care i se ase- 
muia tare mult ca filotimie şi ca bunătate. Şi-așa că 


1 Yacub este numele arabizar al lui Iacov cel din Biblie, tatăl preaferici- 
tului Iosif. 
? La M. A, Salie, titlul este: Povestea cu Tadj-al-Muluk. 

într-o zi, când singurătatea îl apăsa mai greu ca de obi- 
cei, sultanul porunci să fie chemat vizirul și îi spuse: 

— Vizire, iacătă că pieptul mi se strânge și răbdarea mi 
se curmă şi puterile mă lasă; încă o vreme tot aşa, şi nu 
o să mai am decât pielea pe oase. Căci văd bine acuma că 
holteitul nu este o stare firească, mai cu seamă pentru 
sultani, care au de lăsat un scaun de domnie urmaşilor 
lor. Şi-apoi Prorocul nostru (asupra-i fie rugăciunea și 
pacea!) a spus: „Impreunați-vă! şi sporiți-vă urmaşii, în- 
trucât am să mă mândresc cu numărul vostru dinaintea 
tuturor neamurilor, la Ziua Învierii!“ Aşa că sfatuieşte-mă, 
o, vizire al meu, şi spune-mi ce socoți. 

Atunci vizirul îi spuse: 

— Într-adevăr, o, Măria Ta, aceasta-i o treabă anevo- 
ioasă şi de o gingășie până peste poate. Am să încerc a 
te mulțumi ţinându-mă pe calea pravilnicită. Află, aşa- 
dar, o, Măria Ta, că eu nu aș vedea cu bucurie o roabă 
neştiută să ajungă soţia stăpânului nostru; întrucât cum 
ar putea el să ştie stepena acelei roabe şi evghenia mo- 
şilor ei şi curăţia sângelui ei şi obârşiile neamului ei, şi 
cum ar putea el, prin urmare, să păstreze întreagă în- 
tocmirea neprihănită a sângelui strămoşilor săi? Nu ştii 
că un copil ce s-ar naşte dintr-o asemenea împreunare ar 
fi tot ca un copil din flori, plin de cusururi, mincinos, 
setos de sânge, blestemat de Allah zămislitorul său, din 
pricina ticăloșiilor lui viitoare? Iar atare spiţă se asemuie 
cu buruiana ce răsare dintr-un pământ bâhlos, cu apă 
sălcie şi băltită, şi care începe să putrezească chiar mai 
înainte de a ajunge la creşterea ei deplină, încât să nu te 
aştepţi de la vizirul tău, o, Măria Ta, la slujba de a-ți 
cumpăra o roabă, de-ar fi ea şi cea mai frumoasă copilă 
de pe pământ; întrucât nu vreau să fiu eu pricina unor 
atari necazuri şi să îndur apoi povara păcatelor pe care 
le-aş fi stârnit. Dar, dacă vrei să asculți de barba mea, aș 

fi de părere să alegi, dintre fetele de sultani, o soție cu 
spița neamului ştiută şi cu frumuseţea dată ca pildă în 
ochii tuturor femeilor! 

La vorbele acestea, sultanul Soleiman-$ah spuse: 

— O, vizire al meu, sunt gata cu totul, dacă izbuteşti 
să-mi găsești o asemenea femeie, s-o iau de soție legiui- 
tă, spre a trage asupra neamului meu binecuvântările 
celui Preaînalr! 

Atunci vizirul îi spuse: 

— Treaba, din mila lui Allah, este ca și făcută. 

Și sultanul se minună: 

— Cum adică? 

El spuse: 

— Află, o, Măria Ta, că soţia mea mi-a povestit că 
sultanul Zahr-Şah, stăpânul Cetăţii-Albe, are o fată 
de-o frumuseţe fără de pereche și a cărei zugrăvire este 
atâta de mai presus de vorbe, încât mi-ar creşte păr pe 
limbă până a răzbi să-ţi înfirip despre ea o închipuire 
cât de cât! 

Atunci sultanul strigă: 

— Ya Allah! 

Şi vizirul urmă: 

— Că, o, Măria Ta, cum aş putea vreodată să-ţi vor- 
besc precum se cuvine despre ochii ei cu pleoape înne- 
gurate, despre pletele ei, despre mijlocul ei cel atâta de 
gingaş încât nici nu se vede, despre vârtoşia şoldurilor 
ei şi despre ceea ce le leagă şi le rotunjește? Pe Allah! ni- 
meni nu poate să se apropie de ea fără să rămână în- 
mărmurit, precum nimeni nu poate să se uite la ea fără 

să moară! Şi anume despre ea a spus poetul: 


Fecioară, tu, cu pântec jerăgai, 
Cu boiul ram de salcie uşoară, 
Sulegetă ca plopii-nalți din rai, 
Eşti ca un cântec care mă-nfioară. 

Ți-e gura precum mierea de pădure! 
Ia cupa, îndulceşte vinu-amar 

Și dă-mi să sorb licoarea lui, uşure, 
Hurie dintr-al raiurilor har! 


Sfios mă plec în arsă rugăminte: 
ntredeschide-ţi buzele fierbinţi 
Şi răcorește-mi ochiul ce mă vinde 
Cu grindina frumoșilor tăi dinți. 


La stihurile acestea, sultanul se înfioră de bucurie şi 
strigă din străfundul gârlejului: 

— Ya Allah! 

Ci vizirul urmă: 

— Aşa că, o, Măria Ta, eu sunt de părere să trimitem cât mai 
repede cu putinţă la sultanul Zahr-$ah un emir de-al tău, 


"La M. A. Salie, versurile spun altceva: 


O, minunată e! Şi salcia 
Se tulbură văzând-o, totdeauna! 
Cu fața ei să se asemuiască 


Nici soarele nu poate și nici luna! 
Ah, mierea gurii ei amestecată 
Gu vinul dulce, răpitor de minte! 
Ah, gura ci. ah, gura ei întreagă 


E un img de albe mărgărimel 
Mada rap e ca al unei puii 
Din raiul ll Alah cel räcoros, 
Tar chipu-i e frumos ca o minune, 


i-i negri ca de abanos. 

ah, câți sunt cei care muriră, 
Pieriţi numai de dorul ei anume! 
Cine-o iubeşte a pornit pe-o cale 


Primejdioasă cum nu-i alta-n lume. 

Eu mai trăiesc — ci ea îmi este moarte — 
Numele ei să nu spun ce mi-a fost! 
„Mor fără ea, că fără ea nici viaţa 

Nu mi se pare că mai are rost. 

om de încredere, înzestrat cu dibăcie şi cu gingășie, care 
să deguste râlcul vorbelor sale înainte de a le rosti, şi a 
cărui pricepere s-o ştii de mult. Și să-l însărcinezi să se 
slujească de toată stăruința lui spre a dobândi ca tatăl să 
ţi-o dea pe fată. Iar tu ai să te însori într-un sfârşit, spre 
a urma vorba Prorocului (asupra-i fie pacea și rugăciu- 
nea!) care a spus: „Bărbaţii ce se îndărătnicesc a rămânea 
feciori se cade a fi alungați din Islam! Sunt nişte strică- 
tori! Nu e loc pentru niciun fel de neînsurați în Islam!“ 
Or, chiar că domnița aceea este singura fată vrednică de 
tine, ea care este cea mai frumoasă nestemată de pe toată 
faţa pământului, şi în lung şi în lat! 

La vorbele acestea, sultanul Soleiman-Şah îşi simţi 
inima cum se umflă, şi oftă de uşurare şi îi spuse viziru- 
lui său: 

— Şi care ins ar şti mai bine decât tine să ducă la bun 
sfârşit solia aceasta plină de subțirenie? O, vizire al meu, 
numai tu vei merge să rânduieşti treaba, tu care ești plin 
de înțelepciune şi de curtenie. Aşa că ridică-te şi du-te 
acasă la tine să-ţi iei rămas-bun de la ai tăi, şi încheie-ţi 
cu sârg treburile de rând: şi mergi la Cetatea-Albă să ceri 
pentru mine de soție pe fata sultanului Zahr-Şah. În- 
trucât iacătă că inima şi mintea mea sunt tare zbuciu- 
mate şi se chinuiesc aprig în privinţa aceasta. 

Şi vizirul răspunse: 

— Ascult şi mă supun! 

Şi numaidecât grăbi a se duce să încheie ceea ce avea 
de încheiat, şi să-i imbrăţişeze pe cei pe care îi avea de 
îmbrățișat, şi se apucă să-și facă toate gătirile de plecare. 
Luă cu el toate felurile de daruri bogate, pe nazurile sul- 
tanilor, ca de pildă giuvaieruri, odoare, chilimuri de 
mătase, zarpale scumpe, parfumuri, mirosne de tran- 
dafir numai safi, şi tot soiul de lucruri ușoare ca greutate, 
dar grele ca preț şi ca strălucire. Nu uită să mai ia şi zece 
cai aleşi, din neamurile cele mai frumoase şi mai curate 

din Arabia. Luă de asemenea şi arme de cele mai bo- 
gate, împistrite cu aur, şi cu mânere de jad învrâstate 
în rubine, şi armuri ușoare de oțel, şi cămăși de sârmă 
cu zalele daurite; fără a mai socoti și lăzile cele mari 
încărcate cu tot felul de lucruri falnice, ca și cu bună- 
tățuri de mâncat, precum chisele cu sorbeturi de tran- 
dafir, caise despicate în felii gingașe, dulcețuri înmiresmate, 
belele de migdale mirozite cu smirnă din insulele cal- 
de, şi sumedenie de zumaricale râvnite de fete. Pe urmă 
porunci să se încarce toate lăzile pe spinarea catârilor și 
a cămilelor; şi luă cu el o sută de mameluci tineri şi o 
sută de arapi tineri, şi o sută de copile, cu menirea ca 
toți să alcătuiască, la întoarcere, alaiul miresei. Și cum 
vizirul, în fruntea caravanei, cu prapurii desfășurați, se 

ătea să dea semnul de plecare, sultanul Soleiman-Șah 
îl opri o clipită şi îi spuse: 

— Şi mai ales ia seama să nu te întorci fără a mi-o 
aduce pe fată; și să nu zăboveşti, întrucât mă pârporesc 
ca pe foc; şi nu voi avea tihnă şi somn decât după 
sosirea acelei mirese care nu are să-mi mai iasă din gând 
nici zi, nici noapte, şi de care sunt de pe acuma aprins 
de dragoste! 

Şi vizirul răspunse cu ascultare și cu supunere. Și 
purcese cu toată caravana lui, şi drumeţi spornic, şi ziua 
şi noaptea, străbătând munți şi văi, râuri şi puhoaie, 
câmpii pustii şi câmpii roditoare, până ce nu mai fu 
decât la o zi de drum de Cetarea-Albă. 

Atunci vizirul se opri, pentru popas, pe malul unei 
ape curgătoare, şi trimise un olăcar sprinten să i-o ia 
înainte spre a da de ştire despre sosirea sa sultanului 
Zahr-Șah. 

Or, se brodi ca în chiar clipita când olăcarul, ajun- 
gând la porțile cetății, urma să intre în cetate, sultanul 
Zahr-Şah să se afle la reveneală într-una dintre grădinile 
sale de prin preajma locului; şi îl văzu pe olăcar şi ghici 

că e un străin. Şi porunci pe dată să fie chemat şi îl în- 
trebă cine este. lar olăcarul răspunse: 

— Sunt trimisul vizirului cutare, care a poposit pe 
țărmul râului cutare şi care vine la tine din partea stă- 
pânului nostru, sultanul Soleiman-Șah, domnul peste 
Cetatea-Verde şi munţii Ispahanului! 

La ştirea aceea, sultanul Zahr-Șah fu bucuros până 
peste poate şi puse să i se aducă răcoritoare olăcarului 
vizirului, şi le dete emirilor săi porunca să meargă în 
întâmpinarea marelui trimis al sultanului Soleiman- 
Şah, a cărui volnicie era cinstită până în ţările cele mai 
depărtate şi până şi pe meleagul Cei Albe. Și olă- 
carul sărută pământul între mâinile sultanului Zahr- 
Şah, spunându-i: 

— Vizirul va sosi mâine. lar acuma, Allah să-ţi pă: 
treze pururea marile sale milosârdii şi aibă-i pe răposaţii 
tăi părinți întru milele şi indurarea sa. 

Îac-aşa cu ei. 

Dar cât despre vizirul sultanului Soleiman-Şah, acela 
rămase să se odihnească pe malurile apei, până la miez 
de noapte. Atunci porni iarăși la drum către Cetatea- 
Albă; şi, la răsărit de soare, era la porțile cetă 

Atunci, zăbovi o clipită spre a-şi împlini o nevoie 
zornică şi a se ușura în tihnă. lar după ce isprăvi, văzu 
că veneau în întâmpinarea sa vizirul cel mare al sulta- 
nului Zahr-Șah cu dregătorii şi cu navabii. Atunci 
să-i dea unuia dintre robii săi ibricul de care se slu 
spre a-şi face spălările îndătinare, şi încălecă iarăşi în 
grabă mare pe cal. Şi, după ce se îndepliniră temenelile 
de datorință şi dintr-o parte şi din cealaltă, precum şi 
urările de bun venit, caravana și tot alaiul ei intrară în 
Cetatea-Albă. 

Când ajunseră dinaintea saraiului sultanului, vizirul 
descălecă de pe cal şi, călăuzit de cămăraşul cel mare, 
intră în sala iese 

În sala aceea văzu un scaun domnesc înalt, din mar- 
mură albă străvezie, învrâstat cu mărgăritare şi cu 
năstrăpate, şi sprijinit pe patru picioare înalte, închipuit 
fiecare din câte un scie de elefant. Pe jeţul acela 
se afla o pernă de tafta verde, chindisită cu steluțe de 
aur roşu şi împodobită cu ciucuri și cu ghinduri de aur. 
lar deasupra jețului era un polog strălucind de în- 
vrâstările lui de aur, de pietre scumpe şi de fildeş. lar în 


jeţ şedea sultanul Zahr-Şah... 


În clipita aceasta a istorisiri sale, Șeherezada văzu că se 
luminează de ziuă şi, sfioasă ca de obicei, tăcu. 


Dar când fu cea de a o sută opta noapte 
Spuse: 


lar în jeţ şedea sultanul Zahr-Şah, înconjurat de oa- 
menii cei mai de seamă din împărăție şi de străjile în- 
cremenite în așteptarea poruncilor sale. 

La priveliștea aceea, vizirul sultanului Soleiman-Ş$ah 
simţi harul cum îi luminează mintea şi cum clarul vor- 
birii îi dezleagă limba şi îl stârneşte la spuneri desfătătoa- 
re. Numaidecât, cu o temenea zarifă, se întoarse înspre 
sultanul Zahr-Șah şi ticlui stihurile acestea în cinstea sa: 


Sufletul meu, de cum te vede, 
Spre tine năzuie şi zboară; 
Somnia mi se risipește 

Şi-n pleoapa mea nu mai coboară, 
Lăsându-mă cu totul pradă 


Uimirii ce mă împresoară. 


Inimă-a mea, de ești acolo, 
În preajma lui, rămâi aşa! 


A o sută opta noapte 273 


A lui să fii, oricât mă strânge 

$i mă apasă lipsa ta, 

Oricât de dragă-mi eşti şi-oricâtă-i 
Nevoia de-a te aştepta! 


Nimica nu-și mai vrea urechea-mi 

Mai mult ca glasul celor care Sultanului 
Zabr-Șah măritul înalță slavă şi cântare, 
Lui, domnului fără de seamăn 

Al inimilor visătoare! 


De nu mi-ar fi, în viața toată 
Decât acum să-l fi văzut, 
Atâta doar, să-i văd o dată 
Lumina chipului, şi mut 

Să plec, eu şi-atunci aş rămâne 
Pe veci de veci un om avut. 


O, voi, cei ce trăiţi în preajma 
Acestui fără seamăn crai, 
De-ar fi să vină-aici vreunul 
Și-ar spune juruind că — aşa-i, 
Că ştie el un crai pe lume 
Mai îndrăgit în vreun sarai, 


Mai dăruit decât Zahr-Şahul, 

Au la simţire, au la minte, 

Aflaţi cu toții de la mine 

$i pururea să ţineţi minte: 

Cel ce-ar rosti asemeni basne 

Nu-i un drept-credincios, şi minte el! 


Şi, sfârşindu-şi de procitit stihurile, vizirul tăcu fără 
a rosti nimic mai mult. Atunci sultanul Zahr-Şah îl 
pofti să se apropie de jețul domnesc, şi îl îmbie să şadă 

jos lângă Măria Sa, şi îi zâmbi cu bunătate, şi tăifăsui 
cu el binevoitor o bună bucată de vreme, dându-i 
dovezile cele mai vădite de prietenie şi de mărinimie. 
Apoi sultanul porunci să se aştearnă masa în cinstea 
vizirului, şi toată lumea șezu să mănânce și să bea până 
la saţ. Numai atunci sultanul dori să rămână singur cu 
vizirul; şi ieșită toți, în afară de dregătorii de frunte şi 
de vizirul cel mare al împărăției. 

Atunci vizirul sultanului Soleiman-Şah se ridică în 
picioare şi mai înălță o proslăvire, şi se temeni, şi spuse: 

— O, preamărite sultan plin de filotimie, vin la tine 
cu o treabă a cărei urmare va fi pentru noi toți plină de 
binecuvântări, de roade norocite şi de prohorisire! Ros- 
tul călătoriei mele este, într-adevăr, de a o cere de soţie 
pe fiica ta cea plină de haruri şi de nuri, de evghenie şi 
de cuminţie, pentru stăpânul şi cununa capului meu, 
sultanul Soleiman-Șah, stăpânul cel plin de slavă de la 
Cetatea-Verde şi de la munţii Ispahanului! Și, întru atare 
rost, vin la tine aducându-i peşcheşuri bogate şi lucruri 
falnice, spre a-ţi dovedi cât de mare este pojarul în care 
se află stăpânul meu, de dorul de a te avea ca socru! Aș 
vroi, aşadar, să aflu din gura ta dacă împărtăşeşti 
aşijderea jindul lui şi dacă vrei să-i dăruieşti comoara 
dorurilor sale. 

După ce ascultă spusele vizirului, sultanul Zahr-Şah 
se ridică şi se temeni până la pământ; iar dregătorii şi 
emirii rămaseră până peste poate de minunaţi 
văzându-l pe sultanul lor dovedind atâta cinstire unui 
vizir oareșicare. Şi sultanul şezu mai departe în picioare 
dinaintea vizirului şi îi spuse: 

— O, vizire dăruit cu chibzuinţă şi cu înțelepciune, 
cu vorbă dulce şi cu fălnicie, ascultă ceea ce va să-ţi 
spun. Mă socot ca un supus de rând al sultanului 
Soleiman-Șah, şi îmi fac cea mai aleasă cinste a putea 

fi socotit printre cei din neamul şi din casa lui. Încât 
fata mea nu mai este de acum înainte decât o roabă 
dintre roabele lui; şi din chiar ceasul de-acum este 
lucrul și bunul său! Şi-acesta-i răspunsul meu la cererea 
sultanului Soleiman-Şah, domnul nostru al tuturora, 
stăpânul de la Cetatea-Verde şi de la munții Ispahanului! 

Şi pe dată porunci să vină cadiii şi martorii, care 
întocmiră senetul de căsătorie al fiicei sultanului 
Zahr-Şah cu sultanul Soleiman-Şah. Iar sultanul duse 
cu bucurie senetul la buze, şi primi firitiselile şi urările 
cadiilor şi ale martorilor, şi îi potopi pe toţi cu hatâ- 
rurile sale; şi dete ospețe mari, spre a-i face cinstire 
vizirului, şi petreceri mari care înveseliră inima şi ochii 
tuturor locuitorilor; şi împărți bucate şi daruri atât celor 
săraci cât şi celor bogaţi. Pe urmă porunci să se facă 
gătirile de plecare, şi alese roabele pentru fiică-sa: şi 
grecoaice, şi turcoaice, şi arăpoaice, şi albe. Şi puse să se 
facă pentru fiică-sa un palanchin mare din aur roşu 
învrâstat cu mărgăritare şi cu nestemate, şi porunci să 
fie pus palanchinul pe spinarea a zece catâri aşezaţi în 
bună rânduială. Şi tot alaiul purcese la drum. lar 
palanchinul se ivea, în strălucirea dimineţii, precum un 
sarai mare dintre saraiurile ginnilor, iar copila, acoperită 
de vălurile ei, precum o hurie dintre huriile cele mai 
frumoase din rai. 

Tar sultanul Zahr-$ah însoți alaiul de-a lungul a trei 
farasanji; pe urmă îşi luă rămas-bun de la fiică-sa, de la 
vizir şi de 5 cei ce o însoțeau, şi se întoarse la cetatea lui, 
bucuros până peste poate și plin de încredere în viitor. 

Cât despre vizir şi despre alai... 


În clipita aceasta a istorisiri sale, Șeherezada văzu că se 
luminează de ziuă şi, sfioasă cum era, amână povestitul pe 
a doua zi. 

Dar când fu cea de a o sută noua noapte 
Spuse: 


Cât despre vizir şi despre alai, aceştia călătoriră în 
tihnă şi, când ajunseră la trei zile de drum până la 
Cetatea- Verde, trimiseră un olăcar sprinten să-i dea de 
ştire sultanului Soleiman-$ah. 

Când află de venirea soției sale, sultanul se înfioră 
de drag, şi îi dete o mantie frumoasă de fală olăcarului 
vestitor. Şi porunci oastei sale să plece în întâmpinarea 
proaspetei mirese, cu toate steagurile desfăşurate; iar 
crainicii obşteşti poftiră cetatea toată la alai, în așa chip 
că nu mai rămase în nicio casă măcar o femeie, sau 
măcar o copilă, ba nici măcar vreo babă, oricât de 
prăpădită de vârstă sau oricât de neputincioasă să fi fost 
ea. Şi nimenea nu pregetă să iasă dinaintea miresei. Şi 
când toată lumea aceea ajunse în preajma palanchinului 
cu fata sultanului, se hotări ca intrarea în cetate să se 
facă noaptea, cu vâlvă mare. 

incât, când se lăsă noaptea, navabii cetății puseră să 
se lumineze pe cheltuiala lor toate ulițele şi tot drumul 
ce ducea la saraiul sultanului. Și se rânduiră toţi în două 
şiruri, de-a lungul drumului; şi, la trecerea miresei, 
ostașii întocmiră un gard viu de-a dreapta și de-a stânga; 
şi, pe tot drumul, luminile străluceau în văzduhul 
străveziu, şi tobele cele mari îşi îngânau bubuitul lor 
adânc, şi trâmbiţele cântau cu glas înalt, și steagurile 
fluturau deasupra capetelor, şi mirodeniile ardeau în 
căţui, pe ulițe şi la răspântii, şi călăreții se luptau de-a 
die în lăncii şi în sulițe. Și în mijlocul tuturora, cu 
arapii şi cu mamelucii înainte şi cu slujnicele şi roabele 
în urmă, îmbrăcată în rochia împărătească pe care i-o 
dăruise tătâne-său, proaspăta mireasă sosea la saraiul 
soţului ei, sultanul Soleiman-Șah. 

Atunci robii cei tineri despovărară catârii şi, în toiul 
ţipetelor ascuţite de bucurie ale întregului norod și ale 
oastei, luară palanchinul pe umerii lor şi îl cărară până 
la ușa tainică. Atunci slujnicele cele tinere și însoți- 
toarele luară locul robilor şi o duseră pe mireasă în 
iatacul menit ei. Şi pe dată iatacul se lumină de strălu- 
cirea ochilor săi şi făcliile păliră de frumusețea chipului 
ei. Iar ea părea în mijlocul tuturor femeilor ca luna 
printre stele sau ca mărgăritarul năstrăpat în mijlocul 
salbei. Pe urmă slujnicele cele tinere şi însoţitoarele 
ieşiră din iatac şi se înşiruiră pe două rânduri, de la in- 
trare până la capătul sălii, da numai după ce o ajutaseră 
pe copilandră să se culce în crivatul cal aie de fildeş, 
împodobit cu mărgăritare şi cu nestemate. 

Doar atunci sultanul Soleiman-$ah, străbătând gar- 
dul alcătuit de toate acele stele vii, se duse în iatac până 
la crivatul de fildeş, unde, împodobită şi înmiresmată, 
şedea întinsă copila. Şi Allah stârni pe clipă pe dată o 
patimă mare în inima sultanului şi îi dărui dragoste faţă 
de fecioara aceea. Şi sultanul se bucură de fecioria ei și 
se desfătă în huzur, și îşi uită, pe acel crivat, printre 
coapse şi braţe, toate aleanurile de nerăbdare şi aștep- 

“ tarea dragostei sale. 

Şi sultanul, vreme de o lună întreagă, rămase în 
iatacul tinerei sale soții, fără s-o părăsească nicio clipită, 
atâta de strânsă şi de pe potriva firii lor le era împre- 
unarea. Și o lăsă însărcinată din noaptea dintâi. 

După care sultanul se duse să stea în jeţul județelor 
sale, şi se îndeletnici cu treburile împărăției, întru binele 
supușilor săi; şi, când se lăsă seara, nu pregetă a se duce 


„să vadă iatacul soției sale, şi tot aşa până în cea de a 


noua lună. 

Or, în cea mai de pe urmă noapte din cea de a noua 
lună, sultănița fu cuprinsă de durerile facerii şi se sui pe 
scaunul de naștere şi, în zori, Allah îi uşură slobozirea, 

şi aduse pe lume un copil de parte bărbătească însemnat 
cu pecetea norocului și a belșugului. 
îndată ce află vestea despre naşterea aceea, sultanul 
se învoioşi până peste marginile voioşiei şi se bucură de 
o bucurie mare, şi îl cinsti cu daruri gate pe vestitor; 
e urmă dete fuga la patul soției şi, luând pruncul în 
braţe, îl sărută între ochi, şi se minună de frumuseţea lui, 
şi văzu ce bine i se potriveau stihurile poetului: 


Chiar de la naştere, cu slava 
$i harul zborului spre stele 
L-a dăruit Allah, să fie 

Un nou luceafăr printre ele. 
Voi, doicilor, degeaba-l strângeți 
La sânii voştri preagingași — 
El călări-va lei năprasnici 
$i caii cei mai nărăvaşi — 
O, doicilor cu lapte dulce, 
Luaţi-i sânul de la gură — 
Lui sângele de duşman i-este 
Cea mai aleasă băutură. 


Atunci slujnicele și doicile îl luară în grijă pe noul năs- 
cut și moașele îi tăiară buricul şi îi dealungiră ochii cu 
r jar, Și, întrucât se născuse dintr-un sultan fiu de 
sultani și dintr-o sultăniță fiică de sultănițe, şi era atâta de 
frumos şi de strălucitor, îi puseră numele de Diadem’, 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a o sută zecea noapte 


Spuse: 


TM. A. Sale păstrează numele arab original; Tadj-ali Muluk- Haran — 
ce s-ar traduce: „cununa împărătească“ (Tadj-ali- Muluk) — iar Haran, cu- 
vânt persan, echivalent cu arabul Budur, insemnează „lună plină”. 

Îi puseră numele de Diadem. Şi fu crescut în poto- 
pul sărutărilor şi la sânul frumoaselor; şi zilele se scur- 
seră, şi se scurseră anii; şi copilul ajunse la vârsta de 
şapte ani. 

Atunci sultanul Soleiman-Șah, părintele său, pofti 
să vină la el dascălii cei mai cărturari şi le porunci să-l 
învețe caligrafia, scrierile poeticeșşti şi măiestria de a se 
cârmui în viață, precum și rânduielile sintaxei și ale 
pravilelor. 

Şi dascălii aceia de ştiinţe şezură cu copilul până ce 
ajunse la paisprezece ani. Atunci, întrucât învățase tot 
ceea ce părintele său dorise să înveţe, fu socotit vrednic 
de un caftan de fală; și sultanul îl scoase din mâinile 
cărturarilor şi îl dete pe seama unui dascăl de călărie 
care îl învăţă să călărească şi să lupte cu lancea şi cu 
sulița şi să vâneze cerbii cu şoimul. Şi coconul Diadem 
ajunse în curând călăreţul cel mai deplin; şi se făcuse 
atâta de desăvârşit de frumos încât, atunci când ieșea 
pe jos ori călare, îi aducea să cadă în păcat pe toți cei 
care îl vedeau. 

Şi, când fu la vârsta de cincisprezece ani, nurii lui 
ajunseră aşa încât poeții îi închinară proslăvirile lor cele 
mai pătimaşe; şi cei mai neprihăniți şi cei mai curați 
dintre înţelepţi îşi simţiră inima cum li se sfărâmă și 
cum li se rup ficaţii de toate farmecele vrăjitoreşti din 
fäptura lui. Și iacătă una dintre cântările pe care un poet 
îndrăgostit a alcătuit-o de dragul ochilor lui: 


Îmbrățişarea lui — beţie-i 

De duhul lui, ca de-un alin 
De musc! lar dulcea amețeală, 
În braţe-i, e un fir de crin, 
Scăldat în adieri şi-n rouă — 
E o beție fără vin! 

Când iată, însăși Frumuseţea, 
Privindu-se-n oglinzi în zori, 
Stăpân al ei şi-l recunoaşte 
Şi-i stă supusă la picior — 

O, dor nebun, cum poate oare 
Să scape bietul muritor? 


Allah, Allah! De-oi fi în stare 
Să mai trăiesc, când mă sfăşie 
Amarul dor, întreaga-mi viaţă 
Va arde ca o rană vie. 

Dar şi-a muri de doru-i, încă, 
Mi-e cea mai mare bucurie! 


Or, toate acestea pe când el avea vârsta de cinci- 
sprezece ani! Da după ce împlini cei optsprezece ani ai 
săi, fu cu totul altceva! Atunci un pufuşor tineresc îi ca- 
tifelă floarea cea trandafirie a obrajilor, şi chihlimbarul 
cel negru îşi puse bobul de frumuseţe pe albeaţa băr- 
biei lui. Atunci, cu deplină vădire, răpi el toate minţile 
şi toți ochii, precum spune poetul în privinţa sa: 


Ab, ochii lui? — A pune mâna 
În flăcări şi să nu te ardă, 

Nu e minune-atât de mare 

Ca ochii lui. Mi-e dat de soartă 
Să ard aşa mereu, sub ochii 
Aceștia, care-au să mă piardă. 


Obrajii lui? — De-i sunt cu-o umbră 
De păr acoperiți, nu-i păr 

Ca pe orice obraz, ci-i numai 

Väl de mătase-intr-adevăr, 

Un auriu văl care pare 

Doar umbra unei fumegări. 

Dar gura lui? — Veniră unii 

Să mă întrebe de nu ştiu 

Pe unde curge apa vie 

Şi sfânt izvoru-i argintiu, 
Veniră mulți şi mă rugară 

Să-l spun de ştiu, şi să-l descriu. 


Jar eu le spun: „Știu apa vie 
Pe unde curge ca un i 
Știu locul unde se găseşte 
Neintinatul ei izvor, 

Ah, le cunosc pe amândouă, 
Şi ştiu preasfântă taina lor: 


E-o gură de flăcău în floare, 
Un cerb cu gâtul arcuit, 
Un tânăr cu mijloc subțire, 
Mlădiu, gingaş, neprihănit — 
Sunt buzele ca două rodii 
Ale flăcăului iubit! 
"La M. A. Salie, sunt alte versuri: 
Prin frumusețe e urmaşul 
Frumosului Iosif vestit, 
$i, când il văd, îindrāgostiții 
Rămân cu ochiu-nmărmurit. 
O, stai cu mine şi priveşte-l — 
Poate, i, desluşit, 
ST E vedea: 
Slăvitul prapure cernit! 
Sau cum a spus un alt poet: 
Nu, ochii tài nu vor vedea vreodată, 


Din câte-s date ochiului să vadă, 
Icoană ca aceasta minunată: 


Pe rumenul obraz al lui, de fată, 
S-adumbră bărbăția a 
Sub ochii-i ca o noapte-ntunecată. 

Însă toate acestea când avea optsprezece ani; întrucât, 
când ajunse la vârsta de bărbat, crăişorul Diadem se făcu 
atâta de minunat de frumos, încât ajunse a fi o pildă 
pomenită în toate țările musulmane, în lat şi în frg, 
Aşa că numărul prietenilor şi al credincioşilor lui ajunse 
tare ridicat; şi toți cei care îl impresurau, jinduiau c 
timă să-l vadă într-un sfârşit domnind peste împă! 
precum domnea peste inimi. 

La vremea aceea, şahzade Diadem ajunsese tare îm- 
pătimit de vânătoare şi de goane prin codri şi sihăstrii, 
în pofida spaimei pe care hălăduielile lui necurmate o 
stârneau lui tărâne-său și maică-sii. Şi într-o zi le porunci 
robilor să încarce merinde pentru zece zile! şi plecă cu 
ei la vânătoare cu hăirași şi de-a goana. Şi merseră vreme 
de patru zile, spre a ajunge într-un sfârşit pe nişte me- 
leaguri pline de vânat, acoperite de păduri mişunând 
de toate felurile de jivine sălbatice, şi scăldare de o 
puzderie de izvoare şi de pârâuri. 

Atunci domnişorul Diadem dete semnul de vână- 
toare. Numaidecât fu întinsă împletitura cea mare de 
sfori jur împrejurul unei arii mari de locuri întufărite; 


Sau cum a spus altul: 


Mă mir de alunița-i: Se-nchină doar la foc — 
Ca magul, ci nu-i arde obrazul nici deloc! 

Mai de mirat e-adåncul din ochii-i plini de dor, 
Ce-adevereşte semne că-i vajnic vrăjitor. 

Ci nu de puful tânăr lucese obrajii-i pui, 

Ci de lumina dulce arzând de dorul lui! 


Sau cum a spus altul: 


„Mă mir de cei ce-ntreabă: Oare pe ce pământ 
Se află apa vieții și scocul ei cel sfânt? 
Că iat-o: e pe gura acestui cerb duios, 
Cu buzele ca mierea și puful mătăsos. 
$i m-ar mira ca Musa, de-ar fi întâlnit în cale 
Ievoru-acesta cândva, să-i mai fi dat ocoale! 
1 În traducerea lui M. A. Salie, aici este intercalat ca subtitlu numele 
povestirii ce urmează: Povestea cu îndrăgostitul şi cu îndrăgostita. 

şi hăitaşii purceseră de la margine către mijloc, şi stâr- 
niră de dinaintea lor toate jivinele înfricoşate, pe care le 
hăituiră astfel înspre mijloc. Atunci sloboziră panterele, 
câinii şi şoimii pe nds fiarelor anevoie de doborât. Şi 
făcură în ziua aceea o vânătoare cu hăitași tare îmbel- 
şugată, de gazele şi de toate soiurile de vânat. Și fu o săr- 
bătoare mare pentru panterele de vânătoare, pentru 
câini și pentru șoimi. Încât, odată vânătoarea încheiată, 
cossul] Diadem șezu jos pe malul unui râu spre a se 
odihni oleacă, și împărți vânatul între vânători, şi partea 
cea mai bună o puse deoparte pentru tatăl său, sultanul 
Soleiman-Șah. Pe urmă dormi în noaptea aceea acolo, 
până dimineața. 

Or, de-abia se trezise, când văzu alături de ei tabăra 
unei caravane mari, care sosise noaptea, şi în curând vă- 
zu cum ieşeau din corturi şi coborau să-şi facă la râu 
spălările îndătinate o mulțime de inşi, robi arapi şi ne- 
gustori. Atunci şahzade Diadem trimise un om de-al 
său ca să afle de la inşii aceia din ce țară sunt şi ce sunt. 
Şi trimisul se întoarse şi îi spuse crăişorului Diadem: 

— Inşii mi-au spus: „Suntem nişte neguțători care am 
poposit aici ispitiți de verdeaţa acestei pajişti şi de apa 
aceasta bună, curgătoare. Şi ştim că nu avem a ne teme de 
nimic aici, întrucât suntem pe pământurile pline de 
ocrotire ale sultanului Soleiman-Şah, a cărui faimă despre 
înțelepciunea sa de ocârmuitor este vestită pe toate melea- 
gurile şi îi înseninează pe toți călătorii. Şi-apoi îi aducem 
în dar o mulțime mare de lucruri frumoase şi scumpe, 
mai cu seamă pentru fiul său, minunatul cocon Diadem.“ 

La spusele acestea, frumosul Diadem, fiul sultanu- 
lui, răspunse: 

— Dar, pe Allah! dacă neguțătorii aceia au cu ei nişte 
lucruri așa de frumoase anume pentru mine, pentru ce 
să nu ne ducem chiar noi să le cercetăm? Faptul, de alt- 
minteri, va ajuta să ne facă a ne petrece vesel dimineața. 

Și numaidecât şahzade Diadem, urmat de prietenii 
săi vânători, se îndreptă înspre corturile caravanei. 

Când îl văzură venind pe fiul sultanului şi pricepură 
cine era, negustorii deteră toți fuga în întâmpinarea lui 
şi îl poftiră să intre în corturile lor, şi îi ridicară pe clipă 
pe dată un cort falnic din atlaz roşu, împodobit cu 
chipuri împistrite, de păsări şi de jivine, şi căptușit tot 
cu mătăsuri de la Ind și cu țesături de la Caşmir. Și îi pu- 
seră o pernă strălucită pe un chilim minunat de mătase 
cu toate marginile împodobite cu mai multe rânduri 
întrețesute de smaralde frumoase. Și şahzade Diadem 
şezu jos pe chilim şi se sprijini pe pernă și le porunci ne- 
gustorilor să-i deştearnă e e Şi, după ce negus- 
torii îi deşternură toate mărfurile, îşi alese din grămadă 
ceea ce îi plăcu mai mult şi, în ciuda neînvoirii lor stă- 
ruitoare, îi sili să primească preţul pe care li-l plăti cu 
mărinimie. 

Pe urmă, după ce îi puse pe robi să ridice toate târ- 
guielile, vru să încalece iarăşi pe cal spre a se întoarce la 
vânătoare, când zări dinaintea lui, printre neguțători, 
un bărbat... 


În clipita aceasta a istorisiri sale, Şeherezada văzu că se 
luminează de ziuă şi, sfioasă cum era, îşi amână povestitul 
pe a doua zi. 


Dar când fu cea de a o sută unsprezecea noapte 
Spuse: 


Deodată şahzade Diadem zări dinaintea lui, printre 
neguţători, un bărbat tânăr de o frumuseţe uluitoare, de 
o șofrăneală izbitoare, şi îmbrăcat cu nişte haine tare 
frumoase și tare bine dichisite. Ci chipul său, cel atâta 
de şamaniu şi atâta de frumos, avea întipărită pe el o 

mâhnire mare, ca de pierderea unui tată, a unei mame 
ori a vreunui prieten tare drag. 

Atunci şahzade Diadem nu vroi să se depărteze fără 
a-l cunoaşte pe tânărul acela frumos către care îl trăgea 
inima; şi se apropie de el şi îi ură bună pace, şi îl între- 
bă cu luare-aminte cine este şi pentru ce este așa de trist. 
Ci, la întrebările lui, ochii tânărului cel frumos se um- 
plură de lacrimi şi nu putu să spună decât aceste două 
vorbe: „Sunt Aziz“, și izbucni în suspine atâta de amar- 
nice, încât se prăbuşi pierit". 

Când îşi veni în fire, şahzade Diadem îi spuse: 

— O, Aziz, să ştii că îţi sunt prieten. Spune-mi așadar 
pricina mâhnirilor tale. 

Ci tânărul Aziz, drept orice răspuns, îşi prinse coa- 
tele în palme şi cântă stihurile acestea: 


Feriţi-vă de ucigaşii-i ochi! 

Nu-i inimă de vraja lor să scape — 
Ah, ochii-i negri, ca un rău deochi, 
Când galeşi te cuprind ca nişte ape! 
Și mai cu seamă nu gustați vreodată 
Al glasului ei vin dulce amar — 
E-un vin precum o flacără ce-mbată 
Chiar și pe înţelepții cei mai mari! 
De i-aţi cunoaşte limpedea privire! 
Ah, trupu-i de mătase ar putea 

Să pară moale, ca o amăgire, 

Pe lângă cea mai moale catifea. 


"La M. A. Salie, frumosul Aziz nu leșină, ci spune următoarele versuri: 


De mult ne-am despărțit. cu spaima-n noi, 
Și lacrimile-mi Ss sala ochi sei 
De-atunci singurătatea-n juru-mi creşte 
Şi nu mai am nici suflet, nici nădejde. 
Ah, de-aş putea nainte-i să mă-nchin, 
Cu vorba-i să mă mântuie de chin! 


286 O mie şi una de nopţi 


Ca o lumină-i, răsărind din bezne, 
Când se propia cu pas domol, 

Cu aurul inelelor la glezne, 

Cu ochii-i negri zugrăviți în kohl. 
Ah, unde e mireasma-mbătătoare 
A rochiilor ei? Ce amintiri 

Mai poartă, vie, calda-i răsuflare, 
Ca un parfum gingaș de trandafiri? 


După ce şahzade Diadem auzi cântecul acesta, nu 
vroi, deocamdată, să mai stăruiască şi, spre a înnădi 
vorba, spuse: 

— Pentru ce, o, Aziz, nu mi-ai arătat marfa ta, ca toți 
negustorii ceilalți? 

El răspunse: 

— O, doamne al meu, marfa mea chiar că nu cu- 
prinde nimic ce să se cuvină unui fecior de sultan. 

Ci frumosul Diadem îi spuse frumosului Aziz: 

— Pe Allah! vreau totuşi să mi-o arăţi! 

Şi îl sili pe tânărul Aziz să şadă jos lângă el pe chili- 
mul de mătase şi să-i deştearnă, bucată cu bucată, toată 
marfa sa. Şi şahzade Diadem, fără ca măcar să ia aminte 
la bogasiurile cele frumoase, i le cumpără pe toate fără 
a le socoti, şi îi spuse: 

— Acuma, Aziz, dacă mi-ai povesti pricina supărării 
tale... Te văd cu ochii în lacrimi şi cu inima mâhnită. 
Or, dacă eşti asuprit, voi şti eu să-i pedepsesc pe asupri- 
torii tăi; iar dacă eşti năpădit de datorii, îţi voi plăti da- 
toriile cu toată inima. Întrucât iacără că mă simt ispitit 
înspre tine, şi toare lăuntrurile mele ard pentru tine. 

Ci tânărul Aziz, la vorbele lui, se simti iarăşi înăbușit 
de suspine şi nu putu decât să cânte stihurile acestea: 


Abh, grea ispita ochilor ei negri 
Dealungiți cu kohl albastru — ah! 
Şi-nmlădierea trupului subțire 

Cu şoldurile-i ca un castru — ah! 

Ah, vinul buzei ei şi mierea gurii, 

$i sânii ei în sfânt încastru — ah! 
Nădejde-a mea, ca de trimis la moarte, 
Al nopții mele tainic astru — ah! 


La cântecul acesta, şahzade Diadem se apucă, spre 
a-i schimba gândurile, să cerceteze una câte una 
zarpalele cele Emos şi mătăsurile. Şi deodată, dintre 
zarpale, îi căzu din mâini o bucată pătrată de mătase 
înhorbotată, pe care tânărul Aziz numaidecât se repezi 
s-o strângă iute. Și o împături, tremurând, şi şi-o puse sub 
genunchi. Şi se tângui: 


Ab, scumpa mea Aziza! 
Cloșca rotind pe cer 

Îmi este mai aproape ca tine 

Şi-am să pier! 

Unde să-ngrop tristețea-mi, 
În care țări străine? 

Cum să mai sufăr chinul 
Că nu ești lângă mine? 

Cum să mai port povara 

Amarei mele taine, 

Când abia duc pe umeri 

Aceste biete haine?! 


"La M. A. Salie, versurile sună altfel: 


Gând va afla rămăduire sărmanu-mi suflet chinuit? 

Pleiadele-mi sunt mai aproape decât cea care m-a iubit. 

Cu despărțiri, cu chin, cu jale, cu dor și cu iubire iar, 
amânări, cu amăgire se trece viața în zadar. 

Nici dragostea nu mă învie, nici despărțirea nu-mi dă moarte! 

Măcar că nu suntem aproape, nu suntem totuşi nici departe! 

Nu te înduri nici să mă judeci şi nici să-mi dărui îndurare. 

Să mă ajuţi nu vrei, iubito, şi nici să fug nu am scăpare. 

ȘI toate căile-s închise iubirii care-o port în piept, 

$i nu mai ştiu acum nici măcar spre care zare să mă-ndrept. 

După ce văzu mişcarea speriată a frumosului Aziz şi 
auzi stihurile din urmă, şahzade Diadem rămase până 
peste poate de nedumerit și, zădărât cu totul, strigă. 


În clipita aceasta a istorisiri sale, Șeherezada, fiica viziru- 
lui, văzu că se luminează de ziuă şi, sfioasă cum era, nu vroi 
să treacă peste îngăduinţa dată. 

Atunci sora ei, micuța Doniazada, care ascultase toată 
povestea ținându-şi răsuflarea, strigă din ungherul în care 
şedea ghemuită: 

— O, sora mea Șeherezada, ce dulci, şi ce gingaşe, şi ce 
curate, şi ce desfătătoare la gust sunt vorbele tale, în 
prospețimea lor! Şi ce vrăjitoare este povestea aceasta, şi ce 
minunate sunt toate stihurile ei! 

Iar Șeherezada îi zâmbi şi spuse: 

— Aşa-i, surioara mea! Da ce-i aceasta față cu aceea pe 
care am să v-o povestesc amândurora în noaptea următoare, 
dacă am să mai fiu în viaţă, din mila lui Allah şi hatârul 
sultanului! 

Jar sultanul Şahriar îşi zise în sufletul său: „Pe Allah! nu 
am s-o ucid până a nu auzi urmarea istorisirii ei, 
care-i o istorie minunată şi uluitoare, într-adevăr, până peste 
poate!“ 

Pe urmă o luă pe Șeherezada în braţe. Şi amândoi îşi 
petrecură ce mai rămăsese din noapte, strânşi așa până la 
ziuă. 

După care sultanul Șahriar plecă la divanul județelor sale; 
iar divanul se umplu de mulțimea de viziri, de emiri, de 
dregători, de străji şi de oameni de la sarai. lar vizirul cel mare 
veni şi el, aducând la subsuoară giulgiul hărăzit fiicei sale 
Șeherezada, pe care o socotea moartă de mult. Ci sultanul nu 
îi spuse nimic în privința aceasta, şi urmă a judeca, a căftăni 
în slujbe, a mazili, a ocârmui şi a încheia pricinile de rând, 
şi-aşa până la sfârşitul zilei. Pe urmă divanul fu ridicat, şi 

sultanul intră în saraiul său. lar vizirul rămase nedumerit și 
până peste poate de uluit. 


Dar de îndată ce se lăsă noaptea, sultanul Șahriar se duse 
la Şeherezada în iatac şi nu pregetă a face lucrul său obișnuit 
cu ea. 


Și era cea de a o sută douăsprezecea noapte 


Încâr micuța Doniazada, odată lucrul terminat, se ridică 
de pe chilim şi îi spuse Șeherezadei: 

— O, sora mea, mă rog ţie, spune urmarea povestei ace- 
leia atâta de frumoase cu frumosul șahzade Diadem și cu 
Aziz şi cu Aziza, pe care vizirul Dandan o povestea, sub 
zidurile Constantiniei, sultanului Daul'makan! 

lar Șeherezada îi zâmbi surorii sale şi îi spuse: 

— Da, hotărât! cu tot dragul inimii şi ca o cinstire dato- 
rată! Ci nu până a nu-mi da îngăduință sultanul acesta bine 
crescut şi dăruit cu purtări alese! 

Atunci sultanul Şahriar, care nici nu putea să adoarmă 
de nerăbdarea cu care aștepta urmarea, spuse: 

— Poţi să vorbeşti! 

Şi Șeherezada spuse: 


Mi s-a izvodit, o, norocitule sultan, că şahzade Diadem 
a strigat: 

— Aziz! ce ascunzi acolo? 

Şi Aziz răspunse: 

— O, doamne, chiar tocmai din pricina aceasta nu 
am vrut, de la început, să deştern dinainte-ţi mărfurile 
mele. Ce este de făcut acuma? 

Și scoase un oftat lung, din tot sufletul său. Dar 
domnișorul Diadem atâta stărui şi îi spuse vorbe atâta 
de alintate, încât tânărul Aziz până la urmă îi spuse: 

— Află, o, stăpâne al meu, că povestea mea, în privin- 
ţa acestei pd pătrate, este tare ciudată; şi-i pentru 

mine plină de amintiri tare dulci. Întrucât farmecele 
celor care mi-au dăruit zarpaua aceasta cu două fețe nu 
au să se şteargă nicicând de dinaintea ochilor mei. Cea 
care mi-a dăruit zarpaua dintâi se numeşte Aziza; cât 
despre cealaltă, numele ei îmi este amar să-l rostesc de- 
ocamdată! Întrucât ea este aceea care, cu chiar mâna ei, 
m-a făcut ceea ce sunt. Da cum am şi început să-ți vor- 
besc despre aceste lucruri, va să-ți istorisesc amănun- 
tele; au să te încânte, de bună seamă, şi au să slujească 
la a-i lumina pe cei care o vor asculta cu cinstire. 

Pe urmă tânărul Aziz scoase zarpaua de sub genunchi 
şi o despături pe chilimul pe care şedeau amândoi. Şi 
crăişorul Diadem văzu că erau două pătrate osebite: pe 
mătase, într-unul dintre pătrate, era chindisită, cu fire 
de aur roşu și cu fire de mătase de toate culorile, o gaze- 
lă; iar în celălalt pătrat era aşijderea o gazelă, dar chindi- 
sită cu fire de argint şi purtând la gât o salbă de aur roşu 
de care atârnau trei pietre de peridot oriental. 

La vederea acelor gazele, atâta de minunat chindi- 
site, şahzade strigă: 


"La M. A. Salie, se adaugă: ». 
spunând stihurile acestea: 


incepu să plângă şi să se jeluiască, 


Nu-l dojeni, o, nu! Vezi bine că orişicum ocara-l doare! 
Eu am spus numai adevărul, ci mimenea nu-mi dă crezare 
Voinţei lui Allah supunu-i în valea lumii luna mea! 

Din trup sub bolta-nchisă-n mine, de acolo răsare ea. 
M-am despărțit de ea. Mai bine de viață m-aș fi despărțit, 
Dar nu de ea, vai, nu! Alături de ea, aşa m-aş fi dorit! 

La despărțiri, cu zorii-aproape, mi-a stat alături ușurel. 
Curgeau val lacrimile mele şi lacrimile ei la fel. 

Jur pe Allah! nu mint. Se rupse în vremea grea de despărțire, 
Firavu-mi văl de apărare... Acum strâng ruptele lui fire. 
Spre răul nostru neagra soartă trudi cu patimă și jind, 
Răpindu-mi fericirea toată şi fericirea ei năpind. 

Cu chinuri ne-a umplut pocalul până la gură, soarta rea, 
Şi-a trebuit să beau pocalul, aşa cum l-a băut şi ea!" 

— Mărire aceluia carele a pus atâta măiestrie în min- 
tea făpturilor sale! 

Pe urmă îi spuse tânărului cel frumos: 

— O, Aziz, grăbeşte, rogu-te, să ne istoriseşti povestea 
cu Aziza şi cu meșterița celei de a doua gazele! 

Şi frumosul Aziz îi povesti coconului Diadem: 


POVESTEA FRUMOSULUI AZIZ 


Află, o, tinere doamne, că tatăl meu era unul dintre 
negustorii cei mari; şi nu mai avea alt fiu, decât pe mine. 
Da aveam o verişoară, care fusese crescută împreună cu 
mine, în casa tatălui meu, dat fiind că tatăl ei murise. 

Or, înainte de a muri, unchiul meu îi pusese pe tatăl 
meu şi pe mama mea să se lege față de el că au să ne că- 
sătorească unul cu altul atunci când vom creşte mari. 

Încât eram lăsați mereu împreună; și ne legarăm ast- 
fel unul de celălalt; iar noaptea ne puneau să dormim 
în același pat, fără a ne despărți. De altminteri noi habar 
nu aveam de încurcăturile ce ar fi putut să urmeze, mă- 
car că, totuşi, verişoara mea, în treburile acestea, era mult 
mai luminată decât mine, şi mai dibace, şi mai ştiutoa- 
re; lucru pe care îl pricepui mai târziu, cugetând la chi- 
pul cum mă cuprindea în brațe şi cum îşi lipea armurii 
de mine când ne culcam. 

Într-acestea, dat fiind că urma să ajungem la vârsta 
cerută, tatăl meu îi spuse maică-mi: 

— Anul acesta trebuie să-l însurăm fără de zăbavă pe 
fiul nostru Aziz cu verişoara lui Aziza. 

Şi se înțelese cu ea asupra zilei de scriere a senetului, 
şi se apucă pe dată să facă pregătirile pentru ospeţe şi 
pentru slujba însurătoarei; şi se duse să poftească rudele 
şi prietenii, spunându-le: 

— În vinerea aceasta, după rugăciune, avem să scriem 
senetul de căsătorie dintre Aziz şi Aziza. 


292 O mie şi una de nopți 


Şi maică-mea, la rându-i, se duse să le vestească fap- 
tul tuturor femeilor pe care le cunoştea şi tuturor apro- 
piatelor sale. Şi, spre a-i primi cuviincios pe oaspeţi, 
mama şi femeile dn casă spălară cu apă multă sala de 
primire şi făcură să strălucească marmurele cu care era 
pardosită, și aşternură preşurile pe jos, şi împodobiră 
pereţii cu chilimuri frumoase și cu scoarțe bătute cu za- 
rafir, păstrate în sipeturile cele mari. Iar taică-meu îşi 
luă sarcina de a se duce să poruncească plăcintele şi dul- 
ciurile, şi de a pregăti şi a rândui cu grijă tablalele cele 
mari cu băuturi. lar pe mine, într-un sfârşit, mama mă 
trimise să fac o scaldă la hammam, şi avu grijă să pună 
un rob să aducă în urma mea un caftan frumos şi nou, 
tot ceea ce găsise mai bun, ca să mă înveşmântez cu el 
după scaldă. 

Mă dusei așadar la hammam şi, de îndată ce îmi is- 
prăvii îmbăiatul, mă înveşmântai cu caftanul cel falnic, 
care era înmiresmat cu totul şi atâta de straşnic încât, în 
drumul meu, trecătorii se opreau spre a adulmeca mi- 
reasma din juru-mi. 

Mă îndreptai aşadar înspre geamie pentru rugăciunea 
după care, în ziua aceea de vineri, urma să se săvârşească 
nunta, când îmi adusei deodată aminte, pe drum, de un 
prieten pe care uitasem să-l poftesc. Şi începui să merg 
cât mai repede, ca să nu întârzii, şi iac-aşa mă pomenii 

e o ulicioară care îmi era străină. Atunci, cum eram 
În zarea tot de nădușeală din pricina scaldei fierbinți, pre- 
cum și din pricina caftanului cel nou făcut dintr-o ţesă- 
tură deasă, mă prilejuii de răcoarea umbrei de pe ulicioara 
aceea spre a sta oleacă jos pe o laviță de lângă un zid; da 
până a şedea jos, scosei din buzunar o năframă chindi- 
sită cu zarafir şi o aşternui sub mine. Iar năduşeală mi se 
scurgea întruna de pe frunte pe chip, atâta de amarnică 
era căldura: şi nu aveam nimic la mine cu ce să mă şterg, 
năframa mea fiind întinsă sub mine; şi eram tare necăjit; 

iar ciuda îmi stârnea şi mai tare nădușeala. Într-un sfâr- 
şit, ca să ies din încurcătura sâcâitoare, tocmai eram gata 
să ridic poala caftanului cel nou spre a şterge stropii mari 
care îmi brăzdau obrajii, când văzui deodată cum cade 
dinainte-mi, uşoară ca răsuflarea unei adieri, o năframă 
albă din pânză de mătase, pe care văzând-o doar şi mi se 
şi răcori sufletul, și a cărei mireasmă l-ar fi vindecat şi pe 
un beteag. Mă repezii s-o ridic şi să mă uit deasupra capu- 
lui spre a-mi da seama ce fel de treabă putea să fie; şi 
atunci ochii mei întâlniră ochii unei copile, chiar aceea, 
o, doamne al meu, care, în urmarea acestei poveşti, îmi 
va dărui cea dintâi dintre gazelele cusute pe zarpaua pă- 
trată. Deci chiar pe ea o zării... 


În clipita aceasta a istorisiri sale, Şeherezada văzu că se 
luminează de ziuă şi tăcu sfielnic. 


Dar când fu cea de a o sută treisprezecea noapte 
Spuse: 


„Şi chiar pe ea o zării aplecată şi zâmbind la fereas- 
tra de la catul de sus. Nici măcar nu am să încerc a-i 
zugrăvi frumusețea, limba mea fiind prea nevolnică, 
într-adevăr. 

Află numai că acea copilă, de cum băgă de seamă 
privirea mea ițită, îmi făcu semnele următoare: îşi puse 
degetul arătător între buze, pe urmă îşi îndoi degetul mij- 
lociu şi şi-l alipi de degetul arătător de la mâna stângă, 
pentru ca apoi să şi le ducă pe amândouă între sâni. Pe 
urmă îşi trase îndărăt capul şi, închizând fereastra, pieri. 

Şi, încremenit cu totul, năucit cu totul, şi pârjolit 
dintr-odată de ispită, degeaba mă tot zgâii eu mult și 
bine la fereastră, nădăjduind să mai văd o dată ivirea 

aceea care îmi răpise sufletul, că fereastra rămase închisă 
cu îndărătnicie. Şi nu-mi pierdui nădejdea decât după 
ce, așteptând acolo, pe laviță, până la asfințitul soarelui, 
uitându-mi şi de senetul meu de căsătorie şi de logod- 
nica mea, luai seama că neîndoielnic aşteptarea îmi era 
zadarnică. 

Atunci mă ridicai, cu inima chinuită, şi pornii către 
casă. Pe drum mă apucai să despăturesc năframa cu 
pricina, care numai cu mireasma ei şi mă şi desfăta atâta 
de straşnic, încât mă și credeam în rai. După ce o des- 
păturii de-a binelea, văzui că avea pe un colț niște sti- 
huri scrise cu o scriere frumos împletită: 


Vând să mă plâng lui şi să-i spun ce-amar e 
Amarul sufletului meu, îi scriu, 

Căci scrisu-i a simţirii revărsare. 

Ci el: „De ce ţi-e scrisul belaliu 


Și chinuit, de, iată-l, sub privire 

Se spulberă ca fumul străveziu?“ 
Răspund: „Pentru că-ntreaga mea simţire 
E numai dor şi chin; au eşti zbanghiu 
De nu cunoşti nici semnul de iubire?“ 


Iar pe celălalt colț al năframei, erau scrise alte sti- 
huri, cu litere mari, drepte: 


Şi perlele-ncrustate-n chiblimbare, 
Și merele cu-obrazul nărâmziu, 
Pe lângă chipul lui par o-ntinare. 


Cel ce-și vrea moartea o găseşte, ştiu, 
În ochii-i ucigași, ce-atâta moarte 
Împrăştie, şi-atâta dor pustiu. 

Cel care vrea bețiile să-l poarte 

Ar căuta zadarnic alt paharnic, 

Când chipul lui beţii amare-mparte. 

Iar frăgezimii lui, ca scrisă-n jar, 

Doar mirtul de-i cunoaşte gustu-amarnic: 
Înmlădievea-i — ramurile an 


Eu atunci, o, stăpâne al meu, scos din minţi, ajunsei 
totuşi într-un sfârşit acasă, la căderea nopții. Şi o găsii 
pe fiica unchiului meu şezând jos şi înlăcrimată; dar, 
văzându-mă, îşi şterse repede ochii şi veni la mine şi mă 
ajută să mă dezbrac şi mă întrebă cu gingăşie de pricina 
întârzierii mele şi îmi spuse că toți oaspeţii, emirii, ne- 
gustorii cei mari şi ceilalți, precum şi cadiul şi martorii, 
aşteptaseră multă vreme sosirea mea, şi că, nevăzând ni- 
mica venind, mâncaseră şi băuseră pe săturate şi pleca- 
seră toţi în treaba lor. Pe urmă adăugă: 

— Cât despre tatăl tău, lucrul acesta l-a adus într-o 
stare de mânie mare; şi a jurat că nunta noastră va fi amâ- 
nată până la anul următor! Dar tu, o, fiu al unchiului 
meu, pentru ce te-ai purtat astfel? 

Eu atunci îi spusei: 

— S-a petrecut cutare şi cutare lucru. 

Şi îi istorisii cu de-amănuntul întâmplarea. Numai- 
decât ea luă năframa pe care i-o întinsesem şi, după ce 
citi ceea ce era scris pe ea, vărsă lacrimi îmbelşugate!. 


"La M. A. Salie, se adaugă: „...şi spuse următoarele versuri: 


De-auzi cumva: „Esti slobod în iubire!“ 
Răspunde: „Minți! lubirea-i amăgire, 
lar amăgirea duce la ocarā." 

Şi-i drept — aşa spun datinele doară, 

Ce nu te-npalà, de le-ntelegi bine. 

Zi, dacă vrei: chin dulce, ori suspine 
Lăuntrice, ori silnică osândă, 

Răzbun, sau fericire, sau osândă, 

Ce sufletu-l vrăjește sau ucide — 

Pe urmă îmi spuse: 

— Da ea nu ţi-a vorbit? 

Eu răspunsei: 

— Numai prin nişte semne, din care de altminteri nu 
am priceput nimic, şi la care tare aş vrea să te văd că-mi 
dai dezlegarea. 

Şi îi arătai semnele cu pricina. Ea îmi spuse: 

— O, verișorul meu drag, dacă mi-ai cere şi ochii, nu 
aş şovăi să mi-i scot de sub pleoape pentru tine! Află dar 
că, pentru a-ţi întoarce tihna în suflet, sunt gata să te 
slujesc cu toată credința mea şi să-ţi înlesnesc o întâlnire 
cu femeia aceea care te ispiteşte și care de bună seamă că 
este îndrăgostită de tine. Căci semnele ei, care nu au 
niciun fel de taină pentru noi, femeile, tălmăcesc lim- 
pede că te doreşte cu patimă şi că îţi dă întâlnire peste 
două zile: degetele ei aduse între cei doi sâni îţi arată 
numărul doi, pe când degetul dintre buzele ei arată că 
pentru ea eşti deopotrivă cu sufletul care dă viaţă trupu- 
lui. Aşa că să fii încredințat că dragostea mea pentru tine 
mă va face să-ți dau orice ajutor; şi am să vă pun pe 
amândoi sub aripa mea, care are să vă ocrotească. 

Eu atunci îi mulțumii pentru credinţa şi pentru vor- 
bele ei bune care îmi dădeau nădejdi, şi şezui două zile 
în casă așteptând ceasul întâlnirii. Şi eram tare mâhnit; 
şi îmi odihneam capul pe genunchii verişoarei mele, 
care nu contenea să mă îmbărbăteze şi să-mi întărească 
inima. Încâr, atunci când ceasul întâlnirii fu aproape, 


Vai, mă-ncâlcesc în vorbe încâlcite! 

Şi totuşi vremea dragostei e-un praznic, 
Când gura råde fănă-a şti de paznic, 

Şi adierea ei desăvârșită 

Înmiresmează totu-ntr-o clipită 
Şi-alungă răul ce-ar vrea să ne-afunde! 
Şi-n suflete spureate nu pătrunde! 

verişoara mea grăbi să mă ajute a-mi pune hainele; şi 
mă parfumă cu mâinile ei... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a o sută patrusprezecea noapte 
Spuse: 


Frumosul Aziz îşi urmă astfel povestea istorisită faţă 
de coconul Diadem: 

Şi mă parfumă cu mâinile ei, şi arse smirnă sub caf- 
tanul meu, şi mă sărută cu drag, și îmi spuse: 

— O, verișorul meu drag, iată ceasul liniştitor, Ia-ți 
bărbăţie şi întoarce-te la mine potolit şi mulțumit, Şi 
iacătă că eu însămi îţi urez tihnă sufletului, şi nu am să 
fiu fericită decât de voioşia ta. Dar întoarce-te repede, 
ca să-mi povesteşti cum a fost, Şi au să vină iarăşi zile 
frumoase pentru noi, şi nopţi albe binecuvântare! 

Eu atunci încercai să-mi domolesc bătăile inimii și 
să-mi strunesc tulburarea; şi îmi luai rămas-bun de la 
verişoara mea şi plecai. Când ajunsei în ulicioara cea 
adumbrită, mă dusei să şed pe lavița cu pricina, într-o 
stare de nerăbdare până peste poate. Şi de-abia ajunsei 
acolo că şi văzui fereastra cum se întredeschide; şi nu- 
maidecât o ameţeală îmi trecu pe dinaintea ochilor. Dar 
mă îmbărbătai şi mă uitai înspre fereastră; și o văzui cu 
ochii mei pe copilandră. La vederea acelui chip dum- 
nezeit, mă clătinai şi mă lăsai să cad tremurând pe la- 
viţă. Iar fetişcana sta mereu la fereastră să se uite la mine 
cu o strălucire în ochi; şi ţinea în mână la vedere o 
oglindă şi o năframă roşie. În curând, fără a rosti ni- 
ciun cuvânt, îşi suflecă mânecile, dezvelindu-şi braţele 

până la umeri; pe urmă îşi deschise mâna și, răsfirându-şi 
cele cinci degete, işi atinse sânii; pe urmă îşi întinse bra- 
țul afară pe fereastră ţinând oglinda şi năframa cea roşie; 
şi de trei ori flutură năframa ridicând-o și lăsând-o în jos; 
pe urmă făcu schima de a răsuci năframa și de a o îm- 
pături; apoi îşi plecă îndelung capul către mine şi, tră- 
gându-se îndără repede, închise fereastra la loc şi pieri. 
Atâta tot! Şi fără a rosti niciun cuvânt. Dimpotrivă! Mă 
lăsă astfel într-o buimăcire de neînchipuit; şi nu mai 
ştiui dacă trebuie să mai stau ori să mă duc; şi, nedu- 
merit, şezui aşa să mă uit la fereastră ceasuri în şir, până 
la miezul nopții. Atunci, zaif de gânduri, mă întorsei 
acasă, unde o găsii pe biata mea verișoară aşteptându-mă, 
cu ochii roșii de lacrimile vărsate şi cu chipul mohorât de 
mâhnire şi de deznădejde. Eu atunci, la capătul puterilor, 
mă lăsai să cad jos, într-o stare jalnică. Iar verişoara mea, 
care se grăbise să dea fuga spre mine, mă prinse în brațe 
şi mă sărută pe ochi şi mi-i şterse cu colțul mânecii ei şi 
îmi dete să beau, spre a-mi potoli duhul, un pahar cu 
sorbet înmiresmat cu apă de flori; şi într-un sfărșit mă 
întrebă cu gingășie despre toată zăbovirea aceea şi despre 
mohorala de pe chipul meu. 

Eu atunci, măcar că eram sfărâmar de sastiseala 
mâhnită, îi istorisii totul, arătându-i și schimele necu- 
noscutei cea desfărătoare. Şi verişoara mea Aziza îmi 
spuse: 

— O, Aziz al inimii mele, râlcul ce se desprinde pentru 
mine din schimele ei, mai cu seamă din schima cu cele 
cinci degete și cu oglinda, este că tânăra are să-ți trimită 
o solie peste cinci zile la boiangiul de la colțul uliței. 

Eu atunci oftai: 

— O, copilă a inimii mele, fie ca vorbele tale să se 
adeverească! De altminteri, chiar că am băgat de seamă 
că la colțul uliței se află prăvălia unui boiangiu evreu. 

Pe urmă, nemaiputând să îndur furtuna de amin- 
tiri, începui să suspin la sânul verișoarei mele Aziza, care 
nu precupeți, spre a mă alina, cu vorbele cele mai dulci 
şi mângâierile pline de desfătare; şi îmi spunea: 

— Gândeşte-te, o, Aziz, că de obicei îndrăgostiţi în- 
dură ani şi ani de aşteptări, şi se întrarmează cu stator- 
nicie multă; da tu, de-abia-i o săptămână de când cunoşti 
chinurile inimii, şi iacătă-te într-o tulburare şi o mâh- 
nire fără de pildă! Ia-ți dârzie, o, fiu al unchiului meu! 
Şi ridică-te și mănâncă oleacă din bucatele acestea şi 
bea din vinul pe care ţi-l torn. 

Ci eu, o, tinere doamne al meu, nu izbutii să iau 
nicio îmbucătură şi nicio înghițitură; ba ajunsei de-mi 

ierdui şi somnul; şi mă gălbeji de tot şi mă schimbai 
A a chip. Întrucât era întâia oară când simţeam pojarul 
patimii şi când gustam din iubirea cea amară şi desfă- 
tătoare. 

Încâr, de-a lungul celor cinci zile cât dăinui aştepta- 
rea, slăbii amarnic, iar verişoara mea, necăjită din pri- 
cina mea, nu mă lăsă singur nicio lipită şi îşi petrecu 
zile şi nopţi stând la căpătâiul meu să-mi povestească, 
spre a mă veseli, poveşti cu îndrăgostiți; şi, în loc să doarmă, 
veghea asupra-mi; şi o prindeam câteodată cum da să-și 
şteargă în grabă lacrimile furişe. Într-un sfârşit, la capă- 

tul celor cinci zile, mă sili să mă scol şi încălzi apă 
pentru mine, şi mă puse să intru în hammamul casei; 
apoi mă îmbrăcă şi îmi spuse: 

— Du-te repede la întâlnire! Și facă Allah să răzbați la 
visurile tale şi tămăduiască-ți sufletul cu balsamurile 
sale! 

Eu atunci zorii să ies şi să dau fuga la prăvălia bo- 
iangiului evreu. 

Or, ziua aceea era o sâmbătă; iar evreul, spre paguba 
mea, nu-şi deschisese prăvălia. Cu toate acestea, şezui jos 
dinaintea ușii pră şi aşteptai acolo până la rugăciunea 

muezinilor din minarete, la asfinţitul soarelui. Şi cum 
noaptea sporea fără de nicio urmare, mă cuprinse 
spaima de întuneric şi mă hotărâi să mă întorc iarăşi 
acasă. Şi ajunsei acolo ca un om beat, nemaiștiind ce 
făceam şi ce spuneam. Și o găsii în odaie pe biata ve- 
rişoară a mea Aziza stând în picioare, cu faţa întoarsă 
către perete, cu un braţ sprijinit pe un dulap şi cu o 
mână pe inimă; şi suspina cu jale stihuri de dor despre 
dragostea fără noroc!. Da de îndată ce îşi dete seama că 
mă aflam acolo, îşi și şterse ochii cu colțul mânecii şi 
veni dinainte-mi, străduindu-se să zâmbească spre a-mi 
ascunde durerea ei, şi îmi spuse: 

— O, verişorul meu drag, facă-ţi Allah fericirea cât 
mai trainică! Pentru ce, în loc să te întorci astfel singur, 
la vreme de noapte, pe ulițele pustii, nu ţi-ai petrecut 
noaptea cu copila aceea, iubita ta? 

Atunci, scos din răbdări şi gândind o clipită că veri- 
şoara mea vroia să mă ia în zeflemea, o îmbrâncii cu as- 
prime şi într-un chip atâta de repezit, încât ea căzu cât 
era de lungă peste un colț al divanului şi îşi făcu la 
frunte o rană mare, din care sângele începu să năboiască 
şiroaie. Atunci biata mea verişoara, nici gândind să se 


"La M. A. Salie, se rosteau stihurile acestea: 


E mare dorul unei beduine 

Când singură-i departe-n țări străine 
Și plânge după salcia pletoasă 

Și mirtul din Arabia de-acasă. 

Cind vede călători trecând pe cale, 
Le-aprinde focul cu nestinsa-i jale, 
Cu lacrimile din iubirea-i grea 
Burdufurile li le umple ea. 

Ci dragostea eì, cât ar fi de mare, 
Nu-i chip cu-a mea cumva să se măsoare! 
Dar cel pe care-atăta îl iubesc 
Socoate că e lucru nefiresc 

Şi mă socoate rea și vinovată 

Pentru iubirea mea adevărată. 

înciudeze de răutatea mea, nu rosti niciun cuvânt de 
supărare, şi se ridică liniştită, şi se duse să aprindă o bu- 
cată de iască, și îşi şterse rana, și își înfășură fruntea cu 
năframa ei; pe urmă şterse sângele care pătase marmu- 
ra şi, ca şi cum nu s-ar fi întâmplat nimic, se întoarse 
lângă mine cu un zâmbet liniştit şi îmi spuse cu cea mai 
aleasă dulceaţă... 


În clipita aceasta a istorisiri sale, Șeherezada văzu că se 
luminează de ziua și, sfioasă, se opri din vorbele îngăduite. 


Dar când fu cea de a o sută cincisprezecea noapte 
Spuse: 


Şi, ca şi cum nu s-ar fi întâmplat nimic, se întoarse 
ă mine cu un zâmbet liniştit şi îmi spuse cu cea mai 
aleasă dulceaţă în glas: 

— O, fiu al unchiului meu, sunt până peste poate de 
mâhnită că te-am supărat cu vorbele mele necuvenite. 
Iartă-mă, mă rog ție, şi povesteşte-mi ce s-a întâmplat, 
ca să văd dacă nu por să-ți aduc alinarea. 

Atunci îi povestii despre nepotriveala în care căzu- 
sem şi despre lipsa de orice ştire de la necunoscută. Şi 
Aziza îmi spuse: 

— O, Aziz al ochilor mei, pot, fără de şovăire, să te 
prevestesc că vei răzbate la dorurile tale; întrucât aci nu 
este decât o încercare pe care copila o pune în calea răb- 
dării tale spre a-ţi vedea tăria dragostei şi statornicia faţă 
de ea. Încâr, de mâine, grăbeşte-te a te duce să şezi pe la- 
viţă, sub fereastra ei, şi neîndoielnic că vei găsi o dez- 
legare pe pofta dorințelor tale! 

Pe urmă verişoară-mea îmi aduse o tablă încărcată 
cu farfuriuri pline cu bunătăţuri; dar eu împinsei totul 

cu scârbă, și toate farfuriurile săriră în sus şi se rosto- 
goliră în toate părțile pe covoare. Şi dovedii în felul 
acesta că nu vroiam nici să beau, nici să mănânc. Atunci 
biata mea verişoara strânse cu grijă şi în tăcere cioburile 
împrăștiate pe jos, şi şterse covoarele, și se întoarse să 
adi la picioarele saltelei pe care stam întins; şi nu con- 
teni, cât ținu noaptea toată, să-mi facă vânt cu un vån- 
turar, spunându-mi vorbe duioase şi mângâietoare, cu o 
dulceaţă nemărginită. lar eu gândeam: „Ce nebunie-i să 
fi a a [teza sfârşit, dimineața se ivi, iar eu mă 
sculai în grabă mare şi mă dusei pe ulicioară, sub fereas- 
tra copilandrei. 

Or, de-abia şezusem jos pe laviţă, că fereastra se şi 
deschise şi dinaintea ochilor mei năuciți se ivi capul cel 
desfătător al aceleia care era tot sufletul meu. Şi îmi 
zâmbea din toți dinţii ei cu un zâmbet vrăjitor. Pe urmă 
pieri o clipită, ca să se ivească iar ținând în mâini o 
pungă, o oglinjoară, un ghiveci cu flori şi o lampă. Și 
iacătă ce făcu: mai întâi băgă oglinda în pungă, legă 
punga şi o aruncă în odaie; pe urmă, cu o schimă răpi- 
toare, îşi deznodă părul care se prăvăli năvalnic împre- 
jurul ei de sus până jos şi îi ascunse pe o clipită chipul; 
şi-apoi puse lampa în mijlocul florilor, în ghiveci; iar la 
sfârșit luă totul şi pieri. Şi fereastra se închise. Și inima 
mea îşi luă zborul odată cu fetişcana. Iar starea mea nu 
mai era o stare. 

Atunci, ştiind din păţaniile de dinainte că era zadar- 
nic să aştept mai PRA Îmi luai drumul, deznădăjduit 
şi cu moartea în suflet, înspre casă, unde o găsii pe biata 
mea verişoara plânsă toată şi cu capu-nfășurat i două 
legături, una peste fruntea rănită, iar cealaltă peste ochii 
vătămați de toate lacrimile vărsate câtă vreme lipsisem 
şi de-a lungul tuturor zilelor acelea de mâhnire. Și, fără 
să mă vadă, sta cu capul plecat şi sprijinit într-o mână, 
şi se legăna în hangul sleau al lui minunate 
pe care şi le murmura încet-încetişor: 

Mă tot gândesc la tine, Aziz! Spre ce tărâm 
Departe-acum de mine baţi negrul caldarâm? 
Aziz, răspunde-mi: unde te duci, la care prag 
Își cauţi alinarea, pribeagul meu cel drag? 
Gândește-te, la rându-ți, Aziz, acum, şi tu: 
Să ştii că orişiunde te-ar duce — vrei ori nu — 
Ea, Soarta ce râvneşte la fericirea mea, 

Aziz, o, nicăierea, nicicând nu vei putea 

Să mai găsești căldura duiosului cămin 

Pe care-Aziza-n suflet ţi-l ridica senin. 

Tu nici n-asculți, Azize, ce-ţi spun, şi pleci grăbit 
Pe drumul tău, departe de mine, văzlețit. 

Tar ochii mei, pe urma-i, pornesc așa, deodat, 
Izvorul lor de lacrimi, fierbinte, nesecat. 

Ah, bea tu apa bună şi limpede altunde, 
Astâmpără-ți pojaru-n frumoasele ei unde, 
Iar mie lasă-mi apa săratului izvor 

Care îmi arde shi, s-o beau plângând de dor. 
Abh, inimă-a mea tristă, plângi, inimă, mereu! 
Cel drag e dus departe, s-a dus iubitul meu. 
Mă tot gândesc la tine, Aziz: spre ce tărâm 
Departe-acum de mine baţi negrul caldarâm? 
Aziz, răspunde-mi! Unde te duci, la care prag 
Își cauţi alinarea, pribeagul meu cel drag? 


Când sfârşi stihurile, se întoarse şi mă văzu; şi nu- 
maidecât se sili să-mi ascundă durerea şi lacrimile ei, și 
veni la mine şi şezu în picioare o clipită, tăcută, fără a 
putea să îngaime o vorbă. 

Într-un sfârșit, îmi spuse: 

— O, verișorul meu, şezi jos şi povesteşte-mi ce ți s-a 
întâmplat de data aceasta! 

Şi nu pregetai să-i arăt cu de-amănuntul schimele 
pline de taină ale copilei. Şi Aziza îmi spuse: 

— Bucură-te, o, verișorul meu, întrucât dorurile tale 
s-au împlinit. Află că oglinda băgată în pungă însem- 
nează soarele care apune: schima aceasta te pofteşte așadar 

să te duci mâine seară la casa ei; păru-i negru desfăcut şi 
învăluindu-i chipul însemnează noaptea care acoperă 
pământul cu negurile ei: schima aceasta este o întărire 
a celei dintâi; ghiveciul cu flori însemnează că trebuie să 
intri în grădina casei, așezată în fundul ulicioarei; cât 
despre lampa din ghiveci, însemnează limpede că, odată 
ajuns în grădină, trebuie să te îndrepți înspre partea 
unde vei găsi o lampă aprinsă, şi să aștepți acolo venirea 
iubitei HA 

Ci eu, dezamăgit pånă peste poate, strigai: 

— De câte ori m-am amăgit cu tâlcuirile tale anapo- 
da! Allah! Allah! tare sunt nenorocit. 

Atunci, Aziza se făcu încă şi mai mângâietoare ca de 
obicei şi se cheltui pentru mine în vorbe dulci şi mol- 
comitoare!. Ci nu cuteză să se mişte de la locul ei, nici 
să-mi aducă de mâncat şi de băut, din frică faţă de 
toanele mele de mânie şi de năduf. 

Da a doua zi, spre seară, mă hotărâi să încerc ispita 
şi, mai ales îmbărbătat de Aziza, care îmi dădea astfel 
atâtea dovezi despre dăruirea şi despre lepădarea ei de 
sine desăvârşită, mă sculai şi mă îmbăiai şi, ajutat de 
Aziza, mă îmbrăcai cu haina mea cea mai frumoasă. Da 
până a mă lăsa să plec, Aziza îmi aruncă o privire 
deznădăjduită şi, cu lacrimi în glas, îmi spuse: 

— O, fiu al unchiului meu, ia bobul acesta de musc 
safi şi înmiresmează-ţi buzele. Pe urmă, după ce o vei fi 
văzut pe iubita ta şi vei fi având toată mulțumirea la 
care râvneşti, făgăduieşte-mi, mă rog ție, să-i procitești 
stihurile pe care am să ţi le spun. 


"La M. A. Salie: „...Şi rosti aceste distihuri: 


În norii zilelor să sufli — şi-au să se-mprăştie odată. 

Şi-n casa grea de gânduri negre pictorul tău să nu se-abată. 
Sunt multe lucruri anevoie pe lume de înfăptuit, . 

Dar după ele se arată apoi și ceasul fericit. 

Şi îşi aruncă brațele în jurul gâtului meu şi suspină 
îndelung. Eu atunci îi jurai că am să-i procitesc copilei 
stihurile cu pricina. Şi Aziza, liniştindu-se, îmi prociti 
stihurile şi mă puse să le mai rostesc o dată înainte de a 
pleca, măcar că nu le pricepeam rostul ori urmarea lor 
viitoare: 


Oh, pe Allah: voi, cei îndrăgostiţi, 
Spuneți-mi, când o dragoste-i prea mare, 
Mai poate oare bietu-ndrăgostit 

Să mai găsească undeva scăpare? 


Pe urmă plecai repede şi ajunsei la grădina cu pri- 
cina, unde găsii poarta descuiată; şi, în fund de tot, era 
aprinsă o lampă, spre care mă îndreptai prin întuneric. 

Când ajunsei la locul unde era lumina aceea, ce mi- 
nunăţie mă mai aştepta! Găsii, într-adevăr, o sală mi- 
nunată, cu bolta arcuită şi încheiată în vârf cu o altă 
boltă, mai mică şi căptușită toată cu fildeș şi cu abanos, 
şi luminată frumos de nişte policandre uriașe de aur și 
de nişte lămpi mari de cleştar atârnate de tavan cu lan- 
țuri de aur. Şi, în mijlocul acelei săli, un havuz împo- 
dobit cu învrâstături pistrite şi cu închipuituri împletite 
de o desăvârşire mare, scotea un zvon de ape care numai 
cu cântecul lor şi te şi răcoreau. Chiar lângă havuz, pe 
o sofra mare de sidef, se lăfăia o sinie de argint acope- 
rită cu un ştergar de mătase, iar jos pe covor se odihnea 
un ol de pământ ars şi smălțuit, pe al cărui gât suleger 
se sprijinea un pocal de cleştar şi aur. 

Eu atunci, o, tinere doamne al meu, cel dintâi lucru 
pe care îl făcui fu de a ridica ştergarul de mătase care 
acoperea sinia cea mare de argint. lar lucrurile desfără- 
toare ce se aflau acolo, încă le mai văd dinaintea ochilor! 
Se aflau, aşadar... 

În clipita aceasta a istorisirii sale, Şeherezada văzu că se 
luminează de ziuă şi se opri din vorbele ingăduite. 


Dar când fu cea de a o sută şaisprezecea noapte 
Spuse: 


Vizirul Dandan îşi urmă astfel, pentru sultanul 
Daul'makan, povestea pe care i-o istorisea frumosul 
Aziz tânărului şahzade Diadem: 

Se aflau acolo, aşadar, rumeni şi aromiţi, patru pui 
fripţi, scăldaţi în mirodenii rare; se mai aflau acolo 
patru tăvi de farfuriu întinse, cuprinzând: cea dintâi, 
nişte mahallabia! înmiresmată cu portocale şi presărată 
cu fistic pisat şi cu scorţişoară; cea de a doua, stafide 
ţinute la plămădit în zeamă de zahăr şi apoi uscate şi 
înmiresmate un pic cu apă de trandafiri; cea de a treia, 
oh! a treia! nişte baclavale meşteşugit răsucite în foile 
lor şi tăiate în bucăţi de o vrăjitorie fără de asemuire; cea 
de a patra, nişte cataifuri cu zeama bine legată și gata să 
plesnească, atâta de îmbelșugat erau îndopate! lac-așa 
cu jumătate din tablă! Cât despre cealaltă jumătate, se 
aflau pe ea taman poamele cele mai dragi mie: smo- 
chine întru totul zbârcite de coapte, şi parşive de cât se 
ştiau de râvnite, chitre, naramze, struguri proaspeți şi 
banane. Și totul era despărțit pe soiuri, printre care se 
vedeau culorile florilor de trandafiri, de iasomii, de 
lalele, de crini şi de zarnacadele. 

Eu atunci mă înseninai până peste marginile înseni- 
nării, şi le spusei mâhnirilor mele să-şi ia zborul, iar bu- 
curiei să se încuibărească în mine. Da rămâneam un pic 
îngrijorat de a nu vedea în locul acela nici urmă de vreo 


1 Mahallabia — prăjitură pe bază de amidon, lapte şi orez pisat. 

făptură vie dintre făpturile lui Allah! Şi, cum nu vedeam 
nici slujnică, nici roabă care să vină să mă slujească, nu 
cutezai dintru-ntâi să mă ating de nimic; şi aşteptai răb- 
duriu sosirea iubitei inimii mele. Da întâiul ceas se scurse, 
şi nimic! pe urmă cel de al doilea şi cel de al treilea ceas, 
şi tot nimic! Atunci începu să mă încerce amarnic chi- 
nul foamei, după ce de atâta vreme nu mai mâncasem, 
stăpânit cum fusesem întru totul de patima mea fără 
de izbăvire; ci acuma, când vedeam începutul acesta de 
împlinire, pofta mi se întorcea, din mila lui Allah, şi 
mă simțeam îndatorat faţă de biata mea Aziza care me- 
reu îmi prorocise izbânda şi îmi tălmăcise întocmai tai- 
na acestor întâlniri. 

Aşa că, neputând să îndur mai mult foamea aprigă 
ce mă rodea, mă repezii mai întâi asupra cataifurilor 
cele ispititoare, care îmi plăceau mai mult ca orice, 
şi-mi lunecai pe gâtlej cine mai ştie câte din minunăţiile 
acelea; ai fi zis că fuseseră plămădite cu miresmele din rai 
de degetele gingașe ale huriilor. Pe urmă pornii asupra 
bucăților topitoare de baclavale zemoase, şi îmi îndopai 
spornic pântecul cu ceea ce mă binecuvântase soarta 
darnică; pe urmă înfulecai tot găvanul cu mahallabiaua 
albă şi presărată cu fistic pisat, şi atâta de răcoritoare 
pentru inima mea; şi mă hotărâi apoi să trec la pui, şi 
mâncai unul, sau doi, sau trei, sau patru, aşa de iscusită 
era umplutura ascunsă în burta lor, dichisită cu semințe 
acrişoare de rodie; după care mă întorsei asupra poame- 
lor, ca să mă dedulcesc, şi îmi alintai cerul gurii, alegân- 
du-le îndelung chibzuit; și îmi încheiai ospățul degustând 
unul, ori două, ori trei, ori patru linguri de boabe de 
rodie, şi îl preamării pe Allah pentru milele sale. Şi pu- 
sei sfârşit la toate astâmpărându-mi setea din olul cel 
smălțuit, de pământ, fără a mă mai sluji de pocalul cel 
de prisos. 

Atunci, cu burdihanul umplut, simţi că mă năpă- 
deşte o toropeală adâncă şi îmi adoarme toată vlaga; şi 
de-abia mai avusei putere să mă spăl pe mâini, că mă şi 
prăbușii lat pe pernele de pe covoare şi mă scufundai 
într-un somn greu. 

Ce s-a petrecut în noaptea aceea? ... ot ceea ce ştiu 
este că dimineaţa, când mă deşteptai sub razele arzătoa- 
re ale soarelui, eram întins, nu pe cele două chilimuri 
minunate, ci de-a dreptul pe marmura goală, şi aveam 
pe pielea pântecului un strop de sare şi un pumn de 
cenuşă. Atunci mă ridicai repede şi mă scuturai, şi mă 
uitai la dreapta şi la stânga; da nu văzui nici urmă de 
făptură vie de jur împrejur. Încât mare îmi fu buimă- 
cirea, şi tot aşa şi tulburarea; apoi mă cuprinse căința 
pentru slăbiciunea cărnii mele şi pentru puţinătatea 
mea de tărie la vegheri şi la oboseală. Și pornii mâhnit 
spre casă, unde o găsii pe biata mea Aziza care se jeluia 
încetişor şi procitea plângând stihurile acestea: 


În lină legănare se-nală-o adiere 
$i vine peste câmpuri spre mine lunecând, 
Ştiuta ei mireasmă de iarbă şi de miere 


Îmi flutură prin plete şi mă cuprinde blând. 


O, vino, adiere duioasă! Păsări cântă. 

E hărăzit de soartă al inimii fior. 

Ah, de-aș putea, iubire, să te cuprind, plăpândă, 
La piept, ca-drăgostitul iubita lui, cu dor! 


Oh, îndulceşte-o clipă cu dulcea-ți răsuflare 
Şi spulberă în vânturi al chinului temei 
Și-amarul unei inimi îndrăgostite care 
Se-neacă în durerea nefericirii ei! 


Tu pleci, Aziz, dar mie ce-mi mai rămâne-n urmă 
Din toată bucuria pământului întreg? 

Când lacrimile-amare răsufletul mi-l curmă, 
Ce rost mai are viața, ce drum să mai aleg? 


Ah, cine-mi poate spune că suntem ca doi gemeni 
La suflete? Că ducem la fel povara grea? 

Că inima ta geme şi suferă asemeni, 

În flacăra iubirii arzând cum arde-a mea? 


Dar, când mă văzu, Aziza se ridică repede, ștergându-şi 
lacrimile, şi mă primi cu vorbe de toată dulceaţa şi mă 
ajută să mă dezbrac de hainele de pe mine, pe care le 
mirosi de mai multe ori, pentru a-mi spune: 

— Pe Allah! o, fiu al unchiului meu, acestea nu sunt 
miresmele pe care le lasă în haine apropierea de o fe- 
meie îndrăgostită. Povesteşte-mi, dar, ce s-a întâmplat. 

Şi mă grăbii să-i împlinesc voia. Atunci chipu-i se um- 
plu de îngrijorare, şi Aziza îmi spuse cu un glas speriat: 

— Pe Allah! o, Aziz, eu nu mai am linişte în privința 
ta, şi tare îmi este frică acuma ca necunoscuta aceea să 
nu te facă să înduri nişte necazuri mari. Află că sarea 
pusă pe pielea ta însemnează că ea te găseşte tare searbăd, 
pe tine, un îndrăgostit atâta de pătimaş, că te-ai lăsat 
biruit de somn şi de oboseală; iar cenuşa însemnează: 
„Înnegri-ţi-ar Allah chipul! o, tu, cu dragostea ta minci- 
noasă!“ Aşa că, Aziz al meu drag, femeia aceea, în loc să 
fie dulce cu oaspetele ei şi să-l trezească binişor, l-a mă- 
surat cu scârbă și l-a făcut să vadă astfel că nu este bun 
decât să mănânce, să bea şi să doarmă. Uf, dezlega-te-ar 
Allah din dragostea pentru femeia aceea fără milă și fără 
inimă! 

Atunci, la vorbele ei, mă izbii cu pumnii în piept şi 
strigai: 

— Eu sunt vinovat, căci, pe Allah! femeia are drep- 
tate, îndrăgostiții nu adorm. Ah, eu, cu greşeala mea, 

am abătut asupra mea nenorocirea. Fie-ţi milă! acuma 
ce să fac, o, fiică a unchiului meu? ah! spune-mi! 

Or, biata mea verişoară Aziza mă iubea peste măsură; 
şi fu năpădită de o milă până peste poate văzându-mă 
atâta de pătimit... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a o sută șaptesprezecea noapte 
Îi spuse sultanului Şahriar: 


Mi s-a izvodit, o, norocitule sultan, că vizirul Dandan 
urmă astfel, pentru sultanul Daul'makan, istorisirea 
pe care frumosul Aziz o povestea tânărului şahzade 
Diadem. 

Or, biata mea verişoară Aziza mă iubea peste măsură; 
şi fu năpădită de o milă până peste poate văzându-mă 
atâta de pătimit, şi îmi răspunse: 

— Pe capul şi pe ochii mei! ci, o, Aziz, cât de cu mult 
mai uşor mi-ar veni să-ţi fiu de folos dacă bună-cuviința 
mi-ar îngădui să ies din casă, să mă duc şi să mă întorc 
în voie! Ci, gata de măritiș, cum mă aflu, sunt datoare, 
după datinile noastre, să stau neabătut numai în casă. 
Da tu ascultă-mă cu luare-aminte, pentru ca, de de- 
parte, să pot să veghez asupra izbânzii tale, de vreme ce 
nu pot să fiu chiar de-a dreptul legătura de înțelegere 
dintre tine și ea. Așadar, o, Aziz, întoarce-te iarăși, în 
seara aceasta, în același loc, şi mai cu seamă înfrânge-ți 
ispita somnului! Iar pentru aceasta fereşte-te să mănânci 
ceva, întrucât mâncarea îngreunează simțurile şi le 
toropește. Așa că păzeşte-te strașnic să nu adormi, şi ai 
s-o vezi cum vine la tine pe la sfert de noapte. Şi aibă-te 
Allah în paza lui şi apere-te de viclenii! 

Eu atunci începui să mă rog să vină noaptea cât mai 
curând. lar când eram gata să ies, Aziza mă mai opri o 
clipiră ca să-mi spună: 

— Te mai îndemn, înainte de orice, ca, după ce copila 
îţi va fi dăruit împlinirea dorințelor tale, să nu uiţi să-i 
prociteşti stihurile pe care te-am pus să le înveți. 

Tar eu răspunsei: 

— Ascult și mă supun! 

Pe urmă ieşii din casă. 

Când ajunsei în grădină, găsii, ca şi în ajun, sala cea 
falnică luminată şi, în sală, tablalele mari pline cu bu- 
cate, cu zumaricale, cu poame şi cu flori. Şi de cum îmi 
ajunse în nări mireasma florilor, şi a bucatelor, şi a tuturor 
acelor bunătăţuri, sufletul meu nu se mai putu stăpâni, 
şi mă supusei gândului său, şi mâncai până la saç din 
fiecare soi, şi băui de-a dreptul din olul cel mare smăl- 
quit; şi, cum sufletului meu îi plăcea până peste poate 
băutura aceea, băui iarăşi, până ce mi se umflă burta de 
tot. Atunci fusei mulțumit. Ci în curând pleoapele în- 
cepură să mi se zbată; și, spre a lupta cu somnul, mă stră- 
duii să-i deschid cu degetele, dar degeaba. Atunci îmi 
spusei „Am să mă întind oleacă așa, da fără să dorm, oh! 
vreme de o clipă să-mi pun capul pe pernă, nu mai mult! 
Da nu am să adorm, oh! nu!“ Și luai o pernă şi îmi spri- 
jinii capul pe ea. Da fu spre a nu mă mai deştepta decât 
a doua zi, pe lumină; şi mă văzui întins, nu tot în sala cea 
strălucită, ci într-o chichineață nevolnică şi care pesemne 
că le slujea grăjdarilor; şi găsii pe pântecele meu un os de 
picior de oaie, şi o băşică umflată, și nişte sâmburi de 
curmale, şi nişte boabe de roşcove; şi, alături, două drah- 
me şi un cuţit. Atunci, plin de buimăceală, mă sculai şi mă 
scuturai aprig de toate gunoaiele de pe mine şi, mânios de 
cele ce pățisem, luai de pe jos numai cuțitul, şi ajunsei în 

curând acasă, unde o găsii pe Aziza care murmura jalnic 
stihurile acestea: 


Ah, lacrimi ale ochilor mei, grele, 
Voi sufletul întreg mi l-ați topit 
Și-aţi mistuit lumina fiinţei mele! 
Iar cel ce mă ucide, cel iubit, 

E tot mai nemilos şi mai posac. 

Ci oare nu-i un vis nemărginit 

Să suferi pentru cel ce ți-este drag, 
Când e frumos ca soarele senin? 

O, scump Azize, nu mai pot să tac! 
Tot sufletul îmi e de tine plin, 

Tu inima mi-ai învăscut-o-n dor 
Şi mi-ai săpat în ea genuni de chin. 


Eu atunci, încă plin cu totul de ciudă, ca s-o fac să 
ia aminte la mine, îi aruncai câteva vorbe ocărâte. Ci 
răbdarea ei nu se tulbură şi, cu o dulceaţă minunată, îşi 
şterse ochii, şi veni la mine, şi îşi aruncă mâinile împre- 
jurul gâtului meu, şi mă strânse cu putere la pieptul ei, 
pe când eu dam s-o împing, şi îmi spuse: 

— Oh, sărmanul meu Aziz, văd că iarăşi te-ai lăsat 
furat de somn şi în noaptea aceasta! 

lar eu, nemaiputând să zic nimic, mă prăbuşii pe 
chilim, înăbuşit de ciudă, şi aruncai hăt încolo cuțitul 
pe care îl adusesem. Aziza atunci luă un vânturar şi şezu 
jos lângă mine şi începu să-mi facă vânt şi să mă în- 
demne să-mi întăresc inima şi să-mi spună că totul are 
să se sfârșească cu bine. Şi, la îndemnurile ei, îi înşirai 
feluritele ciurucuri pe care, când mă deşteptasem, le gă- 
sisem pe pântecele meu. Pe urmă îi spusei: 

— Pe Allah! grăbeşte-re să-mi lămureşti toate astea! 

Ea îmi răspunse: 

— Ah, Aziz al meu! nu te-am povățuit eu să te fereşti 
de primejdia somnului, şi să nu te laşi târât de ispita de 
a mânca? 

Ci eu strigai: 

— Oh, grăbeşte-te să-mi tălmăceşti tâlcurile! 

Ea spuse: 

— Află că bășica umflată însemnează... 


În clipita aceasta a istorisiri sale, Şeherezada văzu că se 
luminează de ziuă şi, sfioasă cum era, se opri din vorbele în- 
găduite. 


Dar când fu cea de a o sută optsprezecea noapte 
Spuse: 


Află că băşica umflată însemnează că inima ta, măcar 
că te aflai în casa iubitei tale, umblă prin vânturi şi 
vădeşte puținătatea înflăcărării tale; sâmburii de curmale 
vor să spună că, asemenea lor, eşti văduvit de dulceaţă, 
întrucât dragostea, care este însăşi măduva inimii, îţi lip- 
seşte cu totul; semințele de roşcov, care este copacul lui 
Ayubi, tatăl răbdării, erau acolo spre a-ţi aduce aminte de 
însuşirea de a fi răbduriu, însuşire atâta de scumpă la cei 
îndrăgostiți; cât despre osul de picior de oaie, acela chiar 
că nu poate fi supus tălmăcirii. 

Eu atunci strigai: 

— Ci, o, Aziza, uiţi de cuțitul cu limba agerită, și de 
cele două drahme de argint! 

lar Aziza începu să tremure toată şi îmi spuse: 

— O, Aziz, tare îmi este frică pentru tine! Cele două 
drahme de argint închipuiesc cei doi ochi ai ei. Și prin 


! Ayub este numele arabizat al lui lov, personajul din Biblie, cel 
care a îndurat cele mai grele necazuri fără a se răzvrăti impotriva lui 
Dumnezeu. 

aceasta vrea să spună: „Mă jur pe amândoi ochii mei 
că, dacă vei mai veni spre a adormi iarăşi, am să-ți retez 
fără milă gâtul cu cuțitul!“ O, fiu al unchiului meu, tare 
mi-e frică! Și, ca să nu te necăjesc, îmi îngrop mereu în 
mine spaima şi plâng în tăcere, singură în casa goală. 
Și drept toată mângâierea nu am decât suspinele mele! 

Inima mea atunci se înduioșă de durerea ei şi îi spusei: 

— Pe viața mea şi a ta, o, fiică a unchiului meu, care 
este leacul la toate acestea? Ah, ajută-mă să scap din 
izbeliştea mea fără de scăpare! 

Ea spuse: 

— Cu drag şi cu supușenie! Da se cere să asculți de 
vorbele mele şi să te supui întocmai, altminteri nimic 
nu se poate! 

Eu răspunsei: 

— Ascult şi mă supun! şi mă juruiesc ţie pe capul 
tatălui meu! 

Atunci Aziza, crezătoare în făgăduiala mea, se în- 
voioşi, şi mă sărută, şi îmi spuse: 

— Ei bine, iacătă! Trebuie să dormi aici toată ziua: în 
felul acesta nu ai să mai fii ispitit de somn la noapte. lar 
când te vei deştepta, am să-ţi dau chiar eu să mănânci 
şi să bei; şi aşa nu vei mai avea nimic de ce să te temi. 

Aşa că Aziza mă sili să mă culc şi începu să mă mân- 
gâie încetişor; şi, sub vraja acelei mângâieri duioase, nu 
întârziai să adorm; şi, la deşteptare, pe seară, o văzui şe- 
zând tot lângă mine şi Eicându-mi vânt cu vânturarul. 
Şi văzui că trebuie să fi plâns întruna, căci hainele îi 
erau ude de lacrimi. Atunci Aziza zori să-mi aducă de 
mâncare, şi îmi punea cu mâna ei îmbucăturile în gură, 
iar eu nu A je decât truda de a le înfuleca, şi 
tot aşa până ce mă ghiftuii cu totul. Pe urmă îmi dete să 
beau un găvan cu sorbet de finap! în apă de trandafiri 


1 Finapul sau gingifarul (Zizyphus jujuba) este un arbust cu fructe co- 
mestibile, 

cu zahăr, care mă învioră de-a binelea. Pe urmă îmi spălă 
mâinile şi mi le şterse cu un ştergar înmiresmat cu musc 
şi mă stropi cu apă îmbălsămată. După care îmi aduse 
o haină peste poate de minunată și mă îmbrăcă cu ea; 
şi îmi spuse: 
— De-o vrea Allah, noaptea aceasta are să fie pentru 
tine noaptea împlinirilor! 
Pe urmă, însoțindu-mă până la uşă, adigi 
— Da mai cu seamă să nu uiţi ce te-am îndemnat! 
Eu spusei: 
— Ce îndemn? 
Ea spuse: 
— O, Aziz! stihurile pe care te-am pus să le înveţi! 
Ajunsei aşadar în grădină şi, ca şi în nopțile de dina- 
inte, intrai în sala cu bolta arcuită şi şezui Jos pe chili- 
murile falnice. Şi cum chiar că eram ghiftuit, mă uitai 
la tablale cu nepăsare, şi începui în felul acesta să veghez 
până spre miezul nopții, Şi nu vedeam pe nimeni; şi nu 
auzeam un zgomot. Atunci începu să mi se pară 
noaptea lungă cât un an; da îndurai şi aşteptai mai de- 
parte. Estimp, trei sferturi din noapte se şi scurseseră, 
iar cocoşii şi începuseră să cânte cei dintâi zori. Aşa că 
foamea începu să-şi dea ghes; şi încet-încet ajunse atâta 
de straşnică, încât sufletul meu jinduia la bunătățile de 
e tablale; şi nu mai putui să-mi înfrân sufletul; pe dată 
usei în picioare; săltai ștergarele cele mari de pe tablale 
şi mâncai pe săturate, şi băui o stacană, şi pe urmă două 
stacane, şi până la zece stacane. Atunci capul mi se în- 
reună; ci mă ţineam cu strășnicie şi mă îndârjeam şi 
îmi bâțâiam capu-n toate părţile. Da taman în clipita 
când era gata să mă las biruit de-a binelea, auzii ceva ca 
o zvoană de râsete şi de foşnete de mătase. Şi de-abia 
avusei vreme să sar repede în picioare și să mă spăl pe 
mâini şi pe gură, că şi văzui perdeaua cea mare din fund 
cum se dă Ía o parte. Și, zâmbitoare și înconjurată de 
zece roabe tinere, frumoase ca stelele, intră ea. Şi era în- 
săşi luna. Și era îmbrăcată într-o haină de atlaz verde, 
chindisită toată cu zarafir roșcat. Și doar numai spre 

a-ţi putea face o închipuire despre ea, o, tinere doamne 
al meu, am să-ţi spun stihurile poetului: 


Iacăt-o! Cu privirea-i mândră, 
Cu chipu-i ca vrăjit — se-arată! 
Prin verdea-i rochie subțire 
Văd sânii izbucnind deodată. 
Iar păru-i, despletit pe umeri, 
Ca o minune-i, revărsată. 
Şi dacă-ntreb ce nume poartă, 
Răspunde: „Sunt aceea care 
Aduce cu privirea-i mândră 
A-ndrăgostiților pierzare 
ğ H ia le-o arde, 

n flacără fără cruțare“. 
De-i spun de cbinrile le 
Ale iubirii, îmi răspunde: 
„Sunt stânca rece şi văzdu, 
Făr' de răsunete; ci unde 
S-a plâns vreun om că stânca tace 
Sau că văzduhul n-are unde?“ 
Ci eu îi spun așa: „Fecioară, 
Dacă ţi-e inima o stâncă, 
Atunci cu degetele mele, 

Ca Mussa, şi eu, astăzi încă, 
Fac ca din stâncă să țâșnească 
Izvoarele de apă-adâncă. 


Şi chiar că, o, tinere doamne al meu, cum îi proci- 
team aceste stihuri, ea îmi zâmbi și îmi spuse: 

— E prea bine! Da cum de ai izbutit de data aceasta 
să nu te lași biruit de somn? 

Tar eu răspunsei: 

— Boarea venirii tale mi-a înviorat sufletul! 

Ea atunci se întoarse spre roabe şi le făcu un semn 
clipind din ochi; şi numaidecât ele pieriră din sală şi ne 
lăsară singuri. Ea atunci veni să şadă lângă mine aproa- 
pe, şi îşi împinse pieptul spre mine, şi îşi aruncă braţele 

în jurul gâtului meu. Iar eu mă repezii pe buzele ei; și 
îi mușluii buza de sus, pe când ea îmi mușluia buza de 
jos; pe urmă o cuprinsei pe după mijloc şi o îndoii; şi 
amândoi ne rostogolirăm de-a valma pe chilim. Și în- 
cepurăm nişte hârjoane amestecate cu sărutări şi cu 
giugiuleli, cu pişcături şi cu mușcături, cu pulpe şi cu pi- 
cioare svânturate, şi cu zburdături smintite, Şi-așa, până 
ce, într-un sfârşit, căzu topită în braţele mele, moartă de 

atimă. Atunci noaptea aceea fu o noapte de miere a 
inimii mele şi o sărbătoare pentru desfătările mele, cum 
spune poetul: 


Ah, veselă-mi fu noaptea şi ușoară, 

Mai desfătată decât orice noapte 

Din câte sorții mi le-ncununară, 

Iar, plină, cupa n-o lăsam să rabde. 

$i somnului grăii: „Socoţi, tu, oare, 
Acum, că te-ar dori aceste pleoape?“ 

Iar coapsele şi dulcile picioare 

Le îmbiam pe rând: „Hai, mai aproape!“ 


Dar când dimineaţa veni, cum dam să-mi iau rămas- 
bun, ea mă mai opri o clipită ca să-mi spună: 
— Aşteaptă oleacă! Am să-ţi dezvăluiesc ceva... 


În clipita aceasta a istorisiri sale, Şeherezada văzu că se 
luminează de ziuă și, sfioasă, tăcu. 


Dar când fu cea de a o sută nouăsprezecea noapte 
Spuse: 


Aziz îşi urmă istorisirea astfel: 

Mă mai opri o clipită ca să-mi spună: 

— Aşteaptă oleacă! Am să-ţi dezvăluiesc ceva şi am 
să-ți dau o povaţă! 

Atunci, mirat oleacă, şezui, iarăși jos lângă ea; iar ea 
desfăcu o năframă şi scoase o bucată pătrată de zarpa pe 

care se afla chindisită gazela dintâi, pe care o vezi aici 
dinainte-ți, o, tinere ra al meu. Şi mi-o dărui, 
spunând: 

— Păstreaz-o cu grijă! Este truda unei fete, prietenă 
de-a mea, domnia Insulelor Camforului şi Cleştarului. 
Semnul acesta va fi pentru tine, în viață, de o însem- 
nătate mare. lar pe deasupra, ţi-o va aminti totdeauna 
pe aceea care ţi l-a dăruit! 

Eu atunci, minunat până peste poate, îi mulțumii 
cu prisosință şi, când îmi luai rămas-bun de la ea, atâta 
de uluit eram de toate câte mi se întâmplaseră, că uitai 
să-i procitesc stihurile pe care mi le spusese Aziza. 

ând ajunsei acasă, o găsii pe biata mea verişoara 
culcată; chipu-i era pct de cu semnul unei boli de 
neabărut; dar când mă văzu că intru în casă, făcu o sfor- 
are asupra-și spre a se ridica şi, cu ochii scăldați în la- 
crimi, se târi până la mine, şi mă sărută pe piept, şi mă 
strânse la inima ei, și mă întrebă: 

— I-ai procitit stihurile? 

Eu atunci rămăsei încurcat şi răspunsei: 

— Ah, am uitat! Şi pricina-i numai gazela chindisită 
pe aua aceasta! 

Şi deşternui dinainte-i zarpaua şi îi arătai gazela cu 

ricina. Atunci Aziza nu se putu stăpâni mai mult şi 
izbucni dinaintea mea în hohote de plâns și, printre 
lacrimi, prociti stihurile acestea: 


Abh! inimă sărmană, spune-ţi: 
Orice prietenie moare, 

Iar despărțirea e et 
Oricărei dragoste sub soare! 


Pe urmă adăugă: 

— O, vărul meu, drept semn de bunăvoință, mă rog 
ţie să nu uiţi data viitoare să-i spui stihurile! 

Eu răspunsei: 

— Mai spune-mi-le o dată, întrucât aproape că le-am 
şi uitat. 

Ea atunci mi le spuse iarăşi, iar eu mi le întipării 
bine în minte; pe urmă, când se făcu seară, îmi spuse: 

— Lacătă este ceasul! Călăuzească-te Allah în tihnă! 

Ajungând în grădină, intrai în sală, unde o găsii pe 
iubita mea aşteptându-mi sosirea; și numaidecât mă luă, 
şi mă îmbrăţişă, şi mă culcă la sânul ei; pe urmă, după 
ce mâncarăm și băurăm, ne bucurarăm unul de celălalt 
din toate puterile noastre. Şi-i de prisos a mai da amă- 
nunte despre hârjoanele care ţinură până dimineața. 


De data aceasta nu mai uitai să-i procitesc stihurile 
Azizei: 


Obh, pe Allah! voi, cei îndrăgostiți, 

Spuneți-mi, când o dragoste-i prea mare, 
ai poate oare bietu-ndrăgostit 

Să mai găsească undeva scăpare? 


Nu aş izbuti să-ți povestesc, doamne, urmarea pe 
care stihurile au stârnit-o asupra iubitei mele; tulbura- 
rea-i fu atâta de tare, încât inima ei, de care spunea că 
e atâta de aspră, i se zbătu în piept: şi plânse din belşug 
şi ticlui stihurile acestea: 


Mă-nchin potrivnicei alese, 

Cu inima cum alta nu-i — 

Ea toate tainele-mi le ştie, 

Dar nu le spune nimănui! 
Greu suferă-mpărțind cu alta 
Ceea ce-i e mai drag — dar tace. 
Ea știe pretul suferinţei, 
Îndură, sângeră — şi tace. 


Eu atunci îmi întipării cu grijă în minte stihurile, 
spre a i le prociti Azizei. Și, când ajunsei îndărăt acasă, 
o găsii pe Aire întinsă pe saltele, iar maică-mea, care o 
penja; şedea jos lângă ea. Și biata Aziza avea pe chip 
o gălbeneală grea; şi era aşa de topită de parcă era 

leşinată; şi îşi ridică ochii cu durere către mine, fără a 
putea să facă o mişcare. Atunci mama se uită la mine cu 
asprime, clătinând din cap, şi îmi spuse: 

— Ce ocară pe capul tău, o, Aziz! Oare aşa se dă năpus- 
tului o logodnică? 

Ci Aziza luă mâna mamei mele şi o sărută, și-i 
curmă dojana, spre a-mi spune cu glas abia auzit: 

— O, fiu al unchiului meu, ai uitat rugămintea mea? 

Eu atunci îi spusei: 

— Fii liniştită, o, Aziza! l-am procitit stihurile, care au 
înduioşat-o până peste marginile înduioşării, şi într-atâta 
cât mi-a procitit stihurile acestea. 

Şi îi procitii stihurile cu pricina. Iar Aziza, auzindu-le, 
plânse în tăcere şi murmură spusele poetului: 


Cine nu ştie să păstreze-o taină 


Şi nici să-ndure răbdător la greu, 
Din haina neagră-a morții hacni haină! 


Tar dacă viața mea n-a fost, mereu, 
Decât o grea şi tainică-ndurare, 

Acum, lipsită de iubitul meu 

Și de cuvântul lui, nu sunt în stare 

Să mai trăiesc. Ah, când voi fi-ntre stele, 
Să-i duci cea mai fierbinte închinare 
Celei ce-a fost pedeapsa vieții mele! 


Pe urmă adăugă: 

— O, fiu al unchiului meu, mă rog ie, când ai s-o 
vezi iarăşi pe iubita ta, prociteşte-i şi stihurile de acum! 
Şi fie-ți viața dulce şi uşoară, o, Aziz! 

Or, când veni noaptea, mă întorsei la grădină, după 
năravul meu, şi o e pe iubita mea în sală; şi şezurăm 
jos amândoi, cot la cot, să mâncăm, să bem şi să ne 
veselim în toate chipurile, pentru ca apoi să ne culcăm, 
înlănţuiți, până la ziuă. Atunci îmi adusei aminte de 
fig a ce-i făcusem Azizei şi îi procitii iubitei mele 
stihurile învățate pe de rost. 

Or, de cum le auzi, deodată scoase un țipăt mare şi 
se trase îndărăt speriată şi strigă: 

— Pe Allah! femeia care a rostit stihurile acestea tre- 
buie să fie moartă la ceasul de-acum! 

Pe urmă adăugă: 

— Nădăjduiesc pentru tine că făptura aceea nu îți 
este cumva vreo rul, nici soră, nici verişoară! Întrucât, 
neîndoielnic, îți spun încă o dată, făptura aceea-i acuma 
în rândul celor morţi! 

Atunci îi spusei: 

— Este logodnica mea, chiar fiica unchiului meu! 

Ci ea strigă: 

— Ce spui tu? Şi pentru ce minți aşa? Nu este adevărat! 
Dacă era cu adevărat logodnica ta, ai fi iubit-o altminteri. 

Eu spusei iar: 

— Este logodnica mea, Aziza, fiica unchiului meu! 

Ea atunci spuse: 

— Şi de ce nu mi-ai spus? Pe Allah! niciodată nu mi-aş 
fi îngăduit să-i răpesc logodnicul, dacă aş fi avut ştire de 
legăturile voastre! Ce nenorocire! Da ia spune-mi, ea a 
ştiut de întâlnirile noastre de dragoste? 

Spusei: 

— Hotărât! X chiar mi-a tălmăcit semnele pe care mi 
le făceai! Iar fără ea nu a fi izbutit să ajung la tine! 
Numai mulțumită poveţelor şi îndemnurilor ei bune 

utut să ajung la țintă! 
a atunci strigă: 

— Ei bine, numai tu eşti pricina morții ei! Fie ca 
Allah să nu-ţi prăpădească tinerețea cum ai prăpădit tu 
tinerețea bietei tale logodnice! Du-te aşadar repede să 
vezi ce este cu ea! 

Eu atunci mă grăbii să plec, cu mintea apăsată de 
ştirea aceea rea. Şi, ajungând la coltul uliţii pe care se 
afla casa noastră, auzii țipetele de jale ale femeilor care 
se boceau în casă. Iar când le întrebai pe vecinele care 
intrau şi ieșeau, una dintre ele îmi spuse: 

— Au găsit-o pe Aziza, îndărătul uşii de la odaia ei, 
întinsă moartă! 

Eu atunci mă repezii în casă; şi cea dintâi care mă 
văzu fu mama mea, care îmi strigă: 

— Eşti răspunzător dinaintea lui Allah de moartea ei! 
Şi povara sângelui ei atârnă de gâtul tău! Ah, fiul meu, 
ce atata jalnic ai fost! 


În clipita aceasta a istorisiri sale, Șeherezada văzu că se 
luminează de ziuă şi tăcu sfielnic. 


Dar când fu cea de a o sută douăzecea noapte 
Spuse: 


„„„Ah, fiul meu, ce logodnic jalnic ai fost! 
Şi, pe când mama avea să mă năpădească mai de- 
arte cu învinuirile, intră tatăl meu; ea atunci, dinaintea 
ui, tăcu o vreme. Iar taică-meu începu să facă pregătirile 
de înmormântare; şi când toți prietenii și apropiații se 
strânseră, şi când totul fu gata, începurăm rugăciunile 
de înmormântare şi săvârşirăm slujbele cele mari îndă- 
tinate la îngropăciuni, stând vreme de trei zile în cor- 

turi, la mormântul ei, să citim Sfânta Carte. 

Atunci mă întorsei acasă, lângă maică-mea, şi îmi 
simșii inima cuprinsă de milă după biata răposată. lar 
maică-mea veni la mine şi îmi spuse: 

— Fiul meu, vreau să-mi spui cu ce ai putut să te faci 
atâta de vinovat faţă de biata Aziza, încât s-o faci să-i 
plesnească aşa ficatul! Întrucât, o, fiul meu, eu degeaba 
am tot iscodit-o despre pricina bolii ei, că nu a vrut 
să-mi dezvăluiască nimic şi mai ales nu a avut niciodată 
vreo vorbă rea împotriva ta; dimpotrivă! a avut pentru 
tine, până la sfârşit, numai vorbe de binecuvântare, Așa 
că, o, Aziz, Allah fie asupra-ţi! Istoriseşte-mi ce i-ai făcut 
acestei sărmane de ai împins-o să moară astfel? 

Şi răspunsei: 

— Eu? chiar că nimic! 

Ci maică-mea stărui şi îmi spuse: 

— Când să-şi dea sufletul, mă aflam la căpătâiul ei. 

Atunci s-a întors către mine, a deschis o clipită ochii şi 
mi-a spus: „O, soție a unchiului meu, mă rog Domnului 
să nu ceară seamă nimănui de prețul sângelui meu și 
să-i ierte pe cei care mi-au chinuit inima! lacătă că pără- 
sesc o lume pieritoare pentru alta fără de moarte!“ Iar 
eu i-am spus: „O, fiica mea, nu vorbi de moarte! Allah 
ajute-ţi să te ridici cât mai iute!“ Ci ea mi-a zâmbit trist 
şi mi-a spus: „O, soţie a unchiului meu, te rog să-i dai lui 
Aziz, fiul tău, cel din urmă îndemn al meu, rugându-l 
să nu-l uite! Când are să se ducă la locul unde are obi- 
ceiul a se duce, să rostească stihurile acestea, până a nu 
pleca de acolo: 


Mai dulce-i moartea şi mai cu priință 
Decât amara necredinţă! 


Pe urmă a adăugat: „în felul acesta mă va îndatora 
faţă de el, şi voi veghea asupra lui după moartea mea, 
precum am vegheat asupra-i pe când eram vie!“ Apoi a 
ridicat perna şi de sub pernă a scos un lucru pe care 
m-a însărcinat să ţi-l dau; dar m-a pus să fac jurământ 
că nu îţi voi da lucrul acela decât atunci când am să văd 
ca te-ai întors la simțăminte mai bune, şi că plângi 
moartea ei, şi că îţi pare rău după ea cu adevărat. Or 
eu, fiul meu, am să-ți păstrez cu grijă lucrul acela şi nu 
am să ţi-l dau decât când am să văd că îndeplineşti 
cerința hotărâtă. 

Eu atunci îi spusei mamei mele: 

— Fie! da ai putea măcar să-mi arăţi acel lucru. 

Ci maică-mea se împotrivi cu hotărâre şi plecă. 

Or, poţi să pricepi, doamne, cât eram pe vremea 
aceea de bântuit de sminteli şi cât de puţin chibzuit 
eram la minte, de vreme ce nu vroiam să ascult nicide- 
cum de glasul inimii mele. În loc s-o pia pe biata mea 
Aziza şi să port jalea după ea în sufletul meu, nu mă 
gândeam decât să mă veselesc ji să mă desfătez. Şi ni- 
mica nu îmi era mai ispititor decât a urma să mă duc 
mai departe la iubita mea. Încât, de-abia se lăsă noap- 
tea, că şi zorii a mă întoarce la ea şi o găsii nerăbdătoare 

să mă vadă de parcă ar fi stat pe jar. Și de-abia intrai, că 
ea şi alergă la mine şi mi se agăță de gåt şi îmi ceru veşti 
despre verişoara mea Aziza; iar când îi istorisii amă- 
nuntele morţii şi ale înmormântării, fu cuprinsă de o 
milă mare şi îmi spuse: 

— Ah, de ce n-am ştiut, înainte de moartea ei, de aju- 
toarele pe care ți le-a dat şi de dăruirea ei minunată! Şi 
cum i-aş fi pa şi cum aș fi răsplătit-o în toate 
chipurile! 

u atunci îi spusei: 

— Şi mai cu seamă i-a cerut maică-mi să-mi proci- 
tească, pentru ca la rându-mi să ţi le spun ţie, două 
stihuri, cele mai de pe urmă vorbe pe care le-a rostit: 


Mai dulce-i moartea şi mai cu priință 
Decât amara necredinţă! 


Când auzi spusa aceasta, copila strigă: 

— Aib-o Allah întru mila lui! Iată că, şi după moarte, 
îşi stă de mare ajutor! Întrucât te scapă, numai cu sti- 
hurile acestea, de la pierzarea pe care o urzisem asupra 
ta şi de la capcanele în care chibzuisem să te împing! 

La vorbele acestea ciudate, rămăsei până peste poate 
de uluit și mă minunai: 

— Ce tot spui tu? Cum adică? Suntem legați prin 
dragoste, ï chibzuiai la pierzania mea? Ce-i cu cap- 
canele acelea în care voiai să mă împingi? 

Ea răspunse: 

— Copil mai eşti! o, prostovanule! văd că habar nu ai 
de toate vicleniile de care noi femeile suntem în stare! 
Da nu vreau să mai stăruiesc. Află numai că îi darorezi 
verișoarei tale scăparea din mâinile mele. Totuşi, nu mă 
dezmint decât dacă te învoieşti să nu mai împarți nicio- 
dată nicio privire şi nicio vorbă cu vreo altă femeie afară 
de mine, fie femeia aceea tânără, fie bătrână. Altminteri, 
vai de tine! Ah, da! vai de tine! Căci nu vei mai avea pe 
nimeni care să te scoată din mâinile mele, întrucât aceea 
care te îmbărbăra cu sfaturile ei e moartă. Aşa că ia 

aminte bine să nu uiţi de învoiala asta. Și-acuma am 
a-ţi face o rugăminte! 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a o sută douăzeci şi una noapte 
Spuse: 


„„Şi-acuma am a-ţi face o rugăminte. 

Eu spusei: 

— Care? 

Ea spuse: 

— Să mă duci la mormântul bietei Aziza, ca să-l văd 
şi să scriu pe piatra care îl acoperă câteva cuvinte de jale. 

u răspunsei: 

— O voi face mâine, de-o vrea Allah! 

Pe urmă mă culcai, spre a-mi petrece noaptea cu ea; 
da necurmat mă tot iscodea despre Aziza și îmi spunea: 

— Ah, pentru ce nu mi-ai dezvăluit că era fiica un- 
chiului tău? 

Eu atunci, la rându-mi, îi spusei: 

— Ba chiar că am uitat să te întreb ce înțeles au sti- 
hurile: 


Mai dulce-i moartea şi mai cu priinţă 
Decât amara necredință! 


Ci ea nu vroi să-mi spună nimic în privința aceasta. 

Dimineaţa, de la cel dintâi ceas, se sculă şi luă o 
pungă mare plină cu dinari şi îmi spuse: 

— Hai! scoală-te şi du-mă la mormântul ei. Întrucât 
vreau să-i zidesc şi o boltă! 

Tar eu răspunsei: 

— Ascult şi mă supun! 

Şi ieşii şi pornii înaintea ei; iar ea venea după mine, 
împărțind săracilor, pe tot lungul drumului, dinarii pe 

care îi scotea din pungă, şi spunea de fiecare dată: 
— Pomana este pentru odihna sufletului Aziz 
Şi aşa ajunserăm la mormânt. Atunci ea se prăbuşi 
pe marmură şi vărsă lacrimi îmbelşugate. Pe urmă 
scoase dintr-un săculeț de mătase o daltă de oțel şi un 
ciocan de aur, şi săpă în marmura lucie, cu litere vrăji- 
toare: 


Trecând pe-aici odată, am stat la un mormânt 
Ce-și ridica din iarbă şi-şi legăna plăpând, 
Drept, şapte flori, ca neaua, de dediței în vânt. 
Și intrebai: „Au cine-i sub piatra neclintită?“ 
Pământul îmi răspunse: „Închină-te-o clipită! 
Aici, în tihnă, doarme o fată-ndrăgostită!“ 
Strigai: „O, tu, pierită din dragoste, ce stai 
Aci, Allah ajute-ţi să uiţi de-al lumii vai 

Și hărăzească-ţi locul cel mai slăvit din rai!“ 
Vă-acoperă uitarea, sărmani îndrăgostiți, 

$i nimeni nu mai vine, cu paşii rătăciți, 

Să măture țărâna sub care veștejii. 

[iz îndrăgostite şi galeși trandafiri 
Sădi-voi pe mormântul pieritelor iubiri 

Şi voi le cu lacrimi tulpinele subțiri. 


Apoi se ridică şi aruncă o privire de rămas-bun în- 
spre mormântul Azizei şi luă calea îndărăr cu mine către 
saraiul ei. Şi se făcuse tare duioasă dintr-odată; și în mai 
multe rânduri îmi spuse: 

— Pe Allah! să nu mă părăseşti niciodată! 

lar eu mă grăbii să-i răspund cu ascultare şi 
supunere. Şi urmai a mă duce la ea mai departe neabă- 
tut, în fiece noapte; iar ea mă întâmpina totdeauna cu 
multă voioşie şi căldură, şi nu precupețea nimic spre a 
mă desfăta. lar eu nu conteneam să trăiesc așa, să 
mănânc, să beau, să sărut şi să giugiulesc, să îmbrac în 
fiecare zi haine care de care mai frumoase şi cămăși care 
de care mai alese, până ce ajunsei până peste poate de 
gras şi până peste măsură de ghiftuit; şi nu mă încerca 

nici supărare, nici grijă; şi uitai cu totul până şi de 
pomenirea bietei fiice a unchiului meu. Și rămăsei în 
starea aceea de huzururi de-a lungul unui an întreg. 

Or, într-o zi, la începutul noului an, mă dusesem la 
hammam şi mă îmbrăcasem cu haina mea cea mai 
făloasă; şi, ieşind de la hammam, băusem o stacană de 
sorbet și trăsesem pe nas cu nesaț miresmele alese care 
se revărsau din haina mea îmbibată cu mirozne; şi mă 
simțeam încă şi mai norocit ca de obicei, şi vedeam 
toate lucrurile în alb împrejurul meu; şi pofta de viaţă 
îmi era dulce peste poate, şi până acolo cât ajunsesem 
într-o stare de beţie care mă uşura openi şi de greutatea 
trupului meu şi mă făcea să zburd ca un ins furat de 
vin. Și în atare stare mă aflam, când îmi veni dorul de 
a mă duce să-mi revărs sufletul sufletului în sânul iu- 
bitei mele. 

Aşa că mă îndreptai către casa ei, când, străbătând o 
ulicioară numită Fundătura Fluierului, văzui că vine 
spre mine o bătrână care ținea în mână un felinar, spre 
a-şi lumina drumul, şi o scrisoare strânsă sul. Eu atunci 
mă oprii; iar ea, după ce îmi ură bună pace, îmi spuse... 


În clipita aceasta a istorisiri sale, Șeherezada văzu că se 
luminează de ziua şi nu vroi să treacă peste vorbele îngăduire. 


Dar când fu cea de a o sută douăzeci şi doua noapte 
Spuse: 


lar ea, după ce îmi ură bună pace, îmi spuse: 

— Copilul meu, ştii să citeşti? 

Eu răspunsei: 

— Da, măruşă! 

Ea îmi spuse: 

— Atunci, mă rog ție, ia scrisoarea aceasta și citeşte-mi 
ce cuprinde. 

Şi îmi întinse scrisoarea; iar eu o luai și îi citii cu- 
prinsul. Se spunea acolo că iscălitorul scrisorii era bine 

sănătos şi că trimitea sărutările şi remenelile sale surorii 

şi părinţilor săi. Atunci, auzind cele citite, bătrâna îşi 

Adică mâinile către cer şi rosti nişte rugi de îmbelşu- 
are pentru mine, cel care îi vestisem o ştire atâta de 
ună, şi îmi spuse: 

— Ferească-te Allah de toate necazurile, precum mi-ai 
liniştit tu mie inima. 

Pe urmă îşi luă scrisoarea şi îşi urmă drumul. Pe 
mine atunci mă cuprinse o nevoie grabnică și mă trăsei 
lângă un zid şi mă uşurai; şi, după ce mă scuturai, mă 
ridicai şi îmi dichisii mantia, şi detei să plec, când o 
văzui pe bătrână că se întoarce şi îmi ia mâna şi şi-o 
duce la buze şi îmi spune: 

— Doamne, îţi cer iertăciune, dar am a-ţi face o 
rugăminte şi, de mi-ai împlini-o, ai pune vârf la binefa- 
cerile tale şi ai fi răsplătit de către Cel-Atoaterăsplăti- 
tor. Te-aş ruga să mă însoţeşti colea aproape, până la 
uşa casei noastre, ca să mai citeşti o da, din pragul 
uşii, scrisoarea, pentru femeile din casă; că ele nu au să 
se încreadă în cele câteva vorbe pe care le-oi îndruga eu 
din scrisoare, mai cu seamă fara mea, care este tare 
legată de fratele ei, iscălitorul scrisorii, care ne-a lăsat 
spre a pleca într-o călătorie neguțătorească de iacătă-s 
zece ani acuma şi de la care aceasta este cea dintâi ştire, 
după atâta vreme de când îl plângem ca pe un mort. 
Rogu-mă ţie, nu mă lăsa neajutorată! Nici baremi nu ai 
a te sili să intri, întrucât ai să citeşti scrisoarea din afara 
uşii. Şi-apoi ştii spusele Prorocului (asupra-i fie rugă- 
ciunea şi pacea!) în privința acelora care îşi ajută seme- 
nii: „Celui ce îl scapă pe un musulman de la o năpastă 
dintre năpastele de pe lumea aceasta, Allah îi va ține în 
seamă şi îi va şterge şaptezeci şi două de năpaste dintre 
năpastele de pe lumea cealaltă!“ Eu atunci grăbii să mă 
ih lec la cererea ei şi îi spusei: 

— Mergi înaintea mea ca să-mi luminezi şi să-mi arăţi 
drumul! 

Şi bătrâna o luă înainte; şi, după câţiva paşi, ajun- 
serăm la uşa unui sarai. 

Şi era o uşă falnică, toată căptușită cu solzi de bronz 
bătut şi de aramă lucie. Eu atunci mă oprii chiar în uşă; 
iar bătrâna scoase un strigăt de chemare în limba per- 
sienească. Și numaidecât, fără a avea răgaz să-mi dau 
seama cum, atâta de iute fu mişcarea, dinaintea mea, 
pe uşa întredeschisă, o copila sprintenă şi durdulie se 
ivi zâmbitoare, cu picioarele goale pe marmura spălată; 
şi ţinea în mâini, de teamă să nu şi le ude, pulpanele 
şalvarilor ei ridicate până la jumătatea coapselor; mâne- 
cile-i erau de asemenea ridicate până deasupra subsuo- 
rilor, care se iveau din umbra braţelor albe. Şi nu mai ştiui 
de ce se cădea să mă minunez mai tare: de armurii ei, 
stâlpi de alabastră, ori de braţele-i de cleştar. Gleznele-i 
gingaşe erau cercuite cu zurgălăi de aur împodobiţi cu 
pietre scumpe, iar la încheieturile subțiri ale mâinilor 
sclipeau două perechi de brățări grele cu fel de fel de 
focuri; la urechi, nişte cercei de mărgăritare minunate; 
la gât, o salbă din trei rânduri de nestemate rare; peste 
păr, o năframă dintr-o țesătură subțire înstelată cu dia- 
mante. Da, amănunt ce mă făcu să prepun că, înainte de 
a ne deschide, trebuie să fi fost pe cale de a se deda la vreo 
ispravă mai degrabă desfătată, și kiai de seamă că fru- 

n şălvărașii care erau cu 


Tânără fecioară, 

Ca să pot privi 
Tainica-ţi comoară, 
Ia apucă şi 

Saltă, ca-ntr-o doară, 
Peste coapse goale, 
Poalele matale, 
Repezind spre mine 

Cupa, mobhorâta, 
Ce-o ascunzi atâta 
Și atât de bine! 


Când mă văzu, copila rămase uluită cu totul, cu o 
înfățișare zarifă şi cu ochii mari; și, cu glas dulce, mai 
desfătător decât toate câte le auzisem în viaţa mea, în- 
trebă: 

— O, mamă, acesta-i cel ce ne va citi scrisoarea? 

Şi după ce bătrâna răspunse: „Da!“, copila întinse 
mâna spre a-mi da scrisoarea pe care o luase de la mama 
ei. Ci, în clipita când mă plecam către ea să iau scrisoa- 
rea, deodată, cum mă aflam la o depărtare de doi paşi de 
la uşă, mă pomenii împins năprasnic înainte de o îm- 
punsătură cu capul dată în spatele meu, pe care mi-o al- 
duise bătrâna, şi îmbrâncit în lăuntrul odăii de la intrare, 
în vreme ce bătrâna, mai iute ca fulgerul, se repezi să 
intre după mine şi să încuie grabnic uşa dinspre uliţă. Şi 
mă văzui astfel prins între cele două femei, fără a avea 
răgaz să judec ce vroiau să-mi facă. Ci nu zăbovii a mă 
lămuri în privinţa aceasta. Într-adevăr... 


În clipita aceasta a istorisirii sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a o sută douăzeci şi treia noapte 
Spuse: 


Într-adevăr, de cum ajunsei în mijlocul sălii, copi- 
landra, cu o piedică aruncată cu mare dibăcie, mă trânti 
la pământ şi se întinse cât era de lungă peste mine, 
strângându-mă în brațe de să mă înăbușe. Şi gândii că 
urma să-mi vină moartea, fără de cârtire. Or, nicide- 
cum! Copila, după câteva zgâlțâieli anapoda, se ridică 
pe jumătate, se întoarse pe pântecele meu şi cu mâna în- 
cepu să mă frământe atâta As aprig, și atâta de îndelung, 

şi într-un chip atâta de smintit, încât îmi pierdui rostul 
simțurilor şi închisei ochii ca un tâmp. Acunci copila 
se sculă în picioare și mă ajută să mă ridic; pe urmă mă 
luă de mână şi, urmată de maică-sa, mă pofti să intru, 
după ce străbăturăm un şir de şapte săli și de şapte odăi, 
în iatacul în care pesemne că locuia. E eu o urmai 
aidoma unui om beat, datorită tulburării pe care mi-o 
stârnise cu degetele ei amarnic de dibace. Atunci se opri 
şi mapa să şed jos şi îmi spuse: 

— Deschide ochii! 

Şi deschisei ochii şi mă văzui într-o sală mare, lumi- 
nată de patru geamlâcuri arcuite şi atâta de largă cât ar 
fi putut să slujească de medean de călărie la întrecerile 
dintre călăreți, şi era toată pardosită cu marmură, iar 
pereţii erau acoperiți cu farfuriuri viu smălțuite şi lo- 
godite cu nişte înflorituri de o gingăşie aleasă. Era îm- 
podobită cu lucruri frumos lucrate şi era îmbrăcată 
numai în atlaz şi în catifea, la fel ca şi divanurile şi per- 
nele. lar în fundul acelei săli se afla un iatac în care se 
vedea un pat mare, tot numai din aur, cu învrâstări de 
mărgăritare şi de nestemate, şi chiar că vrednic de un 
sultan precum ești tu, beizade Diadem! Atunci copila, 
spre marea mea uluială, spunându-mi pe chiar numele 
meu, îmi zise: 

— O, Aziz, ce-ţi doreşti: moartea sau viața? 

i spusei: 

— Viaţa! 

Ea urmă: 

— Apoi dacă-i aşa, nu ai decât a mă lua de soție! 

Ci eu mă împotrivi 

— Nu, pe Allah! căci decât să mă însor cu o dezmă- 
țată de teapa ta, mai degrabă îmi doresc moartea! 

Ea spuse: 

— O, Aziz, crede-mă! însoară-te cu mine, şi astfel te 
vei descotorosi de fata Dalilei-Vicleana! 

Eu spusei: 

— Da cine-o mai fi şi fata Dalilei-Vicleana? Nu ştiu 
pe nimenea cu atare nume. 

Ea atunci începu să râdă şi îmi spuse: 

— Cum adică, Aziz? Nu o ştii pe fata Dalilei-Vicleana? 
Și iacătă că a şi trecut un an și patru luni de când îţi este 
mândruţă! Sărmane Aziz, teme-te, oh, teme-te de vicle- 
niile celei zvânturate pe care Allah s-o bântuie! Chiar că 
nu se află pe pământ suflet mai stricat ca al ei! Câţi 
oameni omorâți cu chiar mâna ei! Câte fărădelegi săvâr- 
şite asupra ibovnicilor ei fără de număr! Încât tare mă 
minunez că te mai văd încă întreg şi teafăr, după atâta 
vreme de când o cunoşti! 

La vorbele acestea ale copilei, mă cuprinse o uluială 
până peste margini şi spusei: 

— O, stăpână a mea, ai putea să mă lămureşti cum ai 
ajuns s-o cunoşti pe acea fată și toate amănuntele acestea 

e care eu habar nu am? 

Ea răspunse: 

— O cunosc atâta de bine pe cât îşi cunoaşte Ursita 
hotărârile sale şi năpastele pe care le tăinuieşte! Ci până 
a-ţi da vreo lămurire în privinţa sa, vreau să aflu din 

ura ta istorisirea întâmplării tale cu ea. Căci, încă o 
ra sunt uimită cu totul de a te vedea ieşit viu din 
mâinile ei. 

Eu atunci îi povestii fetişcanei tot ce mi se întâm- 
lase cu iubita mea din grădină și cu sărmana Aziza, 
iica unchiului meu; iar ea, la numele de Aziza, se mili 

până peste măsură de chinurile ei şi până ce ajunse s-o 
Au ă cu lacrimi fierbinţi; È în semn de deznădejde 
ără de leac, îşi plesni palmele una de alta și îmi spuse: 

— Allah să te aline cu milele sale, o, Aziz! Acuma văd 
limpede că nu îţi datorezi scăparea din mâinile fetei 
Dalilei-Vicleana decât ajutorului bierei Aziza! Iar acu- 
ma, când ai pierdut-o, fereşte-te de tertipurile marghio- 
litei... Ci nu îmi este îngăduit să-ți dezvăluiesc mai 
mult: ne leagă o taină! 

Eu spusei: 

— Da, hotărât! toate acestea mi s-au întâmplat cu 
Aziza! 

Ea spuse: 

— Ah, chiar că astăzi nu se mai află femei atâta de 
minunate ca Aziza! 
Eu spusei: 
— Pe deasupra, află că, înainte de a muri, m-a 
porpal să-i spun iubitei mele, cea căreia tu fi zici fata 
alilei, stihurile acestea: 


Mai dulce-i moartea şi mai cu priință 
Decât amara necredinţă. 


De-abia rostii eu stihurile, că ea şi strigă: 

— O, Aziz, iacătă chiar vorbele a căror putere te-a 
mântuit de la o pierzanie neabătută. Vie ori moartă, 
Aziza veghează mai departe asupra ta! Ci să-i lăsăm pe 
cei morți: ei se află în tihna lui Allah. Noi să ne îngri- 
jim de ceasul de față: află dar, o, Aziz, că este multă 
vreme de când dorința de a te avea mă stăpâneşte cu 
totul, noapte şi zi; şi de-abia astăzi am putut într-un 
sfârşit să pun mâna pe tine. Și vezi bine că am izbutit! 

Eu răspunsei: 

— Da, pe Allah! 

Ea urmă: 

— Da tu eşti tânăr, o, Aziz, şi tu nici habar nu ai 
de toate tertipurile de care este în stare o bătrână ca 
maică-mea! 

Eu spusei: 

— Nu, pe Allah! 

Ea urmă: 

— Supune-te aşadar ursitei tale, și lasă-te în voia ei: 
nu vei avea decât să te mândreşti cu soția ta. Întrucât, 
încă o dată, nu vreau să mă leg cu tine decât cu senet 
legiuit dinaintea lui Allah şi a Prorocului său (asupra-i 
fie rugăciunea şi pacea!). Şi atunci toate dorințele ți se 
vor împlini, şi cu asupra de măsură: bogății, zarpale fru- 
moase pentru hainele tale, turbane uşoare și fără de 
pată, toate îți vor veni fără de nicio osteneală din par- 
tea ta; şi niciodată nu am să-ți îngăduiesc să-ţi dezlegi 
punga, întrucât în casa mea pâinea este pururea proaspătă 

şi pocalul plin. Şi, în schimb, nu am a-ţi cere decât 
numai un lucru, o, Aziz! 

Eu spusei: 

— Care? 

Ea spuse: 

— Acela de a face cu mine aidoma ce face cocoşul! 

Eu spusei, nedumerit: 

— Şi ce face cocoşul? 

La vorbele acestea, copila izbucni într-un icnet de 
râs hohotitor şi atâta de tare de se prăbuşi pe spate; şi 
începu să țopăie de veselie, plesnindu-şi mâinile una de 
alta. Pe urmă îmi spuse: 

— Cum adică, tu nu ştii lefteria cocoșului? 

Eu spusei: 

— Nu, pe Allah! habar nu am de atare meserie! Care 
este? 

Ea spuse: 

— Lefteria cocoşului, o, Aziz, este de a mânca, de a 
bea şi de a călca găinile! 

Eu atunci chiar că rămăsei fâstâcit de-a binelea 
auzind-o că vorbeşte astfel, şi spusei: 

— Nu, pe Allah! habar nu aveam că aceasta ar fi o 
meserie! 

Ea răspunse: 

— Este cea mai bună, o, Aziz! Cutează, dar! Ridică-te, 
încinge-ți mijlocul, întărește-ţi vânările apoi ţine-te tare, 
zdravăn şi trainic! 

Şi o strigă pe maică-sa: 

— O, mamă, vino repede! 

Numaidecât o văzui pe maică-sa că vine, urmată de 
patru martori obşteşti, ținând fiecare câte o lumânare 
aprinsă, şi păşiră înainte, după salamalecurile îndăti- 
nate, şi şezură jos roată. 

Atunci copila se grăbi, cumu-i datul, să-şi tragă 
iaşmacul peste față și să se învăluiască în izar. lar marto- 
rii deteră ghes să scrie senetul; şi, mărinimoasă, binevoi 

a mărturisi că a primit de la mine o zestre de zece mii de 
dinari pentru toate socotelile trecute ori viitoare; și se 
mărturisi ca datornică a mea, pe sufletul ei şi dinaintea 
lui Allah, cu banii aceştia. Pe urmă le dete plata îndăti- 
nată martorilor care, după salamalecuri, plecară pe unde 
intraseră. Și maică-sa pieri şi ea la fel. 

Atunci rămaserăm singuri amândoi, în sala cea mare 
cu patru geamlâcuri arcuite. 


În clipita aceasta a istorisirii sale, Șeherezada văzu că se 
luminează de ziuă și, sfioasă, tăcu. 


Dar când fu cea de a o sută douăzeci şi patra noapte 
Spuse: 


Rămaserăm singuri, în sala cea mare cu patru geam- 
lâcuri arcuite. 

Atunci copilandra se ridică, şi se dezbrăcă, şi veni la 
mine, numai cu cămășuța cea subțire pe ea. Şi ce căma- 
şă! oh, horboțelile! Mai purta încă şi șalvarii cei străvezii; 
da se grăbi a-i face să lunece şi, luându-mă de mână, mă 
duse în fundul iatacului, unde se prăbuși împreună cu 
mine E patul cel mare de aur și, gåfàind, îmi spuse: 

— Acuma ne este îngăduit. Nu este nimic de ruşine 
în ceea ce este legiuit! 

Şi se întinse, mlădie, şi mă strânse cu totul la ea; pe 
urmă gemu adânc ï apoi se cuprinse ba de o înfiorare 
şi ba de o marghioleală ispitită; şi, la urmă, îşi sumese 
cămaşa până sus. 

Eu atunci nu mai putui să-mi înfrânez lungile-mi 
jinduri, şi, după ce-i storşii buzele, în vreme ce ea se 
topea, și se destira, şi bătea din pleoape, o străpunsei din- 
tr-o parte până în cealaltă. Și mă încredinţai astfel de 
temeinicia vrăjitoare a spusei poetului: 


Copila cămășuța-și scoase 
Şi-atunci putui sui cu drag 

Privirile-mi nesățioase 
Sp povârnitul ei huceag! 
infiorat, văzui intrarea 
La fel de mică şi de grea 
Pe cât mi-era în piept răbdarea, 
Pe cât şi viața me 
Ci cu retea ârzie 
Pătrund şi jumătate-o-nfâng. 
Ea, pâlpâind ca o făclie, 
Ofiează şi suspină-adânc. 
O-ntreb atunci: „Vrei să-mi spui, poate, 
După ce plângi?“ Ea-mi dă răspuns: 
„După cealaltă jumătate, 
Lumină care m-ai pătruns!“ 


Într-adevăr, odată lucrul săvârşit pentru întâia oară, 
îmi spuse: 

— Fă precum ţi-e pofta, sunt roaba ta supusă. Hai! 
vino! ia-mi-o şi dă-mi-o! toată! Ori altfel! Pe viața mea şi-a 
ta! dă-mi-o până nu mă junghii cu mâna mea şi să-mi po- 
tolesc lăuntrurile! 

Şi n-ar mai fi contenit suspinele şi gemetele, în văpaia 
săruturilor, a icnetelor, a zbuciumărilor şi a zbânțuirilor 
înnădite, dacă çipetele noastre n-ar fi umplut casa şi 
n-ar fi tulburat toată ulița. După care dormirăm până 
dimineaţa. 

Atunci, cum mă găteam să plec, ea veni la mine cu 
un râs telpiz şi îmi spuse: 

— Unde te duci? Ori tu crezi, așa, că uşa de ieşire este 
tot atâta de larg deschisă ca şi ușa de intrare? Aziz, vino-ţi 
în minţi, Aziz copile! Și mai cu seamă nu mă lua drept fata 
Dalilei-Vicleana! Ei, da! Grăbeşte a te lepăda de atare gând 
de ocară, Aziz! Au tu uiţi că îmi eşti legat în chip legiuit 

rin căsătorie cu senet, precum cere Sunnaua? Dacă ești 
eat, Aziz, dezbată-te! Și vino-ţi în minţi! Priveşte: ușa de 
la casa în care ne aflăm nu se deschide decât o dată pe an 

şi numai pentru o zi. Scoală-te, de altminteri, şi du-te să te 
încredințezi de spusele mele! 

Eu atunci, speriat, mă ridicai şi mă dusei la uşa cea 
mare; şi, încercând-o, văzui că era zăvorâtă, înțepenită, 
încuiată și astupată pe deplin. Şi mă întorsei la copilă şi 
îi spusei că într-adevăr lucrul era întocmai. Ea zâmbi, 
înveselită, şi îmi spuse: 

— Aziz, să ştii că aici avem din belşug făină, semințe, 
poame proaspete și uscate, rodii cu coaja uscată, unt, 
zahăr, zumaricale, oi, pui şi alte lucruri asemenea, cât să 
ne ajungă vreme de câţiva ani buni. Pe deasupra, sunt 
acuma tot atâta de încredințată de șederea ta aici, cu 
mine, vreme de un an, pe cât sunt de faptul că toate 
acestea se află aici! Așa că alină-te şi lasă chipul şi înfă- 
ţişarea aceea poncişe! 

Eu atunci suspinai: 

— Nu se află ajutor şi putere decât întru Allah! 

Ea spuse: 

— Da de ce te plângi, nătărăule? Și ce ai de suspini, 
de vreme ce mi-ai dat dovezile despre iscusința ta în 
meseria de cocoș despre care chiar ieri am chibzui! 

Şi începu să râdă. Şi începui şi eu să râd. Şi nu mai 
putui atunci decât să-i dau ascultare şi să mă supun 
cheremurilor ei. 

Aşa că rămăsei în casa aceea să-mi îndeplinesc mese- 
ria de cocoș, de a mânca, a bea şi a mă drăgosti tare, dârz 

i mereu, de-a lungul unui an întreg de douăsprezece 
pa Încâr, la capătul anului, fetişcana fusese bine mul- 
țumită și năştea un copil. Şi numai atunci, pentru în- 
tâia oară, auzii scârțâitul porții care pipa din ţâţânile ei. 
Iar în sufletul meu scosei un „Ya Allah!“ adânc, de ușu- 
rare. 

Când poarta se deschise, văzui că intră o grămadă 
de slugi și de hamali care veneau încărcaţi cu merinde 
proaspete pentru anul următor: poveri întregi de zu- 
maricale, de făină, de zahăr şi de alte bunătăţuri de soiul 
acesta. Eu atunci sării și detei să-mi iau drumul cât mai 

iute spre uliţă şi spre slobozenie. Ci ea mă apucă de 
poala caftanului și îmi spuse: 

— Aziz, nemulțumitorule Aziz, aşteaptă măcar până 
diseară, vremea chiar când ai intrat în casa mea acum un an! 

lar eu binevoii să mai rabd. Da de cum veni seara, 
mă sculai şi pornii către poartă. Ea atunci mă însoți 
până în prag şi nu mă lăsă să plec decât după ce mă 
puse să jur că am să mă întorc la ea până ce poarta nu 
va fi încuiată iarăşi dimineața. Şi-aşa că nu mai aveam 
cum să nu mă supun, întrucât îi juruisem pe Paloşul 
Prorocului (asupra-i fie rugăciunea şi pacea!), pe Sfânta 
Carte şi pe Pravila Despărțaniei! leşii aşadar într-un 
sfârşit şi mă îndreptai grabnic spre casa părinţilor mei, 
dar trecând pe la grădina iubitei mele, cea căreia noua 
mea soţie îi zicea fata Dalilei-Vicleana. Şi, spre minu- 
narea mea cea mare, văzui că grădina era deschisă ca de 
obicei şi, în fundul tufărişurilor, sta felinarul aprins. 

Atunci mă simţii tulburat amarnic, ba chiar mânios 
de-a binelea; şi îmi zisei în sufletul meu... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a o sută douăzeci şi cincea noapte 
Spuse: 


Atunci mă simţii tulburat amarnic, ba chiar mânios 
de-a binelea; și îmi zisei în sufletul meu: „lacătă că a şi 
trecut un an de când lipsesc de aici; şi sosesc pe neaştep- 
tate și găsesc totul ca şi în trecut! Ei bine, Azize, ți se cade 
ca, până a te duce s-o vezi pe maică-ta, care pesemne că 
te “Ange ca pe un mort, să afli ce s-a întâmplat cu iubita 
ta de demult. Cine ştie ce a mai putut să se petreacă de 
atâta vreme!“ Începui numaidecât să merg repede-repede 
şi, ajungând în T cu tavan arcuit şi cu boltă de abanos 
şi de fildeș, intrai repede înlăuntru. Și o găsii pe chiar 

iubita mea șezând ghemuită, cu capul plecat pe ge- 
nunchi, şi cu o mână pe unul din obraji; și cât se schim- 
base! Ochii îi erau uzi de lacrimi, iar chipu-i era tare 
trist! Şi deodată mă văzu dinaintea ei. & tresări, pe 
urmă încercă să se ridice, dar se prăbuşi îndărăt de tul- 
burare. Într-un sfârşit, izbuti să vorbească, şi îmi spuse 
cu glas sugrumat: 

— Mărire lui Allah că te-a adus, o, Aziz! 

Or eu, față de toată bucuria aceea neştiutoare de ne- 
credinţele mele, chiar că rămăsei peste poate de făstâcit 
şi îmi plecai capul; şi nu zăbovii a păși către iubita mea 
şi, îmbrățişând-o, îi spus 

— Cum de ai putut să ghiceşti că voi veni în seara 
aceasta? 

Ea răspunse: 

— Pe Allah! habar nu aveam de venirea ta. Da, de un 
an încoace, în fiecare noapte te aştept mereu aici, şi plâng, 
singurică şi mă mistui. lată cum m-am schimbat de 
veghi şi de nesomn. Şi stau şi te aştept aşa din ziua când 
ţi-am dăruit caftanul cel nou de mătase şi când te-am 
pus să-mi făgăduieşti că te vei întoarce. Ah, spune-mi, 
Aziz, care pricină te-a ținut atâta vreme departe de 
mine? 

Atunci, o, beizade Diadem, de bună-credinţă, îi is- 
torisii cu de-amănuntul toată pățania mea şi însură- 
toarea cu copilandra cea cu coapse frumoase. Pe urmă 
îi spusei: 

— De altminteri, trebuie să te prevestesc că nu am 
decât numai noaptea aceasta de petrecut cu tine, în- 
trucât până la ziuă trebuie să fiu îndărăt la soţia mea, 
care m-a pus să mă juruiesc pe cele trei lucruri sfinte! 

Când auzi că sunt însurat, fetişcana păli, pe urmă 
rămase înmărmurită de mânie; şi, într-un sfârşit, izbuti 


să stri 

-= Pcälosule! eu am fost cea dintâi cu care te-ai pe- 
trecut, și nu îmi dăruieşti nici măcar o noapte întreagă? 
Şi nici mamei tale măcar? Îţi închipuieşști oare că şi eu 
sunt tot atâta de dăruită cu iazul răbdării ca minunata 

de Aziza — aib-o Allah întru mila sa! — şi socoți că şi eu 
am să mă las să mor de jale din pricina necredinţelor 
tale? A, vicleanule Aziz! acuma nimeni nu te mai scapă 
din mâinile mele. Şi nu mai am niciun temei să te cruţ, 

e tine, care acuma ai o soţie şi un copil. Întrucât mie 
îmi este silă de bărbaţii însurați; şi nu mă desfăr decât 
cu cei neînsurați! Pe Allah! de-acuma nu mai mă poţi 
sluji; nu mai eşti al meu! şi nu vreau să fii nici al alteia! 
Aşteaptă oleacă! 

La vorbele acestea, rostite cu un tâlc cumplit, pe 
când ochii ei mă şi străpungeau, fusei cuprins de o oare- 
care îngrijorare faţă de ceea ce avea să urmeze. Căci de- 
odată, şi până ca eu să fi avut vreme de chibzuit, zece 
roabe tinere, mai voinice ca nişte arapi, tăbărâră pe 
mine și mă ţintuiră locului. Atunci ea se sculă şi luă un 
jungher înfricoşător şi îmi spuse: 

— Avem să te înjunghiem cum se înjunghie papii prea 
gonaci! Şi astfel am să mă răzbun, şi am s-o răzbun tot- 
odată şi pe biata Aziza, pe care ai făcut-o să-i plesnească 
fierea de jalea înăbușită! Aziz, vei muri, fă-ţi mărturia de 
credinţă! 

Şi, spunându-mi vorbele acestea, îşi puse un ge- 
nunchi pe fruntea mea, în vreme ce roabele nu îmi 
îngăduiau nici măcar să răsuflu. Încât nu mai avusei 
nicio îndoială în privința morţii mele, mai ales... 


În clipita aceasta a istorisiri sale, Şeherezada văzu că se 
luminează de ziuă şi, sfioasă, tăcu. 


Dar când fu cea de a o sută douăzeci şi șasea noapte 

Spuse: 

Încât nu mai avusei nicio îndoială în privința morții 
mele, mai ales când văzui ce făceau roabele cu făptura 


mea. Întrucât două dintre ele se aşezară pe pântecele 
meu, două mă ţineau de picioare şi altele două mi se 

aşezară pe genunchi. Atunci ea însăşi se ridică şi, ajutată 
de alte două roabe, începu să-mi tragă pe tălpile pi- 
cioarelor un potop de lovituri cu varga, de leşinai de 
durere. Atunci pesemne că au contenit o vreme, în- 
trucât mi-am venit în fire şi strigai: 

— Vă cer de-o mie de ori mai bine moartea decât 
schingiuirile astea! 

Ea atunci, ca spre a-mi face hatârul, luă iarăși jun- 
gherul cel înfricoşător şi şi-l ascuţi pe papuc și le spuse 
roabelor: 

= Întindeţi-i pielea de pe gât! 

În chiar clipita aceea, Allah mă îndemnă să-mi aduc 
aminte deodată stihurile din urmă ale Azizei şi strigai: 


Mai dulce-i moartea şi mai cu priință 
Decât amara necredinţă! 


La vorbele acestea, fata scoase un țipăt mare de tul- 
burare, pe urmă oftă: 

— Aibă milă Allah de sufletul tău, o, Aziza! L-ai scă- 
pat de la o moarte fără de mântuire pe fiul unchiului 
tău! 

După care se uită la mine și îmi spuse: 

— Da în ce te priveşte pe tine, care astfel îți datorezi 
mântuirea spuselor Azizei, să nu te socoți cumva plătit 
cu atâta; că mi se cade neabătut să mă răzbun pe tine și 
pe lepădătura cea dezmățată care te-a ținut departe de 
mine; şi pentru acest îndoit p am să mă slujesc de 
mijlocul cel cuvenit, că alt mijloc nu este! Hei, voi! 

Şi hăindu-şi astfel roabele, le spuse: 

— Apăsați-l bine şi nu-i dați chip să se miște şi legați-i 
picioarele vârtos. 

Și lucrul fu îndeplinit pe dată. Ea atunci se ridică și 
se duse să încingă la foc o tigaie de aramă roşie în care 
puse nişte ulei şi niște brânză moale; și aşteptă să se 
topească brânza în uleiul clocotit, spre a se întoarce la 
mine, care eram întins pe jos şi ținut de roabe. Se apropie, 

şi se aplecă, şi mă desfăcu la șalvari; atunci, la atingerea 
aceea, o înfiorare mare mă străbăru în valuri de spaimă 
şi de rușine: pricepeam ce avea să se petreacă. Așa că, 
după ce îmi piem i vântrele, îmi apucă ouşoarele şi, cu 
o sfoară ceruită, mi le prinse, chiar de la rădăcină, într-un 
ochete; pe urmă dete cele două capete ale sforii la două 
roabe, cărora le porunci să tragă cu tărie, pe când ea însăşi, 
cu un brici de bărbier în mână, dintr-o zvâcnitură 
piezişă, îmi seceră bărbăţia, pe care şi-o vroise numai a ei. 

Judecă, beizade Diadem, dacă durerea și deznădej- 
dea nu mă făcură să leşin. Tot ce ştiu, după acestea, este 
că, atunci când mă trezii din leşin, mă văzui cu vântrele 
la fel de neted precum cel al unei femei; iar roabele îmi 
turnau de zor peste rană uleiul clocotit cu brânza topi- 
tă, care nu zăbovi a-mi opri curgerea sângelui. Pe urmă, 
când isprăviră, fetişcana veni la mine, îmi dete un pahar 
de sorbet ca să-mi sting setea şi îmi spuse cu un glas 
batjogoritor: 

— Întoarce-te acuma acolo de unde ai venit! Nu îmi 
mai eşti nimic, şi nu mai poţi să-mi slujeşti în niciun 
fel, întrucât singurul lucru de care aveam trebuinţă l-am 
luat! Şi dorința mea s-a potolit! 

Şi mă împinse cu piciorul şi mă alungă din casa ei, 
spunându-mi: 

— Socoteşte-te norocos că încă mai poți să-ţi simţi 
capul pe umeri! 

Atunci, cu mare durere, mă târâi până la casa tinerei 
mele soții, păşind încet-încet; şi, ajuns la poarta pe care 
o găsii deschisă, intrai pe furiș şi mă dusei să cad gră- 
madă pe pernele din E cea mare. Numaidecât veni în 
fugă soția mea care, văzându-mă galben de tot, mă cer- 
cetă cu luare-aminte şi mă sili să-i istorisesc pățania şi 
să-i arăt trupul meu schilodit. Dar nu mai putui să 
îndur a mă vedea așa și mă prăbuşii iarăși leșinat. 

Când mă trezii din leşin, mă văzui întins în uliţă, la 
pragul porții; întrucât şi soția mea, văzându-mă că sunt 
ca o femeie, mă aruncase afară din casa ei. 

Atunci, într-o stare nevolnică, mă ridicai şi mă târâi 
spre casa mea, unde mă dusei să mă arunc în braţele 
mamei mele, care de multă vreme mă bocea și nu ştia pe 
ce meleaguri mă rătăcisem. Mă primi cu hohote de plâns 
şi mă văzu într-o stare de gălbeneală şi de slăbiciune... 


În clipita aceasta a istorisirii sale, Șeherezada văzu că se 
luminează de ziuă şi, sfioasă, tăcu. 


Da când fu cea de a o sută douăzeci şi șaptea noapte 
Spuse: 


Mă primi cu hohote de plâns şi mă văzu într-o stare 
de gălbeneală şi de slăbiciune până peste poate, şi plânse 
şi mai tare. Iar eu, la rândul meu, îmi adusei aminte de 
biata și dulcea mea Aziza, cea moartă de mâhnire, fără 
o vorbă de dojană; şi, pentru întâia oară, îmi păru rău 
după ea și vărsai lacrimi de deznădejde şi de căință. Pe 
urmă, când mă mai potolii oleacă, maică-mea îmi 
spuse, cu ochii plini de lacrimi: 

— Bietul meu copil, nenorocirile s-au încuibat în casa 
noastră; trebuie să-ţi dau de ştire despre lucrul cel mai 
rău: tatăl tău a murit! 

La ştirea aceea, hohotele mă înşfăcară de beregăți şi 
rămăsei ţeapăn, pe urmă căzui cu fața la pământ şi şezui 
toată noaptea așa. 

Dimineața, maică-mea mă sili să mă ridic şi şezu jos 
lângă mine; ci rămăsei prit locului, uitându-mă la 
ungherul în care avea obiceiul să şadă biata Aziza, iar 
lacrimile curgeau în tăcere pe obrajii mei; şi maică-mea 
îmi spuse: 

— Ah, fiul meu, iacătă-s zece zile de când sunt sin- 
gură în casa goală de stăpânul ei, zece zile de când tatăl 
tău a murit întru îndurarea lui Allah! 

Eu spusei: 

— O, mamă, lasă asta! Acuma sunt plin cu totul nu- 
mai de gândul la biata Aziza; şi nu sunt în stare să-mi 
închin durerea la alte amintiri afară de ea. Ah, biată 
Aziza, tu cea atâta de părăsită de mine, tu, cea care mă 
iubeai cu adevărat, iartă-i nevolnicului care te-a chinuit, 
acuma când este pedepsit, şi cu asupra de măsură, pen- 
tru greșelile și necredințele lui! 

r, maică-mea băgase de seamă întinderea şi adevă- 
rul durerii mele, dar tăcea; dintru-ntâi, se apucă să-mi 
oblojească rănile şi să-mi aducă cele cu care să-mi capăt 
îndărăt puterile. Apoi, după ce îmi dete fogpjirile aces- 
tea, urmă a mă potopi cu dovezile ei de dragoste şi a 
veghea lângă mine, spunându-mi: 

- Allah fe binecuvântat, copilul meu, că nu ţi-a fost 
dat să pătimești rele şi mai mari, şi că ai scăpat cu viață! 

Şi tot aşa, până ce mă întremai de-a binelea, da ră- 
mânând tot bolnav în sufletul şi în amintirile mele. 
Maică-mea atunci, într-o zi, după ce mâncarăm, veni şi 
şezu jos lângă mine şi îmi spuse cu glas pătruns: 

— Fiul meu, socot că pentru mine a venit ceasul să-ți 
dau semnul de rămas-bun pe care l-a încredințat pen- 
tru tine biata Aziza: înainte de a muri, mi-a cerut stă- 
ruitor să nu ţi-l dau decât atunci când am să văd la tine 
dovezi temeinice de jale după ea și când am să mă în- 
credinţez că te-ai smuls pe deplin din iţele nelegiuite în 
care erai prins! 

Pe urmă deschise un cufăr şi scoase din el o legătură, 
pe care o desfăcu, spre a da la iveală zarpaua scumpă pe 
care era chindisită cea de a doua gazelă pe care o ai 
naintea ochilor tăi, beizade Diadem! Avl stihurile 
acelea care se înlănțuiesc pe marginile ei: 


Cu-amarnic dor de tine eu inima-mi umplui, 
Ci tu cu nepăsare mă frângi și mă striveşti. 
Veghindu-te, de tine mi-s Si; nesătui, 

Dar tu, dormind, cu visul spre alte zări porneşti. 


Ah, inima-mi încearcă urechii tale reci 

Să-i tot aducă-aminte ce chinuri mă înving. 

Ci tu pe căi străine de dragostea mea pleci, 

Când sufletu-mi şi ochii A dorul tău se sting. 

Vă rog, surori, pe slava şi mila celui sfânt! 

Când n-oi mai fi, să-mi scrieți pe piatra de mormânt: 
„O, călător, pe drumul etil Părinte, 

Oprește-te o clipă tăcut şi ia aminte: 

Aci sub lut, în tihna acestei cripte sfinte, 

Se odihneşte-o roabă a dragostei, cuminte!“ 


Eu atunci, doamne, la citirea stihurilor, plânsei lacrimi 
îmbelşugate şi mă plesnii peste obraji de durere și, desfă- 
şurând zarpaua, căzu din ea o foaie de hârtie pe care erau 
înşiruite de chiar mâna Azizei rândurile acestea... 


În clipita aceasta a istorisiri sale, Șeherezada văzu că se 
luminează de ziuă şi, sfioasă, tăcu. 


Dar când fu cea de a o sută douăzeci şi opta noapte 
Spuse: 


Desfăşurând zarpaua, căzu din ea o foaie de hârtie pe 
care erau farinte de chiar mâna Azizei rândurile aces- 
tea: 

„O, verișorul meu mult iubit, să ştii bine că me ia 
mai drag şi mai scump decât chiar sângele şi decât chiar 
viața mea. Încât şi după moartea mea am să mă rog mai 
departe lui Allah să te ajute să propăşești şi să izbândeşti 
în toate câte vei fi râvnit. Ştiu că multe nenorociri te vor 
lovi din pricina fetei Dalilei- Vicleana! Să-ţi slujească de 
învățătură: şi ajute-ți să smulgi din inima ta dragostea 
nelegiuită după femei viclene şi să înveţi a nu te mai îm- 
pătimi de ele! Şi binecuvântat fie Allah carele m-a luat la 
sine din vreme, ca să nu mă văd silită a fi martorul chi- 


nuit al suferințelor tale. 

Te rog să păstrezi, pe Allah! amintirea aceasta de bun- 
rămas, zarpaua aceasta pe care se află cusută gazela. Ea 
mi-a ținut tovărăşie în ceasurile când tu lipseai. Mi-a fost 
trimisa de o fiică de sultan, Sett-Donia, domnita din 
Insulele Camforului şi Cleștarului. 

Când vei fi covârșit de nenorociri, să te duci s-o cauţi 
pe domnita Donia, în împărăția părintelui ei, care se “fa 
în Insulele Camforului și Cleştarului. Ci, o, Aziz, să ştii 
că frumusețea şi nurii fără fi pereche ai acelei domniţe 
nu sunt meniți ție. Aşa că să nu te aprinzi de dragoste 
după ea; întrucât ea nu va fi pentru tine decât temeiul ce 
te va izbăvi din måhnirile tale şi va pune capăt zbuciu- 
mului din sufletul tău. 

Uassalam, o, Aziz!“ 

La citirea scrisorii Azizei, o, beizade Diadem, mă 
cuprinse un val de duioşie încă şi mai tulburător şi 
plânsei toate lacrimile ochilor, iar maică-mea plânse și 
ea cu mine, și tot aşa până la căderea nopții. Și rămăsei 
în starea aceea de mâhnire mohorâtă, tă a mă putea 
vindeca de ea, de-a lungul unui an întreg. 

De-abia atunci gândi la plecare, spre a mă duce s-o 
caut pe Donia, în Insulele Pamiut şi Cleştarului. 
lar maică-mea mă îndemna întruna să plec, spunându-mii 

— Călătoria, copilul meu, te va linişti şi îşi va risipi 
mâhnirile. Şi tocmai se află în cetatea noastră o carava- 
nă de negustori care se găteşte de plecare; lipeşte-te de 
ea, cumpără de aici mărfuri şi du-te! Pe urmă, peste trei 
ani, ai să te întorci tot cu caravana aceea. Şi vei fi uitat 
toată jalea care își apasă sufletul! Iar eu am să fiu fericită 
atunci văzându-te cu pieptul ușurat iarăşi! 

Aşa că făcui ceea ce îmi spuse maică-mea, şi, cumpă- 
rând nişte mărfuri de preț, mă alăturai caravanei și pornii 
să călătoresc cu ea peste tot, da fără să am îndrăzneala 
a-mi arăta marfa ca soții mei. Dimpotrivă; în fiecare zi 
mă așezam deoparte și luam zarpaua, amintirea de la Aziza, 
şi o întindeam dinaintea mea, şi mă uitam la ea îndelung 


A o sută douăzeci şi noua noapte 347 


şi plângând. Și starea aceasta ținu așa până ce, după un 
an de drumeţit, ajunserăm la hotarele împărăției peste 
care domnea tatăl domniței Donia. Erau cele şapte Insule 
ale Camforului şi Cleștarului. 

Or, sultanul acelor pământuri, o, beizade Diadem, 
se numeşte sultanul Sulicaman, Şi chiar el, într-adevăr, 
era părintele acelei Sert-Donia, cea care ştia să coase cu 
atâta măiestrie gazelele cu pricina pe zarpalele de mătase 
pe care le trimitea prietenelor ei. 

Ci eu, aay la împărăția sa, cugetai: „O, Aziz, 
sărmane schilod, la ce își mai pot sluji de-acuma dom- 
niţele şi toate fetişcanele pământului, o, Aziz, cel ajuns 
tot atâta de neted ca vântrele unei femei!“ 


În clipita aceasta a istorisiri sale, Şeherezada văzu că se 
luminează de ziuă şi se opri din vorbele îngăduite. 


Dar când fu cea de a o suta douăzeci şi noua noapte 
Spuse: 


»..„La ce îţi mai pot sluji de-acuma domniţele şi 
toate fetişcanele pământului, o, Aziz, cel ajuns tot atâta 
de neted ca vântrele unei femei!“ 

Da până la urmă, aducându-mi aminte de spusele 
Azizei, tot mă hotărâi să purced la cercetările de tre- 
buinţă și să caut îndrumările care puteau să-mi fie de 
folos spre a răzbate s-o văd pe fata sultanului. Ci toate 
strădaniile mele se dovediră zadarnice; şi nimeni nu ştiu 
să-mi arate calea pe care o căutam. Și incepusem să dez- 
nădăjduiesc cu totul, când, într-o zi, cum mă preum- 
blam prin grădinile ce înconjură cetatea şi tocmai 
ieşeam din una ca să intru în alta, şi încercam, la pri- 
veliştea verdeței, să-mi uit necazurile, ajunsei la poarta 
unei grădini cu pomi falnici care numai şi cu înfăţişarea 
lor alinau sufletul îndurerat. Iar pe podina de la intrare 

şedea paznicul cel bătrân al grădinii, un preacinstit şeic 
cu chip blajin, unul dintre aceia pe faţa cărora este în- 
tipărită binecuvântarea. Atunci păşii înspre el şi, după 
salamalecurile îndătinare, îi spusei: 

— O, şeicule, a cui este grădina aceasta? 

El spuse: 

— A fetei sultanului, Sett-Donia! Poţi chiar, o, flăcău 
frumos, să intri să te preumbli un pic și să deguști mi- 
reasma florilor și a ietburilori 

Eu îi spusei: 

— Cum să-ți mulțumesc? Ci nu ai putea să-mi îngă- 
duieşti, o, şeicule, să aştept, de după vreo tufă de flori, 
sosirea fetei sultanului, doar ca să-mi bucur vederea 
numai cu o privire pe care să i-o arune pe sub pleoape? 

El spuse: 

— Pe Allah! asta nu! 

Atunci eu suspinai tare greu; iar el se uită la mine 
cu duioşie; apoi mă luă de mână şi intră cu mine în 
grădină. 

Şi pornirăm să mergem aşa alături; şi mă duse într-un 
loc vrăjitor, adumbrit de frunze reavăne; şi culese nişte 
poame, cele mai coapte şi mai dulci, şi mi le dete spu- 
nându-mi: 

— Răcoreşte-te! Numai domnița Donia le ştie gustul! 

Pe urmă îmi spuse: 

— Şezi jos! Am să mă întorc! 

Şi mă lăsă singur o vreme, spre a se întoarce adu- 
când un miel fript, și mă pofti să mănânc împreună cu 
el; şi îmi tăia bucie cele mai alese și mi le întindea cu 
o bucurie peste poate. Iar eu eram tare nedumerit de 
bunătatea lui şi nu ştiam cum să-i mulțumesc. 

Or, pe când şedeam aşa mâncând şi tăifăsuind pri- 
eteneşte, auzirăm poarta grădinii cum se deschide cân- 
tând. Atunci şeicul paznic îmi spuse zorit: 

— Repede! Ridică-te şi piteşte-te în tufa aceea. Şi ia 
seama să nu te clinteşti! 

Şi grăbii să-i dau ascultare. 

De-abia mă aciuasem eu în ascunziş, că şi văzui în 
oarta întredeschisă a grădinii cum se iveşte capul unui 
hadămb arap care întreabă cu glas tare: 

— O, şeicule paznic, este cineva pe aici 
Donia soseşte! 

El răspunse: 

— O, ceaușule de sarai, nu am pe nimeni în grădină! 

Şi sări să dea fuga şi să deschidă poarta larg. Atunci, 
doamne, văzui cum intră pe poartă Sett-Donia, şi gândii 
că chiar luna coborâse pe pământ. Şi era atâta de fru- 
moasă că rămăsei țintuit locului, năucit, înmărmurit, 
mort. Şi o urmam cu privirea, fără a putea să scot o su- 
flare, în pofida pojarului ce mă ardea să-i vorbesc; şi 
şezui înlemnit în ascunzișul meu, toată vremea cât 
domnița îşi făcu preumblarea, întocmai precum înse- 
tatul din pustie care se prăbuşeşte la părul puterilor pe 
malul lacului, fără a putea să se mai târască până la apa 
vioară. 

Pricepui atunci, doamne, că nici domnița Donia, 
nici oricare altă femeie nu mai puteau de-aci înainte să 
mai pată ceva cu femeia care eram eu acuma. 

Aşteprai, aşadar, ca Sett-Donia să plece, spre a-mi 
lua bun-rămas de la şeicul paznic; şi zorii să mă întorc 
la caravana de negustori, spunându-mi: „O, Aziz, ce ai 
ajuns, Aziz? O vântre netedă care nu mai e în stare să 
subjuge nicio îndrăgostită! Hai, întoarce-te la sărmana 
ta maică, să mori liniştit în casa văduvită de stăpânul ei! 
Că viaţa pentru tine de aci înainte nu mai are niciun 
rost!“ $ în pofida tuturor ostenelilor călătoriei pe care 
o făcusem spre a ajunge în împărăția aceea, deznădejdea 
mea fu atâta de mare, încât nu mai râvnii să pun în fapt 
îndemnurile Azizei, care mă încredințase că neabătut 
domnița Donia avea să fie pentru mine un temei de 
noroc. 

Plecai aşadar cu caravana spre a mă întoarce în țara 
mea. Și aşa ajunsei pe pământurile acestea care se află 


Domnița 


350 O mie și una de nopți 


sub puterea sultanului Soleiman-Șah, părintele tău, o, 
beizade Diadem! 

Şi-aceasta-i povestea mea! 

După ce crăișorul Diadem ascultă povestea minu- 
natăa fi Aziz şi... 


În clipita aceasta a istorisirii sale, Șeherezada văzu că se 
luminează de ziuă şi tăcu sfielnic. 

